
ĮVADAS 


Svarbiausias išteklius esi tu pats. Šia knyga siekiame padėti tau: 

- lengviau spręsti problemas; 

- pažvelgti į problemas iš įvairių pusių; 

- įžvelgti naujas galimybes ir iššūkius; 

- įgyvendinti daugiau idėjų; 

- visapusiškiau ir lanksčiau mąstyti; 

- kūrybiškiau išnaudoti tavyje slypinčius išteklius; 

- paskatinti tave ir kitus; 

- bendradarbiauti. 

Norime, kad išmoktum geriau pasinaudoti tuo, kas glūdi tavyje, savo 
paties ir kitų labui bei džiaugsmui. 

Problemos yra mūsų gyvenimo dalis. Visi turime problemų ir nuolat 
susiduriame su naujomis užduotimis. 

Asmeniniu, organizacijos ir net visos visuomenės lygmeniu svarbu 
kuo anksčiau išsiaiškinti ir spręsti problemas, kol jos neišaugo ir jų ne- 
padaugėjo. Kaip sakoma vienoje norvegų patarlėje: geriau vienas vaistas 
šiandien, nei dešimt ateityje. 

Šiandien visuomenė sparčiai keičiasi, todėl svarbu mokėti persi- 
orientuoti, spręsti naujas užduotis ir problemas, kitaip galvoti ir susikurti 
santykį su nauja tikrove. 

Šiais laikais nemažai žinome apie žmogaus smegenyse vykstančius 
mąstymo procesus. Taip pat ir apie tai, kaip vystyti ir veiksmingiau panau- 
doti šią mūsų dalį. 

Dabar yra gausybė metodų, sistemų, technikų ir t. t. - anksčiau to ne- 
turėjome. Daugiausia remiamasi žiniomis, žmogaus kauptomis per amžių 
amžius. Tačiau kai kas grindžiama ir per pastarąjį dešimtmetį surinkta in- 
formacija. Šie metodai leidžia gerokai veiksmingiau ugdyti žmogaus savy- 
bes ir įgūdžius. Juose dažnai remiamasi žmogaus kaip visumos samprata. 
Tai reiškia, kad stengiamasi visapusiškai ugdyti žmogų, skatinant protinę 
veiklą, lavinant intuiciją ir logiką, mokant reikšti jausmus. Taip pat sten- 
giamasi į žmogų ir visas jo turimas savybes žvelgti kaip į organišką visumą, 
o ne kaip į atskiras ir tarpusavyje nesusijusias dalis. 

Šia knyga siekiama dalį turimų žinių perteikti platesniam žmonių 
ratui, kad jos būtų pradėtos plačiau taikyti praktiškai. 

Naujai mąstyti yra 
svarbu kaip niekad 


Reikia išnaudoti savo 
mąstymo galias 


1. TU PATS ESI SVARBIAUSIAS 
IŠTEKLIUS 


Žmogui nieko nėra įdomiau už jo paties veiklą. O charakteringiausia 
žmogiška veikla yra spręsti problemas, tikslingai mąstyti, sugalvoti nau- 
jų būdų norimam rezultatui pasiekti. 

1. Blandi 
Jei neturi problemų, neturi galimybės tobulėti. 

G. Polya 


Naujai mąstyti yra būtina 


Šiandien visi sutaria, kad naujasis mąstymas (norv. nytenkning, 
angl. new thinking) yra kaip niekad aktualus. 

Su problemomis susiduriame pačiose įvairiausiose srityse. Visuome- 
nė nepaprastai greitai vystosi ir keičiasi. Ir vargu ar tas keitimasis ateityje 
sulėtės. Mūsų laukia naujas proveržis kompiuterizacijos srityje. Pigesni ir 
geresni kompiuteriai ir dirbtinio intelekto vystymasis žada naują industri- 
nę revoliuciją. Tai gali lemti tokius pasikeitimus, kuriuos mums šiandien 
net sunku įsivaizduoti. 

Praktiškai pasaulis sparčiai globalizuojasi. Vis daugiau įmonių pati- 
ria rinkos konkurenciją tarptautiniu mastu. Pasaulinės tendencijos dauge- 
lyje sričių veikia ir mūsų visuomenę. 

Tikėtina, kad vystymasis ir ateityje nebus mažiau ekspansyvus. No- 
rėdami žengti koja kojon su šia raida, o kartais ir jos priešakyje, turime 
rūpintis ir naudotis tais intelektiniais ištekliais, kuriuos turime čia, savo 
šalyje. 

Rimta problema yra tai, kad nors mokslas, technika ir pati visuo- 
menė keičiasi, neturime jokios garantijos, jog šie pokyčiai dera su tokiu 
žmogumi, koks jis yra šiandien, arba kad žmonės patys galėtų derintis prie 
pokyčių. Todėl turime išmokti panaudoti turimą intelektinį potencialą, 
kad apskritai pajėgtume neatsilikti. 

Tačiau viena - sutarti, kad naujasis mąstymas yra svarbu, visai kas 
kita - pradėti šią teoriją taikyti praktiškai. Apie tai ir bus kalbama šioje 
knygoje. 

Egzistuoja daugybė sisteminių ir kūrybinių veiksmingesnio proble- 
mų sprendimo metodų, skirtų tam, kad žmonės išmoktų geriau panaudoti 
savo protines galias ir jiems taptų lengviau bendradarbiauti. 

Šioje knygoje bus remiamasi kai kuriais veiksmingiausiais metodais 
ir demonstruojama, kaip juos taikyti praktiškai. 

Sisteminis problemų sprendimas 


Greitesnis ir Žmogus problemas sprendė visais laikais. Jis išmoko mąstyti ir 

lengvesnis problemų vėliau netgi sukūrė sisteminius problemų sprendimo metodus. Šie 

sprendimas sprendimo būdai leidžia mums išspręsti problemas lengviau, greičiau 
ir geriau. 


Toliau pavaizduotas tipiškas sisteminis problemos sprendimo bū- 
das. Matome situaciją, kurią norime kažkaip pakeisti. Mums galiausiai 
reikia imtis veiksmų, kurie leis pasiekti norimą rezultatą. Tačiau prieš 

5lygių problemų tai turime pereiti visą problemos sprendimo procesą, susidedantį iš 
sprendimo procesas penkių etapų. 


Problemų sprendimo sistema 


PROBLEMA ARBA SITUACIJA 


INFORMACIJA 


PROBLEMOS FORMULAVIMAS 


IDEJOS 


SPRENDIMAS 


PRITARIMAS 


VEIKSMAS 


Daugelis sisteminio problemų sprendimo procesų vienokiu ar 
kitokiu būdu sudaryti iš šių etapų. Galbūt kita tvarka, galbūt kitaip pa- 
vadintų, tačiau iš esmės tokių pačių. Taip yra dėl to, kad šie penki eta- 
pai apibūdina svarbiausius daugumos problemų sprendimo situacijų 
aspektus. Pažvelkime į kiekvieną etapą. 


Informacija 

Viso problemos sprendimo metu mąstydami naudojamės infor- 
macija. Mums reikia ką nors žinoti apie situaciją, savo norus, egzistuo- 
jančias galimybes ir pan. 

Praktinis, kasdienis 
kūrybiškumas 


Problemos formulavimas 

Norėdami išspręsti problemą, turime ją suformuluoti. Dažnai tai 
mums padeda geriau suprasti pačią problemą, pamatyti naujus jos as- 
pektus arba rasti jai naują formuluotę. 


Idėjos 
Suformulavę problemą mėginame rasti idėjų. Tai gali būti proble- 
mos sprendimo idėjos arba idėjos, kaip judėti sprendimo link. 


Sprendimas 
Norėdami rasti sprendimą, toliau dirbame su idėjomis. 


Pritarimas 
Svarbi proceso dalis yra pritarti sprendimui. Pritarti turime ir pa- 
tys, ir kiti. Į tai atsižvelgiame ir tada, kai koreguojame sprendimus. 


Tačiau praktikoje mes šiuos etapus dažnai keičiame vietomis, pa- 
gal poreikį šokinėjame nuo vieno prie kito. Pavyzdžiui, suformulavus 
problemą dažnai paaiškėja, kad mums reikia papildomos informacijos. 

Daugeliu atvejų tokio būdo pakaks. Tačiau kartais teks žengti dar 
žingsnį - perlipti sistematiką ir pagalvoti kitaip, naujai, kūrybiškai. 


Kūrybingumas - tai mokėjimas kurti 


Kūrybingumas - tai mokėjimas kurti. 

Tačiau praktiškai kūrybingumą suprantame labai skirtingai. Yra 
daugybė aiškinimų, kas yra kūrybingumas, galbūt kiekvienas savaip jį su- 
vokiame ir apibrėžiame. Kūrybingumas aprėpia daugybę žmogiškųjų as- 
pektų ir vargu ar įmanoma surasti bendrą apibrėžimą žodžiui, dėl kurio 
visi norime sutarti. Skirtingos kūrybingumo teorijos dažnai vartoja skir- 
tingus šio žodžio apibrėžimus. 

Šioje knygoje mums pirmiausia rūpi praktinis, kasdienis kūrybišku- 
mas, susijęs su kasdienių problemų ir užduočių sprendimu tiek darbe, tiek 
ir namuose. Tai tas pats kūrybiškumas, kurį siejame su menu, literatūra ir 
mokslu, tačiau mes nenorėtume apsiriboti tik šiomis sritimis. 

Daugelis sakys, kad viskas, kas sukuriama, taip pat turėtų būti ir nau- 
ja ir galutinį rezultatą būtų galima vadinti kūrybišku sprendimu. Manome, 
kad tai turėtų būti nauja bent jau tam, kam yra skirta. 

Tačiau norint dalyką vadinti kūrybišku vien naujumo nepakanka. 
Sudaužę vazą, gausime visiškai naujų elementų kombinaciją, tačiau dėl to 
juk šio veiksmo nevadinsime kūrybiniu. Rezultatas turi būti ir naudingas. 


14 


+ Atgal 


Toliau b Turinys 


Naudingumu, žinoma, laikome tai, kas vertinga, originalu, gražu ir 
malonu. 
Kūrybinis mąstymas, sprendžiant iš to, kas paminėta ankščiau, yra 
visos mąstymo formos, kurios padeda sugalvoti tai, kas originalu ir tuo 
Nauja ir naudinga pačiu naudinga, įspūdinga, vertinga, nauja, gražu arba malonu. Tai reiškia, 
kad visos mąstymo formos gali būti suvokiamos kaip kūrybiškos, jei vie- 
naip ar kitaip mąstant pasiekiamas kūrybiškas rezultatas. 


Kūrybiškas problemų sprendimas 


Apie problemų sprendimą išmanome nemažai. Žinome, ką daryti 
iškilus vienai ar kitai problemai. Kiekvienas mokame įvairių sprendi- 
mo technikų ir metodų, kuriuos taikome spręsdami problemas. Vienus 
pasitelkiame tuomet, kai sprendžiame profesines problemas darbe, ki- 
tus galbūt tada, kai atsiranda asmeninių bėdų. 

Šioje knygoje bus kalbama apie tai, kaip kūrybiškiau ir geriau 
spręsti: 

- problemas, kurias sunku, neveiksminga arba neįmanoma iš- 
spręsti pasitelkus tradicinius metodus ir problemų sprendimo būdus; 

- problemas, į kurias svarbu pažvelgti kitaip; 

- problemas, kurioms spręsti prireikia naujų idėjų. 

Kitaip tariant, tai situacijos, kai reikalingos naujovės: poreikis ki- 
taip pažvelgti į problemą, naujos idėjos arba nauji problemos spren- 


Problema Problemos Sprendimai 
sprendimo 
metodai 


Įprasti 

metodai 

Kūrybiškas + 2 i- m TTT : anas 

problemos + | 25 E d E =. 

sprendimas B. , S 
Patyrinėk Rask kitokių 
problemą ir naujų 

sprendimų 

Problema, užduotis, 
galimybė, iššūkis 


Tu esi kūrybingas 


Išbandyk praktikoje 


Treniruok smegenis 


dimo būdai. Rezultatas, žinoma, taip pat turi būti naudingas. Šioje 
knygoje tokių problemų sprendimą vadinsime „kūrybišku problemų 
sprendimu“. Kartais vartodami žodį „problema“ turėsime omenyje ir 
spręstinas užduotis. Dažnai atrodo, kad žodis „problema“ turi neigia- 
mą atspalvį. Siekiant pozityvesnio mąstymo mieliau pasirenkami tokie 
žodžiai, kaip „galimybė“ arba „iššūkis“. Svarbu ne tai, kaip dalyką va- 
dinsi, o tai, kaip reaguoji ir kokių veiksmų imiesi. 

Šioje knygoje dažnai vartosime žodį „problema“, kai lygiai taip 
pat būtų galima kalbėti apie užduotį, galimybę arba iššūkį. 


Tobulėji tik bandydamas 


Tu gali spręsti problemas. Darai tai visą gyvenimą. Esi kūrybin- 
gas. Visi žmonės gimsta kūrybingi. Ši savybė yra tokia stipri, kad nors 
ir daug nuveikiama siekiant ją užgniaužti, ji vis tiek mumyse išlieka. 
Tačiau žmogus visada gali būti kūrybingesnis. 

Daug tyrimų rodo, kad žmogaus kūrybingumą įmanoma plėtoti 
ir problemų sprendimo gebėjimus tobulinti mokantis ir bandant prak- 
tiškai. Geriausių rezultatų pasiekiama dirbant su mokytoju, tačiau ir 
savarankiškos studijos gali būti naudingos. Šioje knygoje aptarsime kai 
kuriuos veiksmingiausius metodus. 

Ne viskas visiems tinka vienodai. Prieš nuspręsdamas, kas tinka 
asmeniškai tau, turi bent keletą kartų tai išbandyti praktiškai. Pagaliau 
vis tiek teks pačiam apsispręsti, ką ir kaip daryti. 

Mokymas (is) mąstyti ir praktinės pratybos nepavers tavęs kitu 
žmogumi, o tik suteiks naujų priemonių tam tikrų gebėjimų ugdymui. 

Dauguma žmogaus savybių yra ne įgimtos, o įgytos. Protinę 
veiklą, kaip ir daugelį kitų gebėjimų, galime ugdyti besimokydami ir 
atlikdami praktines užduotis. Smegenims reikia veiklos. Mąstymas 
yra natūralus procesas. Tačiau toks pats natūralus veiksmas yra ir, pa- 
vyzdžiui, bėgimas. Išmokęs bėgimo technikos tampi geresniu bėgiku. 
Svarbiausia yra tai, kad siekti geresnių rezultatų padeda treniruotės. 
Žmonės, užsibrėžę tikslą stiprinti savo kūną, geresnių rezultatų pasieks 
reguliariai treniruodamiesi — ir tai nepriklauso nuo amžiaus. Tą patį 
galima pasakyti ir apie smegenų lavinimą. 

Palaikyti gerą fizinę formą yra naudinga ir sveika, be to, kai esi 
geros formos, jauti pasitenkinimą savimi ir esi kupinas džiaugsmo, o 
tai gerina bendrą žmogaus savijautą. Tą patį galima pasakyti ir apie 
psichinę formą. 

Ši knyga tave daug ko išmokys. Tačiau viena yra skaityti, o visai 
kas kita — daryti ką nors praktiškai. Gali perskaityti daugybę knygų 
apie ugdymąsi ar peržiūrėti televizijos laidų apie sportavimą, tačiau 

nuo to tavo fizinė forma nė kiek nepagerės. 

Keisk įpročius Sakoma, seno įpročio sunku atsikratyti. Sunkiausia atsikratyti 
mąstymo stereotipų. Nelengva išmokti mąstyti naujai, tačiau įmano- 
ma. Daugumai pabandžiusiųjų tai pavyksta. 

Augame drauge su patirtimi ir patyrimu. Žinios yra svarbu, ta- 
čiau praktika - būtina, todėl labai rekomenduoju atlikti pratimus, 
pateiktus kiekvieno skyriaus pabaigoje. 

Skirk laiko ir apmąstyk klausimą ten, kur bus parašyta PAGAL- 
VOK. Rezultatų neteks ilgai laukti. Keletas tam skirtų minučių, nors ir 
minimaliai, bet tikrai tau bus naudingos. 

Siekdami paprastumo, šioje knygoje dažnai rašome tiesiog „jis“ 
ten, kur lygiai taip pat galėtų būti „ji“ arba „jis arba ji“. 


PAGALVOK: 
Kokias problemas yra tekę spręsti? Kokius sprendimo būdus 
taikei spręsdamas vienokias ar kitokias problemas? 


Užduotys 


1 
Kokias problemas, užduotis, galimybes ir iššūkius norėtum iš- 
spręsti (išnaudoti, priimti)? 


2 
Daug svarbių atradimų padaryta tingint. Kaip norėtum pakeisti 
savo gyvenimą, jei pirmiausia galvotum apie patogumą ir tingumą? 


3 
Norėdamas savo gyvenime aptikti daugiau keistinų dalykų, per- 
žiūrėk šį sąrašą — galbūt tau kils dar daugiau minčių. 


- Ką tau patiktų veikti? 

- Ką norėtum turėti? 

- Kokias idėjas norėtum realizuoti? 

- Kokioje srityje norėtum tobulėti? 

- Kokio įvykio tikėtumeisi? 

- Ar yra žmonių, su kuriais norėtum geriau sutarti? 

- Ar yra kas nors, kam tu norėtum skirti daugiau laiko? 
- Ar yra kas nors, dėl ko tau reikėtų daugiau pinigų? 

- Ar nori gyvenime pasiekti daugiau? 
- Ar turi tikslų, kurių nepasiekei? 
- Ką mėgsti? 
- Ko nemėgsti? 
- Kas tau sukelia pyktį, netikrumą, nepasitenkinimą, 
kas tave nervina? 
- Kas tave džiugina, suteikia saugumo ir pasitenkinimo jausmą? 
- Ar kas tave supranta klaidingai? 
- Ar turi kuo skųstis? 
- Ar yra kas nors, ką norėtum, kad darytų kiti? Ką? 
- Kas yra sunku, ir kas atrodo lengva? 
- Kokias užduotis keli sau gyvenime - darbe ir kasdienybėje? 

2. KŪRYBIŠKAS MĄSTYMO PROCESAS 


Fantazija yra svarbiau nei žinios. 

A. Einstein 
Įrodinėdami remiamės logika. Atradimus darome intuityviai. 

H. Poincarė 
Kai kurie žmonės mokosi visą gyvenimą ir miršta išmokę 


viską, išskyrus mąstyti. 


Domergue 
Mąstymo procesai ir jų gausa 
Daugybė smegenų Smegenyse vyksta daugybė įvairiausių procesų. Visiems net pava- 
roces dinimų neturime. Tačiau šį bei tą žinome ir tuo grindžiame žinias apie 
p ų ų Į 3 8 p 


problemų sprendimą. 

Yra tam tikrų privalumų skirstant mąstymą į įvairius tipus. Gerai 
apibrėžtas skirstymas palengvina tyrimus apie mąstymą. Taip pat gali 
būti lengviau bendrauti. Pavyzdžiui, skiriame divergentinį ir konver- 
gentinį mąstymą. (Šiuos žodžius paaiškinsime vėliau.) Kai kada tai gali 
būti išmintinga, kai kada - nelabai. Tačiau taip gana grubiai padalijus 
mes bet kuriuo atveju apibūdiname tik labai nedidelę dalį viso to, ką 
vadiname mąstymu. 

Mes sugebame mąstyti įvairiai. Dažnai vienaip mąstome, kai 
sprendžiame vienas problemas, kitaip - kai kitas. 

Pasinaudok tuo, ką Vienas iš veiksmingiausių būdų padidinti savo kūrybingumą - 
moki! dažniau pasitelkti tai, ką jau ir taip mokame, t. y. naudoti visas žinomas 
mąstymo formas. Čia paaiškinsime keletą žinomesnių mąstymo būdų. 

Tačiau pirmiausia pasižiūrėkime, kaip dažniausiai atrodo mąsty- 
mo procesas problemos sprendimo metu. 


Problemos sprendimo eiga 


Garsus matematikas Henri Poincarė ilgai vargo spręsdamas (deja, 
nesėkmingai) kelias sudėtingas matematines problemas. Jis yra pasa- 
kojęs, kaip galiausiai jam pavyko rasti sprendimą: 

„Vienos kelionės įvykiai privertė mane pamiršti darbus. Kai atvy- 
kome į Kutansą, sulipome į autobusą keliauti kažkur kitur. Tą akimir- 
ką, kai lipau į autobusą, man ir kilo ta idėja.“ 

Poincarė išradimas Poincarė paaiškino, koks buvo jo matematinis išradimas: 

„Aš sąmoningai nesuvokiau idėjos, neturėjau tam laiko, nes, įsi- 
taisęs autobuse, tęsiau pradėtą pokalbį. Tačiau pajutau visišką tikrumą. 
Grįžęs į Kanus ir radęs progą, patvirtinau idėją tiesiog dėl savo paties 
ramios sąžinės.“ 

Staigus praregėjimas 
(„visshet“ — 
(su)žinojimas) 


Kaupiama informacija 


Sunkiai dirbama 


Poilsis 


Randamas 
sprendimas 


Mokslininkas yra pasakojęs ir apie kitą atvejį, kai jam ilgai nesi- 
sekė išspręsti sudėtingos problemos. Bijodamas nesėkmės, jis išvyko 
pailsėti prie jūros: 

„Galvojau apie visai kitus dalykus. Vieną rytą bevaikštinėjant lau- 
ke man ir vėl kilo idėja, taip pat charakteringai trumpai, staigiai ir Žai- 
biškai leidusi suvokti galimą problemos sprendimą.“ 

Šie pavyzdžiai charakteringi, kai kalbama apie daugelį išspręstų 
problemų. Yra tyrinėta, kaip vyksta tokie problemų sprendimo mąsty- 
mo procesai. Paaiškėjo, kad sprendžiant sudėtingas problemas dažnai 
kartojasi tie patys dalykai. Toks kūrybinis problemų sprendimo proce- 
sas dažnai pereina keturias charakteringas fazes: 


- pasiruošimas; 

- inkubacinis laikotarpis arba apdorojimas; 
- AHA! Įžvalga; 

- pasitvirtinimas arba rezultatas. 


Pakomentuosime šias fazes. 


Pasiruošimas 


Mes surenkame informaciją. Stengiamės suvokti problemą ir pa- 
sirenkame formuluotę, kurią toliau vartosime. Tada ieškome būdų, 
kaip žvelgti ir nuo ko pradėti spręsti problemą. Sunkiai ir susikaupę ją 
nagrinėjame. Ši fazė dažnai baigiasi nusivylimu, nes išspręsti proble- 
mos taip ir nepavyksta. Galbūt nė nežinome, ką daryti toliau. 


Inkubacinis laikotarpis arba apdorojimas 


Po įtempto susikoncentravimo laikotarpio mums dažnai norisi 
ilgiau ar trumpiau pailsėti. Nebesistengiame spręsti problemos, nors 
retsykiais ją prisimename. Tačiau mūsų pasąmonėje vis tiek kažkas 
vyksta. Smegenyse problemos sprendimo procesas tęsiasi. 


AHA! Įžvalga 


Staiga mums į galvą ateina sprendimas. Jį gali kas nors iššaukti 
arba jis tiesiog trenkia kaip perkūnas iš giedro dangaus. Žinome spren- 
dimą arba būdą, kaip jį pasiekti. 

Kartais taip pavyksta rasti patį problemos sprendimą, tačiau daž- 
niausiai tai būna tik užuomina, kurią teks dar gerokai pašlifuoti. Ne vi- 
sada sprendimas bus praktiškai įgyvendinamas, tačiau dažnai atrodys 
toks geras, kad nebus nė kalbos apie atsitiktinumą. 

Idėjos, kurios, regis, išnyra lyg iš niekur, kyla kur kas dažniau, jei 
prieš tai esame perėję ankstesnes fazes. 


Pasitvirtinimas arba rezultatas 


Idėjos apdorojimas Dažnai idėją tenka gerokai „pašlifuoti“ ir tik tada galima pradėti 
aiškintis, ar ją tikrai įmanoma įgyvendinti. Galbūt mintį reikės modifi- 
kuoti ar tobulinti, tik tada imtis jos įgyvendinimo. Poincarė atveju re- 
zultatus reikėjo įrodyti matematiškai jau vien dėl to, kad mokslininkas 
galėtų juos perduoti savo kolegoms. 


Kai kurie kūrybiniai problemų sprendimo metodai skatina šiuos 
procesus. Apie tai pakalbėsime kiek vėliau. 


PAGALVOK: 

Kokiais savais pavyzdžiais galėtum iliustruoti šį ir panašius 
procesus? Kada esi patyręs, kad sprendimą radai po inkuba- 
cinio laikotarpio? 


Divergentinis ir konvergentinis mąstymas 


Diverguoti reiškia atsiskirti. Konverguoti reiškia susijungti. 

Divergentiniam mąstymui būdingas platus diapazonas. Idėjos 
gali būti gerokai viena nuo kitos nutolusios ir be ypatingo sąryšio. Kai 
praplečiama problemos formuluotė arba didėja idėjų įvairovė, turime 
daugiau pasirinkimų ir galimybių. Kuo daugiau divergencijos, tuo di- 


Divergencija - desnis pasirinkimas. Tais atvejais, kai reikia kitokių nei įprasti sprendi- 
plačios ribos mai, mums gali tekti pamąstyti skirtingomis kryptimis. 

Labiau struktūruotų problemų tikslas yra aiškesnis, taigi link 
Konvergencija - jo Žengtume tiesesniu keliu. Mums pakanka informacijos, kad pa- 
sutraukimas siektume tikslą. Artėjame prie tikslo, tai yra konverguojame. Kon- 
(susiaurinimas, vergentiškai mąstydami mintis dažniausiai vertiname pagal atitikimą 
santrauka) ar neatitikimą tam tikriems kriterijams. Idėjas galima filtruoti pagal 


tam tikrus kriterijus, taip pat galima konverguoti ir grupuojant idė- 
jas. Konvergencija galima griežtos logikos pagrindu arba remiantis 
nuojauta ir jausmais. 

Dažnai divergentinis mąstymas siejamas su fantazija, kai kon- 
vergentinis - su konkrečiais vertinimais. Tikriausiai tiesa, kad šiems 
dviem mąstymo būdams būdingas skirtingas fantazijos ir vertinimo 


Fantazija ir 
vertinimas 

Geresnė divergencija 


Geresnė 
konvergencija 


Žodžiai perteikia 
mintis 


Vaizdinis mąstymas 


Žodžiai ar vaizdai 


laipsnis. Tačiau ir vienas, ir kitas gali ir fantazuoti, ir vertinti. Dažnai 
vaikai turi daug fantazijos ir yra gabūs mąstyti divergentiškai, tačiau 
jiems trūksta gebėjimo vertinti, kai tuo metu suaugusiems, kuriems 
vertinti sekasi kur kas geriau, dažnai pritrūksta fantazijos. 

Kūrybiniai problemų sprendimo būdai padės tau geriau diver- 
guoti ir konverguoti mąstymo procese. Turėsi galingesnį variklį ir 
galingesnius stabdžius arba, kitaip tariant, daugiau laisvės ir daugiau 
jėgos valdyti savo mąstymo procesą. 


Mąstymas žodžiais ir vaizdais 


Žodžiai yra gera ir veiksminga pagalbinė priemonė mąstant ir 
perteikiant mintis. Visa tai, ką iki šiol perskaitei, tik dar kartą tai pa- 
tvirtina. Kalba turi savo logiką, kuri remiasi gramatika ir kitomis kal- 
bos taisyklėmis. Kalba - svarbi išraiškos priemonė naudojant įvairius 
loginio mąstymo būdus. 

Mąstyti galima ir vaizdais. Gali planuoti kurdamas vaizdus. Pa- 
vyzdžiui, įsivaizduoji, kiek atvyksta svečių, kaip jie susėda, kaip ir ko- 
kia tvarka juos pasitinki ir t. t. Kita situacija - tarkim, vairuoji auto- 
mobilį ir į gatvę tau prieš pat nosį išbėga vaikas. Per kelias sekundes ar 
net greičiau spėji permąstyti, kad pasukęs į dešinę, o po to - iš karto į 
kairę ne tik vaiko nepartrenksi, bet ir neužkliudysi šaligatviu einančios 
senutės ir neatsitrenksi į stulpą. 

Aiškios takoskyros tarp mąstymo žodžiais ir mąstymo vaizdais 
nėra. Tos pačios sekos mąstymo formos gali žaibiškai viena kitą keis- 
ti. Daugelis žodžių yra vaizdų simboliai. Kai girdi ar tari žodžius, gali 
įsivaizduoti, ką tie žodžiai reiškia. Jei mintis išsakoma vaizdingai, va- 
diname tai metafora. Ši trumpa ištrauka iš Hamsuno romano „Žemės 
syvai“ gražiai iliustruoja metaforų vartojimą: 


Izaokas su geležine barzda ir tuo pernelyg kresnu kūnu buvo 
kaip baisus vandens malūno ratas, jis buvo toks, tarsi matytum jį 
pro nelygų lango stiklą. Kas gi kitas galėjo vaikščioti tokia veido 
išraiška! Rodėsi, bet kurią akimirką jis ims ir išleis laisvėn kokį Ba- 
rabasą. 


Poetams gerai sekasi žodžiais kurti vaizdus ir nuotaikas, kaip, tar- 
kim, iliustruoja šis posmas iš Shelley „Odė Vakarų vėjui“: 


O vakari, tu rudens alsavime, 
Kaip niekad vaikantis kritusius lapus, 
Šitaip šmėklą gaudo kerėtojo ranka. 

Sprendžiant problemas svarbu mąstyti ir žodžiais, ir vaizdais, taip 
pat ir juos kombinuoti. Kartais pakanka vienos mąstymo formos. Kar- 
tais galima pamąsčius žodžiais toliau pasitelkti vaizdinį mąstymą, po 
to vėl grįžti prie ankstesnės formos ir t. t. 

Daugelis išradimų yra gimę pasitelkus mąstymą vaizdiniais. Kar- 
tą vienas išradėjas pamėgino įsivaizduoti, kaip būdamas vaikas mėtė 
akmenėlius pro vėjo malūno sparnus. Taip jam kilo mintis, kaip sin- 
chronizuoti automatinio šautuvo šūvius su lėktuvo propelerio apsisu- 
kimais. Tai buvo didžiulė pažanga, nes iki tol šaudant iš lėktuvo ne- 
būdavo jokios garantijos, kad nusitaikęs į priešą nepataikysi į savojo 
lėktuvo propelerį. 


PAGALVOK: 
Kokiais atvejais mąstai žodžiais, o kokiais — vaizdais? Kada 
pasitelki abi mąstymo formas? 


Logika ir intuicija 


Logikos dėsniai Logiškai mąstant, minčių seka remiasi nustatytomis taisyklėmis. 
Yra tam tikras ryšys tarp priežasties ir pasekmės, egzistuoja daugybė 
taisyklių, kaip turi rikiuotis mintys ir argumentai. 

Matematika tam tikra prasme yra logikos kalba. Žodinė kalba 
taip pat turi laikytis nustatytų loginių taisyklių. 

Nesunku klasifikuoti įvairius loginio mąstymo būdus, priešingai 
nei intuiciją, kuri dėl to dažnai lieka už klasifikavimo sistemos ribų. 
Taigi kartais taikomas metodas, kai ji suverčiama į tą patį „maišą“ kar- 
tu su viskuo, kas nėra iki galo suprantama, ir paženklinama nemoksliš- 
kumu, įtartinumu arba nėra laikoma mąstymu. 

Intuicija? Nežinau gero apibrėžimo žodžiui „intuicija“. Tačiau intuicija pa- 
remtoje išvadoje dažnai iš karto randame sprendimą net negalėdami 
paaiškinti, kodėl. 

Mes nežinome, kaip logika ir intuicija veikia smegenyse. Šių die- 
nų mokslas dar negali atsakyti, kiek intuicija ir logika viena nuo kitos 
skiriasi ar tarpusavyje persidengia. 

Paradoksalu, kad ištisos mūsų kultūros grupės intuiciją vertina 
kaip menkesnę mąstymo formą, kai ją neretai pasitelkia tie, kurie žen- 
gia modernios visuomenės raidos priešakyje. Mūsų kultūra arogantiš- 
kai žvelgia į alternatyvias idėjas - visų pirma, gamtos moksluose, taip 

Fizikoje ir pat - tose srityse, kurios pasinaudoja didžiule minėtų mokslų pažanga. 

matematikoje Vienas iš toliausiai pažengusių ir daugiausia prie modernios visuome- 

pasitelkiama intuicija nės vystymosi prisidėjusių mokslų yra fizika, kurioje intuicijos nau- 

Logiką ir intuiciją 
galima treniruoti 


Kūrybiškas ugdymas — 
visas mąstymas 


Humoras 


dojimas laikomas savaime suprantamu dalyku. Laikui bėgant fizikas 
išsiugdo savitą, jo darbui reikalingą intuiciją. Kaip puikiai iliustravo 
pavyzdys su mokslininku Poincarė, tai būdinga ir logiškiausiai iš visų 
disciplinų - matematikai. 

Tokie žymūs asmenys kaip Bismarckas, Churchillis, de Gaulle, 
Kennedy ir daugelis kitų taip pat yra pasakoję, kaip priimdami spren- 
dimus rėmėsi intuicija. Jie išsiugdė dalykinę intuiciją. 

Tiek logiką, tiek ir intuiciją galima ugdyti. Spręsdamas daug 
ir įvairių problemų ir taikydamas šioje knygoje išmoktus metodus, 
pamažu išsiugdysi intuityvų gebėjimą spręsti problemas ir loginį 
mąstymą. 


PAGALVOK: 

Kokioms užduotims spręsti dažniausiai pasitelki intuiciją ir 
kurias dažniausiai sprendi pasitelkdamas logiką? Kokias už- 
duotis spręsdamas pasitelki jas abi? 


Kūrybinis mąstymas 


Šioje knygoje kūrybiniu mąstymu laikysime visas protinės vei- 
klos formas, kurios lemia kūrybišką rezultatą. Tai reiškia, kad kūrybi- 
niam mąstymui priskiriame visas anksčiau aptartas mąstymo formas. 
Taip pat įtrauksime visas kitas mąstymo formas, tokias kaip mąstymas 
garsais, kvapais ir t. t. Taip pat nepamiršime jausmų ir nuotaikų. 

Dažnai tam tikros loginio mąstymo formos yra idealizuojamos. 
Visgi kas būdavo laikoma geriausiu, labai priklausydavo nuo laikmečio 
ir aplinkos. 

Žmogus mąstydamas pasitelkia daug įvairių mąstymo procesų. 
Vienos mąstymo formos naudojimas kūrybiškumui netrukdo. Trukdo 
tai, kad nepasitelkiamos kitos mąstymo formos, kai tai yra tikslinga. 

Kūrybiškumas ir humoras gali būti glaudžiai susiję. Humore 
dažnai naudojami prieštaravimai, absurdas, netikėti posūkiai ir dažnai 
rimti dalykai jungiami su juokais. Neretai tikrai nauja idėja iš pradžių 
gali skambėti juokingai, gali būti naujų ir keistų ryšių tarp žinomų fak- 
tų. Tačiau šie tarpusavio ryšiai dažniausiai savyje turi ir prasmės ar rea- 
lumo elementą. Humoristinė nuotaika ir linksmas bei gaivus požiūris 
gali būti gera problemos sprendimo pradžia. 

Santrauka 


Žmogaus smegenyse vyksta daug mąstymo procesų. Dau- 
gelį jų žinome, kitų - ne. 

Vienas iš veiksmingiausių būdų tapti kūrybingesniems yra 
pasinaudoti kuo įvairesniais žinomais mąstymo procesais. Tipi- 
nis procesas, kai sprendžiame sudėtingą problemą, yra pereiti 
keturias charakteringas fazes: 

- pasiruošimas; 

- inkubacinis laikotarpis arba apdorojimas; 

- AHA! Įžvalga; 

- pasitvirtinimas arba rezultatas. 

Divergentiniam mąstymui būdingas platus mąstymo dia- 
pazonas. Mintys ir idėjos gali gerokai viena nuo kitos nutolti. 

Konvergentiniame mąstyme mintys sutelkiamos ir nukrei- 
piamos į vieną tikslą arba į vieną minčių seką. 

Žmogus mąsto ir žodžiais, ir vaizdais. 

Logika remiasi tam tikromis nustatytomis taisyklėmis. 

Mąstant intuityviai nėra taip aišku, kaip mintys rikiuojasi 
viena paskui kitą. 

Šioje knygoje kūrybiniu mąstymu vadinamos visos psichi- 
nės veiklos formos, kurios nulemia kūrybišką rezultatą. 


Užduotys 


1 
Žodžius kairiajame stulpelyje sujunk su žodžiais dešiniajame ir 
pažiūrėk, kokių tau kils idėjų ir asociacijų. 


Aš Gyvenimas 
Draugai Namai 
Šeima Išvykę 
Darbas Viešos vietos 
Laisvalaikis Svetimi 
Hobis Buvimas drauge 
Sveikata Draugai 
Atostogos Šeima 
Prasmė Raida 

Gerai Aš pats 
Blogai Kiti 

2 

Pabandyk užduotį atlikti pasitelkdamas tik vaizdinį mąstymą. 

Įsivaizduok kokį nors tikslą, geriausia - pakankamai nerealų. 
Pažvelk į save toje situacijoje, kurioje norėtum atsidurti. Pafantazuok. 
Padabink fantaziją papildomomis detalėmis. Pagalvok, kokias užduo- 
tis turėtum išspręsti, kad šį tikslą pasiektum. Nepamiršk visą laiką kuo 
daugiau mąstyti vaizdais. 


3 
Pasiimk iš knygų lentynos arba pasiskolink iš draugo poezijos 
tomelį. Perskaityk keletą eilėraščių ir stebėk, kokie vaizdiniai tau kils. 


4 

Įsivaizduok tam tikrą savo gyvenimo situaciją. Gali ką nors iš to 
vaizdinio nupiešti. Mąstyk toliau (vėlgi vaizdiniais), ką norėtum savo 
gyvenime pakeisti. 

3. VEIKIA TAI, KAS YRA PAPRASTA 


Kaip ir daugelis kitų gebėjimų, idėjų generavimas pagerėja pritaikius 
tam tikras technikas - ypač tuomet, kai atidedi vertinimus. 
A. T. Osborne 
Tūkstančiai miškų gimsta iš vienos ąžuolo gilės. 
R. W. Emerson 


- Jam visada reikia dalykus komplikuoti! 


Lai perlai auga - surask juos 


Idėjas galima palyginti su perlais. Jie išauga iš paprasčiausios 
smėlio smiltelės ir ilgai niekieno nematomi glūdi kriauklėje. 

Perlų rinkimas Patyręs perlų ieškotojas neria daug kartų ir tik surinkęs gausybę 
kriauklių ima jas atidarinėti ir ieškoti perlų. Vienose jų randa, kitose 
ne. Vieni perlai būna smulkūs, kiti - stambesni. Vieni netaisyklingi, 
kiti - tiesiog tobuli. Tik surinkęs daug perlų žmogus ima atidžiau juos 
tyrinėti. Surūšiuoja juos grupėmis pagal dydį ir kokybę, atskiria tuos, 
kuriuos galės brangiai parduoti, ir kuriuos pasiliks. 

Nepatyręs perlų ieškotojas galbūt paners tik vienintelį kartą, pri- 
sirinks tiek kriauklių, kiek pajėgs vienu sykiu iškelti, ir skubės jas atida- 
ryti. Jei ras vieną kitą perlą, tuoj įvertins ir nuskubės jų parduoti. 

Nauja ir sena Išmokti kūrybiškai spręsti problemas nereiškia visų pirma išmok- 
ti tvarkyti reikalus visai naujai ir kitaip. Norima pasakyti, kad naujai 
išmoktus dalykus pritaikome prie to, ką mokame iš anksčiau. 

Tai iš esmės tinka visiems problemų sprendimo metodams ir 
technikoms. Juos reikia taikyti kartu su kitais metodais, o ne vietoje jų. 

Taip dirbant pasikeitimai gali būti ir neryškūs, tačiau jie gali duo- 

Paprasti principai 


Idėjos stiprybė 


Idėją reikia tobulinti 


ti pastebimų rezultatų, nes taip galbūt naujai pažvelgsime į problemą 
arba aptiksime kokį elementą, kurio mums trūko. 

Įsidėmėkite, kad šioje knygoje kalbama apie tas problemas, kurias 
sprendžiant pagal įprastus metodus nepavyksta pasiekti pakankamai 
gerų rezultatų. Taigi tenka imtis kažko kito. 

Šiame skyriuje panagrinėsime kai kuriuos paprastus, bet veiks- 
mingus principus. Vieni iš svarbiausių kūrybiško problemų sprendimo 
principų yra: 


- RINKIS TAI, KAS POZITYVU; 
- NESKUBĖK VERTINTI; 
- NESKUBĖK PRIIMTI SPRENDIMŲ. 


Kreiptis patarimo į kitus žmones taip pat gali būti paprastas, bet 
veiksmingas būdas spręsti problemą. Tai irgi aptarsime. 


PAGALVOK: 

Ankščiau išvardijome tris dalykus, kurie laikomi svarbiau- 
siais, kai norime išmokti kūrybiškai spręsti problemas. Ką 
apie tai manai? Ar pritari tam iš savo patirties? 


Rinkis tai, kas pozityvu 


Idėja būna sėkminga ne dėl jos realizavimo trūkumų, o dėl pri- 
valumų. Gaminį juk perkame ne dėl jo defektų. Tai, ką darai, tau pa- 
vyksta dėl tavo turimų žinių, gebėjimų ir savybių, o ne dėl to, ko neturi, 
negali ar nemoki. 

Nepaisant to, kai kurie mokslininkai teigia, kad žmogus viduti- 
niškai nepastebi 90 proc. to, kas idėjoje yra gera, nes tuos 10 proc., kas 
bloga, jis įžiūri kur kas geriau. Tyrimai rodo, kad daugelis idėjų, kurios 
tikrai turi gero sprendimo užuomazgą, yra atmetamos, nes pirmiau 
pastebimi trūkumai. 

Praktikoje daugumą idėjų reikia kaip reikiant apdoroti, kol jos 
tampa įgyvendinamos. Jas reikia jungti, atskirti, keisti, plėsti, siau- 
rinti ir t. t. 

Esminė sudėtingų problemų sprendimo prielaida yra nuostata, 
kad visose idėjose galima rasti šį tą gero. Galbūt tai nėra visiška tiesa, 
tačiau tokia nuostata leis rečiau pražiopsoti idėjas, kurios gali lemti 
gerą sprendimą. Mums taip pat nereikės bijoti išsakyti idėjas, kurios 
gali pasirodyti kvailos. 

Išlaikyk 
pozityvumą 


Rask tris teigiamus 
dalykus 


Rask prieštaravimą 


Trukdo įgyvendinti 


Veik 


Todėl gera taisyklė: rask idėjoje pozityvių dalykų ir juos tobulink. 
Pabandyk rasti kitų idėjų, kuriose būtų kas nors panašaus. 

Pasistenk išvengti automatiško neigimo, o blogiausiu atveju per- 
formuluok neiginius į užduotis, kurias dar galima išspręsti. 

Žiūrėti į stiklinę ir matyti ją puspilnę - reiškia įžvelgti galimybes. 
Jei matote ją pustuštę, vadinasi, pirmiausia įžiūrite kliūtis. 

Dabar aptarsime vieną darbo metodą, padedantį išsaugoti tai, kas 
idėją paverčia pozityvia - konstruktyvius komentarus. 


Konstruktyvūs komentarai 


Konstruktyvus komentavimas yra idėjų išsaugojimo ir jų apdoro- 
jimo metodas ir susideda iš kelių etapų. 


Trys teigiami dalykai 

Rask tris teigiamus idėjos dalykus. Nekreipk dėmesio į tai, kiek 
pati idėja yra reali, gera ar bloga. Kiekvienoje idėjoje visada galima ras- 
ti tris gerus dalykus, jei tik leisime sau šiek tiek fantazuoti. 


Svarbiausias prieštaravimas 

Surask pagrindinį prieštaravimą idėjai. Jei rasi kelis vienodai 
reikšmingus, pasirink kurį nors vieną. Nereikia skirti daug laiko tam, 
kad identifikuotum svarbiausiąjį. Tiesiog pasirink vieną iš tų, kuris at- 
rodo svarbiausias. 


Trukdžių įvertinimas 

Ar jis toks svarus, kad trukdys įgyvendinti tavo idėją? Jei taip, 
reikia savęs klausti, ką su tokiu trukdžių būtų galima padaryti? Jei 
paaiškės, kad nieko ir kad tai būtų pernelyg sunku arba pareikalautų 
per daug išteklių, idėją reikia atmesti. Pakaks vieno tokio trukdžio, ir 
mums neteks vargti svarstant apie visus kitus nesklandumus. 

Ne visada reikalai yra tokie sudėtingi, kokie mums atrodo iš pir- 
mo žvilgsnio, todėl prieš atmetant idėją vis dėlto verta atidžiau pažvelg- 
ti į trukdį ir įvertinti, ar jis tikrai toks rimtas, kaip mes įsivaizduojame. 


Tolesnis apdorojimas 

Jei reikia trukdį šalinti, sugalvojame, kaip tai padaryti. Tada kilu- 
sias idėjas apibendriname konstruktyviai komentuodami. 

Jei trukdžio šalinti nereikia, einame toliau ir randame kitą trukdį. 
Jį apdorojame tokiu pat būdu. 

Nauja idėja 


Idėja 


Trys teigiamos pusės 


Prieštaravimas 


Apdorojimas 


Nauja idėja iš teigiamos pusės 

Trukdžiai gali būti tokie reikšmingi, kad tenka sprendimą atmesti 
net ir po konstruktyvaus aptarimo. Tokiu atveju galime įvertinti visus 
teigiamus dalykus, aptiktus pačioje idėjoje, ir pagalvoti, ar nerastume 
kitos idėjos, kurioje būtų vienas ar keli minėti teigiami dalykai. 


Pavyzdys 

Pateiksime pavyzdį, kaip konstruktyviai komentuoti. Štai problema: 
mūsų įmonei reikia įdarbinti naują specialistą. Ne kartą mėginome 
ieškoti darbuotojo įprastais būdais, tačiau nesulaukdavome nė vieno 
prašymo. Kaip mums rasti žmogų? 

Išgirstamas pasiūlymas: 


„Pagaminkite didelį plakatą ir įrašykite jame skelbimą apie laisvą 
darbo vietą. Tada nuvežkite plakatą į Mėnulį.“ 


Manau, kad dauguma įmonių į tokį pasiūlymą net nekreiptų 
dėmesio. Būtų nesunku rasti įvairiausių kliūčių, kad ši idėja liktų ne- 
įgyvendinta. Tačiau net ir tokią idėją reikia apdoroti konstruktyviais 
komentarais. 

Trys teigiami dalykai: 


- Tai būtų tikrai originalus būdas paskelbti savo žinią. 

- Panašu, kad sulauktume tiek spaudos dėmesio, kad šio plakato 
atvaizdas atsidurtų kone visuose laikraščiuose. Tai reiškia, kad apie šį 
pasiūlymą sužinotų dauguma galimų kandidatų. 

- Mums nereikėtų leisti pinigų skelbimui spaudoje. 


Čia išryškėja ir daugybė prieštaravimų. Pamėginkime panagrinė- 
ti štai tokį: „Tai tiesiog neįmanoma.“ 

Bus nesunku įrodyti, kad techniškai viskas įmanoma, bet daugu- 
mai įmonių tai būtų tiesiog finansiškai neįkandama. Todėl idėją atme- 
tame dėl ekonominių priežasčių ir mums nebereikia ieškoti daugiau 
kliūčių tokios idėjos įgyvendinimui. 

Tuomet reikia rasti kitą idėją, kurioje būtų galima įžiūrėti teigia- 
mų dalykų iš plakato Mėnulyje idėjos, tačiau kuri nesulauktų tokių 
prieštaravimų, kaip ankstesnioji. Čiumpame gerąsias idėjos puses ir iš 
jų konstruojame naują mintį. Galime pasirinkti plakatą ir originalią 
vietą. Pagalvokime, gal yra kokia kita vieta, kurioje būtų galima pa- 
kabinti plakatą, pavyzdžiui, kur nors, kur tokie specialistai, kokio mes 
ieškome, jį tikrai pastebėtų, net jei jie šiuo metu ir neieško naujo darbo. 

Dirbame toliau. Galiausiai galbūt įdėsime skelbimą kitame žur- 
nale. Arba pasirinksime kitokį skelbimą. Tai, žinoma, neatrodys taip 
neįprastai ir egzotiškai, kaip plakatas Mėnulyje, tačiau bus originalu 

ir įgyvendinama. Svarbiausia yra rasti naują požiūrį ar naują detalę, 
kuri pagerintų sprendimą. Pradėdami nuo ko nors tolimo bei keisto ir 
siekdami realumo, galime greitai ir paprastai pažvelgti į dalyką visiškai 
naujai. 

Konstruktyvūs komentarai taps veiksmingesni ir tada, kai bus 
kalbama apie realesnes idėjas. Dauguma naujų idėjų iš pradžių atrodo 
keistos, todėl jos dažnai ir būna naujos. Taip pat dauguma naujų idėjų 
toli gražu nėra be priekaištų. Jas reikia gerokai tobulinti, kol bus galima 
imti įgyvendinti. Konstruktyvūs komentarai pagelbės atsirinkti tai, kas 
idėjoje yra geriausia, ir leis vieną po kito šalinti trūkumus. 

Nebūtina rasti būtent tris teigiamus dalykus. Rask penkis, dešimt 
arba du - kaip nori. Svarbiausia, kad teigiami dalykai būtų identifi- 
kuojami prieš išsakant prieštaravimus, kurie taip pat būtų aptariami 
po vieną. Tai reiškia, kad negalima išsakyti naujo prieštaravimo, kol 
neaptartas ankstesnis. 


PAGALVOK: 
Ką manai apie konstruktyvių komentarų metodą? Kokie jo 
privalumai ir trūkumai? 


Neskubėk vertinti 


Atliekant eksperimentą vienai grupei buvo pasakyta neskubė- 

ti vertinti gautus pasiūlymus. Antra grupė tokios informacijos nega- 

Bandymas vo. Grupėms buvo pateikta keletas problemų, kurias reikėjo išspręsti. 
Pasirodė, kad toks paprastas pasiūlymas, kaip neskubėti vertinti, taip 
veikia. Pirmoji grupė gerokai pralenkė antrąją ir idėjų kiekiu, ir spren- 
dimų kokybe. 

Šis eksperimentas yra patvirtintas ir kitais tyrimais. Greta akty- 
vios teigiamų idėjos pusių paieškos vertinimo atidėjimas yra vienas iš 
veiksmingiausių problemos sprendimo būdų. Vertinimo atidėjimas 
reiškia, kad laiką ir protą naudojame tam, kad mums kiltų naujų idėjų, 
o ne tam, kad vertintume jau turimas. Taip ilgiau išlaikome atvirą ir į 
idėjų paiešką orientuotą mąstymą. Leidžiame protui suvokti vis kitas 
naujas idėjas ir pasąmonei duodame daugiau laiko dirbti. 

Neskubėjimas vertinti reiškia atidėjimą, o ne tai, kad apskritai 
atsisakome vertinti. Kai ateina laikas vertinti, dažnai turime didesnį 
idėjų pasirinkimą ir idėjos būna geresnės nei tuo atveju, jei jas būtume 
vertinę iš karto. Taip pat daugiau laiko galime skirti geroms idėjoms 
užuot gaišę laiką vertindami tas, kurias vis tiek atmesime. 

Prisiminkime pavyzdį apie perlų ieškotoją. 

Žemiausia kartelė 


Siekiantys sprendimo 


Suformuluok 
anksti - sprendimą 
priimk vėlai 


Nauji sprendimai 
ar narvas? 


Neskubėk priimti sprendimo 


Nagrinėjant problemą grupėje dažnai pasirodo, kad egzistuoja 
nebylus susitarimas, nuo kada galima pritarti pasiūlymams. Ši žemiau- 
sios kartelės riba yra priimtinos idėjos kokybės minimumo išraiš- 
ka. Tas slenkstis dažnai yra pakankamai žemas, todėl neretai pirmas 
sprendimas, patenkinęs minimalų reikalavimą, ir būna priimamas. Ir 
jei tik idėja pakyla virš to minimumo slenksčio, naujus sprendimus 
priimti darosi gerokai sunkiau. Tolesnė diskusija bus apie tai, kaip ne- 
leisti pritarti pirmai kilusiai idėjai. 

Tai svarbiausia grupėms, tačiau tinka ir dirbantiems individualiai, 
nes skubėdami priimti sprendimą neišnaudojame visų savo resursų. 

Tai nutinka todėl, kad esame linkę greitai priimti sprendimus. 
Norime kuo skubiau tai padaryti, kad išeitume iš nepatogios situacijos. 
Užuot skubotai nusprendę, verčiau dar kartą atkreipkime dėmesį į esa- 
mą problemą. Tai padės priimti geresnį sprendimą. 

Praktikoje dažnai geresnes idėjas blokuoja jau pasirinktas spren- 
dimas, todėl patarimas toks: kuo anksčiau suformuluoti problemą ir 
kuo vėliau nuspręsti. Taip atsiras laiko inkubaciniam laikotarpiui. Pu- 
siau juokais galime sakyti: nedaryk šiandien to, kas gali palaukti iki 
rytdienos. 

Tačiau viską reikia daryti saikingai. Kai kuriais atvejais kaip tik 
gali būti geriau sprendimą priimti anksčiau. 

Praktiškai tai reikštų štai ką: nesustok prie pirmos idėjos, kuri tau 
pasirodė priimtina. Rask dar vieną, du, tris ar dar daugiau sprendimų. 
Tam dažniausiai neprireikia nei daugiau žinių, nei geresnių problemų 
sprendimo metodų, nei daugiau fantazijos. Tereikia pasitelkti turimas 
žinias ir išteklius. Tiesiog tęskite darbą ir tada, kai jau būsite radę tą 
„pirmą ir geriausią“ sprendimą. 


Pasitelk kitus 


Tavo paties metodai tau padeda, bet kartu ir trukdo 

Mūsų turimos žinios ir ankstesnė patirtis — tai rąstai, iš kurių ga- 
lime statyti naujus sprendimus. Tačiau iš jų kartais galime sau susikalti 
tik narvą. 

Žmonės situacijoje reaguoja į tai, kas tipiška. Kitaip tariant, pro- 
blemą klasifikuojame pagal tas problemų klases, su kuriomis dažniau- 
siai susiduriame. Tai nereiškia, kad priskiriame problemą vienai ar 
kitai klasei. Dažniausiai net pavadinimų toms klasėms neturime. Mes 
automatiškai prisimename iš anksčiau sukauptą panašių problemų 

sprendimo patirtį. Toks elgesys mums padeda išgyventi. Tai yra prak- 
tinis intelektas. Tačiau jis turi ir savo ribas. 
Tai, kad į situaciją reaguojame taip, kaip ir ankstesnėse situaci- 

Nauji aspektai jose, gali mums trukdyti įžvelgti naujus ar svarbius naujos situacijos 
dalykus. Susitelkę į tai, kas pažįstama, galime nepastebėti radikalių pa- 
sikeitimų sprendžiamos problemos prielaidose. 

Pakanka priminti Dažnai pakanka tik nedidelio priminimo - ir galėsime įžvelgti 
tai, kas situacijoje nauja. Tereikia tik atverti akis ir išmokti taikyti ki- 
tus mūsų problemų sprendimo metodus, jei, aišku, sugebėsime juos 
prisiminti. 

Pradėk įprastai Pradėk įprastai. Analizuok problemą taip, kaip esi įpratęs. Prisi- 
mink, kaip anksčiau esi sprendęs panašias užduotis. Jei tai padeda ju- 
dėti pirmyn, viskas tvarkoje. Jei ne, pamėgink ir ką nors kita. 


Kaip pasielgtų kiti? 

Kitų požiūris Pabandyk prisiminti, kaip kiti žmonės anksčiau yra sprendę pa- 
našias užduotis. Pamėgink įsivaizduoti, kaip jie žvelgė į tą problemą 
ir kaip ją sprendė, tik galvok ne apie kitus apskritai, o apie konkrečius 
savo pažįstamus. 

Bandymas pažvelgti į dalyką kitų akimis dažnai būna pakan- 
kamas postūmis žengti į priekį. Tačiau ne visada. Tokiu atveju kitas 
žingsnis būtų giliau išsiaiškinti, ką ir kaip tie kiti žmonės darė. 

Naudingos informacijos apie tai, kaip spręsti daugelio tipų pro- 
blemas, galima rasti literatūroje. Laikraščiai, žurnalai, knygos yra 

Ieškok literatūros įprasti žinių šaltiniai. Galima rasti literatūros apie pačius įvairiausius 
dalykus. Dažnai nutinka, kad susidūrus su problema paaiškėja, jog su 
panašiais dalykais anksčiau yra susidūrę ir kiti. 


Klausk kitų 

Akivaizdu, tačiau dažnai pamirštamas būdas yra tiesiog klausti 
kitų. Tie kiti gali būti profesionalūs patarėjai, tačiau pirmiausia klausk 

Klausk pažįstamų tų, su kuriais bendrauji kiekvieną dieną, ir kitų savo pažįstamų. Dau- 
guma žmonių mielai dalija patarimus ir pasiūlymus - apie tai, ką išma- 
no ir ko neišmano. 

Akivaizdu, kad žmonės, žinantys apie tavo problemas, gali žinoti 
ir ką nors, kas tau gali išties praversti sprendžiant vieną ar kitą proble- 
mą. Kartais tokių žmonių pagalba būna tikrai vertinga, nes jie į tavo 
problemą gali pažiūrėti iš šalies, tačiau tu turi būti atviras ir norintis 
priimti siūlomą pagalbą. 


Išaiškink kitiems savo problemą 
Pati užduotis paaiškinti problemą kitam, kuris neturi reikiamų 


Paaiškink žinių ar prielaidų suprasti, kelia tam tikrus naujus reikalavimus. Turi 
nežinantiems iš naujo permąstyti problemą, galbūt kitaip ją suformuluoti, išryškinti 

Studentų laboratorija 


Naujos nuomonės 
(požiūriai) ir 
pasiūlymai 


Įsivaizduok kitus 


tai, kas svarbiausia, kad kitas žmogus suprastų esmę. Tai leis tau pa- 
čiam į savo problemą pažvelgti naujai ir galbūt kitaip. Dažnai to gali 
pakakti, kad žengtum dar vieną žingsnį pirmyn. 

Kartą vienoje studentų laboratorijoje dėsčiau elektroniką. Disci- 
plina buvo gerokai pasikeitusi nuo tų laikų, kai pats ją studijavau, ir 
didžioji dalis medžiagos man buvo tiek pat nauja ir nežinoma, kaip ir 
studentams. Jie vargo jungdami tas keistas grandis ir paprastai pirmu 
bandymu jiems nepavykdavo. Tada ateidavo pas mane klausti, kur su- 
klydę. Žvelgdamas į tą elektronikos komponentų ir laidų raizgalynę, 
aš nė iš tolo negalėjau suprasti, kur yra poblema. Iš bėdos sugalvojau 
šitokį ėjimą: paprašiau, kad studentai man patys paaiškintų, ką, kaip 
ir kodėl jie darė. Dažniausiai man beaiškindami studentai patys ir ap- 
tikdavo klaidą, man pačiam jos taip ir nesupratus. O smagiausia buvo 
tai, kad jie buvo įsitikinę, jog klaidą surasti padėjau aš, kai iš tikrųjų 
užduodamas klausimą juos tik teisingai nukreipdavau. 

Kartais ir man pavykdavo pastebėti klaidas, kurias jie praleisdavo 
(po truputį juk mokiausi ir aš). Kartais klaidos nepavykdavo rasti net ir 
visiems drauge. Tokie dalykai studentą galėjo įkvėpti - jei tai buvo taip 
sunku, kad net dėstytojas nesuprato, nereikia jausti gėdos, kad ir stu- 
dentas ko nors neįveikė. Problemos paaiškinimas man visada leisdavo 
geriau suprasti jei ne ką kita, tai nors tai, kokio sprendimo būti negali. 


Ir nežinojimas gali būti vertingas 

Žmonės, neišmanantys dalyko, gali prisidėti kitaip - jie dažnai, 
nė nenutuokdami, apie ką kalba, duoda mažai ko vertų patarimų. Ta- 
čiau kai problema tampa tokia sudėtinga, kad net žinovams atrodo 
neįkandama, susitikimas su neišmanėliu būna panašus į susitikimą su 
juokdariu. Jis pateiks tokią nuomonę ir pasiūlymą, kurie, žinoma, eks- 
pertui nepatiks. Kaip sakoma, kvailys gali užduoti tiek klausimų, kad 
net dešimt išminčių į juos neatsakys. 

Tačiau būtent dėl to profesionalios problemų sprendimo grupės 
beveik visada įtraukia vieną žmogų, kuris apie problemą nežino prak- 
tiškai nieko. Daugelis, darbe susiduriančių su sudėtingomis problemo- 
mis, yra įpratę klausti patarimo ir tų žmonių, kurie neturi tos srities Ži- 
nių. Kai kurie iš jų yra net įvertinti Nobelio premija, kai netyčia pasiekė 
tai, kas tos srities žinovams atrodė visiškai neįmanoma. Pasirodė, kad 
žinovai klydo - ir štai kam atiteko Nobelio premija! 

Daug ką galima pasiekti ir savarankiškai. Įsivaizduok vieną ar 
kelis apie reikalą nenusimanančius žmones ir surask būdą, kaip jiems 
paaiškinti problemą. Įsivaizduok ir tai, ko jie klaustų, kaip komentuotų 
ir ką siūlytų. Nebus tas pats, kaip iš tikrųjų klausinėti žmonių, nes ne- 
galėsi pasinaudoti kitų žmonių išmintimi, bet pasitelksi savo vaizduotę 
ir labiau išnaudosi savo paties galimybes. Tai yra puiku ir jokiu būdu 
neprieštarauja tam, kad pasitelktum į pagalbą kitus. 

PAGALVOK: 

Skyriaus pradžioje teigiama, kad svarbiausia kūrybiškai 
sprendžiant problemas yra 

RINKTIS TAI, KAS POZITYVU - NESKUBĖTI VERTINTI - 
NESKUBĖTI PRIIMTI SPRENDIMŲ. 

Ką dabar manai apie šiuos teiginius? 


Santrauka 


Idėją gera paverčia gerosios idėjos pusės, ne blogosios. To- 
dėl stenkis įžvelgti pozityvius dalykus. 

Konstruktyvūs komentarai yra geras būdas identifikuoti 
stipriąsias idėjos puses ir toliau vystyti idėjas. Konstruktyvūs 
komentarai susideda iš šių etapų: 

- Pirmiausia rask tris teigiamus dalykus. 

- Išsiaiškink svarbiausią prieštaravimą. 

- Įvertink jį ir apibendrink. 

- Apibendrink idėją. 

Dažnai skubame priimti sprendimus. Ypač grupės yra lin- 
kusios priimti patį pirmą pasiūlytą problemos sprendimą, kuris 
atitinka tam tikrus minimumo reikalavimus. Vienas iš būdų pa- 
gerinti sprendimų kokybę yra prieš priimant sprendimą palauk- 
ti, kol gims daugiau priimtinų idėjų. 

Įsivaizduok, kaip kiti reaguotų į problemą, ką jie darytų. 
Dažnai to ir pakanka, kad galėtum judėti į priekį. 

Kitas žingsnis būtų pasidomėti, kaip panašias problemas 
sprendė kiti. 

Klausti patarimo yra išmintingas, tačiau dažnai pamiršta- 
mas būdas artėjant prie sprendimo. Ir tie, kurie supranta dalyką, 
ir tie, kurie nieko apie jį neišmano, gali duoti vertingų patarimų. 
Gali ir pats sau padėti, aiškindamas problemos esmę kitiems. 


Užduotys 


1 

Prisimink nenaudingiausią discipliną, kurios mokeisi mokykloje 
ar kitur. Šiek tiek pagalvok. Rask tris jos teigiamus dalykus, tada pen- 
kis, dešimt ir t. t. 

2 

Perskaityk laikraštyje straipsnį, kuriame aprašyta kas nors, su kuo 
tu nesutinki. Rask ten nuomonę ar argumentą, kuriam galėtum prieš- 
tarauti. Tada rask tris teigiamus dalykus tame, su kuo nesutikai. Tuo- 
met išryškink svarbiausią prieštaravimą ir apdorok jį konstruktyviais 
komentarais. 


3 
Įsivaizduok, kad savaitę atostogausi su trimis kitais asmenimis. 
Kas jie, apsispręsk prieš pradėdamas gilintis į užduotį. 


- Sugalvok keletą idėjų, ką per atostogas veiktumėte, geriausia — 
tai, kas tau būtų visiškai nauja. 

- Apdorok šias idėjas konstruktyviai komentuodamas. 

- Įsivaizduok, kaip kiti žmonės reaguos į tavo pasiūlymus. Pagal- 
vok, kaip šiuos pasiūlymus trumpai pristatytum savo bendra- 
keleiviams, įsivaizduok, ką jie sakytų. 

- Įsivaizduok, kaip kiti trys žmonės spręstų šią užduotį ir koks 
būtų rezultatas. 

- Prieš priimdamas sprendimą nuspręsk, į ką labiausiai kreipi dė- 
mesį pasirinkdamas vieną ar kitą variantą? Į ką kreiptų dėmesį 
kiti trys asmenys? Pasirink tą sprendimą, kuris, tavo nuomone, 
būtų tinkamiausias visiems. 


4 

Idėja atostogoms - nuvykti iš Oslo į Trondheimą ir grįžti atgal. 
Panagrinėk šią idėją konstruktyviai komentuodamas, kol rasi patrau- 
klesnį variantą. 

4. KŪRYBIŠKAS PROBLEMŲ 
SPRENDIMAS 


Kuo didesnė žinių sala, tuo ilgesnis nuostabos paplūdimys. 


R. Sockman 
Nauji įrankiai pritrina pūsles. 
Ruandiečių patarlė 
Akmuo, kurio žmogui reikia, nėra sunkus. 
Uzbekų patarlė 
Sistemingumas yra būtinas 
Kryptingas tikslo Sistemingumas yra būtinas. Be jo ir struktūros mes tik pleventu- 


siekimas me tai šen, tai ten be jokios krypties ir tikslo. 

Net ir nepažįstamuose vandenyse įmanoma plaukioti ir saugiai 
pasiekti krantą. Sisteminiai metodai leis mums išvengti povandeninių 
uolų ir išves į saugius vandenis, padės sistemingai taikyti mąstymo 
formas vieną po kitos ir taip stimuliuoti mąstymą. Jie taip pat padės 
išnaudoti turimus resursus. 

Labai sveika mąstyti sistemingai, kai nenutuokiame, nuo ko pra- 
dėti. Gali būti, kad susidursime su tokia painia problema, kad nė ne- 
įsivaizduosime, ko imtis. 

Iš pradžių mus greičiau kaustys baimė, nei neš įkvėpimas spręsti 
problemą. 

Parama Tokiu atveju reikia žinoti metodą, kuriuo gali remtis. Dažnai 
būna taip, kad sykį pajudėjus iš vietos, po truputį viskas ima aiškėti. 

Tačiau struktūra ir sistemingumas turi būti tik pagalbinės pade- 

Tik pagalbinės dančios priemonės, o ne užtvaros, galinčios mus atriboti nuo proble- 
priemonės mos sprendimo. Sistemingumo, kurio nutariame laikytis, galima, žino- 
ma, ir atsisakyti, kai matome, kad jis praranda prasmę. 


Tai, kas reikalinga, ir laisvė 


Kūrybiškai spręsti problemas reikia ir laisvės. Laisvės nuo siste- 

Laisvė reikštis mų ir taisyklių. Laisvės atsiskleisti ir išsakyti idėjas bei pasiūlymus. 
Turime būti laisvi realizuoti savo turimus gebėjimus ir įgūdžius. 

Tarp valdymo ir struktūros iš vienos pusės ir galimos laisvės bei 

Prieštaravimas atsivėrimo iš kitos pusės lengvai gali kilti prieštara. Užuot padėjęs 

spręsti problemą kūrybiškai, sistemingumas gali kliudyti kūrybiš- 

Septyni žingsniai 
(lygiai, pakopos) 


Valdymas ir laisvė 


kumui vietoj to, kad padėtų taikyti kūrybinius problemų sprendimo 
metodus. 

Taigi svarbu rasti pusiausvyrą, kuri neleistų vienai pusei užgožti 
kitos. 


Kūrybiškas problemų sprendimas 


Vienas iš garsiausių ir labiausiai taikomų kūrybinių problemų 
sprendimo metodų yra KPS (CPS) metodas. Tai reiškia tiesiog kūry- 
bišką problemų sprendimą (Creative Problem Solving). Vienas pagrin- 
dinių šio metodo kūrėjų yra Sidney Parnes. Jis kūrybiško problemų 
sprendimo struktūrą ir valdymą mato kartu su atviru ir laisvu mąsty- 
mu. Šiam metodui integruoti sistemingai kaitaliojamas divergentinis ir 
konvergentinis mąstymas. 

Metodas susideda iš septynių etapų: 


1. Problemos išeities taškas. 
2. Faktų paieška. 

3. Problemos identifikavimas. 
4. Idėjų paieška. 

5. Sprendimo paieška. 

6. Sutarimo keliu. 

7. Veiksmų plano rengimas. 


Kaip matome, kūrybiško problemų sprendimo etapai praktiškai 
nesiskiria nuo 1 skyriuje aptartų sisteminio problemos sprendimo 
etapų. Daugelį sisteminių problemos sprendimų galima laikyti KPS 
atmainomis. 

Tačiau KPS yra daugiau nei vien sistematika ir logika. Metodas 
suteikia galimybę pasitelkti visas mąstymo formas ir ypatingą dėmesį 
skiria kūrybiškumo aktyvinimui. 

Kūrybiško problemų sprendimo metodas yra pavaizduotas sche- 
moje. Rodyklės rodo, kaip 2-6 etapai yra padalyti į divergentinę ir 
konvergentinę fazes. 

Problemos 
išeities taškas 


Faktų 
paieška 


Problemos 
identifika- 


paieška 


Sprendimo 
paieška 


Sutarimo 

keliu 

Veiksmų plano Septynių kūrybiško problemų sprendimo proceso etapų 

š iliustracija. Rodyklės rodo, kad penkiuose etapuose per- 
rengimas einame divergentinę ir konvergentinę fazes. 


Neskubėk vertinti ir Tokia etapinė procedūra, kaip kūrybiškas problemų sprendimas, 

priimti sprendimo leidžia lengviau atidėti vertinimus ir palaukti prieš priimant sprendi- 
mą. 

Su problema lengviau susidoroti tuomet, kai ją išskaidome. Ir 
miškas kertamas ne visas kartu, o medis po medžio. Kai susiduriame 
su sudėtinga problema ir nė nenutuokiame, kaip ją spręsti, verta išskir- 
ti atskirus problemos sprendimo proceso etapus. 

Šiame skyriuje aptarsime kiekvieną išvardytą etapą. 

Vienas ir grupėse Kūrybiško problemų sprendimo metodą galima taikyti grupėje 
arba individualiai. Taip pat galima kaitalioti individualų darbą su dar- 
bu grupėje. Metodą galima taikyti žodžiu arba raštu, piešiant. 

Šiame skyriuje apsiribosime metodo paaiškinimu. Tolesniame 
skyriuje detaliau apžvelgsime patį problemos sprendimo procesą, su 
kokiu susiduriame spręsdami problemą. Vėlesniuose skyriuose deta- 
liau paaiškinsime kiekvieną išvardytą etapą. Ten pateiksime ir tech- 
nikų, kurias galima taikyti dirbant viename ar kitame proceso etape. 

Kaip taikome kūrybiško problemų sprendimo metodą, iliustruo- 
sime štai tokiu pavyzdžiu: 

Kaimyno vištos Į mūsų kiemą vis užsuka kaimynų vištos. Jos atrado sėklas, ku- 
rių savo kieme pasėjome turėdami visai kitą tikslą nei lesalas kaimynų 
vištoms. Jos atrado ir ką tik išdygusius daigelius. Visaip mėginome tas 
vištas vaikyti, tačiau panašu, kad nuo to jų apetitas tik gerėja. 


PAGALVOK: 

Kokie yra tokio etapinio metodo privalumai ir trūkumai? 
Kuo šis metodas panašus į tau įprastą darbo metodą? Kuo 
nuo jo skiriasi? 


Problemos išeities taškas 
Prieš pradėdami spręsti problemą turime išsiaiškinti, kur ji slypi. 
Kur link einame? Kas yra ne taip? Ką padarėme ar kokioje situacijoje atsidūrėme? Ką 
norime pasiekti? Taip pat pravartu pagalvoti, kas nutiks, jei problemos 
vis dėlto neišspręsime. 
Šiame etape mums nėra būtina atsakyti į visus šiuos klausimus. 
Tačiau prieš kibdami į darbą turime žinoti pirminę problemos formu- 
luotę ir turėti atskaitos tašką, nuo kurio galėtume pajudėti. 
Suformuluokime problemą popieriuje, žodžiais ir (arba) piešiniu. 
Įvardyk Ši pirmoji formuluotė bus greičiau žodžių kratinys nei tikroji proble- 
mos mintis. 
Tik vėlesniame proceso etape ieškosime tokios problemos formu- 
luotės, kuri tiktų tolesniam darbui. 


Grįžkime prie problemos su svetimomis vištomis savame kieme. 
Problema yra pakankamai gerai suformuluota ir aiški, tad nebereikia 
jos išsamiau nagrinėti ir galime dirbti toliau. 


Faktų paieška 

Šis etapas dalijamas į dvi fazes: divergentinę ir konvergentinę. 

Divergentinėje fazėje reikia rasti daug faktų. Štai keli šio faktų 
rinkimo etapo tikslai: 


Aprašymas - Aprašyti situaciją. 
- Suteikti tiek aiškumo, kad būtų galima dirbti toliau. 
- Surinkti pakankamai bazinės informacijos. 
- Išeiti už nustatytų problemos ribų. 

Stimuliavimas - Stimuliuoti tolesnius procesus. 


Faktai padeda išryškinti problemą. Jie stimuliuoja idėjų kūrimą. 
Faktai yra ir pasąmonės varomoji jėga. Pasąmonėje nagrinėjama pro- 

blema ir pasitelkiama visa gaunama informacija, todėl reikia daugiau 
faktų ir spekuliatyvių teiginių. 
Šiuo atžvilgiu naudingi tokie centriniai žodžiai: 
Poreikiai - Poreikis. Kokios informacijos mums reikia? 
Šaltiniai - Šaltiniai. Kur ieškoti? 


Žinodami savo poreikius ir informacijos šaltinius, turime žengti 
kitą žingsnį - visą tą informaciją surinkti, ją apdoroti ir išanalizuoti. 

Divergencijos metu į situaciją stengsimės pažvelgti įvairiapusiš- 
kai. 

Beveik visada žinome, kas gali būti susiję su konkrečia problema 
ir jos sprendimu. Mums nereikia surinkti visos informacijos, kuri gal- 
būt galėtų būti svarbi. Jei prireiks, visada galėsime grįžti ir jos paieškoti. 

Faktai ir nuomonės Kaupiant informaciją svarbu neapsiriboti. Žodžio „faktai“ nerei- 
kėtų suprasti tiesiogiai. Dažnai svarbu atskirti nuomonę ir faktus. Kita 
vertus, tai, kas vienam bus faktai, kitam gali reikšti nuomonę. Jei kas 
nors išreiškia nuomonę pasirinkta tema, priimkime tai kaip faktą. Tai 
bus bent jau faktas apie tai, kad kažkas turi nuomonę, 0 tai mums taip 
pat gali būti svarbi informacija. 

Organizuok Susidėliok informaciją taip, kad tau būtų lengviau pamatyti, ką 
žinai, o kokios informacijos dar trūksta. 

Jei reikia, informaciją surūšiuok. 

Rinkis Sukaupę pakankamai faktų išsirenkame tinkamiausius. Jais rem- 
simės savo tolesniame darbe. Nereikia per daug dėmesio skirti faktų 
vertinimui ir pan. Pakaks greitai peržvelgti turimus ir išrinkti iš jų 
tuos, kurie tuo metu mums atrodys svarbiausi. Atidesnis faktų vertini- 
mas - jau kito etapo klausimas. 

Procesas stimuliuoja Pats faktų peržiūrėjimas ir jų atranka stimuliuoja mąstymo pro- 
cesus. Bet jei šiame etape uždelsime, vietoj laukiamo postūmio galime 
save įkalinti. 

Prisimenant užduotį apie vištas, galima surinkti štai tokius faktus: 


1. Vištos yra plunksnuotos. 

2. Vištos deda kiaušinius. 

3. Vištos nededa kiaušinių. 

4. Šeimininkas laiko vištas dėl kiaušinių. 

5. Šeimininkas laiko vištas dėl plunksnų. 

6. Šeimininkas laiko vištas savo malonumui. 
7. Vištas sugauti gali šunys ir vištvanagiai. 


Pasirenkame šiuos faktus: numeris 2, 4 ir 7. 
Problemos identifikavimas 


Išsamus problemos Vėl pradedame nuo divergentinės fazės ir siekiame rasti kuo dau- 
aprašymas giau problemos formuluočių. 

Stimuliavimas 


Į sprendimą nukreip- 
ta formuluotė 


Kodėl? 


Svarbus pasirinkimas 


Pabandome problemą kuo išsamiau aprašyti. Tai irgi padės mums 
geriau ją suprasti. 

Dažnai žmonėms atrodo, kad jiems būtina ieškoti idėjų ar spren- 
dimų, kai iš tiesų tereikia pažvelgti į problemą kitaip. Galbūt nuodugni 
problemos analizė leis ją suformuluoti kitaip, nei buvo suformuluota 
iš pradžių. 

Formuluotė, atspindinti tikrąją problemą, padidina tikimybę ras- 
ti tokį sprendimą, kuris iš tikrųjų išspręs problemą, o ne vien pateiks 
atsakymą į neteisingai suformuluotą užduotį. Geresnis problemos su- 
vokimas leis lengviau adaptuoti sprendimą. 

Pagrindinis problemos paieškos etapo tikslas yra galiausiai rasti 
gerą sprendimą. Tai reiškia, kad šis etapas taip pat turi skatinti tolesnį 
darbą, todėl negalime būti pernelyg griežti, kai ieškome naujų proble- 
mos formuluočių. Kai kurios formuluotės gali pirmiausia stimuliuoti 
patį procesą. Šiuo atveju nėra reikalaujama tiesioginio sąryšio. Formu- 
luodami problemą visada galime užduoti sau klausimą „kodėl“. Tai 
padės geriau suprasti ir rasti naujas problemos formuluotes. 

Kūrybiško problemų sprendimo metodas daug dėmesio skiria 
tam, kad galiausiai turėtume į sprendimą orientuotas problemų for- 
muluotes. Tai galima pasiekti formuluotes paverčiant klausimu „kaip““. 

Konvergencijos fazėje pasirenkame vieną ar kelias problemos for- 
muluotes. Tai gali būti problemos esmę atspindinti mintis. Arba tokia, 
kurią realizavę priimsime gerą tikros problemos sprendimą. Arba kita, 
kurią mes dėl vienokių ar kitokių priežasčių norėtume toliau vartoti. 

Faktų rinkimo etape nebuvo labai svarbu konverguojant pririnkti 
teisingų faktų. Kai renkamės problemos formuluotę, teisingumas tam- 
pa kur kas svarbesnis, nes tai turės didžiulės įtakos tolesniam darbui. 


Grįžkime prie vištų. Remdamiesi pirmine problemos formuluote 
ir pasižymėtais faktais, sugalvojame tokias problemos formuluotes: 


1. Vištų šeimininkas nėra motyvuotas vištas laikyti savame kie- 
me. Dabar performuluokime šį teiginį su klausimu „kaip*“: 
- Kaip motyvuoti vištų šeimininką? 
- Kaip priversti vištų šeimininką laikyti vištas savo kieme? 
„Kaip rasti šunį, kuris išpjautų vištas? 
„Kaip privilioti į kiemą vištvanagius? 
„Kaip priversti vištas nedėti kiaušinių, jei jos lesa mūsų kieme? 
„Kaip priversti vištų šeimininką rūpintis savo vištomis? 
„Kaip priversti vištas dėti kiaušinius mūsų kieme? 


NEO N 


Pasižymime 1, 5 ir 6 punktus kaip pačius įdomiausius tolesniam 
darbui. Trumpiau tariant, kaip priversti kaimyno vištas dėti kiaušinius 
mūsų kieme, kartu motyvuojant kaimyną laikyti vištas savame kieme? 

Idėjų paieška 


Kuo daugiau idėjų Divergentinėje fazėje svarbu sukaupti kiek galima daugiau idėjų. 
Svarbu, kad atsirastų idėjų srautas. Dabar svarbiausia - neskubėti 

vertinti. 
Perspektyviausios Konverguodami atsirenkame potencialiausias idėjas. Tas, kurios 
idėjos atrodo teikiančios daugiausia galimybių išspręsti problemą. Taip pat 


renkamės tokias, kurias reikėtų atidžiau panagrinėti prieš nuspren- 
džiant, ar jos yra tinkamos. 


Grįžkime prie vištų. Idėjos: 

1. Pasiskolink šunį, kuris išpjautų vištas. 

2. Pastatyk savo teritorijoje gūžtas, kuriose vištos galėtų dėti kiaušinius. 
3. Pastatyk joms atskirą vištidę. 

4. Nepaleisk vištų, kol jos nesudės kiaušinių. 

5. Tegul vištų savininkas pamato, kad vištos deda kiaušinius. 

6. Tegul jis pamato, kad vištos pridėjo kiaušinių. 

7. Tegul jis pamato kiaušinius. 


Iš šių idėjų pasirenkame 2 ir 6 punktus. 


Sprendimo paieška 
Kokius kriterijus turėtų atitikti sprendimas? Tai pirmiausia, ką 
Kokie kriterijai išsiaiškiname sprendimo etape. Diverguojame ieškodami sprendimo 
kriterijų. Kai jų sukaupiame pakankamai, konverguojame išrinkdami 
svarbiausius. 

Ankstesniame proceso etape išsirinkome keletą idėjų. Dabar 
įvertiname jas pagal pasirinktus kriterijus. Gali tekti idėjas apdoroti 

Apdorok idėjas taip, kad jos geriau atitiktų kriterijus. Tam pravers konstruktyvūs ko- 
mentarai. 

Galbūt paaiškės, kad reikėjo pasirinkti kitas idėjas. Nieko baisaus — 
tereiks jas įvertinti ir apdoroti pagal pasirinktus kriterijus. Galiausiai 
pasiliekame daugiausia vilčių teikiančias išanalizuotas idėjas. 

Prieš eidami toliau, prisimename problemą tokią, kokią buvome 
ją suformulavę. Analizuodami sprendimo idėjas ir kriterijus galbūt ge- 
riau supratome pačią problemą. Ir, kaip jau minėta anksčiau, visada 
galima grįžti atgal, jei to reikia. 


Vėl grįžkime prie vištų. Sprendimo būdai: 


1. Vištos turi dingti iš mūsų kiemo. 

2. Vištų šeimininkas pats turi jas pašalinti. 

3. Mes neturime patirti didelių nuostolių. 

4. Norime išlaikyti kiek įmanoma gerus santykius su kaimynu. 
5. Dėl to mums neturi atsirasti daug darbo. 

Pritarimas 


6. Norime ką nors gauti už vištų lesinimą. 
7. Norime, kad aplink mus vaikštinėtų mielos vištos. 


Pasirenkame 1, 2, 3 ir 5 būdus kaip svarbiausius. Buvome išskyrę 
šias dvi idėjas: 

- Pastatyti savo teritorijoje gūžtas, kuriose vištos galėtų dėti kiaušinius. 

- Tegul vištų šeimininkas pamato, kad vištos pridėjo kiaušinių. 


Nepakanka vien to, kad vištos pridėtų kiaušinių mūsų teritorijoje. 
Vištų šeimininkas turi apie tai žinoti, kad tai priverstų jį imtis veiksmų. 
Kita vertus, pakaks, kad jis manytų, jog vištos deda kiaušinius mūsų 
kieme. 

Panagrinėkime idėją pastatyti kieme vištoms gūžtą, kad jos galėtų 
ten dėti kiaušinius. Galbūt jos mūsų kieme pasijus dar geriau, todėl 
nėra garantijos, kad šis sprendimas atitiks būdą Nr. 1. Gali atitikti ir 3 
bei 5 būdus, tačiau neaišku, kiek atitiks 2-ąjį. 

Idėja leisti vištų šeimininkui pamatyti, kad vištos deda kiaušinius 
mūsų kieme, atitiks 2, 3 ir 5 būdus. Jei taip pasieksime pageidaujamą 
vištų šeimininko reakciją, atitiks ir 1 būdą. 

Viską apmąstę gavome modifikuotą idėją: reikia sukurti tokį vaiz- 
dą, kad atrodytų, jog vištos mūsų kieme deda kiaušinius, ir pasistengti, 
kad vištų šeimininkas pamatytų kiaušinius mūsų kieme. 


Sutarimo keliu 

Šio etapo tikslas - suformuluoti sprendimus taip, kad juos len- 
gviau priimtų nuo sprendimo priklausomi asmenys arba tie, nuo kurių 
priklauso sprendimo įgyvendinimas. Sprendimai, kuriuos iki šiol esa- 
me suformulavę, kol kas yra tik galimi, ir juos galbūt dar teks tobulinti. 

Šiame etape svarbūs centriniai žodžiai: 


- Kas? 

- Ką? 

- Kur? 

- Kaip? 
- Kada? 
- Kodėl? 


Galbūt būsime radę geriausią sprendimą. Tačiau gali nutikti ir 
taip, kad atsidursime naujo proceso pradžioje. 

Grįžkime prie problemos su vištomis. Kas yra tie, kurių pritarimo 
mums šiuo atveju reikia? 

- Mes patys. 

- Kaimynas. 

- Vištos. 

Kalbant apie mus, svarbu, kad sprendimas būtų toks, kad galėtu- 
me jį įgyvendinti neįdėdami pernelyg didelių pastangų. Kaimynui turi 
susidaryti įspūdis, kad vištos mūsų kieme kiaušinius deda intensyviai. 

Galiausiai priimame štai tokį sprendimą: išdėliosime kiaušinius 
tada, kai kaimynas to nematys, o vėliau, kai būsime tikri, kad kaimynas 
stebi, juos surinksime. 


Veiksmų plano rengimas 

Veiksmų planas bus šių veiksmų konkretizavimas. Pavyzdžiui: 
- Išsiaiškink, kur geriausia sudėlioti kiaušinius. 

- Nusipirk kiaušinių. 

- Išdėliok kiaušinius, kai būsi tikras, kad kaimynas to nemato. 
- Išeik su pintine, kai būsi tikras, kad kaimynas tave mato. 

- Jam matant atsargiai surink kiaušinius atgal į pintinę. 


Sprendimas įgyvendintas. Po kelių dienų kaimynas jau statė viš- 
tidę savo kieme. 

Apibendrindami galime sakyti, kad veiksmų planas - tai planas, 
kuriame surašyta kas, kaip ir kada ką nuveiks. 


Kūrybiško problemų sprendimo metodo taikymas 


Tolesniuose skyriuose apžvelgsime keletą technikų, kurias gali- 
me taikyti įvairiais kūrybiško problemų sprendimo etapais. Taip pat 
pateiksime pavyzdį, kuris dar geriau demonstruos tikrą problemos 
sprendimo KPS metodu procesą. 

Tačiau pirmiausia nuodugniau panagrinėsime kūrybiško pro- 
blemų sprendimo metodo taikymą. 


Suteikia laisvės ir galimybę valdyti 
Kūrybiško problemų sprendimo etapais aprašomi tiek tikslai, 
tiek ir konkretūs metodai. Jų turinį galime keisti pagal poreikį. Tai 
reiškia, kad kiekviename etape galime taikyti daugumą technikų, ku- 
rios šiaip yra naudojamos kūrybiškai sprendžiant poblemas, arba bet 
kurias kitas technikas, kurias žinome ir kurios mums tinka. 
Nevaržomas mąsty- Kūrybiškas problemų sprendimas užtikrina, kad nepraleisime 
mas nė vienos svarbios problemos sprendimo fazės. Šis metodas taip pat 
leidžia atviriau ir laisviau mąstyti. 
Kūrybiškas problemų sprendimas leidžia mums ir „išsiplėsti“, 
ir „susispausti“. Spręsdami problemą mes tai įsibėgėjame, tai vėl pri- 

Lankstus 


Mokymasis 


stabdome. Svarbu, kad nestabdytume per stipriai. Konvergencijos 
tikslas yra ne apriboti, bet kuo geriau pasiruošti tolesniam darbui. 
Tai reiškia, kad konvergenciją reikia naudoti ir kaip stimulą kitai di- 
vergencijai. 


Daugelio metodų pagrindas 

Kūrybiškas problemų sprendimo metodas yra labai lankstus, 
nes leidžia pagal poreikį skirtinguose etapuose pasitelkti skirtingas 
technikas. 

Metodas bus dar lankstesnis, jei ne paklusniai žingsniuosime 
per jo etapus numatyta tvarka, o laisvai tarp jų judėsime. Galime šo- 
kinėti nuo vieno etapo prie kito visai kitokia tvarka, nei čia išdėsty- 
ta. Taip pat galime etapus jungti arba įterpti tarp naujų etapų. Taip 
kūrybiškas problemų sprendimas tampa labiau metodų rinkiniu nei 
vienu vientisu metodu. Jį bus galima performuoti į daugumą žinomų 
problemų sprendimo metodų. 


Būdas mokytis 

Kadangi kūrybiško problemų sprendimo metodas yra labai 
lankstus, dažnai teigiama, kad jis ne tik padeda spręsti problemas, bet 
moko tai daryti kūrybiškai. Kūrybiško problemų sprendimo metodo 
rėmuose galima praktikuoti daugumą kūrybinio problemų sprendi- 
mo principų ir technikų. 

Mokymuisi svarbu, kad iš pradžių gana tiksliai laikytumės me- 
todo, o kai būsime jį įsisavinę, galėsime kurti savas variacijas. Juk 
siekiame išmokti metodų, kurie ką nors duotų, o ne performuoti juos 
taip, kad jie būtų panašūs į tuos, kuriuos jau ir taip išmanome. O 
tokia grėsmė galima, jei pernelyg anksti rasime savą šio metodo tai- 
kymo būdą. Iš pradžių turime jausti šiokį tokį pasipriešinimą, nes 
esame priversti keisti įpročius. Mąstymo įpročius. Pavyzdžiui, gali 
atrodyti, kad susidūrus su problema nėra jokios prasmės delsti fak- 
tų, problemos ir idėjų fazėse. Greičiausiai klystame, nes kalba senie- 
ji įpročiai, o ne suvokimas, kuris etapas yra reikalingas. Pirmiausia 
reiktų išmokti tai, kas nauja. Kai įgysime patirties, galėsime rinktis, 
kada ir ką taikyti. 

Gera taisyklė šiuo atveju būtų tokia, kad proceso metu laisvai 
gali „peršokti“ į ankstesnį etapą, bet jokiu būdu ne į priekį. Pavyz- 
džiui, sprendimo etape gali išryškėti nauja problema, kurią vertėtų 
panagrinėti atidžiau. Turėtum būti atsargus su šuoliais į priekį, nes 
kitaip gali lengvai nepastebėti tam tikrų dalykų arba pernelyg apsiri- 
boti esama minčių eiga. 

Todėl siūlau iš pradžių judėti į priekį įprastai, tai yra pagal re- 
ceptą. Tai reiškia, išnagrinėti visus septynis etapus nuo užduoties iki 

veiksmų plano ir pabandyti diverguoti bei konverguoti, kaip čia mo- 
kėmės. Net jau tai gali duoti nepaprastai gerų rezultatų. Palaipsniui 
gali imti naudoti ir kitas technikas, kurias aptarsime kiek vėliau. Jos 
pasitelkiamos pagal poreikį ir įgūdžius. Kai įgausi patirties, galėsi 
laisviau „judėti“. 


Praktinis taikymas reikalauja lankstumo 

Skirtingos problemos skirtinguose etapuose reikalauja skirtin- 
go įdirbio. Vieną problemą galbūt pavyks išspręsti sukaupus pakan- 
kamai informacijos, kitu atveju pasirodys, kad sudėtingiausia yra su- 
prasti, kur yra problemos esmė. 

Sprendžiant dar kitą problemą galbūt lengvai rasime galimus 
sprendimus, tačiau viskas priklausys nuo to, ar sprendimui bus 
pritarta. 

Dažniausiai iš pradžių išnagrinėju problemą taikydamas kūry- 
biško problemų sprendimo metodą pagal standartinį aprašą. Darau 
tai greitai ir ypatingai nesigilindamas - tiesiog noriu labiau išsiaiš- 
kinti problemą ir tai, į kuriuos dalykus ir kaip telksiu savo dėmesį 
ir pastangas. Atlikdami pirmą bandymą aptarsime ir pačius akivaiz- 
džiausius sprendimus. Kai kuriais atvejais ir jie gali būti pakankamai 
geri. Ne visada problemos būna tokios sudėtingos, kaip iš pradžių 
atrodo, taigi nesugaišime per daug laiko. Tačiau dažniausiai šitokia 
pirminė analizė leis mums išsiaiškinti dalį to, kas glūdi sąmonės pa- 
viršiuje, kad vėliau geriau priimtume naujas mintis. 


Bendradarbiavimas suteikia stiprybės 

Kūrybiškas problemų sprendimas gali būti labai veiksminga. 
Tačiau tam, kad galėtume kuo geriau išnaudoti metodo potencialą, 
būtina rasti patyrusį proceso vadovą ir patirties turinčią problemų 

Bendradarbiavimas sprendimo grupę. Patyręs proceso vadovas gali rinktis iš įvairių me- 

grupėje todų ir technikų, gali juos taikyti arba, kai reikia, nenaudoti. Paty- 
rusiai grupei, savaime suprantama, bus lengviau taikyti metodus nei 
grupei, neturinčiai patirties. 

Tačiau kūrybiško problemų sprendimo metodas bus labai nau- 
dingas ir dirbant savarankiškai, ir nepatyrusioms grupėms. Svarbu 
iš pat pradžių neužsibrėžti nuveikti labai daug. Čia, kaip ir daugelyje 
kitų sričių, viskas klostysis gerai, kol neperžengsime savo kompeten- 
cijos ribų - tiksliau tol, kol pernelyg nuo jų nenuklysime. 

Kituose skyriuose panagrinėsime kelias technikas, kurias gali- 
ma naudoti skirtingais kūrybiško problemų sprendimo etapais. An- 
trame priede rasite kelias pagalbas, kurios pravers kaip atmintinė 
sprendžiant problemas. 

Santrauka 


Kūrybiškai sprendžiant problemas svarbu laikytis tiek sis- 
temingumo principo, tiek gebėti laisvai atsiskleisti ir išsakyti 
idėjas bei pasiūlymus. 

Sistemingumas pravers tuomet, kai nežinome, nuo ko pra- 
dėti. Jis taip pat leis pasitelkti įvairesnius mąstymo būdus. 

Tam, kad galėtume pasinaudoti savyje slypinčiais resursais, 
mums reikia išmokti visiškai išsivaduoti iš valdymo ir kontrolės. 

Kūrybiškas problemų sprendimas yra metodas, jungiantis 
stiprų valdymą ir stiprią laisvę. Jis taip pat užtikrina, kad proce- 
so metu bus išnagrinėti svarbiausi problemos sprendimo aspek- 
tai, divergenciją kaitaliojant su konvergencija. 

Kūrybiško problemų sprendimo metodas iš esmės reiškia 
spręsti problemas nagrinėjant šiuos septynis etapus: 

1. Problemos išeities taškas. 


2. Faktų paieška. 
3. Problemos identifikavimas. 


4, Idėjų paieška. 

5. Sprendimo paieška. 

6. Sutarimo keliu. 

7. Veiksmų plano rengimas. 

Kiekviename etape galime taikyti mūsų žinomus metodus 
ir technikas. 

Kūrybiškas problemų sprendimas yra lankstus metodas, iš 
kurio kilę ir kuriuo remiasi daugelis kitų metodų. 

Tai reiškia, kad kūrybiškas problemų sprendimas yra ne tik 
problemų sprendimo metodas, bet ir mokymo sistema. 

Geriausių rezultatų pasiekiama, kai kūrybiško problemų 
sprendimo metodas taikomas dirbant grupėmis. Tačiau šis me- 
todas gali duoti gerų rezultatų ir dirbant individualiai. 


Užduotys 


1 

Dar kartą peržvelk ankstesnes užduotis. Tas, kurias pats sugal- 
vojai, ir tas, kurios buvo pateiktos šioje knygoje, taip pat ir tas, kurias 
aptarėme tekste. Kaip manai, kurie etapai (faktai - problema - idėja — 
sprendimas - pritarimas - veiksmų planas) yra svarbiausi priimant 
galutinį sprendimą? 

2 
Kurie iš minėtų etapų yra svarbiausi užduotyse, su kuriomis tau 
tenka dažniausiai susidurti? 


3 
Sugalvok problemą. Išnagrinėk ją pagal šį kūrybiško problemų 
sprendimo metodą. 


4 

Sugalvok naujovių, kurios užtikrintų daugiau pajamų kino tea- 
trams. Išspręsk problemą pasitelkęs kūrybiško problemų sprendimo 
metodą. 

Produktas priklauso 
nuo žaliavos 


5 SURINK PAKANKAMAI 
INEORMACIJOS 


Faktus galime turėti negalvodami, tačiau negalime galvoti neturėdami 
faktų. 


J. Dewey 
Nauji faktai dažnai gimdo naujas idėjas. 
A. E Osborne 
Viskas yra tinkama. Paversti dalykus tinkamais yra kūrybinis procesas. 
W. J. J. Gordon 
Pastebėjimai, o ne brandus amžius suteikia išminties. 
B Syrus 


Žinios ir atveria duris, ir įkalina 


Gaminys priklauso ne vien nuo apdirbimo, bet ir nuo žaliavos. 
Norėdami pasiekti gerą rezultatą, turime pradėti nuo to, kas yra gera. 
Problemos sprendimo pagrindas yra mūsų turimos žinios, ypač - in- 
formacija, susijusi su mūsų nagrinėjama problema. Sukaupta infor- 
macija yra tolesnio problemos sprendimo pamatas. Tačiau ta pati in- 
formacija gali mums tapti siena, užstosiančia vaizdą ir trukdysiančia 
laisvai dirbti. Viena vertus, tinkama ir išsami medžiaga gali būti gera 
pradžia problemai spręsti. Kita vertus, visa sukaupta informacija veiks 
mūsų mąstymą ir dažnai laikys jį tose ribose, kurios yra pačioje infor- 
macijoje. 

Pagrindas ar apribo- Taigi taikydami kūrybiško problemų sprendimo metodą dažnai 

jimas abejosime, ar mums verta pradėti nuo informacijos rinkimo ir kiek — 
daug ar mažai - jos prikaupti. Tai labai priklauso nuo problemos, todėl 
sunku duoti bendro pobūdžio patarimą. Jei abejoji, verta pradėti darbą 

Dilema nesukaupus daug informacijos. Tuo galėsi pasirūpinti vėlesnėje pro- 
blemos sprendimo stadijoje. 

Geriau visa tai iliustruoti konkrečiu pavyzdžiu. Panagrinėkime 
tokią problemą. 

Sėdime skrydžių valdymo bokšte. Vos sutemus, per radiją išgirs- 

Pasiklydęs pilotas tame nevilties kupiną balsą: „Padėkite išsiaiškinti, kur aš esu. Nematau 
jokių nusileidimo šviesų.“ 

Šis pagalbos šauksmas sklinda iš vieno būsimo piloto, kuris tą va- 
karą pirmą kartą savarankiškai pakilo į dangų, lūpų. Išsiaiškiname, kad 
jo lėktuve nėra nei radaro, nei radionavigacinės įrangos. Ir net jei jis 
visa tai turėtų, vargu ar mokėtų pasinaudoti. O mes neturime nei pe- 
lengavimo įrangos, nei ko nors kito, kas mums tokiu atveju praverstų. 
Vienintelė mintis, kuri mums kyla - išsiųsti kitą lėktuvą jo ieškoti. Šiuo 
atveju tai greičiausiai būtų beprasmiška. Ką mums daryti? 

Šią problemą naudosime kaip pavyzdį keliuose skyriuose, todėl 
kol kas ją palikime. Dar ne kartą prie jos grįšime. 

Problemos sprendimo procesas galbūt pasirodys sudėtingas, ta- 
čiau turime prisiminti, kad mūsų tikslas yra išmokti. Kai jau būsime 
labiau įgudę, tokią problemą išspręsime greitai. 


Viskas remiasi stebėjimais 


Stebėjimas suteikia Visas problemų sprendimas remiasi stebėjimais, kurie yra kaip 
informacijos degalai kūrybiniam mąstymui. Jie parodo mums sąsajas tarp skirtingų 
faktų ir problemų bei palengvina protinę veiklą. 

Visi mūsų jutimai yra skirti informacijos rinkimui. Tai, kas išnyra 
iš pasąmonės, taip pat gali būti vertinga informacija. Sprendžiant kai 
kurias problemas verta stebėti ir save pačius - tai gali būti svarbi faktų 
kaupimo dalis. 


Stebėjimas - tai Stebėjimas nėra pasyvus procesas. Mes patys aktyviai pasirenka- 
veikla me, į ką žiūrėti. Ir patys galime paveikti tai, kaip priimame jutiminius 
įspūdžius. 


Kuo daugiau informacijos turime, tuo geriau žinome, ko turime 
ieškoti ir kaip mums tai daryti. Tačiau informacija, kaip jau minėta, 
gali mus ir įkalinti. 

Nors žmogaus regėjimas yra įgimtas, tačiau stebėjimo gebėjimai — 
ugdomi. Jau pats informacijos kaupimas ir apdorojimas leidžia ugdyti 

Gebėjimą stebėti 
galima lavinti 


Faktinė informacija 
ir stimulai 


Tolesnės ribos 


Aha! faktai 


Mhm faktai 


gebėjimą stebėti. Tai suteikia ne tik begalę faktų, tačiau ir žinių, kaip 
problemas spręsti, kaip mąstyti, taip pat leidžia pažiūrėti į problemas 
iš kitų mąstymo kampų. Tapdamas pastabesniu, žmogus tampa jau- 
tresniu tam, ką priima ir jaučia jutimais tiek iš išorės, tiek ir iš vidaus. 
Pastabumas dažnai didina žmogaus kūrybiškumą. 

Lavinamas pastabumas padeda greičiau rasti naujų idėjų. O nau- 
jos idėjos yra egzistuojančių galimybių pastebėjimas. 

Pasąmonės veikla taip pat grindžiama stebėjimais. 

Problemų sprendimas remiasi visa turima stebėjimų patirtimi ir 
įžvalga. Visa tai nulemia, kaip mes išsprendžiame problemą, todėl tarp 
stebėjimo ir kūrybiškumo galimas konfliktas. Nereikėtų stebėjimams 
skirti per daug laiko. Kas per daug ar per mažai, yra negerai. Turime 
skirti pakankamai laiko ir kitoms problemos sprendimo fazėms. 


Aktuali ir neaktuali informacija 


Kaupiamą informaciją reikės panaudoti įvairiai. Iš jos turėsime 
sužinoti tai, kas leis mums suprasti ir išspręsti problemą. 

Todėl renkant informaciją svarbu pernelyg neapsiriboti. Speku- 
liatyvi informacija gali mus skatinti mąstyti. Taip pat turime priimti 
informaciją, kuri nėra susijusi su esama problema. Tai gali būti stimu- 
las protinei veiklai. 

Dalykai, iškylantys galvoje ir atrodantys neaktualūs, gali pasi- 
rodyti net labai svarbūs. Gali būti, kad tai signalas iš kitos smegenų 
dalies. Ne visos smegenų dalys vienodai gerai moka viską išreikšti žo- 
džiais, todėl jos gali užsiimti kitokiais būdais. 

Reiktų leisti ir tai, kas, rodos, nėra susiję ir suteikia saugumo. Taip 
mes spręsdami problemą praplečiame leistinumo ribas. Kad praplėstu- 
me erdvę tolesniam darbui, toliau naudojame ir faktų fazę. 

Kai kurie faktai būna Aha! tipo. Tai tokia informacija, kuri situa- 
ciją staiga ima ir nušviečia visiškai nauja šviesa, todėl galima naujai 
suvokti problemą arba rasti kelią į sprendimą. 

Kiti faktai nėra tokie aiškūs, bet irgi padeda geriau įžvelgti proble- 
mą ar net sukuria tvirtą pagrindą ją sprendžiant. Tačiau jie nėra tokie 
reikšmingi ir veiksmingi kaip Aha! faktai. 

Dauguma faktų nėra nei Aha! faktai, nei neaiškūs faktai. Jie - tie- 
siog mažos kaladėlės, kurias kartu sudėjus gauname pamatą tolesniam 
problemos sprendimui. 

Kokių turiu žinių, kurios praverstų sprendžiant problemą? Kokių 
turiu išteklių 

šiam darbui? Atsakymai į šiuos klausimus turėtų būti informaci- 


52 


+ Atgal Toliau b Turinys 


nio pamato dalis. 
Faktai - tai ne vien žodžiai. Nebijok piešti, kai sudarinėji infor- 
macijos sąrašą. Piešinys gali papasakoti daugiau nei tūkstantis žodžių. 
Dažnai pakaks to, ką aptarėme. Kartais reikės šio to daugiau. Dar 
pakalbėsime apie tai, kaip ieškoti naudingos informacijos ir kaip faktų 
fazėje stimuliuojamos smegenys. 


Tačiau pirmiausia grįžkime prie pavyzdžio su pasiklydusiu lėktu- 
vu. Mums gali prireikti tokių faktų: 


- Kiek lėktuvas galėjo nuskristi per tą laiką, kol buvo ore? 
- Kiek lėktuve likę degalų? 

- Kokia piloto patirtis? 

- Kokių turime išteklių? 


Aktuali ir neaktuali informacija šiuo atveju gali būti: 


- Turime radijo ryšį su pilotu. 
- Ką pilotas mato. 
- Ką mato kiti. 


PAGALVOK: 

Ką galvoji apie iš pirmo žvilgsnio nesusijusią informaciją, 
kai renki faktus? Kaip tu pats esi įpratęs dirbti? Ar prisimeni 
atvejį, kai iš pradžių tarytum visai neaktualus faktas, išniręs 
tavo galvoje, vėliau pasirodė esąs netgi labai svarbus? 


Kas yra susiję? 


Svarbu yra žmonės Sprendžiant problemas visada svarbūs yra žmonės. Dažnai jie 
būna problemos dalis. Net ir tiesiogiai su žmonėmis nesusijusiose pro- 
blemose faktai apie juos yra reikšmingi. Juk tai žmonės padės išspręsti 
iškilusią problemą. 

Pirmas dalykas, kurį turime išsiaiškinti - kas yra tiesiogiai susijęs 
su problema arba su jos sprendimu. 

Kas? - Ką būtų galima įtraukti į problemos sprendimą? 

- Kas ir kokią informaciją gali suteikti? 

- Kas gali turėti nuomonių, idėjų ir duoti patarimų? 

- Kas galėtų kitaip padėti? 

Informacija apie žmones yra svarbi ir tuomet, kai ieškosime kri- 
terijų sprendimui ir pritarimui. 


Mūsų atveju, asmenys, susiję su problema, yra: 

Kaip elgdavomės 
anksčiau? 


Stimulai 


- Pilotas. 

- Piloto šeima, draugai, kolegos ir viršininkai. 

- Kiti pilotai. 

- Oro uosto darbuotojai. 

- Policija, gaisrinė ir kitos tarnybos. 

- Žmonės, esantys toje vietovėje, kur gali nukristi lėktuvas. 


Ankstesnė patirtis 


Anksčiau naudoti problemų sprendimo būdai yra svarbiausias 
pamatas sprendžiant naujas problemas. 

Taigi turime prisiminti, kaip tai darėme anksčiau. Jei problema 
sudėtinga, gali būti, kad panašaus pavyzdžio rasti nepavyks. Turime 
rasti pavyzdį, kuris vienaip ar kitaip bus panašus į esamą problemą. 

Dažnai problemą galima išskaidyti dalimis. Kiekvienai iš jų gali- 
me paieškoti atitikmenų iš savo patirties. 

Žinios, gebėjimai ir turima patirtis yra esamos problemos spren- 
dimo ištekliai, todėl verta prisiminti kai kuriuos faktus. Nereikėtų ku- 
klintis. 

Norėdami prisiminti tai, ką žinote iš patirties, galite pasitelkti sti- 
mulus. Tai gali būti nuotraukos, žodžiai, garsai ir kvapai. Pavyzdžiui, 
kvapai gerai atgaivina senus prisiminimus. Vėliau išsamiau panagrinė- 
sime, kaip tokius stimulus naudoti. 


PAGALVOK: 
Ką sukelia prisiminimai? Koks stimulas veikia stipriausiai, 
kai nori atgaivinti prisiminimus? Ar gali pateikti pavyzdžių? 


Mūsų pavyzdyje ankstesnė patirtis gali būti: 
- kiti atvejai, kai kas nors skraidydamas pasiklydo; 


- žmonių ir gyvūnų paieškos akcijos; 
- įvairios gelbėjimo akcijos. 

Mokykis iš kitų 


Kiti žmonės taip pat yra sprendę panašias problemas. Dažnai 
savo problemą išspręsime vien tik patyrinėję kitų patirtį. Nebūtinai 
kiekvieną kartą išrasti dviratį. Kiti žmonės turi žinių, kurios pravers 
sprendžiant ir mūsų problemas. Kas ką žino? Tai pagrindinis klausi- 
mas, ieškant papildomos informacijos. 

Knygos, žurnalai, Mokytis iš kitų reiškia ir skaityti, ką kiti parašę. Knygos, žurnalai, 
laikraščiai ataskaitos ir laikraščiai - viskas yra informacijos šaltiniai. 

Kaip jau minėta, verta kreiptis ir į žmones, kurie neturi su mūsų 
problema susijusių dalykinių žinių. 

Pagalbine priemone galėtų būti sąrašas su informacija apie: 


Žmonės - žmones, kurie žino arba moka ką nors svarbaus; 
- žmones, kurie galbūt galėtų prisidėti savo žiniomis; 
Šaltiniai - informacijos šaltinius: knygų, žurnalų pavadinimai ir t. t.; 


- kitas panašias problemas. 


Grįžkime prie prapuolusio lėktuvo. Šiuo atveju vertėtų paklausti 
kitų, kaip jie surado ir saugiai sugrąžino pasiklydusius. Tai gali būti: 


- kitų oro uostų darbuotojai; 

- paieškos ir gelbėjimo operacijų vykdytojai; 

- kelionių vadovai, atsakingi už klaidžiojančius ir pasimetančius 
turistus. 


Gamtos sprendimai 


Pasaulyje yra daug keistenybių. Gamta pati yra išsprendusi mili- 

jonus problemų. Šiame kontekste į gamtą būtų galima pažvelgti kaip 
Gamta - kaip žinynas į žinyną arba katalogą su neribotu kiekiu informacijos, tiek faktinių 
duomenų, tiek ir žinių apie problemų sprendimą. 

Žmonės daugybę daiktų yra sukūrę pagal gamtos modelį. Lipu- 
kus, kurie šiais laikais dažnai pakeičia užtrauktukus, sagas ar raište- 
lius gamta išrado kur kas anksčiau, nei žmogus sugalvojo šį principą 
taikyti. Todėl verta savęs paklausti, gal kas nors panašaus egzistuoja 
gamtoje. Norėdami geriau pasinaudoti gamtos patarimais, dažnai pa- 
sitelkiame analogijas. 

Upelių ir upių sistema yra mūsų kelių sistemos analogija gamtoje. 

Panašumai gamtoje Analogijos su gamta, siekiant išryškinti bendruosius principus, atsi- 
spindi ir tokiose patarlėse, kaip „lašai ir jūras sudaro“. Gamta visada 
buvo žinių, supratimo ir pripažinimo šaltinis. 

Dalijimasis grupėse 


Sąsajos 


Visuma ir dalis 


Kiek vėliau išsamiau pakalbėsime apie gamtos, kaip idėjų, šaltinį. 

Gamta ir žmonių sukurti kūriniai ne tik aprašo mus supantį pa- 
saulį. Jie atspindi ir tai, kaip Žmogus mato, supranta informaciją ir kaip 
suvokia sąsajas, todėl gamta yra ir žmogaus mąstymo išraiška. Tiek iš 
gamtos, tiek ir iš kitų žmonių galime sužinoti apie galimus žmogaus 
mąstymo būdus. 


Grįžkime prie pavyzdžio su lakūnu. Galimi informacijos šaltiniai 
gamtoje: 


- kelią randantys paukščiai keliauninkai; 

- unguriai, nuplaukiantys iki Sargaso jūros ir atgal; 

- peteliškės, skleidžiančios kvapo molekules, kad kitos peteliškės 
jas surastų. 


Galbūt iš pirmo žvilgsnio nėra visai aišku, kaip galima būtų pa- 
sinaudoti tokia informacija. Vėliau nuodugniau panagrinėsime, kaip 
tokias analogijas pritaikyti. 


Išskaidyk informaciją 


Informaciją galima išskaidyti į įvairius tipus arba klases. Daž- 
niausiai informacijoje randame kokį nors charakteringą bruožą, kuris 
leidžia mums ją priskirti vienai ar kitai klasei. 

Tai padeda mums suprasti ir mąstyti. Informacijos grupavimas 
padeda suvokti situaciją ir problemą. Kai informaciją reikia klasifi- 
kuoti, išsaugoti ir prireikus surasti, svarbūs ir jausmai, todėl turėtume 
pagalvoti, kaip jaučiamės susidūrę su vienokia ar kitokia informacija. 

Informacijos skaidymas gali padėti toliau analizuojant problemą. 

Taip dirbant kyla naujų minčių apie trūkstamą informaciją. Jung- 
dami faktus galime tikėtis naujų faktų. 

Gebėjimas pastebėti detales, matyti visumą ir įžvelgti sąsajas in- 
formacijoje yra svarbus ir kitose problemos sprendimo fazėse. Tai pra- 
vers ir nagrinėjant įvairius problemos aspektus ir problemų tarpusavio 
ryšius. Taip pat, kaip informaciją, galima naudoti ir klasifikuoti idėjas, 
jas skaidant. Analizuodami atskirą idėją galime pasitelkti identišką 
darbo formą, kaip ir ieškant stipriųjų bei silpnųjų idėjos pusių. 

Mokymasis matyti ryšius ir sistemas yra svarbi gebėjimo mąstyti 
dalis. Kuo geriau tai pavyks, tuo geriau seksis tvarkytis visose proble- 
mos sprendimo fazėse. Sąryšiai taip pat yra ir mąstymo būdų įvairovės 
išraiška. Tai reiškia, kad kuo daugiau įvairių sąryšių įžvelgsime, tuo 
lanksčiau mąstysime. 

Grįžkime prie mūsų pavyzdžio. Informaciją galime išskaidyti į 
tokias grupes: 

- Stebėjimo būdai. 

- Kas galėtų būti gerai pastebimas signalas. 

- Žmonės ir organizacijos, kurias galėtume šiuo atveju pasitelkti. 

- Turimi techniniai resursai. 


Analizuok ir atsirink informaciją 


Svarbu ne tik tai, kaip stebime, bet ir tai, kaip apdorojame infor- 
maciją. 

Rask sąsajas Informacijos skaidymas ir klasifikavimas yra analizės dalis, kaip 
ir tarpusavio ryšių nagrinėjimas. 

Kitas žingsnis analizuojant informaciją yra naujų sąryšių paieška. 
Ieškome sąryšio tarp skirtingos informacijos ir sąsajų tarp informaci- 
jos ir problemos. 

Toliau turime įvertinti, kas mums aktualiausia. Išsirenkame svar- 
biausią informaciją. Tai leis geriau suvokti problemą ir padės dirbti toliau. 

Atrinkdami tai, kas bent kiek mums aktualu, turime remtis tam 
tikrais vertinimo kriterijais. Vienas svarbus informacijos atrinkimo 
kriterijų yra ryšis su problema. Jį išsiaiškiname analizuodami. Tačiau 
svarbu pastebėti ir kitokius signalus. Pavyzdžiui, signalus iš kitų sme- 
genų dalių. Todėl apdorojant informaciją svarbi ir intuicija. Subjekty- 

Logika ir intuicija vus vertinimas „man atrodo“ yra logikos ir intuicijos mišinys, kurio 
taip pat turime nepamiršti. 

Neretai paaiškėja, kad mums prireikia daugiau faktų. Viena ana- 
lizės dalis yra rasti būdų, kaip jų surinkti daugiau, ir rasti tinkamus 
analizės metodus. 

Tolesnis darbas remiasi informacijos rinkimu, organizavimu ir 

Susirinkimas, organi- = analize. Kuo geriau pasiruošta, tuo daugiau galimybių rasti gerą spren- 

zavimas, analizė dimą. Tačiau, kaip ir minėta, taip pat iškyla didesnė grėsmė įstrigti. 
Darbas su informacija gali pradėti trukdyti - galime prisirišti prie tam 
tikro mąstymo būdo ir požiūrio į problemą. 

Kad taip nenutiktų, verta turėti informacijos, kuri visiškai nesusi- 
jusi su nagrinėjamu dalyku. 


Grįžkime prie mūsų problemos. Faktų analizė gali būti ir suge- 
bėjimas įžvelgti sąsajas tarp įvairių grupių resursų ir perspėjimo bei 
gelbėjimo operacijų. 

Ieškant ir apdorojant informaciją, kaip pagalbinę priemonę gali- 
ma pasitelkti 2 ir 3 pagalbas. 

Santrauka 


Darbas su informacija leidžia pasiruošti tolesniam proble- 
mos sprendimui. 

Šio parengiamojo darbo kokybė gali turėti įtakos galutinio 
sprendimo kokybei. Tačiau tai gali tolesnį darbą paveikti ir taip, 
kad užstrigsime prie tam tikro požiūrio į problemą arba apsiri- 
bosime tik tam tikromis problemų sprendimo strategijomis. 

Todėl kartais informacijos rinkimą ir apdorojimą verta ati- 
dėti vėlesniam etapui. 

Faktai ir kiti duomenys remiasi stebėjimais. Stebėjimas -— 
tai aktyvus procesas, o gebėjimą stebėti įmanoma tobulinti. La- 
vinant pastabumą galima ugdyti savo kūrybingumą. 

Turime rinkti ir tą informaciją, kuri mums atrodo neak- 
tuali. Vėliau galbūt paaiškės, kad ji vis dėlto yra reikšminga. O 
jei taip ir nenutiktų, tokia informacija leis mums neatmesti kitų 
problemos sprendimo būdų. 

Kalbant apie problemas, visada svarbūs yra žmonės, ypač 
tie, kurie susiję su problema arba jos sprendimu. Kiti žmonės 
taip pat yra svarbūs informacijos šaltiniai - tiesiogiai arba per 
rašytinį žodį. 

Susidūrę su nauja problema, remiamės savo asmenine ar 
kitų žmonių patirtimi, net ir ta, kuri tiesiogiai nėra susijusi su 
sprendžiama problema. 

Gamta yra dar vienas svarbus informacijos šaltinis, iš kurio 
gali semtis idėjų apie daugelio problemų sprendimą. 

Tam, kad būtų lengviau aprėpti visumą, verta informaciją 
išskaidyti. Tai leidžia lengviau ją analizuoti ir apdoroti. Svarbi 
informacijos analizės dalis - ryšių radimas. 

Ne viskas yra vienodai svarbu, taigi reikia nuspręsti, kas to- 
lesniam mūsų darbui bus reikalingiausia. 


PAGALVOK: 
Ką manai apie tai, kas aptarta šiame skyriuje? Kam pritari, o 
kam - ne? Kas išmintinga, o kas - ne? 

Užduotys 


1 

Įsivaizduok, kad tau tenka keisti darbą. Atlik informacijos rinki- 
mo ir analizės užduotį taip, kaip siūloma šiame skyriuje. Likusias pro- 
blemos sprendimo fazes išnagrinėk etapais pagal kūrybiško problemų 
sprendimo metodą, kurį jau esame apžvelgę. 


2 

Pasirink kurią nors vieną iš savo užduočių. Išnagrinėk faktų fazę 
taip, kaip tai darėme šiame skyriuje. Likusią problemos dalį išnagrinėk 
pagal mūsų analizuotą etapinį procesą. Naudokis 2 ir 3 pagalbomis. 


3 

Susikurk planą, kaip lavinti pastabumą. Taikyk mūsų analizuotą 
etapinį problemos sprendimo metodą. Daugiausia dėmesio skirk in- 
formacijos fazei, remkis tuo, ką aptarėme šiame skyriuje. Taip pat pasi- 
naudok 2 ir 3 pagalbomis. 

Geriau suprasta — 
lengviau priimti 
sprendimą 


6. KAIP GERIAU SUVOKTI PROBLEMĄ 
IR TEISINGAI JĄ SUEORMULUOTI 


Problemos suformulavimas yra kur kas svarbiau nei jos sprendimas, 
kuris gali būti tiesiog matematinių ar praktinių įgūdžių klausimas. 
Naujų klausimų kėlimas, naujų galimybių aptikimas, senų problemų 
matymas naujai - visa tai reikalauja lakios vaizduotės ir leidžia moks- 
lui žengti tuos svarbius žingsnius į priekį. 

A. Einstein 
Jei sėkmė yra paslaptinga, tai paslaptis slypi gebėjime pažvelgti į dalyką 
kitų akimis ir matyti jį taip pat gerai, kaip ir savomis. 

H. Ford 

Genialumas yra vienas procentas įkvėpimo ir devyniasdešimt devyni 


procentai prakaito. 
T. A. Edison 


PAGALVOK: 

Ką reiškia ankščiau pateikti teiginiai, kai galvoji apie proble- 
mas, su kuriomis tenka susidurti? Sutinki su šiais teiginiais 
ar ne? 


M 
74 


Pamatyti visumą ar prapulti? 


Juo geriau matome visumą ir suvokiame problemą, tuo lengviau 
ją spręsti. Tai skamba išmintingai ir tinka daugeliu atvejų. 

Tačiau ne visada. Kai vis aiškiau matome ir suvokiame problemą, 
ji galiausiai gali mums pasirodyti tokia didelė, kad atima žadą. Galiau- 

siai galime matyti tiek, kad nebepajėgsime aprėpti visumos, arba pro- 
blema pasirodys tokia didžiulė, kad prarasime drąsą. 
Geriau suprasta — Problemos suvokimas leidžia lengviau pasirinkti tikslingą jos 
labiau suvaržyta sprendimo kelią. Tačiau tai gali mus ir įkalinti tam tikrame požiūryje 
arba mąstyme. Mums bus sunku mąstyti kitaip ar kryptingiau. 
Vėlgi sunku duoti kokį bendrą patarimą, kaip šią dilemą spręsti. 
Kiekvieną atvejį reikia vertinti atskirai. Dažniausiai verta šiek tiek pa- 
analizuoti pačią problemą ir tik tada mėginti ieškoti idėjų. Tačiau kar- 
tais prieš imant įdėmiau nagrinėti problemą verta turėti keletą idėjų. 
Kaip matote, kiekvienu atveju, sprendžiant problemą reikia būti atvi- 
ram ir lanksčiam. 


Kokia tai problema? 


Problemų įvairovė Egzistuoja pačių įvairiausių problemų. Taip pat yra daugybė būdų 
jas klasifikuoti ir grupuoti. Skirtingo pobūdžio problemoms taikome 
skirtingus darbo metodus. Taigi verta pradėti nuo to, kad išsiaiškintu- 
me, su kokia problema susidūrėme. 

Problemas galima rūšiuoti pagal tai, kaip patys esame su jomis 
susiję. Kai kurios iš jų yra mūsų vidinės problemos. Kitos — susijusios 
su kuriais nors žmonėmis, dar kitos yra šių dviejų mišinys. Kalbant 
apie technines problemas, žmonės visų pirma gali būti susiję kaip ište- 
kliai, tinkami spręsti problemą. Taip skirstant problemas galimi šitokie 
jų tipai: 

- asmeninės; 

- bendravimo; 

Problemų - organizacinės; 

suskirstymas - ekonominės; 

- rinkos; 

- techninės; 

- kitos. 


Problemas galime grupuoti ir remdamiesi jų sprendimo meto- 
dais. Tai reiškia, kad problemas klasifikuojame pagal tai, kokia spren- 
dimo fazė yra svarbiausia. 


Šiuo atveju problemas būtų galima suskirstyti šitaip: 
Problemos, kuriose dominuoja faktai 


Kai kurias problemas lengva išspręsti, jei tik pasistengsime su- 
Informacija rinkti informaciją, sukaupsime pakankamai faktų ir žinių, kurių gal ir 

Suvokimas 


Naujos idėjos 


Įgyvendinamas 
sprendimas 


Pritark sprendimui! 


Veiksmas 


pakaks priimant sprendimą. Tai ypač aktualu, jei kalbame apie anks- 
čiau kitų žmonių išspręstas problemas arba apie situaciją, kai atskiroms 
problemos dalims randamas sprendimas iš kitų sričių. 

Gali nutikti ir taip, kad sukaupę pakankamai žinių apie esamus 
išteklius ir galimybes, lengvai suprasime, kaip jas pritaikyti ieškant 
sprendimo. 

Sprendžiant tokias problemas svarbiau sistemingai rinkti infor- 
maciją nei pradėti naujai mąstyti. Tačiau faktų rinkimas taip pat gali 
sukelti problemų, kurias sprendžiant prireiks kūrybinio mąstymo. 


Formulavimo ir suvokimo problemos 
Kitų problemų atveju svarbi formuluotė. Labai daug problemų 
pavyksta išspręsti, jei tik teisingai jas supranti ir teisingai suformuluoji. 


Idėjų problemos 

Dažnai pirmiausia pradedama kalbėti apie tai, kaip rasti naujų 
idėjų. Turime pakankamai informacijos, problema yra gerai suvokta ir 
suformuluota. Tetrūksta idėjų. 


Sprendimo problemos 
Tai atvejai, kai idėjų turime sočiai, tačiau sunku jas paversti gerais 
ir įgyvendinamais sprendimais. 


Sutarimo problemos 

Daugelis žinome gerų idėjų, kurios niekada taip ir nebuvo reali- 
zuotos, nes jų sprendimams nebuvo pritarta. Daugelis bendravimo ir 
organizacinių problemų priklauso būtent tokioms problemoms. 


Įgyvendinimo problemos 

Dažnai tokie būna kitų metų tikslai. Idėja atrodo gera, jai prita- 
riame ir patys, ir mūsų aplinka. Tačiau vis dėlto ji taip ir lieka neįgy- 
vendinta. 

Kai kurios problemos sunkiai realizuojamos būtent dėl sudėtingo 
sprendimo įgyvendinimo. Tokiais atvejais verta geriau padirbėti suda- 
rant veiksmų planą. 


Problemų klasifikavimo būdai yra tarpusavyje susiję. Techninių 
ir bendravimo problemų sprendimai dažnai priklausys nuo skirtingų 
dalykų. Tačiau kuri problemos sprendimo fazė yra svarbi, priklauso ne 
tik nuo problemos ypatumų, bet ir nuo to, ar problema yra techninė, 
ar bendravimo. 

Verta problemą priskirti vienai ar kitai klasei, kad paaiškėtų, kam 
skirti daugiausia dėmesio. Gali tekti greitai išanalizuoti visas proble- 
mos sprendimo fazes ir tik po to imtis rimtai spręsti pačią problemą. 

Dar viena problemų Problemą galima suskirstyti ir pagal tai, ką žinome ir ko nežinome 
klasifikacija apie jos ištakas, tikslą ir jo siekį. Tai puikiai iliustruoja šie pavyzdžiai. 
Pasitelksime problemos iliustraciją: esame atskaitos taške ir reikia 
pasiekti tikslą. Taigi turime nueiti tam tikrą kelią. Susiduriame su to- 
kiomis problemomis: 


Žinomas atspirties 


taškas 1. Žinome, kur esame ir kur norime nueiti, kelias mums taip pat 
Žinomas kelias aiškus ir tinkamas. Tokias problemas sprendžiame standartiškai. Šioje 
Žinomas tikslas knygoje tokių problemų neaptarinėjame. 

" — 


2. Žinome, kur esame ir kur norime nueiti. Mums pažįstamas ir 
Kliūtis kelyje kelias, tačiau jame yra kliūtis. Nežinome, kaip ją įveikti. Gali būti, kad 
dalis kelio mums yra nežinoma. 

Nežinomas kelias 3. Žinome, kur esame ir kur norime atsidurti. Tačiau neaišku, ku- 
riuo keliu eiti. Taigi, nežinomasis šiuo atveju yra kelias, tai yra proble- 
mų sprendimo metodai, kuriuos mums reikėtų taikyti. 


Nežinomas tikslas 4. Žinome, kur esame. Galbūt matome ir kelio pradžią, tačiau ne 
visą kelią, nes nežinome, kur norime nueiti. Tai yra neapibrėžto tikslo 
problema. 


Nežinomas atspirties 5. Žinome, kur norime nueiti, tačiau nežinome, kur esame. Tai 
taškas problema, kai svarbu išsiaiškinti situaciją. 

Nežinomas atspirties 6. Nežinome nei kur esame, nei kur norime nueiti. Tai vadiname 


taškas neaiškia problema. Kadangi problema iškilo, situacija, kurioje esame ir 

Nežinomas tikslas kurioje norime atsidurti, turėtų skirtis. Tačiau problema gali būti labai 
neaiškiai suformuluota arba suprasta. Todėl visų pirma reikia išsiaiš- 
kinti problemą. 

Aklieji šūviai Aklieji šūviai yra vertingi pirmiausia tada, kai sprendžiamos 


problemos, kuriose yra nežinomųjų: ištakos, kelias arba tikslas. Taip 
gali tekti paklaidžioti, kai ieškoma nežinomo tikslo arba identifikuo- 
jant naują atskaitos tašką. Tai viena iš priežasčių, kodėl kartais verta 
atkreipti dėmesį ir į tokius dalykus, kurie iš pirmo žvilgsnio atrodo ne- 
turintys nieko bendro su problema. Jie gali mums padėti. Bandydami 
susieti tai, kas aktualu, su tuo, kas atrodo visiškai nesusiję, padidiname 
tikimybę apčiuopti tai, kas reikšminga. 

Vis nauji klausimai ir formuluotės maitina mūsų pasąmonę. Ji pa- 
kraunama, kad atliktų savo dalį darbo. 

Vienas būdas išsiaiškinti, su kokia problema susidūrėme, yra rasti 
panašių problemų iš savo ar kitų Žmonių patirties, iš gamtos. Taip pat 
galima „atsispirti“ nuo to, kas nuveikta informacijos fazėje. 

Prie problemos su pasiklydusiu lakūnu dar grįšime, tad nenusi- 
minkite. Tačiau pirmiausia pažvelkime į kiek kitokią problemą. 


TV antenos Tam, kad galėtume matyti per palydovą transliuojamas televizijos 
laidas, mums reikia specialių antenų. Jos panašios į didžiulius metro 
skersmens dubenis. Antenas reikia gana tiksliai nukreipti į palydovą, 
kad būtų gaunamas signalas. Mūsų problema - sukonstruoti tokios an- 
tenos tvirtinimo mechanizmą. Antena turi būti kreipiama į pasirinktą 
palydovą, bet taip pat ir užfiksuota norimoje pozicijoje. 

Peržiūrėk informaciją 


Šį bei tą apie problemą sužinome iš sukauptos informacijos, kurią 

galime naudoti ir toliau, kad apie problemą sužinotume dar daugiau. 
Sąryšis, informacija, Pirmiausia turime pasižiūrėti, kaip visa sukaupta informacija su- 
problema sijusi su mūsų problema. 

Kartais tai darome dar informacijos fazėje, kartais verta informa- 
ciją peržvelgti dažniau. Nebūtina peržiūrinėti visos informacijos, pa- 
kanka atsirinkti tai, kas svarbiausia. 

Informacija gali pateikti idėjų, kaip naujai suformuluoti proble- 
mą, aptikti giminingas problemas, priežasties ir pasekmės ryšius ir t. t. 
Apžvelgsime problemos formulavimo metodus. Dauguma jų remiasi 
informacijos naudojimu. 


TV antenos Panagrinėkime antenos tvirtinimo mechanizmo problemą. 
Mums svarbu žinoti, kad palydovai virš pusiaujo juda pastovia orbita. 
Tai reiškia, kad jie visada išlaiko vienodą atstumą iki žemės. Ši infor- 
macija padeda mums suformuluoti problemą šitaip: kaip pasigaminti 
tokį tvirtinimo mechanizmą, kuris leistų nukreipti anteną į palydovo 
orbitą? Taip pat žinome, kad mums aktualu anteną nukreipti tik į tuos 
palydovus, kurie siunčia TV signalus. Taigi problemą galima suformu- 
luoti ir taip: kaip panaudojus palydovo signalus tinkamai juos nukreip- 
ti į antenas? 


Klausimų problemoms spręsti analizė 


Klausti - tai būdas išsiaiškinti rūpimus dalykus. Klausdami sie- 
kiame gauti atsakymą. Klausimą užduodame tikėdamiesi gauti infor- 
macijos, priimti sprendimus, sulaukti pripažinimo ir išryškinti proble- 
mas. Klausimus formuluojame ir analizuodami problemą. 

Priežastys Vieni iš pirmųjų klausimų būna: 


- Kokia problemos priežastis? 

- Kaip atsirado problema? 

- Kas jos „kaltininkas“ ir kodėl ji iki šiol egzistuoja? 

- Kiek laiko ši problema egzistuoja? 

- Kiek problema gali tęstis, kol kas nors bus padaryta? 


Galime užduoti bet kokius klausimus. Faktų fazėje sukaupta in- 
formacija ir pateikti klausimai duoda mums idėjų, kaip problemą ge- 
riau suformuluoti. Pavyzdžiui, kad ir paklausiant: 

Daug klausimų - Kas pageidauja, kad problema būtų išspręsta? 
- Kas nepageidauja, kad problema būtų išspręsta? 
- Kas vienaip ar kitaip susijęs su problema? 
- Kas iki šiol nuveikta? 
- Kas nenuveikta? 
- Ką galima būtų nuveikti? 
- Kodėl tai yra problema? 
- Ką? Kas? Kaip? 
- Ką būtų galima dar padaryti, kad šią problemą išspręstume? 


Klausimų analizė neturi nutrūkti gavus pirmą atsakymą. Remda- 
miesi gautais atsakymais, klausinėjame toliau. 


Dabar panagrinėsime keletą klausimų analizės formų. 


Analizė „kas, jeigu...“ 


Kas bus išsprendus Šio metodo esmė - klausti, kas įvyks ar neįvyks, jei problema bus 
problemas? ar nebus išspręsta. Panagrinėkime detaliau. 


Kas įvyks, jei problema bus išspręsta? 

Klausiame šitaip, jei išspręsime problemą: 

- Kas bus tada? 

- Su kokiomis kitomis problemomis susidursime išsprendę šią 
problemą? 

- Kokias kitas problemas būsime išsprendę, kai įveiksime šią pro- 
blemą? 

- Ką būsime pasiekę? 


Tokius klausimus galime pateikti patys sau arba kitiems (žmo- 
nėms ir organizacijoms), susijusiems su nagrinėjama problema. 

Dabar, pasiremdami gautais atsakymais, galime užduoti naujų 
klausimų. Gavę atsakymus, klausti vėl. Šį procesą galime tęsti tol, kol 
gausime mums naudingus atsakymus. 


Grįžkime prie antenos tvirtinimo mechanizmo. Štai vienas klau- 
simų ir atsakymų sekos pavyzdys: 

Kas bus, jei proble- 
mos neišspręsime? 


Pasikeitusios 
prielaidos 


Problemos iš 
praeities 


KLAUSIMAS: Ką pasieksime sukonstravę tokį mechanizmą? 

ATSAKYMAS: Daugiau žiūrovų galės matyti daugiau televizi- 
jos kanalų. 

KLAUSIMAS: Ir kas iš to? 

ATSAKYMAS: Jie turės didesnę pramogų ir žinių pasiekiamu- 
mo galimybę. 

KLAUSIMAS: Ir kas nutiks, jei jie tai turės? 

ATSAKYMAS: Jie bus labiau patenkinti gyvenimu. 


O kas nutiks, jei problemos neišspręsime? 

Kitas būdas klausti, kas įvyks, jei problemos neišspręsime: 

- Su kokiomis kitomis problemomis susidursime, jei neišspręsi- 
me šios problemos? 

- Kokias kitas problemas būsime išsprendę, jei šios įveikti mums 
nepavyks? 


„Kas, jeigu...“ analizės naudojimas 

„KAS, JEIGU...“ metodą galima taikyti ir kitaip. Galime klausti, 
kas būtų įvykę, jei viena ar kita prielaida būtų buvusi kitokia, jei kuris 
faktas būtų buvęs kitoks ir t. t. Klausimų analizė leidžia geriau suvokti 
problemą, ypač kalbant apie priežasties ir pasekmės ryšius. Ji taip pat 
padeda geriau suprasti sąryšį tarp šios ir kitų problemų. Gali paaiškėti, 
kad užuot sprendę esamą problemą, galime daryti visai ką kita. Ana- 
lizė dažnai padeda suprasti, koks svarbus yra siekis išspręsti proble- 
mą. Ji gali šį tą atskleisti ir apie susijusių žmonių motyvaciją. Kai kada 
vien tik „KAS, JEIGU...“ metodo pakanka tam, kad rastume problemos 
sprendimą. 


Klausinėjimo technika „kodėl“ 


Šią klausinėjimo techniką galima taikyti siekiant išsiaiškinti pra- 
eities problemas, jų priežastis ir motyvus ir tai, kodėl jos pradėtos 
spręsti. Pirmiausia klausiame „kodėl?“ ir remiamės pirmine proble- 
mos formuluote. Gausime vieną ar kelis atsakymus. 


Prisiminkime pavyzdį su antena. 


KLAUSIMAS: Kodėl nori sukonstruoti šį sukamą mechanizmą? 

ATSAKYMAS I: Kad sukurčiau įmonei naują ir gerą produktą. 

ATSAKYMAS2: Todėl, kad toks yra mano darbas. 

KLAUSIMAS: Kodėl jums reikia naujo produkto? 

ATSAKYMAS: Turime didinti pardavimą, kad mūsų įmonei 
gerai sektųsi. Ir t. t. 

Suskaidyk problemą 


Problema dažnai susideda iš smulkesnių problemų ar jos dalių. 
Problemos dalimis Kartais verta problemą suskaidyti. 

Neretai didžiausias sunkumas slypi kurioje nors problemos daly- 
je. Kai tai išsiaiškiname, savo dėmesį galime sutelkti būtent į tą proble- 
mos dalį. Seniai žinoma, kad pakanka upėje vieno rąsto, kad susidary- 
tų sangrūda. Taigi, problema yra aptikti tą rastą ir jį išjudinti. Ne visada 
pavyksta išspręsti problemą. Tačiau išspręsti dalį problemos yra geriau, 
nei nieko nedaryti. Kai esame išalkę ir ištroškę, radus vandens mūsų 
problema visiškai neišsispręs. Tačiau būti alkanam yra geriau, nei būti 
ir alkanam, ir dar kankinamam troškulio. 

Lengvesnės Vienas problemos dalis išspręsti yra lengviau nei kitas, todėl tiks- 
problemos linga žinoti, kurias. Problemą vienu ypu išspręsti gali būti sudėtinga. 
Kur kas lengviau tai daryti dalimis. 

Taigi, kaip ir renkant informaciją, problemą galime skaidyti dali- 
mis ir grupuoti bei klasifikuoti. Galime atrasti sąsajų tarp įvairių pro- 
blemų, priežasčių ir pasekmių. Galbūt bus naudinga aptikti ir tas pro- 
blemas, kurios nėra susijusios. Toks skaidymas dažnai leidžia geriau 
pamatyti ir suvokti skirtingus problemos aspektus. 


Antenos problemą galime skaidyti šitaip: 


- Kaip pagaminti besisukantį mechanizmą? 
- Kaip nukreipti anteną į tam tikrą palydovą? 
- Kaip užtvirtinti anteną reikalingoje pozicijoje? 


Performuluok problemą 


Dažnai paprasčiausias problemos performulavimas gali padėti 
naujai suvokti problemą ir paspartinti jos sprendimą. Geras sprendi- 
Pažvelgti kitaip mas gali priklausyti nuo teisingai suformuluotos problemos ir dar la- 
biau - nuo teisingo jos supratimo. Tikslingai performulavus problemą 
ją lengviau spręsti ir pažvelgti kiek kitaip. Naujos formuluotės dažnai 
pasiūlo naujus problemos sprendimo būdus. 
Sugrupavę problemos formuluotes ir problemos dalis, galime 
Nauju kampu paieškoti bendros formuluotės kiekvienai grupei. Galbūt pamatysime 
kitų problemų, kurias galima būtų jungti į vieną. 
Čia, kaip ir kitais atvejais, verta turėti didelį pasirinkimą. Norėda- 
mi rasti naujos problemos formuluotes, galime naudoti stimulus. 
Ankstesnes „antenos problemos“ formuluotes galima būtų per- 
formuluoti taip: 

Idealūs sprendimai 


Pasižymėk 
nukrypimą 


Problemos yra 
susijusios 


- Kaip tam tikrose vietose sustabdyti sukimąsi? 
- Kaip padaryti, kad antena imtų suktis? 
- Ką daryti, kad antena nepradėtų suktis? 


Svajonėmis paremtas mąstymas 


Svajonėmis paremtas mąstymas šiame kontekste reiškia tai, kad 
randame idealų, mūsų svajones visiškai atitinkantį sprendimą - tokį, 
kuris nebūtinai bus tikroviškas, tačiau atitiks pačias drąsiausias mūsų 
fantazijas apie tai, koks turėtų būti geras sprendimas. 

Šis sprendimas mums pakuždės, kuria kryptimi norime eiti, be 
to, aiškiai parodys skirtumą tarp situacijos, kurioje esame, ir kurioje 
norėtume būti, jei toks idealus sprendimas būtų realiai įmanomas. Tai, 
ką darome, yra prarajos didinimas, dėl to lengviau įžiūrėsime detales, 
kurias priešingu atveju sunkiai pastebėtume. 

Nors idealusis svajonių sprendimas ir nebus realistiškas, ta- 
čiau jame gali būti ir šis tas, ką įmanoma įgyvendinti. Todėl svajonių 
sprendimas gali būti išeities taškas ir virsti realiu. Ne visada lengva 
išsiaiškinti, koks galėtų būti tas idealus sprendimas. Kai kada nau- 
dinga peržvelgti anksčiau spręstas problemas, ypač tas, kurių spren- 
dimai suteikė daugiausia džiaugsmo, kuriais labiausiai didžiavomės. 
Pabandykite išsiaiškinti, kodėl būtent tokie problemų sprendimai at- 
rodo labiausiai vykę. 


Svajonių sprendimas mūsų pavyzdyje apie konstruojamą mecha- 
nizmą galėtų būti toks, kad mechanizmas nukreiptų anteną į reikalin- 
gą palydovą vien mums apie tai pagalvojus. Praktiškai tokį sprendi- 
mą būtų sunku įgyvendinti, tačiau jei šį teiginį kiek pakeistume, jis 
jau galėtų duoti šiokių tokių idėjų, kaip spręsti problemą. Pakaktų, kad 
antena būtų tinkamai nukreipta tuo metu, kai perjungiame TV kanalą. 
Tai pakiša mintį, kad sprendimo turime ieškoti ten, kur sukimasis ir 
padėties užfiksavimas yra valdomas elektros signalais iš televizoriaus. 


Štai taip svajonėmis paremtas mąstymas gali nukreipti mus tei- 
singa linkme. Ten, kur šiaip savo mintimis gal ir nebūtume nukeliavę. 


Išvestinės problemos 


Tai reiškia, kad problemos niekada „nevaikšto“ po vieną. Dažnai 
pasirodo, kad su viena problema mus užgriūva visa krūva kitų. Anks- 
čiau nagrinėti mąstymo būdai atskleidė ne vieną tokią problemą. 

Kai kurios iš jų susijusios su sprendimu ir jo įgyvendinimu, todėl 
su šiomis naujomis problemomis susiduriame tik vėlesniame etape. 
Kitas problemas pavyksta identifikuoti ankstyvoje stadijoje. 


Kokias dar problemas galime įžvelgti, kalbėdami apie mūsų paly- 
dovines antenas? Adekvačios formuluotės būtų: 


- Kaip pagaminti pigų mechanizmą? 

- Kaip užtikrinti saugų mechanizmo naudojimą? 

- Kaip sukurti jį tokį, kad būtų lengva pagaminti? 

- Kaip išspręsti sandėliavimo, transportavimo, montavimo, prie- 
žiūros, personalo apmokymo ir kt. klausimus? 


Pažvelk kitaip 


Galime savęs paklausti, kas yra ar bus susijęs su problema ar jos 
sprendimu? Tik vėliau galime pamėginti išsiaiškinti, kaip jis ar jie tą 
problemą vertina. 

Antenos problemos atveju galime galvoti apie vartotojus, žinybas, 
gamintojus, palydovų savininkus, konkurentus ir t. t. 

Kiti - žmonės ir Kalbant ir apie kitokius požiūrius, vertėtų neapsiriboti vien tuo, 
daiktai kas realu. Pažvelgti į problemą galima net daikto akimis - tai padėtų 
pamatyti anksčiau nepastebėtus dalykus. 

Kiek egzotiški šiuo atveju būsime, priklausys nuo problemos su- 
dėtingumo ir to, kiek laiko turime jai išspręsti. Jeigu aktualu problemos 
sprendimui skirti daugiau laiko ir kitų turimų išteklių, galima panagri- 
nėti ir keistesnius sprendimo variantus. Vėliau galėsime paversti juos 
tikroviškesniais teiginiais. Panagrinėkime keletą pavyzdžių. 


Vietinės parapijos pastoriui ši problema galėtų atrodyti taip: 


- Kaip pagaminti anteną, kuri automatiškai nukryptų į tą stotį, 
kuri siunčia rytinę programą? 


Ne vienam tokia problemos formuluotė pasirodys visiškai ade- 
kvati. Kitiems - gal ne visai. Tačiau tokią formuluotę verta panagrinėti, 
kad pamatytume kitas problemos puses. Pavyzdžiui: 


- Kaip sukonstruoti tokį mechanizmą, kuris tam tikrą valandą au- 
tomatiškai nukreiptų anteną į iš anksto numatytą palydovą? 

- Kaip sukonstruoti tokį mechanizmą, kad vaikai negalėtų nu- 
kreipti antenos į palydovus, transliuojančius toli gražu ne ugdomąsias 
programas? 

Rezultatas arba 
simptomas 


Galime dar labiau nutolti nuo realybės ir leisti mechanizmui pa- 
čiam išsakyti savo nuomonę: 


- Kaip užtikrinsite, kad mane dominantis palydovas būtų ten, į 
kur esu nukreipęs anteną? 


Taip, tai geras klausimas. Bet jis gali mums pakuždėti štai tokią 
formuluotę: 


- Kaip panaudoti vieną palydovą tam, kad jis persiųstų kitų paly- 
dovų siunčiamus signalus, jog mums pakaktų savo anteną nukreipti tik 
į tą vieną palydovą? 


Problemos esmė 


Ne visada mūsų matoma problema yra ta tikroji, t. y. problema 
gali būti kitos problemos rezultatas, pasekmė arba kitos problemos 
simptomas. 

Jei atidžiau panagrinėtume, ko iš tiesų siekiame, gali pasirody- 
ti, kad bus lengviau ko nors pasiekti tada, kai išspręsime kitas, nei iš 
pradžių planavome, problemas. Neretai verta atidžiau panagrinėti savo 
tikslą. Pavyzdyje su antena problemą galima būtų suformuluoti šitaip: 


- Kaip pagaminti anteną, kuri galėtų priimti palydovų signalus 
pati nesisukdama? 
- Kaip priimti signalus nesinaudojant antenomis? 


Vartotojų požiūriu, toks problemos formulavimas galėtų būti vi- 
sai aktualus. Jei žengsime dar žingsnelį, galėtume klausti: 


- Kaip apmokyti, linksminti ir šviesti televizijos žiūrovus? 


Iš pirmo žvilgsnio gali atrodyti, kad čia jau gerokai nuklydome 
į lankas. Tačiau jei kalba eitų apie antenų gamyklą, kuriai prireikė šią 
problemą spręsti, esminė problema būtų tokia: 


- Kaip užsidirbti, parduodant antenas įprastiems televizijos žiū- 
rovams? 


Tokiu atveju bus svarbu, kad gaminys ne tik atitiktų technines 
specifikacijas, bet ir garantuotų kuo didesnį pardavimą, todėl reikia 
atsižvelgti ir į klientų nuomonę, ir į tai, kodėl jiems reikia antenų. Taigi 
formuluojant problemą svarbu galvoti ir apie klientus. 

Galbūt pasirodys, kad bandome išspręsti visiškai ne tą problemą. 
Galbūt esminė problema slypi kur nors kitur. Klaidos gali reikšti, kad 
nagrinėjame simptomus, o ne pačią problemą, todėl svarbu stengtis 
išsiaiškinti problemos priežastis. Klaidos taip pat gali reikšti, kad ge- 

riau būtų buvę pasirinkti kitą problemos formuluotę - tam, kad būtų 
išspręsta ta pati problema, bet kur kas paprasčiau. 
Siekdami išsiaiškinti problemos esmę, pasinaudojame daugeliu 
anksčiau aptartų dalykų. 
Geresnės problemos formuluotės padidins tikimybę rasti gerą sprendimą. 
Galbūt paaiškės, kad radome tikrąją problemą, tačiau vis tiek 
Klaidinga problema nuspręsime remtis kita formuluote. Galbūt tikrosios problemos ir ne- 
išspręsime. Galbūt neturime tam įgaliojimų arba išteklių, o gal pro- 
blema mums bus tiesiog per sudėtinga. Tada bent jau žinosime ir į tai 
atsižvelgsime, kai teks spręsti kitas problemas. Reiškia, jei iš tiesų teks 
nagrinėti problemos simptomus, tai darysime galbūt net neišsiaiškinę 
tikrosios problemos. 
Dažnai tenka nagrinėti problemos simptomus. Tokiais atvejais 
Išsinagrinėk simpto- svarbu pasiklausti, ko iš tiesų ieškome ir ką norime pasiekti. Galima gana 
mus daug pasiekti net ir tuomet, jei neįmanoma išspręsti esminės problemos. 


Rask į sprendimą nukreiptą problemos formuluotę 


Pastebėk, kad labai dažnai vartojome formuluotes, prasidedančias 
Kaip? Įjungia žodeliu „kodėl““. 
smegenis Jos nukreipia mus sprendimo link, o atsakydamos į klausimą įjun- 
gia mūsų mąstymą. Mūsų protas ima ieškoti problemos sprendimo. 
Tai yra triukas, kai mes pradedame ieškoti sprendimo, o ne gilin- 
tis į sunkumus. Užuot sakę „tai bus per brangu“, pasirenkame kad ir 
tokią formuluotę: 


- Kaip mums pagaminti pigiau? 
- Kaip rasti tokius sprendimus, kurie nekeistų kainos? 


Prieš imdamas ieškoti idėjų, performuluok problemas į teiginius, nu- 
kreiptus į sprendimą. Vienas iš galimų būdų yra vartoti žodelį „kodėl*“. 


Pasirink tikslingą problemos formuluotę 


Sugalvoję daug formuluočių turėtume pasirinkti vieną ar kelias to- 
lesniam darbui. Tai gali būti ir pirminė mintis, suformuluota problemos 
dalis, speciali formuluotė ar darbo metu iškilusi visai nauja problema. 

Galime peržvelgti ir turimą sąrašą bei pasižymėti, į ką, mūsų 
nuomone, reikėtų atkreipti dėmesį prieš priimant galutinį sprendimą. 
Galima sugalvoti visiškai naują problemos formuluotę, kuri sujungtų 
keletą ankstesnių minčių. 

Norėdami rasti tikslingą formuluotę turime žinoti, kieno tai pro- 
blema. Kam reikia, kad ji būtų išspręsta? Ar tai: 


- Antenų gamintojas, kuris nori sukurti naują antenos tipą? 

- Įmonė, kuri bus viena iš tiekėjų ir kuriai reikia tam tikro spren- 
dimo, kad gaminį galėtų gaminti būtent ji? 

- Palydovo savininkas, pageidaujantis, kad per jo palydovą trans- 
liuojamas programas galėtų matyti kuo daugiau žiūrovų. 

- Televizorių gamintojas, pageidaujantis, kad antenos būtų pigios 
ir kad jis galėtų parduoti kuo daugiau televizorių. 


Problemos formuluotės pasirinkimas yra labai subjektyvus daly- 

kas. Kaip sakoma, tik apsiavęs batus suprasi, kur jie spaudžia. Proble- 

Sprendimą priima mos savininkas arba asmuo, atsakingas už jos sprendimą, dažnai ge- 

problemos savininkas  riausiai atrenka tikslingą problemos formuluotę, remdamasis loginiais 
kriterijais arba intuicija. 


Dirbdamas problemos etape naudokis 2 ir 4 pagalbomis. 


Pasiklydęs lakūnas 


Pagaliau grįžkime prie pasiklydusio lakūno ir pabandykime jam 
pagelbėti. 
Pateiksime keletą problemos ir jai giminingų problemų formuluočių: 


- Anksčiau ar vėliau lėktuvas nukris arba jam teks leistis avariniu 
būdu. 

- Dėl to gali nukentėti pilotas ir lėktuvas. 

- Kaip išvengti didelio skaičiaus nukentėjusiųjų? 

- Kaip rasti lėktuvą? 

- Kas dar galėtų rasti lėktuvą? Kaip? 

- Kaip jiems žinoti, kad mato būtent tą lėktuvą, kai tamsoje paste- 
bės lėktuvo šviesas? 

- Kaip lėktuvui rasti kelią atgal į oro uostą? 

- Kaip pilotui rasti kitas vietas, kur būtų saugu leistis? 


PAGALVOK: 
Kaip išanalizuotum ir suformuluotum šią problemą? Pasi- 
naudok šiame skyriuje aptarta medžiaga. 

Santrauka 


Problemos nagrinėjimas padės geriau ją suprasti ir leis su- 
formuluoti taip, kad lengviau rastume tinkamą sprendimą. Ta- 
čiau tai gali mus ir supainioti, nes kyla grėsmė įkalinti save tam 
tikrame mąstyme ar net prarasti ryžtą. 

Problemų būna pačių įvairiausių. Jei išsiaiškinsime, su ko- 
kia problema susidūrėme, bus lengviau pasirinkti tikslingą pro- 
blemos sprendimo strategiją. 

Mūsų surinkta informacija gali nemažai pasakyti apie pro- 
blemą, ją galime naudoti kaip pagrindą naujoms tos pačios pro- 
blemos formuluotėms kurti. 

Klausinėjimas yra natūralus poreikis daugiau sužinoti apie 
problemą. Įvairūs klausimų analizės būdai naudojami tam, kad 
geriau suprastume problemą ir kitas su ja susijusias problemas, 
išsiaiškintume motyvus ir priežasties-pasekmės ryšius. 

Daugelį problemų galima suskaidyti dalimis. Kartais sudė- 
tingiausias dalykas glūdi kurioje nors problemos dalyje. Su kai 
kuriomis iš jų susidorojame lengviau nei su kitomis. Problemos 
skaidymas gali būti gera pradžia tolesnei sprendimo paieškai. 

Nauja problemos formuluotė gali padėti geriau suvokti 
problemą, taip pat palengvinti jos sprendimą. 

Laisvas pamąstymas apie svajonių ar idealų problemos 
sprendimą taip pat gali pasufleruoti, kuria kryptimi judėti. 

Dažnai su mūsų turima problema yra susijusios ir kitos 
problemos. Problemų analizė dažniausiai susijusi su jų išaiški- 
nimu. Kartais turime problemą, kurią galime vadinti esmine. 
Mums svarbu tai žinoti tam, kad galėtume ją išspręsti arba į ją 
atsižvelgti, kai galvosime apie pasirinktą problemos formuluotę. 

Turime rasti į sprendimą nukreiptą problemos formuluotę. 
Šiuo atveju mums padės teiginiai su žodeliu „kodėl?“. 

Kai reikia pasirinkti problemos formuluotę tolesniam dar- 
bui, svarbu, kad sprendimą priimtų problemos savininkas arba 
tie, kurie imsis sprendimą įgyvendinti. 

Į daugelį dalykų galima pažvelgti iš įvairių pusių. Viena iš 
galimybių geriau suprasti problemą - pažvelgti į ją naujai. 

Užduotys 


1 

Pasirink vieną iš savo turimų problemų. Išnagrinėk ją etapais 
taip, kaip tai darėme ankstesniame skyriuje. Ypač atkreipk dėmesį į 
problemos fazę. Pabandyk ją analizuoti remdamasis tuo, ką aptarėme 
šiame skyriuje. Pasinaudok 2 ir 4 pagalbomis. 


2 

Savo kelionėje aptinki tai, ką daugelis manė esant tik legendą: jau- 
nystės šaltinį. Kas iš jo atsigeria, nesensta ir amžiams lieka jaunas. 

Išspręsk problemą: ką daryti? 

Išnagrinėk šią problemą etapais, taip, kaip aprašyta ankščiau. 
Remdamasis šiame skyriuje pateikta medžiaga, paanalizuok proble- 
mos fazę. 


3 


Slidinėjimo sporto atstovai iš Norvegijos pageidautų, kad varžy- 
bas stebėtų daugiau žiūrovų. Kaip to pasiekti? 

Kuo daugiau - 
tuo geriau 


Išsakyk idėjas 


Idėjų suteikia proble- 
mos ir informacija 


7. KĄ DARYTI, KAD GIMTŲ IDĖJOS 


Jei per metus man kils 300 idėjų ir tik viena iš jų bus vaisinga, aš būsiu 
patenkintas. 
A. Nobel 


Drąsios idėjos yra kaip į priekį statomos šachmatų figūros. Jos gali būti 
numuštos, tačiau gali būti ir pergalės pradžia. 
J. W. von Goethe 


Neįmanoma mąstyti be vaizdinių. 
Aristotelis 


Tai, kas šiandien įrodyta, kažkada buvo tik fantazija. 


Nežinomo autoriaus posakis 
Kiekybė duoda kokybę 


Kuo daugiau turi idėjų, tuo geriau. Čia vėl galima imti pavyzdį 
iš gamtos. Ji gali būti nepaprastai išlaidi, išdalyti didžiausius resursus 
tam, kad kas nors galėtų vystytis ir augti. 

Taigi svarbu per turimą laiką sukurti kuo daugiau idėjų. Gerų, 
blogų, naujų, senų, tradicinių ir neįprastų. Turint daug idėjų bus dides- 
nė tikimybė, kad tarp jų atsiras ir keletas gerų. 

Idėjų rasti lengva. Dažnai jos tiesiog pačios gimsta, jei tik joms 
leidi. Tačiau vertinimus būtina atidėti pačiai pabaigai. 

Galime pasitelkti papildomų įvairių metodų, kurie mums padėtų 
sukurti dar daugiau idėjų. Metodus taikome tam, kad būtų aktyvina- 
mas mąstymas ir kad nukreiptume mintis nuo problemos, jog prasidė- 
tų idėjos inkubacija ir kiti pasąmoniniai procesai. Be to, taip galėtume 
generuoti idėjas tiesiogiai arba per analogijas ir asociacijas. 


PAGALVOK: 
Ką daryti, kad imtum aktyvinti savo mąstymą? 


Peržvelk informaciją ir problemas 


Pirmiausia peržiūrime problemas, t. y. visas skirtingas problemų, 

o taip pat ir jų dalių formuluotes. Svarbiausia - peržiūrėti tas formu- 

luotes, kurias pasirinkome tolesniam darbui. Joms reikėtų skirti dau- 

giausia dėmesio, tačiau neturėtume pamiršti ir kitų formuluočių, ku- 
rios gali duoti gerų idėjų. 

Kursai vaikų auklėms 


Bendras sprendimas 


Peržiūrime savo surinktą informaciją. Čia taip pat svarbu pir- 
miausia pastebėti tai, kas svarbiausia, nors turime nepamiršti ir visos 
kitos informacijos. 


Vystyk idėjas 


Kai turime nemažai idėjų, pasitelkiame jas tam, kad iš jų kiltų dar 
daugiau idėjų. Galime idėjas lyginti tarpusavyje, su problemos formu- 
luotėmis ir sukaupta informacija. Jau vien tai mums gali pametėti dar 
daugiau naujų minčių. 


Rask idėjų problemos dalims 


Kaip jau minėta, daugelis problemų susideda iš įvairių dalių ir jas 
galime spręsti atskirai. Idėjų paieškos metodas yra toks, kad pirmiausia 
randame idėjų atskiroms problemos dalims, o vėliau, jomis remdamie- 
si, ieškome toliau. 

Panagrinėkime štai tokią problemą: parenkite kursą auklėms. 

Tai yra kur kas platesnė problema nei, pavyzdžiui, suakamojo me- 
chanizmo antenai konstravimas. 

Kurso auklėms parengimo problemą lengvai suskaidysime į dalis: 


- Kokius dalykus kursuose dėstyti? 
- Kam turėtų būti skirti šie kursai? 
- Kada jie galėtų vykti? 

- Kur jie galėtų vykti? 


Šioms atskiroms problemos dalims galime rasti idėjų, kurios ne- 
bus tarpusavyje susijusios. Štai keletas pavyzdžių: 


- Kūdikių vystymas. 

- Maisto ruoša. 

- Žaidimai. 

- Mergaitės ir berniukai. 
- Seneliai. 

- Popietės. 

- Vasara. 

- Mokykla. 

- Futbolo aikštė. 


Visus šiuos dalinius sprendimus galime derinti tarpusavyje ir 
kurti galutinį sprendimą tol, kol jis bus vientisas. 

Daiktai - kaip stimulai 


Vienas iš įprasčiausių būdų aktyvinti naujų idėjų gimimą yra 
naudoti daiktus. Juos, kaip stimulus, galima naudoti keliais tikslais. 


Inkubacinis - Jie gali nukreipti mintis nuo problemos. Tai paskatina inkubaci- 
laikotarpis ją ir suteikia pasąmonei kitas galimybes dirbti. 

- Jie gali tiesiogiai duoti idėjų problemos sprendimui. 
Analogijos - Jie gali duoti idėjų ir netiesiogiai - per analogijas ir asociacijas. 
Asociacijos 


Naudoti galima įvairiausius daiktus. Pavyzdžiui, aš dažniausiai 
naudoju šiuos: 


- įvairaus tipo ir įvairiausių matmenų (kokius tik randu ir galiu 
naudoti) akmenis; 

- iš išorės niekuo neišsiskiriančius ir pilkus mineralus, savo vi- 
daus ertmėje slepiančius nuostabiausias spalvas ir kristalus; 

- trintuką; 

- drožtuką; 

- kriauklę; 

- medines figūrėles; 

- keraminius daiktus; 

- glamžytą popierių; 

- suvytą metalinę vielą; 

- spyglius; 

- susegamą polietileno maišelį; 

- indelį uogienei su gražiais smulkiais akmenėliais. 


Nuodugniau panagrinėkime kursų auklėms problemą. Kaip sti- 
mulą naudokime trintuką. Mums kils idėja: kursai turi būti lankstūs. 
Reikia atsižvelgti, kad yra visokių vaikų, tėvų, namų ir auklių. Auklės 
turi išmokti prisitaikyti prie skirtingų vaikų ir santykių, kurie gali su- 
siklostyti įvairiai. Trintukas yra lankstus. Auklė turi žinoti, kada nusi- 
leisti vaikų reikalavimams, o kada išlikti nepalenkiama. Trintukas nau- 
dojamas trinti. Tai gali duoti idėjų aukles pamokyti žaidimų, panašių 
į slėpynes. 


Žodžiai - kaip stimulai 


Viena iš įprasčiausių stimulo formų yra žodžiai. Jais esate veikia- 
mas visoje knygoje. Žodžiai, kaip stimulai, gali būti vartojami ir tiesio- 
giai, ir netiesiogiai. 

Raktiniai žodžiai Vienas iš būdų problemai spręsti - rasti problemos centrinį žodį, 
kurį galima susieti su naujais žodžiais. Iš to, ką gausime, bandykime 


79 


Turinys < Atgal Toliau 


Atsitiktiniai žodžiai 


Atsipalaidavimas 
Inkubacinis 
laikotarpis 


Tiesioginės ir netie- 
sioginės idėjos 


grįžti atgal ir paieškoti naujų su problema susijusių idėjų. Galime tai, ką 
radome, perkelti į naują kontekstą arba pasitelkti asociacijas ir analogijas. 

Galime paimti ir atsitiktinį žodį — iš kokio nors sąrašo, pavyz- 
džiui, žodyno, ir prikurti naujų žodžių junginių. Galima jungti ir dau- 
giau žodžių. 

Lengviausia pradėti tuomet, kai pasirenki daiktavardį arba veiks- 
mažodį, kurie reiškia ką nors konkretaus. Tačiau galima pasirinkti ir 
bet kokį kitą žodį. Vienas metodas, kaip tai padaryti - pasiimti žodyną, 
užsimerkti, atsiversti bet kurį puslapį, bakstelėti pirštu ir atsimerkus 
pasižiūrėti, į kokį žodį pataikei. 

Kitas, labiau asmeniškas būdas - pasirinkti žodį iš tos raidės, ku- 
ria prasideda tavo vardas. Sugalvok žodį iš tos raidės ir pavartok jį skir- 
tinguose kontekstuose. 

Pademonstruosime, kaip naudoti žodžius. Aš esu vardu Leif. Pir- 
moji raidė - I, sugalvoju žodį lazeris. 

Lazeris - tai aparatas, skleidžiantis lazerinę šviesą. Tai pasufle- 
ruoja mintį, kad auklių kursuose reikėtų aptarti apšvietimo patalpo- 
se tvarką - kaip gali būti apšviesta, kada šviesos turi būti išjungtos ir 
kada - įjungtos. 


Vaizdai - kaip stimulai 


Vaizdai gali būti efektyvus stimulas atsipalaiduoti arba brandinti 
turimas idėjas. Tam pravers specialiai sukurta nuotaika ir tam tikrą 
atmosferą atspindintys vaizdai. Puikiai tinka gamtos vaizdai. Tam, kad 
prasidėtų inkubacija, vaizdų žiūrėjimui verta skirti šiek tiek laiko - nuo 
poros minučių iki pusvalandžio. Gali pasirinkti vieną ar kelis vaizdus. 
Efektą sustiprina muzika. Aš dažnai naudoju dvidešimt-trisdešimt 
skaidrių su vaizdais - paleidžiu foninę muziką ir dešimt-penkiolika 
minučių jas rodau. 

Vaizdai gali duoti idėjų ir tiesiogiai, ir netiesiogiai. Galima nau- 
doti su problema susijusius ir nesusijusius vaizdus. 

Vaizdai gali pamėtėti spontaniškų idėjų. Galime juos įdėmiai ana- 
lizuoti, ieškodami detalių, kurios mums ką nors pasufleruotų. Taip pat 
galime įsivaizduoti detales, kurių nematome, pavyzdžiui, pušies spyglį, 
kai iš tiesų matome tik mišką tolumoje. 

Turiu krūvelę atvirukų su įvairiais motyvais, taip pat - skaidrių 
rinkinį, kurį naudoju grupiniuose užsiėmimuose. Galima naudoti įvai- 
riausius vaizdus. Išskirčiau kai kuriuos motyvus, kurie, kaip rodo pa- 
tirtis, dažniausiai pagimdo idėjų: 

- Gamtos vaizdai, tiek bendru planu, tiek ir stambesniu planu, 
pavyzdžiui, gėlės pumpuras. 

- Žmonės. Geriausia - ką nors veikiantys arba ramiai leidžiantys 
laiką. 

- Žmonių sukurti daiktai. 

- Sudėtingos mašinos ir kitos konstrukcijos. 

- Menas. Realistiškas ir abstraktus. 


Panagrinėkime tokią problemą: reikia pagerinti lipniąją juostą. 

Stimulu pasirenkame tokį vaizdą: kalnų peizaže matosi keli prie 
kalno šlaito prisišlieję namukai. Aukštai danguje sklando dideli paukš- 
čiai. Pirmame plane matyti upokšnis ir akmenų krūva. 


- Prie šlaito prigludę pastatai pametėja mintį apie lipniąją juostą, 
kuri lipina tik tada, kai to reikia. 

- Akmenų krūva pasufleruoja mintį klijais padengtą juostos pusę 
apiberti smulkiais akmenukais, kad juosta neliptų ten, kur ne- 
reikia. 

- Žiūrint į paukščius kyla mintis vietoje akmenėlių panaudoti 
kiaušinius. 

- Mintis apie kiaušinius tampa idėja juostą padengti mažomis kli- 
jų kapsulėmis. Juostą paspaudus, jos sprogsta ir klijai išsilieja. 
Kai juostos nespaudžiame, ji išlieka nelipni. 


PAGALVOK: 
Kokia tavo patirtis, sprendžiant užduotį kaip stimulus pasi- 
telkti žodžius, vaizdus ir kitus dalykus? 

Piešk 


Grupavimas 


Atrankos kriterijai 


Piešk idėjas 

Piešiant taip pat gali kilti naujų idėjų. Nupiešk idėjas ant lentos arba 
popieriuje. 

Gali piešti piešinį, apibūdinantį situaciją arba vaizduojantį idėjas. 
Gali piešti bet ką ir visai nesvarbu, ar tai bus susiję su sprendžiama proble- 
ma, ar ne. Bet kuriuo atveju, piešinys pravers kaip stimulas. 

Gali piešti kelių vaizdų seką, gali piešti sudėtinius piešinius. Piešiniai 
dažnai palengvina užduoties sprendimą. 

Šis pavyzdys iliustruoja, kaip savo auklių rengimo kursuose pasitel- 
kiau piešinius. 


/ 
/ 


/ Priešgaisrinė turnyba 
—u Tėvai "" 
JV Kaimynas = - 
Močiutė ||| O 
X *—— IE RFRTI 
IŠĖJIMAS/ | 4 |as gan 


Pasirink keletą idėjų 


Negalėsi dirbti su visomis idėjomis. Teks išsirinkti kelias. 

Turint daug idėjų nesunku pasimesti. Nepaklysti padės idėjų gru- 
pavimas. 

Renkantis ir grupuojant idėjas prireiks atrankos kriterijų. Kokiais 
kriterijais remtis, priklausys nuo problemos. Kad pernelyg neapsiribotu- 
me, vertėtų turėti daugiau variantų. Kai kurias idėjas reikia rinktis pagal 
visus kriterijus, kitas - tik pagal tam tikras savybes. Taigi, priklausomai 
nuo vieno ar kito kriterijaus, pasirenkame skirtingai. Pažvelkime: 


- Nauja. Kiek nauja yra idėja? 

- Patraukli. Kaip ji tau atrodo? 

- Realistinė. Ar idėją galima įgyvendinti? 
- Lengva ar sunku ją įgyvendinti? 

- Kuri idėja reikalauja mąstymo? 
- Ką sako intuicija? 

- Kas tau patinka? 

- Kas nepatinka? 

- Kas išspręs problemą? 

- Kas malonu, gera? 

- Ko neįmanoma įgyvendinti? 


Kiek šiame etape atsirinksi idėjų, priklauso nuo problemos. Kad 
išspręstum antenos mechanizmo problemą, galbūt pakaks vienos geros 
idėjos, o jei kalbėsime apie kursus auklėms - gali prireikti jų ir daugiau. 


Rinkis iš naujo DĖMESIO: Pirmasis pasirinkimas dažnai būna tradicinis. Jei pa- 
geidauji netradicinio sprendimo, verta stabtelėti, dar kartą pagalvoti, 
padiskutuoti ir rinktis dar kartą. Šitaip atliekame pirmą idėjų atranką. 
Kitoje problemos sprendimo fazėje renkamės dar atsargiau. Idėjas rei- 
kia rinktis pagal tuos kriterijus, kurie nulemia, kas yra geras sprendi- 
mas. Dažnai pasirodo, kad tenka grįžti ir peržiūrėti, net pakeisti savo 
pasirinkimą. 

Tačiau prieš tai - dar vienas skyrelis apie tai, kaip rasti idėjų. 


Pasiklydęs lakūnas 


Grįžkime prie mūsų problemos su lakūnu, kuris neranda kelio at- 
gal. Peržiūrime įvairias problemos formuluotes ir gauname tokias idėjas: 


- Rasti ką nors, kas vietoje mūsų surastų lėktuvą. 

- Suorganizuoti lėktuvo paiešką pasitelkus žmones. 

- Kreiptis pagalbos į radijo klausytojus, policiją, priešgaisrinę tar- 
nybą arba Gelbėjimo armiją. 

- Perspėti žmones, kad ant jų gali nukristi lėktuvas ir kad jie tu- 
rėtų būti budrūs. 

- Liepti lakūnui leistis tamsoje. 

- Rasti ką nors, ką lakūnui būtų lengva pastebėti. 

- Paprašyti, kad lakūnas duotų signalą ir taip žmonės galėtų atpa- 
žinti jo lėktuvą. 

- Tamsoje lengviausia įžiūrėti šviesą. Rasti kokį nors šviesos šalti- 
nį, kurį būtų lengva įžiūrėti iš lėktuvo. 

- Liepti lakūnui ieškoti miesto. 

Santrauka 


Vienas iš geriausių metodų gauti gerų idėjų yra sugalvoti daug idėjų. 

Dažnai idėjos kyla pačios, jei tik joms leidžiama. Tačiau galima 
ir padidinti idėjų generavimą, pasitelkiant stimuliavimo technikas. 

Idėjoms atsirasti gali padėti mūsų surinkti faktai. Dažnai idėjų 
kyla aptarinėjant skirtingas problemos formuluotes. Jei problemą ga- 
lima suskaidyti, galime rasti idėjų atskiroms problemos dalims spręsti. 

Turimos idėjos gali duoti impulsą kilti naujoms idėjoms. 

Jei norime stimuliuoti mąstymą, galime naudoti įvairius daik- 
tus ir vaizdus. Jie mums padės spontaniškai arba pasitelkus asocia- 
cijas rasti idėjų. 

Muzika pravers, kai norėsime trumpam atitrūkti nuo proble- 
mos, prieš pradėdami ją nagrinėti su naujomis jėgomis. 

Kaip stimulą galima naudoti žodį - vartojant jį tiesiogiai arba 
pasitelkiant analogijas ar asociacijas. 

Idėjas galima ir piešti. Piešiniai taip pat naudotini kaip stimu- 
las naujoms idėjoms generuoti. 

Jei norime lengviau aprėpti visą idėjų gausybę, galime jas grupuoti. 

Idėjas renkamės pagal tam tikrus kriterijus. Dažnai prireikia 
pasitelkti daugiau nei vieną kriterijų, geriau - skirtingus. Taip pat 
verta žinoti, pagal kokius kriterijus renkamės. 

Pirmasis idėjos pasirinkimas dažniausiai yra tradicinis. Jei pa- 
geidaujame netradicinių idėjų, verta dar šiek tiek pamąstyti ir rink- 
tis iš naujo. 


Užduotys 


1 
Pabaik kursų auklėms kūrimo užduotį. Pritaikyk mūsų aptartą eta- 
pinį problemų sprendimo procesą. Daugiausia padirbėk su idėjų faze. 


2 

Sugalvok, kaip galėtum lavinti savo kūrybiškumą ir gebėjimus 
būti problemų sprendėju. Dar kartą išsianalizuok šį skyrių ir pabandyk 
pritaikyti čia aprašytus metodus. 


3 

Sudaryk tau neįprastų veiksmų planą. Tai neturi būti kokie nors 
dideli ir daug reikalaujantys dalykai. Pakaks tokių, kaip pasivaikščio- 
jimas netoliese, bet neįprastoje vietoje; radijo programa, kurios šiaip 
niekada nesiklausai; apsilankymas parodoje ar kitokiame renginyje, 
kur šiaip nenueitum ir pan. 

8. IDĖJŲ ATSIRADIMĄ SKATINAN- 
ČIOS TECHNIKOS 


Originalumas - kaip pora naujų akių. 
W. Wilson 


Geriausias būdas rasti gerų idėjų yra turėti daug idėjų. 
L. Pauling 


Jokia idėja nėra tokia keista, kad jos nereikėtų vertinti smalsia, bet 
kartu ir ramia akimi. 
W. Churchill 


Kuo daugiau idėjų 


Dažnai su kūrybiškumu visų pirma siejamas idėjų kūrimas. Kaip 
matėme, visi problemos sprendimo proceso etapai gali būti vienodai 
svarbūs. Daug metodikų ir technikų, skirtų idėjų kūrimui, gali būti 
laisvai taikomi kitose fazėse ir atvirkščiai. Idėjų fazėje galime taikyti 
technikas, naudojamas kitose fazėse. 

Svarbu tai, kad mums kiltų kuo daugiau idėjų, ir šiame skyriuje 
peržvelgsime keletą idėjų generavimo technikų. 2 ir 5 pagalbos padės 
dar produktyviau generuoti idėjas. 


Morfologinė analizė 


Morfologija - tai mokslas apie formas. Šis terminas vartojamas 
tiek tyrinėjant gyvūnus, augalus, tiek ir žodžius. 

Rasti arba perdirbti Morfologinė analizė - tai metodas, tinkantis tiek kurti naujas idė- 
jas, tiek ir apdoroti senesnes. Reikalingos kelios pirminės mintys bent 
jau apie tuos dalykus, kurie būtini siekiant priimti konkretų sprendimą. 

Kryptis Metodo esmė yra sprendimą padalyti į kelias (dažniausiai nuo dvie- 
jų iki aštuonių) dimensijas. Jį galima suskaidyti į tokius keturis etapus: 


- Apsispręsk dėl dimensijų. Tai bus kintantys parametrai. 
Elementai - Kiekvienam parametrui rask elementus. 

- Dabar sudėliok matricą, kurioje visi šie skirtingi parametrai su- 
daro ašis. Idėjų randame kombinuodami elementus iš skirtingų 
parametrų. 

- Atsirink tas idėjas, kurias norėsi pasitelkti tolesniam darbui. 

Nauji papuošalai 


Derink 


Bendra matrica 


Kriminalinis romanas 


Panagrinėkime tai iliustruojantį pavyzdį. Mums reikia rasti idė- 
jų naujiems papuošalams. Turime dvi dimensijas: formą ir medžiagą. 
Matrica gali atrodyti šitaip: 


Plastikas 


Kriauklė 


Dabar, jungdami elementus iš šių dviejų dimensijų, pažiūrėki- 
me, ar tai pasufleruos mums sprendimą, ar pametės idėjų tolesniam 
darbui. Tarkim, žodžiai „skylė“ ir „skystis“ gali mums duoti idėją apie 
skylėtus papuošalus, pripildytus skysčio. 


Turint daugiau nei dvi dimensijas, morfologinė analizė greitai pa- 
sidarytų neaprėpiama. Penki parametrai su dešimčia pasiūlymų kiek- 
viename jau duoda mums šimtus tūkstančių įvairiausių kombinacijų. 
Tai reiškia, kad privalome apsiriboti. Vienas būdas tai padaryti - imti 
kaskart po dvi dimensijas. Tai atrodytų šitaip: 


- Apsispręsk dėl parametrų. 
- Surašyk juos prioritetine tvarka. 
- Paruošk matricą su svarbiausiais parametrais. 


Kiekvienam iš jų rask elementus. Juos jungdamas, gauk naujas 
idėjas. Tada atsirink svarbiausias. 


- Pasirink kitą parametrą ir jo elementus. 

- Paruošk naują matricą, kurioje šie elementai surašyti palei vieną 
ašį. Palei kitą surašyk idėjas, kurios kilo kombinuojant du pir- 
mus parametrus. 

- Kombinuok ir atsirink. 

- Taip pat dirbk toliau su kitais parametrais iš prioritetinės eilės. 


Yra ir kitas analizės būdas. Greitesnis ir paprastesnis, tačiau ne 
toks išsamus. Visi parametrai su savo elementais sukeliami į bendrą 
matricą. Pavyzdžiui, imkime tokią problemą: parašyti kriminalinį 
romaną. Toliau pateikiami parametrai su jiems priklausančiais ele- 
mentais. 

Atributų sąrašas 


Gera apžvalga 


Bionika 


Herojus Vyzasl ||| Moteris Policija Namų šeimininkė Vairuotojas 
Amžius Jaunas Vidutinio amžiaus| Senas 30 m. 78 m. 


Niekšas Vyras Moteris Gydytojas Žirgas Politikas 
Auka Vyras Moteris Vaikas Bilklinias Kino žvaigždė 
Nusikaltimas | Žmogžudystė  |Vagystė Gaisras Šmeižtas Šantažas 


Motyvas Kerštas Pinigai Seksualinis Socialinis 


Vieta Oslas Kaimas Rio de Žaneiras Kavinė Vaikų darželis 
Laikas Pavasaris Naktis 13.00 val. Birželis Pernai 

Kiti veikėjai | Aš Tu Žiūrovas Moteris Nekaltasis 
Išaiškinimas | Drąsa Įrodymas Parodymai Sėkmė Pėdsakai sniege 
Pabaiga Ne Džiaugsmas Sielvartas Kalėjimas Teisingas 


Šiuo atveju nekombinuojame visų galimybių, bet iš jų išsirenka- 
me kelias. Linijos rodo, kaip rinkomės jungtis, kurias norime turėti 
romane. 

Vienas iš daugiadimensinės morfologinės analizės variantų yra 
atributlisting (norv. k. - vert. past.) arba atributų surašymas. Atribu- 
tas - savybė, būdingas požymis, ženklas. Tarkim, ankščiau pateiktame 
pavyzdyje matyti, kad herojus ir niekšas yra tai, kas būdinga krimina- 
liniam romanui, ir kad buvo atliktas atributų surašymas. Tiesioginis 
pavyzdys būtų popierius raštams. Jo atributai: dydis, forma, spalva, po- 
pieriaus kokybė, paviršius, dekoras ir t. t. Kiekvienas iš šių dalykų yra 
parametrai, kuriame randame ne vieną elementą. Kalbant apie spalvą, 
ji gali būti balta, žydra, rausva, pilka ir t. t. Visa tai galime išdėstyti taip 
pat, kaip ir ankščiau pateiktame pavyzdyje apie kriminalinį romaną. 

Tai gali būti puikus metodas, kai reikia rinktis iš kelių žinomų 
sprendimų. 

Morfologinė analizė leidžia gerai apžvelgti visas galimas kom- 
binacijas, kai jau turime idėjų tolesniam darbui. Šis metodas tinka ir 
tada, kai problemą sprendžiame dalimis ir vėliau iš jų turime sugalvoti 
bendrą sprendimą. 

Nagrinėjant problemą dažnai lengva nepastebėti to, kas akivaiz- 
du. Morfologinė analizė yra metodas, padidinantis tikimybę atsižvelgti 
į visa tai, kas būtina ir susiję su pasirinktu sprendimu. 


Mokykis iš gamtos 


Sprendžiant problemas reikia mokytis iš gamtos - šiam principui 
net sugalvotas atskiras terminas - bionika. Tai biologinių prototipų 
naudojimas sprendžiant kitokio tipo problemas. 

Apie tai esame kalbėję jau anksčiau, kai aptarinėjome informa- 
cijos ir problemų fazes. Dabar prie šio dalyko grįžtame dėl kelių prie- 
žasčių. Mokymosi iš gamtos principas yra svarbus visuose problemos 
sprendimo etapuose, ir jis nepriklauso nė vienai konkrečiai problemos 
sprendimo fazei. 

Bionika 


Panašios sistemos 


Dvifazė konstrukcija 


Analogai 


Žvilgsnis į problemą 
iš nuotolio 


Mąstymo modeliai 


Perėję informacinę ir problemos fazes imame geriau suvokti pro- 
blemą. Tai reiškia, geriau žinome, ko turime ieškoti. Todėl naudinga 
dar kartą prisiminti gamtą. 

Mes skirtingai matome ir suvokiame pagal tai ar ieškome infor- 
macijos, problemos formuluočių, ar idėjų. 

Tiesiausias kelias yra gamtoje rasti sistemą, panašią į nagrinėjamą 
dalyką. Žinoma, gamtoje yra iš ko rinktis. Pavyzdžiui, panašių į žmo- 
gaus kūno sandarą sistemų yra: 


- Įvairaus tipo augalų ir gyvūnų sistemos. 

- Elektros sistemos. 

- Energijos gamybos ir perdavimo sistemos. 

- Mechaninės sistemos su perdavimais. 

- Informacijos priėmimo, apdorojimo, saugojimo ir perdavimo 
sistemos. 

- Cheminiai ir fizikiniai procesai. 

- Gynybos sistemos. 

- Atnaujinimo sistemos. 

- Kitos. 


Taikant tokį darbo metodą siekiama rasti panašių sistemų gam- 
toje ir patyrinėti, kaip jos sukonstruotos ir kaip jau yra išsprendusios 
vienas ar kitas su įgyvendinimu susijusias problemas. Štai, pavyzdžiui, 
bambukas yra dvifazės konstrukcijos pavyzdys, kai struktūra susti- 
printa kietais pluoštais. Taikant šį principą galima buvo išrasti tokius 
dalykus, kaip stiklo pluošto plastikas arba gelžbetonis. 

Galime duoti sau ir daugiau laisvės bei paieškoti sistemų, labiau 
nutolusių nuo mūsų nagrinėjamos problemos. Tai reiškia, laisviau 
naudoti analogijas. 

Galime judėti pirmyn ir kitaip. Pasirenkame gamtos sistemą, ne- 
svarbu, ar ji turi ką nors bendra su mūsų problema, ar ne, t. y. galime 
pasirinkti tai, kas gerokai nutolę nuo mūsų problemos. Iš ten judame 
kita kryptimi - grįžtame prie savo problemos. Tai daryti mums padės 
analogijos ir asociacijos. Vėliau galime pridėti, atimti ar keisti detales, 
kol gausime ką nors, kas mums tiks. 

Šiuolaikinės bionikos formos bando atrasti esminius principus ar 
sekas gamtoje, be to, jas pritaiko praktiškai, spręsdamos įvairias pro- 
blemas, o mes tuo pasinaudojame kaip mąstymo modeliais. 


PAGALVOK: 
Rask daugiau pavyzdžių, kaip gamtoje aptinkamos sistemos 
yra naudojamos žmogaus sukurtose sistemose. 

Mokykis iš kitų 


Apie tai irgi jau esame kalbėję. Grįžtame prie šio dalyko dėl tų 
pačių priežasčių, dėl kurių iš naujo aptarėme mokymąsi iš gamtos. 

Kitų sprendimai Tiesiausias kelias būtų patyrinėti kitų žmonių priimtus tų pačių 
ar panašių problemų sprendimus ir pažiūrėti, ar galime juos tiesiogiai 
pritaikyti. 

Kitas žingsnis būtų rasti kitų priimtus sprendimus, kuriuos per 
analogijas ir asociacijas lyginame su mūsų turima problema. 

Klausk kitų Pats veiksmingiausias metodas - paprašyti išsakyti savo nuomo- 
nę, pateikti pasiūlymų, duoti patarimų tų žmonių, kurie turi ką nors 
tuo klausimu pasakyti, ir tų, kurie apie tą dalyką nieko neišmano. 

Stimulai Kitų asmenų sprendimai bus greičiau stimulai nei tiesioginiai pa- 
tarimai, t. y. pasirenkame ką nors, kas tolima mūsų problemai, ir artė- 
jame prie jos, pasitelkdami keitimus, analogijas ir asociacijas. 

Kaip pavyzdys, kad galima išmokti iš to, kas padaryta kitų, yra 
automobilinis krautuvas su šakėmis. Išradėjui ši mintis kilo, kai jis pa- 
matė, kaip iš puode verdančio aliejaus traukiamos spurgos. Taip gali- 
me mokytis iš savo pačių ankstesnės patirties, pasitelkdami analogijas, 
asociacijas ir pasistengdami kiek atitolti nuo sprendžiamos problemos. 
Dažnai pasirodo, kad dalykų, kurie praverstų sprendžiant problemą, 
turime kur kas daugiau, nei galbūt manėme. 


Kitų požiūriai 


Kitų žmonių požiūris ar nuomonė taip pat gali būti raktas į nau- 
jus sprendimus. Kiti šiuo atveju gali būti: 


- Visi, kas vienaip ar kitaip su šia problema susiję. 
Visi kiti - Visi, kurie nėra susiję. 
- Visi daiktai ar kt., kas tik šaus į galvą. 


Panagrinėsime pavyzdį, kaip kitų požiūriai padėjo rasti sprendi- 
mus. Problema buvo štai tokia: 

II pasaulinio karo metais Harmon Field Niufaundlende buvo pasku- 
tinė vieta amerikiečių lėktuvams prisipilti degalų prieš skrendant į Didžią- 
ją Britaniją. Šioje vietoje degalų pildavosi tūkstančiai lėktuvų. Į bazę kuras 
būdavo gabenamas tanklaiviais. Kadangi trūko uostų, degalus tekdavo 
pumpuoti į krantą penkių kilometrų ilgio povandeniniais vamzdžiais. 

Ilgą laiką viskas veikė kuo puikiausiai. Tačiau kartą per audrą vie- 
nas tanklaivis atsikabino, kai tuo metu prie jo buvo prijungtas kuro 
perdavimo vamzdis. Vamzdis, žinoma, to neatlaikė, trūko ir pradingo 
jūros gelmėse. 

Trūkęs vamzdis 


Obuolys gali būti 
kuo tik nori 


Po tos audros specialusis laivas USS Nutmeg turėjo nustatyti trū- 
kio vietą ir vamzdį sutaisyti. Buvo bandoma išmatuoti ir apskaičiuoti, 
kur turėtų būti antras vamzdžio galas, kuris buvo pritvirtintas sausu- 
moje. Į paiešką buvo pasitelkti narai, tačiau ir jiems nepavyko jo rasti. 

O sąjungininkams buvo svarbu rasti ir sutvarkyti vamzdį. Ką 
jiems daryti? 

Vamzdis guli kažkur vandenyno dugne ir niekas negali surasti jo 
galo. Pats vamzdis puikiausiai „žino“, kur yra jo kitas galas, tačiau kaip 
jis galėtų apie tai pranešti? 

Kai tik apie tai pagalvojame, sprendimas - jau čia pat. Kaip mes 
pranešame apie dalykus? Žodžiais ir garsais, t. y. leisdami orą per ger- 
klę ir burną. 

Tad Lionelis Krisnelas priėmė sprendimą. 

Vamzdžiu ėmėme pumpuoti orą. Į vandens paviršių iškilę oro 
burbulai mums parodė, kur buvo trūkis. Tada pasiuntėme ten narus ir 
vamzdį sutaisėme. Šis pavyzdys byloja, kaip svarbu kartais į problemą 
pažvelgti kiek neįprastai. 


Siekiant iliustruoti daugiau būdų, kaip žvelgti į tą patį dalyką, im- 
kime paprasčiausią obuolį. Obuolys gali būti: 


- vaisius; 

- dekoracija; 

- žaliava sultims, uogienei, vynui ir degtinei; 
- bičių ir žiedų palaido gyvenimo rezultatas; 
- maistas; 

- vitaminų šaltinis; 

- kirminų būstas; 

- šerdžių saugykla; 

- dovana; 

- motyvas tapytojui; 

- Vilhelmo Telio mirksnis; 

- jėgos simbolis; 

- objektas, kurį moterys naudoja vyrams gundyti; 
- tai, kas kybo ant žinių medžio; 

- skysčio pilnas kūnas; 

-irt. t. 

Analogijos 


Analogijos - daiktų, reiškinių ar sąvokų panašumas kuriuo nors as- 
Kažkas panašaus pektu. Jau ne kartą pasitelkėme analogijas ir nieko nenustebinsime pasa- 
kę, kad jų naudojimą galima paversti atskiru idėjų kūrimo metodu, kurį, 
kaip matėme, galima taikyti drauge su kitais mūsų aptartais dalykais. 
Paaiškinimas Analogijos puikiai tinka tuomet, kai reikia ką nors paaiškinti. 
Žmogui labai gerai sekasi jas naudoti, tačiau pasimokius tai galima da- 
ryti dar geriau. 
Dažnai analogijų randama patarlėse. Pavyzdžiui, sena suomių patarlė: 
„Ožka ėda ten, kur pririšta.“ 
Analogijos naudojamos tada, kai reikia paprastai paaiškinti sudė- 
tingus dalykus. Jomis esmė perteikiama be ypatingai didelių komenta- 
Universalūs posakiai rų. Paprastas pavyzdys pateikiamas aiškinant dalykus, kurie gali būti 
aktualūs daugelyje įvairių situacijų. Pagal patarles galima sukurti uni- 
versalių posakių, pasitelkiant daugumai suprantamus pavyzdžius. 
Daugelis mūsų aptartų dalykų remiasi tais pačiais principais. 
Sprendimai, mąstymo eiga ir sistemos iš visai kitų sričių, nei mūsų 
sprendžiama problema, gali turėti universalių savybių arba požymių, 
ypač tinkančių mūsų problemai, nors iš pirmo žvilgsnio to ir nepasakysi. 
Pirmiausias analogijų taikymo būdas yra ieškoti analogijų pačiai 
problemai. Panagrinėsime tai ir pažiūrėsime, ar rasime idėjų, kaip iš- 
spręsti mūsų problemą. 
Net jei vienas analogijas geriau naudoti nei kitas, galima pradėti 
Bet kas nuo bet kurių. Jei pasirenkame ką nors, kas nėra susiję su mūsų proble- 
ma, gali būti, kad tai privers mus mąstyti kitaip ir artėti prie problemos 
iš kitos pusės. 


Taip naudojamos analogijos vadinamos priverstinėmis. 
Panagrinėkime kokią nors naują problemą. Imkime, pavyzdžiui, 
Geresnis atsuktuvas paprasčiausią atsuktuvą. Pasiūlykite, kaip būtų galima pagerinti jo 
konstrukciją. Pabandykime pirmiausia pagalvoti apie obuolį ir rasti 
analogijų, kurios mums duotų idėjų. 


- Obuolio šerdis pasufleruoja mums idėją sukonstruoti atsuktu- 
vo kotą su ertme viduje. Ten galėtume laikyti keičiamas detales 
arba varžtelius. 

- Žiūrint į obuolio kotelį mums kyla idėja, kaip pakabinti atsuktu- 
vą, pavyzdžiui, jo kote pragręžus skylutę. 

- Galvojant apie obuolio sėklytes kyla mintis atsuktuvą panaudoti 
tvarkant gėlių vazonus ar želdinius balkonuose, pavyzdžiui, pri- 
sukant prie atsuktuvo koto kokį kitą įrankį. 

- Obuolio forma duoda idėją pakeisti atsuktuvo koto formą - ap- 
vali rankena būtų kur kas patogesnė. 

- Purškalų likučiai ant obuolio pametėja mintį ant atsuktuvo pa- 
likti plotelį, kuriame savininkas galėtų įrašyti savo vardą. 


Galime prikurti ir daugiau idėjų, tačiau metodo iliustracijai pa- 
kaks ir šių. Kai kurios jų jau yra įgyvendintos. Galbūt jos gimė dėl pa- 
našių analogijų? 


Tačiau analogijas naudoti gali būti ir pavojinga. Galime rinktis 
dalykus, kurie tiko analogijai, tačiau netiks naujajai sistemai. Tai daž- 
Analogijų taikymo nai naudojama kaip demagoginis triukas reklamoje ir religinėje ar po- 
grėsmės litinėje propagandoje. Propagandininkas randa analogiją ir paaiškina 
sąsają tarp jos ir turimos problemos. Analogija papildoma puošme- 
nomis, kurios veikia analogijos atveju. Tada viena iš tokių puošmenų 
perkeliama į esamos problemos kontekstą. Nors ir atrodo įtikinamai, 
nėra garantijos, kad šią analogijos dalį galima pritaikyti sprendžiant 
esamą problemą. Tačiau daugelis leidžiasi apgaunami, todėl tai ir yra 
populiari demagogijos forma. 


Asociacijos 


Sąsaja Žodis „asociacija“ reiškia ryšį. Mūsų kontekste tai reiškia ryšį 
tarp minčių. 

Asociacijos galimos per žodžius, vaizdus, kvapus ir t. t. 

Mąstymo procesai dažnai veikia per asociacijas. Jas pasąmonė 
gali pasitelkti norėdama perduoti tam tikrą informaciją. 

Kaip minėta, asociacijas galime naudoti, siekdami ką nors susieti 
su mūsų problema, taip pat tuomet, kai laikinai norime mintimis ati- 
tolti nuo problemos, kad vėliau galėtume jos imtis naujomis jėgomis. 

Sukaupta įvairi informacija, įspūdžiai, žinios apie metodus, sti- 
mulai padės vėliau per asociacijas ir analogijas gimti įvairioms Aha! 
tipo įžvalgoms. 

Panagrinėkime tokią asociacijų seką: 

obuolys - medis - žemė - žemės ūkis - karvės - pienas - dažai - 
dažais aptaškytos rankos - strazdanos - gražūs veidai. 

Pasitelkę tokias laisvas asociacijas, jas panagrinėkime paeiliui ir 
susiekime su turima problema. 

Norėdami patobulinti atsuktuvą, galime pasitelkti šias idėjas: 


Geresnis atsuktuvas - Kotas gali būti trikampis, kad būtų patogesnis laikyti. Arba - ke- 
turkampis, kad prie jo galėtume prikabinti veržliaraktį. 

- Iš karvių gaunama oda. Prabangiems atsuktuvams galime paga- 
minti odines makštis. 
- Mentelė dažams maišyti, kurią galima pritvirtinti prie atsuktuvo. 


Žmogus yra labai gabus kurti asociacijas. Kai sprendžiate proble- 
mas, aktyviai naudokitės šiuo savo gebėjimu. 


Priverstinės sąsajos 


Išnagrinėjome nemažai pavyzdžių, kaip smegenys stimuliuoja- 
Priversk smegenis mos tam tikra mąstymo kryptimi. Galime vadinti tai prievarta, nes 
vienaip ar kitaip verčiame smegenis dirbti. 

Priverstinės sąsajos yra tiesiogiai naudojamos kūrybiškai sprendžiant 
problemas. Mes priverčiame smegenis ieškoti sąsajų ten, kur jų nėra. Kūry- 
biškumas taip pat yra prasmės radimas ten, kur iš pradžių jos neįžvelgiama. 

Galime priverstinai jungti žodžius, vaizdus ir visa kita, kas susiję 
su nagrinėjama problema. 

Mes neretai taip sprendžiame problemas ir čia nieko naujo. Pavyz- 
džiui, kai ko nors pritrūkstame namuose, ieškome, kuo būtų galima tai 
pakeisti. Galiausiai ką nors randame. Dažnai tai būna visai kitos paskir- 

Kramtomoji guma ties daiktas. Pavyzdžiui, kramtomąją gumą galima panaudoti pačiais ne- 
įtikėčiausiais tikslais. Visą laiką bandome įžvelgti ryšį tarp to, ką randa- 
me, ir jo panaudojimo taip, kad tai padėtų mums išspręsti problemą. Tai, 
mūsų žargonu kalbant, yra rasti priverstines kombinacijas. 

Pradėti reikia nuo sąsajų paieškų tarp skirtingos informacijos, 
problemų ir idėjų. 

Galime pasirinkti ką nors iš gamtos, kitų žmonių, sudaryti pa- 
sirinktų arba atsitiktinių žodžių sąrašus ar ką nors kita, kas mums tik 
šaus į galvą - visa tai padės rasti sąsajų. 

Kai kuriais atvejais naudinga pasirinkti tai, kas patinka jums pa- 
tiems. Pamėginkite sukurti sąsajas tarp to dalyko ar jo dalių ir turimos 
problemos. 


Panagrinėsime vieną priverstinių sąsajų pavyzdį. Iš automobilio 
Automobilis ir kėdė ir kėdės pagaminsime naują daiktą. Akivaizdūs daiktai: kėdės su ratais, 
biuro kėdės ir rateliai judėjimo negalią turintiems žmonėms. Šiandien 

visi šie daiktai yra įprasti, tačiau kažkada tai buvo naujiena. 


- Sėdynėje įmontavus ratą buvo padaryta atlošiama kėdė. Kažka- 
da ir tai buvo naujiena. 

- Kėdės rateliai, kuriuos galima prisukti ir nusukti, kai kėdę reikia 
pervežti į kitą vietą. 

- Dabar artėjame prie to, kas bus nauja ir mums: ratų mechaniz- 
mas, kurį lengva pritaisyti arba nuimti nuo baldų, ir taip palen- 
gvinti baldų perstumdymą. 


Galėtume išvystyti šią idėją ir galbūt vėl išrastume naują daiktą. 


Pasitelk daugiau jutimų 


— C > 

Užuoskk | —17— 
Kaip matėme, mąstymo eigą galime skatinti įvairiausiais būdais ir 
Visi jutimai visais savo jutimais stimuliuoti mintis. 

Jutimus stimuliuoti galima įvairiais tikslais. Tai leidžia mums at- 
sipalaiduoti, kuriam laikui užmiršti problemą ir taip sukelti inkubaciją. 
Tai gali pakeisti mūsų nuotaiką, o tai vėlgi paveikia mūsų mąstymą. 
Tiesiogiai ar dėl analogijų ir asociacijų mums gali kilti naujų idėjų. Sti- 
mulais galima naudoti: 


- vaizdus; 

- daiktus; 

- muziką, kuri mums patinka arba nepatinka; 
- kvapą; 

- skonį; 

- gimnastikos pratimus ir šokį; 

- lietimą. 


Stimulai vieni kitus dar labiau stiprina, jei naudojami kartu. Pa- 
vyzdžiui, labai stiprų poveikį daro muzikos fone rodomi vaizdai. 

PAGALVOK: 
Kaip reaguoji į skirtingus stimulus? 


Vaizdinis mąstymas 


Didelė dalis mūsų mąstymo vyksta vaizdiniais. Šitai irgi galime 
panaudoti aktyviau. 

Daugumą mūsų aptartų technikų galima naudoti drauge su vaiz- 
diniais. Jais gali būti išreikštos informacija, problemos formuluotės ir 
idėjos. Daugumą dalykų gamtoje galima perteikti vaizdiniais, kaip ir 
daugelį žmogaus sukurtų dalykų. Analogijose ir asociacijose vaizdiniai 
irgi yra dažni. 

Kurdami kursą auklėms, daugelį dalykų galėjome įsivaizduoti ir 
didžiąją dalį problemos išspręsti mąstydami vaizdiniais. 

Todėl, susidūrę su problema, galite pamėginti pamąstyti apie ją 

Mąstyk vaizdais vaizdiniais. Tai gali pasukti mintis visai kita kryptimi, palyginti su tuo, 
jei naudotum tik žodžius. 

Tam, kad galėtume mąstyti vien vaizdiniais, galime piešti arba 
įsivaizduoti piešinius. Visi mus supantys daiktai gali tapti stimulais ir 
padėti mąstyti vaizdiniais. 

Kai nagrinėjate problemą pasitelkę vaizdinius, turėtumėte retkar- 
čiais persijungti ir į mąstymą žodžiais. Mąstymas vien žodžiais taip 
pat gali daug duoti, bet jau kitų dalykų, jei lygintume su mąstymu vien 
vaizdiniais. 

Praktiškai geriausio rezultato pasiekiame pakaitomis pasitelkda- 
mi visas mąstymo formas. 

Mąstyti galima ir kvapų, garsų bei jausmų forma. 


PAGALVOK: 
Kokio tipo problemas geriausia apmąstyti vaizdiniais? O ko- 
kias - žodžiais? 


Beprotiškiausia idėja 


Esame matę pavyzdžių, kaip gali būti realizuojamos net pačios 
beprotiškiausios idėjos. 


Pažvelgti į problemą Kuo sunkiau rasti sprendimą, tuo produktyvesnių rezultatų gali- 
iš nuotolio ma tikėtis atsitraukus nuo pradinės problemos. Tą patį galima pasakyti 

Atsitraukti dar labiau 


Viskas tinka 


ir apie tas situacijas, kai reikia rasti visai naują požiūrį ar idėją. 


Atsitraukti verta, kai bandome rasti idėjų, kurioms keliami kuris 


nors vienas ar keli iš šių reikalavimų: 


- Kuo labiau atitolusi nuo problemos. 
- Kuo mažiau susijusi su problema. 

- Kuo nerealistiškesnė. 

- Neįtikėčiausia. 

- Juokingiausia. 

- Visiškai nesusijusi su dalyku. 


Tai atlikę, galime pabandyti dar labiau nutolti nuo problemos. 
O tada pradėsime žingsniuoti atgal, pasitelkdami analogijas ir 


asociacijas bei kitais būdais tobulindami formuluotes. 


Galiausiai galbūt grįšime prie to, kas mums jau žinoma. Tačiau 


toks judėjimo būdas padidina galimybę, kad aptiksime kažką nauja, 
galbūt nedidelį priedą prie to, ką jau turėjome. 


Beprotiškiausia idėja gali būti paprastas ir veiksmingas būdas 


praplėsti mąstymą. Moto šiuo atveju galėtų būti toks: viską galima pa- 
naudoti - tik prieš tai reikia pagalvoti. 

Toliau » 


Santrauka 


Idėjas galima stimuliuoti įvairiais būdais. Daugumą tech- 
nikų galima naudoti įvairiose problemos sprendimo fazėse. 

Morfologinė analizė padeda sprendimą skaidyti į kelias 
dimensijas. Pirmiausia sugalvojame idėjų kiekvienai atskirai di- 
mensijai ir tada pabandome gautas idėjas jungti. Metodas suma- 
žina riziką praleisti idėjas, kurios yra panašios į mūsų turimas. 

Gamta yra didžiulis idėjų šaltinis — tiesioginis arba per 
analogijas ir asociacijas. 

Tai, ką yra sukūrę kiti, taip pat gali duoti idėjų. Jos gali kilti 
tiesiogiai arba per analogijas ir asociacijas. 

Kitų požiūriai leidžia mums naujai pažvelgti į faktus, pro- 
blemas ir idėjas. 

Analogijas galima pasitelkti tiesiogiai kaip metodą. Galime 
paieškoti problemos analogų ir pažiūrėti, ar jie kels mums nau- 
jų minčių. Galime pradėti nuo visiškai kitų dalykų ir išryškinti 
analogijas su mūsų problema. 

Asociacijos taip pat naudojamos kaip aktyvus metodas, 
padedantis generuoti idėjas. Asociacijoms kilti naudojami bet 


Turinys 


kokie daiktai ir dalykai. 

Galime generuoti idėjas jungdami iš pirmo žvilgsnio ne- 
susijusius dalykus. Apibendrinimo būdu gautas rezultatas gali 
duoti mums idėjų tiesiogiai arba per analogijas ar asociacijas. 
Vaizdinis mąstymas taip pat gali būti stipri poveikio priemonė. 
Jį galima pasitelkti atskirai arba mąstyti pakaitomis — tai vaizdi- 
niais, tai žodžiais. 

Idėjų gali kilti praktiškai iš bet ko. Beprotiškos mintys gali 
būti veiksmingas būdas generuoti naujas ir neįprastas idėjas. 


Užduotys 


1 

Susigalvok užduotį. Pritaikyk mūsų nagrinėtą etapinį problemos 
sprendimo procesą. Daugiausia dėmesio skirk idėjų etapui, taip pat ne- 
pamiršk ir to, ką aptarėme šiame skyriuje. Pravers 2 ir 5 pagalbos. 


2 

Išsiaiškink, kokie yra tavo tikslai skirtingose gyvenimo srityse. 
Daugiausia dėmesio skirk naujoms idėjoms generuoti. Taikyk techni- 
kas, kurios aprašytos šiame ir ankstesniame skyriuose. 


3 

Penkerius metus teks praleisti vienišam negyvenamoje saloje. 
Neturėsi galimybės susisiekti su kitais nei telefonu, nei per radiją, nei 
laiškais ar kaip kitaip. Ką pasiimtum su savimi, vykdamas į tą salą? 

Kelias į sprendimą 


Išsiaiškink kriterijus 


Sąmoningi 
sprendimai 


9. NUO IDĖJOS IKI SPRENDIMO 


Sėkmė dažnai yra galimybė matyti klausimą - galimybė, kuri visiems 
yra matoma. 
R. P Crawford 


Turime saugotis vadinamyjų nepajudinamų idėjų. Tai idėjos, kurias tu- 
rime, tačiau nenaudojame, neišbandome arba „neperlydome“ į naujas 
kombinacijas. 

A. N. Whitehead 


Idėja - pradžia ar sprendimas 


Kai kurios idėjos jau pačios savaime yra sprendimai. Kitos išnyra 
kaip bokšto smailės ir jas reikia dar gerokai gludinti. 

Sprendimus galime priimti pasirinkdami vieną ar kelias idėjas ir 
toliau jas tobulindami. Detaliau panagrinėsime, kaip jos atrenkamos ir 
apdorojamos. Čia mums pravers 2, 6 ir 7 pagalbos. 


Visada svarbūs kriterijai 


Pirmiausia verta pasvarstyti, kokie bus gero sprendimo kriterijai. 
Kriterijai egzistuoja visada. Ne visuomet juos aiškiai suformuluojame, 
tačiau norėdami įvertinti dalyko kokybę, turime kuo nors remtis. Kri- 
terijus reikėtų žinoti, kad būtų aišku, kuo remdamiesi vertinsime vieną 
ar kitą idėją. Vertindami visada - sąmoningai ar nesąmoningai — re- 
miamės kriterijais. Taigi kokie yra tie kriterijai? 

Svarbu sprendimus priimti sąmoningai, o ne atsitiktinai. Kad tai 
pavyktų, reikėtų išsiaiškinti, kokiais kriterijais remdamiesi mes renka- 
mės. Kriterijai taip pat yra svarbūs aiškinantis mūsų pačių tikslus. 

Kai faktų, problemų ir idėjų fazėse iš daugelio galimų rinkomės 
kelis, taip pat rėmėmės kriterijais, tik tada mums nebuvo labai svarbu 
to žinoti. Galbūt ir būtų buvę naudinga, tačiau tai galėjo mus ir varžyti 
tolesniame darbe. 

Dabar, norėdami atsirinkti idėjas ir paversti jas sprendimais, kri- 
terijus turime žinoti tiksliai. 

Kriterijai priklauso nuo konkrečios problemos. Toliau pateiksime 
keletą centrinių žodžių, kurie vartojami identifikuojant kriterijus. Kai 
kuriuos galbūt pritaikysite ir spręsdami savo problemą. 

Kriterijai 


Patarimai 


Geras ar blogas 


Kriterijus suformu- 
luoja problema 


- Kiek giliai turi būti sprendžiama problema? 
- Kaip paveikiamos giminingos problemos? 

- Kaštai. 

- Kiti ištekliai. 

- Kaip sprendimas paveiks asmenis ir aplinką? 
- Įgyvendinamumas. 

- Etiniai ir moraliniai vertinimai. 

- Teisiniai vertinimai. 

- Susiję materialūs dalykai. 

- Susiję nematerialūs dalykai. 

- Jūsų ir kitų žmonių jausmai, kylantys dėl sprendimo. 
- Laiko sąnaudos. 

- Kita. 


Rask gero sprendimo kriterijus 


Galime taikyti daugumą anksčiau išnagrinėtų technikų - tiek no- 
rėdami nustatyti kriterijus, tiek ir tolesniam procesui. Turime tiesiog 
užduoti klausimą: 


- Kokie yra problemos sprendimo kriterijai? 


Tikėdamiesi rasti problemos sprendimo kriterijus, galime taikyti 
anksčiau analizuotas technikas. Pavyzdžiui, galime įsivaizduoti, kaip į 
idėjas ir sprendimus žvelgtų kiti asmenys. 

Toliau pateikiame keletą patarimų, kurie galbūt pravers ieškant 
kriterijų. 


Kada sprendimas geras, o kada - blogas? 

Kai kurie sprendimai yra geresni už kitus. Kai kurie mums atrodo 
geri, kiti - nevykę. Rasti kriterijus - reiškia išsiaiškinti, nuo ko pri- 
klauso, kaip mes vertiname vieną ar kitą sprendimą. Todėl svarbiausi 
klausimai, siekiant išsiaiškinti kriterijus, yra: 

- Kada sprendimas geras? 

- Kada jis blogas? 

- Nuo ko priklauso sprendimo sėkmė? 

- Nuo ko priklauso jo nesėkmė? 


Pažvelkime į problemos formuluotes ir idėjas 

Pačios problemos formuluotės gali šį tą pasakyti apie tai, kokiais 
kriterijais remiantis galima sprendimą vertinti teigiamai arba neigiamai. 
Sprendimo kriterijų iš problemos formuluotės galime rasti ir panagrinė- 
ję, ko reikia, kad būtų lengviau išspręsti suformuluotą problemą. 

Ieškant kriterijų taip pat verta pasirinkti asmeniškai patraukliau- 
Patrauklumas sias idėjas. Išsiaiškinkite, kodėl jos jums atrodo patrauklios. Taip pat 
panagrinėkite ir tas, kurios atrodo netinkamos. Kodėl? Vienas iš gali- 
mų būdų yra paanalizuoti idėjos ir problemos santykį. 
Toliau kriterijus galima aiškintis lyginant geriausias idėjas su blo- 
giausiomis ir ieškoti jų skirtumų. 


Suinteresuotų asmenų pageidavimai taip pat gali pasiūlyti 
kriterijų 

Ko iš problemos sprendimo tikisi tie, kurie yra susiję su problema? 
Atsakymai į šį klausimą taip pat gali pamėtėti minčių apie kriterijus. 


Tikrasis noras Ko norėtume patys? Tai taip pat neretai būna geras būdas išsiaiš- 
kinti su mumis susijusios problemos kriterijus. 
Absoliutūs kriterijai Kriterijai gali būti patys įvairiausi. Svarbiausi gali būti kone abso- 


liutūs. Tai tokie, kuriuos sprendimas turi būtinai atitikti. Kiti kriterijai 
gali būti labiau rekomendaciniai ir susiję su pageidaujamu sprendimu. 

FEormuluodamas kriterijus atkreipi dėmesį į sprendimų privalu- 
mus ir trūkumus. Taip pat gali pastebėti problemų dėl įgyvendinimo, 
apie ką anksčiau nebuvai pagalvojęs, arba įžvelgti anksčiau nepastebė- 
tų galimybių. 

Neatitikimai Nebūtina, kad visi kriterijai būtų tarpusavyje suderinti ar vienas 
kitą atitiktų. Jie gali net vienas kitam prieštarauti. Pavyzdžiui, kai ku- 
riame naują produktą, galime norėti, kad jis būtų šiuolaikiškas, pato- 
gus naudoti, lengvai pagaminamas, pigus ir patvarus. 


Pasiklydęs lakūnas 
Štai keli šios problemos kriterijų pavyzdžiai: 


- Sprendimą reikia realizuoti, kol lėktuve dar yra degalų. 

- Reikia, kad pilotas ir lėktuvas žemėn nusileistų sveiki. 

- Sprendimas neturėtų reikalauti pernelyg daug išteklių. 

- Sprendimas turėtų būti toks, kad būtų didelė tikimybė jį sėk- 
mingai įgyvendinti. 

- Turėtų būti galimybė sulaukti pagalbos iš tų, kurių mums gali 
prireikti. 

- Lėktuvas neturėtų nukentėti. 

- Lėktuvas turėtų kuo mažiau nukentėti. 

- Pilotas neturėtų nukentėti. 

- Pilotas turėtų kuo mažiau nukentėti. 

- Neturi nukentėti jokie kiti žmonės. 

Vertink ir rinkis pagal kriterijus 


Pasirinkimas ir Kriterijai naudojami idėjoms vertinti ir jų atrankai. 
vertinimas Jei turime daug kriterijų, pirmiausia atsirenkame svarbiausius. Tai 
nereiškia, kad sprendimas, kurį įvertiname kaip geriausiai atitinkantį 
daugumą kriterijų, būtinai bus geriausias. Vieni kriterijai yra svarbesni 
už kitus, ir vienas kriterijus gali sverti tiek, kiek visi kartu sudėjus. Kai 
idėjas ir sprendimus vertiname pagal kriterijus, darome tai ne siekda- 
mi įvertinti, kuris sprendimas yra geriausias, o norėdami įsisąmoninti. 
Įsisąmoninimas Pasirink keletą idėjų, kurias norėtum įvertinti, ir pasiklausk savęs, 
analizuodamas kiekvieną kriterijų atskirai: 
- Ar idėja atitinka kriterijų? 
- Taip ar ne? O gal tik iš dalies? 
- Ar įmanoma idėjai pritarti, net jei ji neatitinka kriterijaus? 
- Ar galima idėją pakeisti taip, kad ji labiau atitiktų kriterijų? 


Įvertinę idėjas pagal kriterijus atsirenkame tą idėją ar idėjas, ku- 
rias norėsime vystyti toliau. Galbūt paaiškės, kad po šios analizės norė- 
sime grįžti prie idėjų, kurių anksčiau nė nesvarstėme. Mums gali kilti ir 
naujų minčių. Taikydami išnagrinėtas technikas greitai prikursite tiek 
idėjų, kad iškils pavojus tarp jų pasimesti. Sprendimų kriterijai padės 
greičiau atsirinkti iš visos tos idėjų gausybės. 

Grįžk atgal Dažnai paaiškėja, kad tenka žengti kelis žingsnius atgal ir paieš- 
koti daugiau informacijos, rasti kitų problemos formuluočių ir idėjų. 
Visa tai dėl to, kad taikydami kriterijus atrandame vis naujų dalykų. 


Apdoroti Kai turime idėją ir sprendimo kriterijus, toliau vystome idėją taip, 
kad ji labiau tuos kriterijus atitiktų. Į tai galime žvelgti kaip į problemą, 
kurią galime išspręsti taikydami jau žinomus metodus, t. y. išnagrinė- 
jame faktų, problemos ir idėjos fazę: 

- Kaip idėją geriau priderinti prie kriterijų? 


Dažnai pakanka žengti tiesiai į idėjos fazę ir sugalvoti patobuli- 
nimų. 

Tobulink stipriąsias 
savybes 


Rask silpnąsias vietas 


Sumažink poveikį 


Rask stipriąsias idėjos savybes 


Idėja būna sėkminga dėl savo stipriųjų ar gerųjų savybių. Taigi 
svarbu žinoti, kur yra idėjos stiprybė, kad ją vystydami jos neprarastu- 
me ar nesusilpnintume. 

Tas stiprybes galime dar labiau išryškinti ir sustiprinti - taip idėja 
dažnai veiksmingiausiai pagerinama. 


Rask silpnąsias idėjos vietas ir imkis veiksmų 


Užsiminėme ir apie tai, kad reikia rasti idėjos silpnąsias vietas. 
Nors ir neskubame vertinti, bet tai nereiškia, kad visai nereikės to daryti. 
Anksčiau ar vėliau, o geriau - vėliau, mes turime įvertinti ir rasti silpną- 
sias idėjos vietas. Jei proceso pradžioje visaip stengiamės vengti idėją kri- 
tikuoti, labai svarbu tai vėliau atlikti nuodugniai. Pabrėžiu tai, nes labai 
lengva tęsti darbą taip pat nekritiškai nusiteikus net ir tada, kai jau ateina 
metas vertinti. Todėl turime lygiai taip pat aktyviai ieškoti idėjos silpnųjų 
vietų, kaip ir jos stiprybių. Tik darome tai vėlyvajame proceso etape. 

Mums labai gerai sekasi rasti idėjų ir pasiūlymų trūkumus ir kal- 
bant apie savo pačių sugalvotas idėjas, ir ypač apie tas, kurios kilo ki- 
tiems. Čia dažniausiai turime pakankamai įgūdžių. 

Tačiau galime judėti ir sistemingiau, pavyzdžiui, užduodant klausimus: 


- Kas gali nepasisekti? 

- Kas gali būti ne taip? 

- Kaip gali nepavykti kiti sprendimai - ir tie, kurie susiję su pro- 
blema, ir kiti? 

- Kokių trūkumų įžvelgtų skirtingi žmonės? 

- Kokių nedalykinių prieštaravimų ir kritikos galime sulaukti? 


Čia taip pat galima pasitelkti daugelį išnagrinėtų technikų, pa- 
vyzdžiui, kitų požiūrius, analogijas, asociacijas. Minėti klausimai tokiu 
atveju gali tapti pagrindu formuluojant problemas, kurias reikės anali- 
zuoti taikant šias technikas. 

Kiek įmanoma stengiamės šalinti trūkumus arba keisti juos taip, 
kad jie turėtų mažiau įtakos. Idėją taip pat galime papildyti naujais da- 
lykais, kurie atsvers esamus jos trūkumus. 

Konstruktyvūs komentarai, kaip ir minėta anksčiau, yra veiks- 
mingas būdas apdoroti idėjas, t. y. mes išsaugome stiprybes ir vieną po 
kito šaliname ar mažiname trūkumus. 

Idėjų apdorojimas dažnai verčia mus žengti kelis žingsnius atgal 
ir ieškoti naujos informacijos, naujų problemos formuluočių, o tai, 
savo ruožtu, vėl tampa naujų idėjų šaltiniu. Taigi dirbsime kryptingai 
vystydami idėją. Tačiau, jei reikia, galime apsukti dar vieną ratą ir su- 
galvoti visiškai naujų idėjų. 

Keisk idėjas 


Kai pagaliau turime idėją, kurią norime toliau tobulinti, galime šį 
bei tą joje keisti. 
Čia naudinga paklausti: 
- Ar galima ką nors padidinti? 
- Sumažinti? 
Pakeitimai - Pakeisti? 
- Iškeisti? 
- Pertvarkyti? 
- Pridėti? 


Taip išnagrinėsime visą idėją ir jos atskiras detales. 


Skaidyk ir junk idėjas 
Dažnai sugalvojame nemažai idėjų, kurių kiekviena turi savų pri- 
valumų. Atsirinkus visų jų stipriąsias vietas, galima jas jungti ir taip 


Kaladėlės gauti naujų idėjų, t. y. kiekvieną idėją matome tarsi sudėtą iš kaladėlių. 
Imame po keletą kaladėlių iš kiekvienos ir sukonstruojame naują idėją. 


| 
S— 


= 


Naujai sudėliota 


Šai idėja 


m 


i aks idėjos 

Skelbimas 


Grįžimas 


Pavyzdžiui, panagrinėkime anksčiau minėtą darbuotojo paieškos 
problemą. Mums gimsta tokios idėjos: 


- Įbesti Mėnulyje plakatą. 

- Į specializuotą žurnalą įdėti dar vieną skelbimą. 

- Dalyvauti mugėse ir konferencijose. 

- Asmeniškai siųsti laiškus ir skambinti galimiems kandidatams. 


Remiantis šiomis idėjomis kyla štai tokia nauja idėja: 
- Naujas skelbimas. Dėmesiui patraukti jame pavaizduotas astro- 
nautas, Mėnulyje smeigiantis plakatą. 


Skelbimas nėra dedamas spaudoje, tačiau išspausdinamas skraju- 
tės pavidalu ir dalijamas mugės ar konferencijos dalyviams. 


Daugiau faktų, problemos formuluočių ir idėjų 


Šiame proceso etape iškils vis daugiau naujų problemų, dažniau- 
siai susijusių su mūsų turimos idėjos vystymu. Visada galime pasitelkti 
anksčiau taikytas technikas. 

Gali nutikti ir taip, kad išsiaiškinsime, jog turime grįžti ir viską 
pradėti beveik nuo pradžių, nes gavome papildomos informacijos arba 
naujai supratome problemą. Nieko tokio. Juk mūsų tikslas yra priimti 
gerą sprendimą, o ne vergiškai laikytis pateikto recepto. Iš dalies spren- 
dimo fazės tikslas yra atskleisti klaidą, jei pasirodytų, kad buvo spren- 
džiama ne ta problema arba liko nepastebėti kai kurie svarbūs dalykai. 


Pasiklydęs lakūnas 


Siekdamas pavaizduoti visa tai, ką čia išnagrinėjome, siūlau grįžti 
prie mūsų bičiulio pasiklydusio lakūno. 

Pirmiausia imkime idėją: 

- Paprašyti lakūno nusileisti tamsoje. 

Įvertiname ją pagal kriterijų: 

- Pilotas ir lėktuvas privalo nusileisti nenukentėję. 


Šitoks sprendimas gali lemti, kad lėktuvas vis dėlto suduš ir pilo- 
tas taip pat nukentės. Galbūt galėjome pakeisti pasiūlymą ir rasti būdų, 
kaip jį įgyvendinti sumažinant avarinio nusileidimo riziką. Taigi, ren- 
kame idėjas: 

- Kreiptis pagalbos į policiją. 
- Lakūnas turi skristi tol, kol pats pastebės miesto šviesas. 


Pirmoji idėja yra paprašyti įvairių asmenų ir žinybų pagalbos ieš- 
kant lėktuvo. Antroji gali būti priskirta prie „kitų nukentėjusiųjų“, jei 
lėktuve baigtųsi degalai ir jis nukristų mieste. Idėjos silpnąją vietą ga- 
lime pašalinti, jei pasiūlytume pilotui priartėjus prie miesto apsisukti 
ir skristi tolyn nuo miesto, kol lėktuve bus kuro. 

Imkime idėją: 

- Tegul pilotas pasiunčia signalą, kurį žmonės lengvai pastebėtų. 


Geriau pagalvoję siūlome pilotui įjungti lėktuve leidimosi 
šviesas — taip būtų duotas signalas. 
Idėjas sujungiame ir randame tokį sprendimą: 


- Pilotas gauna komandą skristi tol, kol pastebės miestą. Priartė- 
jęs prie miesto, jis turi įjungti lėktuvo leidimosi šviesas ir skristi ratu. 
Tose apylinkėse miestų, iki kurių jis gali nuskristi, policija stebės dan- 
gų ir ieškos lėktuvo, skrendančio ratu virš miesto su įjungtomis leidi- 
mosi šviesomis. 


Santrauka 


Kai kurias idėjas galima įgyvendinti tokias, kokios jos yra. Kitas 
reikia prieš tai gerokai tobulinti. 

Tikslas yra idėjas paversti gerais ir įgyvendinamais sprendimais. 

Vertindami arba rinkdamiesi visada remiamės kriterijais. Turi- 
me išsiaiškinti, kokiais kriterijais remtis, kai vertiname sprendimus, t. y. 
nuo ko priklauso, ar sprendimas geras, ar blogas. 

Tada šiais kriterijais remdamiesi atsirenkame sprendimus ir juos 
tobuliname tol, kol jie geriausiai tiks mūsų turimai problemai. 

"Tobulindami idėjas turime stengtis išsaugoti jų stipriąsias vietas. 
Geriausias būdas patobulinti idėją - dar labiau sustiprinti jos stiprybes. 

Idėjos trūkumus galima šalinti arba mažinti taikant anksčiau na- 
grinėtas problemų sprendimo technikas. Šiuo atveju ypač tinka kons- 
truktyvūs komentarai. 

Naujų idėjų mums gali kilti ir jungiant anksčiau turėtas idėjas 
arba jų dalis. 

Sprendimo fazėje taip pat gali paaiškėti, kad esame gavę naujos 
informacijos arba naujai suformulavę problemą, kas privers mus grįžti 
atgal ir pradėti viską beveik nuo pradžių. 

Užduotys 


1 
Kokiais kriterijais remsies, norėdamas įvertinti pasiūlymus ir idė- 
jas, kaip tobulintis? 


2 

Prisimink užduotį „Parengti kursą auklėms“. Kurias ten kilusias 
idėjas galėtum pritaikyti rengdamas kitus kursus toms pačioms žmo- 
nių grupėms, kurios lankys vaikų priežiūros kursus? Kokias idėjas pa- 
naudotum organizuodamas kursus apskritai? 


3 

Panagrinėk kurią nors savo problemą, užduotį ar iššūkį. Išanali- 
zuok ją pagal mūsų aptartą etapinį problemos sprendimo metodą. At- 
kreipkite ypatingą dėmesį į tai, ką aptarėme šiame skyriuje. 

10. KĄ DARYTI, KAD SPRENDIMUI 
BŪTŲ PRITARTA 


Nieko nepaslėpsi nuo išminčiaus akių ir proto. 


Filipiniečių patarlė 
Niekas nėra toks aklas, kaip nenorintis matyti. 
Afrikiečių patarlė 
Savo klaidas gali pamatyti kitų akimis. 
Šveicarų patarlė 


Geri sprendimai nėra priimami automatiškai 


Jokio automatiškumo Nėra jokio mechanizmo, leidžiančio automatiškai priimti gerus 
sprendimus. Istorijoje pilna pavyzdžių, kai išradimai, idėjos, produk- 
tai, meno kūriniai ir kt., galų gale tapę sėkme, prieš tai ne kartą yra 
buvę atmesti. 

Tad gauti pritarimą sprendimui yra problemos sprendimo dalis. 
Pritarimą ir kriterijus galėjome aptarinėti ankstesniame skyriuje kaip 
sprendimo kriterijų dalį. Kai ką ir aptarėme, kai ieškojome geriausio 
sprendimo. 

Iš dalies galima teigti, kad visas problemos sprendimo procesas 
taip pat yra viena iš pritarimo sprendimui grandžių. Ypač tada, kai su- 
siję su problema asmenys dalyvavo ir sprendžiant problemą. 

Vis dėlto pritarimą veiksmams siūlome aptarti kaip atskirą pro- 
blemos sprendimo etapą, nes tai yra labai svarbi galutinio sprendimo ir 
jo įgyvendinimo dalis. Pateikti tokį sprendimą, kuriam būtų lengviau 

Susitelkti į priėmimą pritarti, taip pat yra problemos sprendimo dalis. 

Anksčiau spręsdami problemą automatiškai kreivai žvelgdavome 
į pritariamumą. Tačiau geriau tai panagrinėję, dažnai dėl to tik daugiau 
sužinosime, t. y. sprendimas bus dar geriau pritaikytas. 


Pasitelk problemos sprendimo fazės darbo metodą 


Kaip sprendimo fazėje Pritarimo fazėje galime dirbti panašiai kaip ir sprendimo fazėje, 
tai yra: 
- randame kriterijus; 
- atrenkame svarbiausiuosius; 
- pasirenkame sprendimus ir juos apdorojame, remdamiesi pasi- 
rinktais kriterijais. 

Visi susijusieji 


Kas? 


Pilotas 


Požiūris į problemą 


Pilotas 


Kas, ką, kaip? 


Detaliau panagrinėsime tai, kas būdinga pritarimo fazei. 


Kas turi pritarti? 

Pirmiausia reikia išsiaiškinti, kas turi pritarti sprendimui? Čia tu- 
rime omenyje ne tik tuos, kurie nusprendžia, ar sprendimą įgyvendin- 
ti, ar ne, bet ir visus tuos, kurie gali vienaip ar kitaip turėti tam įtakos. 

Turime išsiaiškinti, kas yra susiję su sprendimu, kas susiję su 
problema ir su kitomis iš jos kylančiomis ar susijusiomis problemo- 
mis - tomis, kurios bus išspręstos arba iškils išsprendus pagrindinę 
problemą. 

Kam reikia problemos sprendimo? O kam jo nereikia? Tai irgi 
svarbūs klausimai. 

Daugelis gali būti susiję su problema ar jos sprendimu, nors ir ne- 
gali turėti jokios įtakos. Mūsų atveju svarbu išsiaiškinti, kiek žmonės gali 
sprendimo įgyvendinimą pakreipti viena ar kita linkme, t. y. ką jie gali 
padaryti dėl sprendimo ir kaip jie gali sutrukdyti? Čia turime atkreipti dė- 
mesį ir į tuos, kurie gali daryti ne tiesioginę įtaką, o veikti per kitus. 


Grįžkime prie mūsų problemos su pasiklydusiu lakūnu. Kalbant 
apie pritarimą sprendimui, reikia atsižvelgti į šiuos asmenis ir žinybas: 


- Pilotas. 

- Oro uosto darbuotojai. 
- Šeima ir piloto bičiuliai. 
- Policija. 

- Valdžia. 

- Kiti lakūnai. 


Kodėl ir kaip yra pritariama? 

Įvairūs žmonės yra skirtingai susiję su problema. Kiekvienas iš jų 
turi savo požiūrį į pačią problemą ir jos sprendimą. 

Kokią jie turi informaciją apie problemą, kaip ją gauna - nuo to 
irgi priklauso, kaip bus pritarta sprendimui. Ir, žinoma, svarbu žinoti, 
kaip jie priima sprendimus ir kodėl. Mūsų nagrinėjamoje problemoje 
sprendimas skirtingai paveiks lakūną, oro uosto personalą ir policiją. 
Jie bus skirtingai informuoti ir savo sprendimus priims skirtingai, o 
juos priimdami remsis skirtingais kriterijais. 


Rask pritarimo kriterijus 

Visada yra kriterijų, kuriais remiamasi, kai norima išsiaiškinti, 
kiek vienam ar kitam dalykui pritarti ar ne. 

Klausimas: kokie tai kriterijai? 

Atsakymai į klausimus „kas*“, „ką?“ ir „kaip*“ leis lengviau rasti 
tinkamumo kriterijus. 

Ne visi kriterijai yra vienodai svarbūs. Išsiaiškinę tinkamumo 
kriterijus, įvertiname ir jų svarbą. Identifikavę kriterijus, išsirenkame 
svarbiausius. 


Pilotas Grįžkime prie mūsų problemos. Pilotas greičiausiai vadovausis 
tokiais kriterijais: 
- Aš turiu likti gyvas. 
- Būtų gerai nenukentėti. 
- Tai turi kuo mažiau paveikti mano būsimą piloto karjerą. 


Policininkai turbūt pritars dviem pirmiems kriterijams, tačiau 
trečiasis jiems nebus toks svarbus, kaip lakūnui. Policininkai gali rem- 
tis dar ir tokiais kriterijais: 

- Lėktuvas neturi nukristi jų mieste. 

- Neturėtų nukentėti kiti žmonės. 


Kad sprendimas būtų priimtinesnis 


Mąstyk toliau Išsiaiškinę tinkamumo kriterijus, žengiame žingsnį į priekį ir 
imamės tobulinti sprendimus, t. y. juos keičiame, kad jie geriau atitiktų 
tinkamumo kriterijus. 

Šiuo atveju gerai įsivaizduoti, ką darytume, kad mūsų sprendimui 
būtų pritarta, arba kaip keisis sprendimas ir kaip jis bus pateiktas tiems 
žmonėms, kurie turės jam pritarti. 

Kaip jau minėta, galima taikyti anksčiau išnagrinėtus metodus. Į 

Nauja problema tinkamesnio sprendimo paiešką galima žvelgti kaip į naują spręstiną 
problemą. Mums reikės informacijos, naujų formuluočių, naujų idėjų. 

Konstruktyvūs komentarai bus veiksmingi ir šiame etape. 

Sakoma, kad negali iš vonios kartu su vandeniu išpilti ir vaiko. 
Stebėkite, kad tobulindami sprendimą neprarastumėte gerųjų spren- 
dimo dalių, nes susikoncentravus į tam tikras sprendimo vietas lengva 
nebematyti kitų. Taigi gali tekti grįžti ir dar kartą peržiūrėti, kaip to- 
bulinti sprendimai atitinka ankstesnius kriterijus - tuos, kuriais rėmė- 
mės, kai rinkomės idėjas ir vertėme jas sprendimais. 

Nebijokite grįžti prie anksčiau atmestų idėjų, kurių dabar vėl gali 
prireikti. Galbūt kils ir visai naujų minčių. Taip gali nutikti dėl naujos 
informacijos ar naujų stimulų, atsiradusių po viso atlikto darbo. Pa- 
sąmonė taip pat turėjo daugiau laiko ir galbūt pasiūlys ką nors nauja. 

Pilotas Grįžkime prie prapuolusio lakūno. Kadangi policijai labiausiai 
rūpės, kad lėktuvas nenukristų jų mieste, sprendimą galime modifi- 
kuoti, remdamiesi šiuo kriterijum. Sprendimas tokiu atveju būtų: 

- Jei iki tam tikros valandos niekas nepastebės lėktuvo, jis gali vėl 
suktis nuo tankiai apgyvendintos vietovės ir skristi atgal. Jei lėktuvas 
bus pastebėtas, išsiųsime kitą lėktuvą jo pasitikti ir parlydėti iki mūsų 
oro uosto. 


Santrauka 


Negalime būti tikri, kad sprendimui bus pritarta, net jei 
sprendimas ir geras. Todėl turime jį tobulinti, kad jis būtų kuo 
priimtinesnis visoms suinteresuotoms pusėms. 

Turime atsižvelgti ne tik į tuos, kurie priima sprendimus, 
bet ir į tuos, kurie vienaip ar kitaip gali turėti įtakos juos įgy- 
vendinant. 

Nesvarbu, ar sprendimas įvertinamas teigiamai, ar nei- 


giamai - visada vertinama pagal tam tikrus kriterijus. Turime 
išsiaiškinti, kokie tie kriterijai, todėl svarbu paklausti: 

- Kas turi pritarti? 

- Kodėl? 


- Kaip? 

Kai išsiaiškiname tinkamumo kriterijus, galime pasirinkti 
sprendimus ir, remdamiesi šiais kriterijais, juos tobulinti. Tai 
darome taip pat, kaip ir tobulindami idėją pagal sprendimo 
kriterijus. 


Užduotys 


1 
Išspręsk kurią nors iš savo užduočių arba problemų. Atkreipk dė- 
mesį į pritarimo etapą pagal šiame skyriuje išvardytas gaires. 


2 


Sugalvok naują hobį, kuriuo užsiimsi su draugais ir (arba) šeima. 
Paanalizuok jį etapais. Daugiausia dėmesio skirk pritarimo etapui. 

3 
Sugalvok naują sporto šaką. 


4 

Europos automobilių pramonei gresia japonų ir amerikiečių kon- 
kurencija. Reikia ką nors daryti. Gavai užduotį parengti kampaniją, 
kuri padėtų sustiprinti europietiškų automobilių poziciją JAV auto- 
mobilių rinkoje. Už tavęs stovi visi Europos automobilių gamintojai. 
Pasitelk kūrybiško problemų sprendimo procesą ir parenk kampanijos 
veiksmų planą. 


111 


Turinys < Atgal 


Toliau > 


Naujametiniai 
pasižadėjimai 


Baigta, kai atlikta 


Geriausias rezultatas 


11. PRADĖK ĮGYVENDINTI 
SPRENDIMUS 


Daugelis sprendžiančių problemas puikiai žino, kad rastas geras spren- 
dimas dar negarantuoja to, kad pavyks sėkmingai išspręsti problemą. 


A. B. VanGundy 
Noras yra pusė darbo. 
Patarlė 


Jei gerai supranti pradžią, pabaiga tau neberūpės. 
Patarlė 


Sprendimus reikia įgyvendinti 


Daugelis gerų idėjų taip ir lieka tik idėjomis. Geriau realizuoti 
pusėtinai gerą mintį nei be pabaigos šlifuoti fantastiškiausią idėją. 

Sugalvota daug gerų sprendimų, kurie niekada taip ir nebuvo įgy- 
vendinti. Tai puikiai iliustruoja naujametiniai pasižadėjimai. 

Spręsdami sudėtingas problemas, labai džiaugiamės radę spren- 
dimą. Jaučiamės tarsi ją jau išsprendę. Tačiau praktinio įgyvendinimo 
planavimas taip pat yra sprendimo dalis. Sprendimo procesas nėra 
baigtas, kol sprendimas neįgyvendintas. Tai reiškia, kad ir sprendimo 
įgyvendinimą reikia planuoti. 

Stambesnių ir smulkesnių projektų planavimas ir įgyvendinimas — 
tai kur kas daugiau nei kūrybiškumas ir problemų sprendimas. Šiek 
tiek apie tai kalbėsime, bet apsiribosime tuo, kas tiesiogiai siejasi su 
mūsų tema. 

Kai kada nuodugnus veiksmų plano parengimas gali būti svar- 
biausias problemos sprendimo elementas. 


Sprendimas priklauso ir nuo galimybės jį įgy- 
vendinti 


Apskritai geriausias sprendimas yra tas, kuris įgyvendintas duoda 
geriausią rezultatą, t. y. sprendimas, kuris mums atrodo geriausias pro- 
ceso pradžioje, nebūtinai bus geriausias tuomet, kai pradėsime galvoti 
apie jo realizavimą. 

Sprendimas nėra nepriklausomas nuo praktinio jo įgyvendinimo. 
Dažnai paaiškėja, kad jį reikia keisti. Tai reiškia, kad turime sprendi- 
mą derinti prie įgyvendinimo. Apie tai jau kalbėjome, kai aptarinėjo- 
me sprendimo ir tinkamumo kriterijus. Tačiau dažnai įsigilinę į patį 
sprendimo įgyvendinimą randame naujų dalykų. 

Trikdžiai Įgyvendinant net ir geriausią sprendimą iškyla nemažai sunku- 
mų. Kai kuriuos sukuriame patys, kitus lemia grupė ar aplinka, kurio- 
je esame. Daugumoje įmonių yra vidiniai mechanizmai, kurie trukdo 
įgyvendinti idėjas. Dalis jų egzistuoja ten sąmoningai, dalis - ne. Yra 
kliūčių ir už mūsų aplinkos ribų. Jas įveikti taip pat svarbu, kaip ir pa- 
šalinti kliūtis visuose kituose problemų sprendimo etapuose. 


Analizuok įgyvendinimą 


Žinodami, kad įgyvendinant sprendimą gali iškilti sunkumų, ga- 
lime iš anksto tam pasiruošti. Taip jau darėme, kai ieškojome ir ša- 
linome idėjos trūkumus. Apgalvoję sprendimo įgyvendinimą galime 
įžvelgti naujų problemų, į kurias taip pat reikės atsižvelgti. Analizuo- 
dami tai, kas gali padėti arba trukdyti įgyvendinti sprendimą, galime 
rasti naujų kriterijų, prie kurių teks jį derinti. 

Apgalvok veiksmų Nuodugnus veiksmų plano aptarimas taip pat gali padiktuoti 
planą naujų reikalavimų, į kuriuos teks atsižvelgti įgyvendinant sprendimą. 

Suprantama, skirtingos problemos skirtingai ir sprendžiamos. 
Duosime keletą patarimų, ką verta daryti: 

- Išsiaiškinkite viską, ką privalu padaryti prieš įgyvendinant 

sprendimą. 

- Identifikuokite visus asmenis, kurie gali turėti įtakos įgyvendi- 

nimui. Kaip jie gali paveikti? Kokia jų pozicija, motyvai ir t. t.? 

- Susirašykite, kokių gali reikėti išteklių. Ištekliai gali būti laikas, 
pinigai, žmonės, įranga, informacija, žinybos, valdžios institu- 
cijos, autoritetai, motyvacija, galimybės ir kt. 
Ar reikalingi ištekliai bus prieinami ir pasiekiami tuo metu, kai 
jų reikės? 
Ar egzistuoja priešingų interesų? Ar yra tokių, kurie norėtų, kad 
sprendimas nebūtų įgyvendintas? Ar yra kitų prieštaravimų ar 
konfliktų, taip pat - ir asmeninių, kurie gali paveikti įgyvendi- 
nimą? Ar vyksta kova dėl valdžios, kuri gali padėti arba trukdy- 
ti? Visus šiuos klausimus turime užduoti prieš įgyvendindami 
sprendimą ar jo dalį. Tokie pat klausimai užduodami ir pritari- 
mo etape. Tačiau gali atsirasti tai, kas susiję su sprendimo įgy- 
vendinimu ir ko mes anksčiau neįvertinome. 
Kaip sprendimas derės prie to, kas įprasta? Ar jis susidurs su 
inertišku mąstymu, įprastomis procedūromis ir įprastu nenoru 
keistis? 
Ne visos sprendimo dalys yra vienodai svarbios. Ką svarbiausia 
įgyvendinti? Ko galėtume atsisakyti, kad įgyvendintume kitas 
sprendimo dalis? 


Skirtingi interesai 


Svarbiausia 

Kontrolė 


Problema - veiksmų 
planas 


Glaustas ir išsamus 


Įsipareigojimas 


- Ne visos kliūtys yra vienodai tikėtinos. Kokia rizika, kad mums 
gali nepavykti? Dažniausiai nieko tikslaus negalėtume atsakyti, 
tačiau pakaks ir gero spėjimo. 

- Sprendžiant kai kurias problemas verta turėti elgesio taisykles ir 
planą krizės atvejui. Turime išsiaiškinti, kada reikėtų imtis al- 
ternatyvaus plano. Visa tai privalome parengti iš anksto - tiek, 
kiek būtina. 

- Kiek sprendimas ir veiksmų planas bus tvarus? Kiek jį reikės 
aiškinti ar ginti, kol bus galima įgyvendinti? 

- Kokios reikės kontrolės tai įgyvendinant? 


Parenk veiksmų planą 


Veiksmų plano parengimas taip pat gali būti laikomas problema 
ar užduotimi, kurią galime spręsti pagal poreikį taikydami anksčiau 
nagrinėtus metodus. Kai kada tai gali būti naudinga. Kartais pakaks 
taikyti labiau žinomus metodus, tačiau galime pasirinkti ir daugumą 
šioje knygoje išnagrinėtų metodų, pavyzdžiui, dažnai naudingų idėjų 
duoda „kitų požiūriai“. 

Svarbiausią informaciją veiksmų planui sudaryti galima pateikti 
klausimais: 


- Kas? 

- Ką daro? 
- Kaip? 

- Kada? 


Veiksmų planas turi būti glaustas ir tikslus. Jame turi būti išdės- 
tyta, kaip žmonės bus informuoti, ir parengtos instrukcijos veiklos bei 
kontrolės ataskaitoms. Kai kuriuose projektuose yra naudingas atga- 
linis ryšys. Taip pat verta pagalvoti, ką daryti, jei bus nukrypta nuo 
pirminio plano. 

Veiksmų planas taip pat labiau įpareigos tuos, kurie prisidėjo jį 
rengiant. 

Santrauka 


Problema nebus išspręsta, kol sprendimas nebus praktiškai 
įgyvendintas. Todėl problemos sprendimui priklauso ir įgyven- 
dinimo planas, ir, žinoma, pats jo įgyvendinimas. 

Geriausias sprendimas yra tas, kuris, jį įgyvendinus, duoda 
geriausių rezultatų. Todėl svarbi problemos sprendimo proceso 
dalis yra sprendimo derinimas prie įgyvendinimo. 

Svarbiausi klausimai, į kuriuos reikia atsakyti, sudarant 
veiksmų planą, yra: 


- Kas? 

- Ką daro? 
- Kaip? 

- Kada? 


Kruopštus veiksmų plano parengimas gali iškelti naujų 
problemų ir sąlygų, prie kurių reikės derinti sprendimą. Jas ga- 
lima nagrinėti pasitelkus anksčiau analizuotus metodus ir tech- 
nikas. 


Rengdami veiksmų planą, galime grįžti į bet kurį ankstesnį 
proceso etapą, jei matome, kad tai būtina. 


Užduotys 


1 
Panagrinėk vieną iš savo anksčiau sugalvotų problemų. Arba su- 
galvok naują. Daugiausia dėmesio skirk veiksmų plano parengimui. 


2 

Sukurk planą, kaip pačiam įgyti daugiau žinių ir įgūdžių. Pir- 
miausia suformuluok tikslą. Tuomet išnagrinėk problemą pagal kūry- 
biško problemų sprendimo metodą. Daugiausia dėmesio skirk veiks- 
mų planui. 


3 


Pažvelk į save kaip į produktą. Išspręsk užduotį: kaip galėčiau pats 
sau suteikti daugiau džiaugsmo? 

Grupės pasiekia 
daugiau 


Stimuliuoja vieni 
kitus 


Idėjų talka 


Vaidmenys 


12. DARBAS GRUPĖMIS 


Dvi galvos - geriau nei viena. 


Patarlė 
Kai vargšas padeda vargšui, Dievas šypsosi. 

Patarlė 
Sutariantys vyrai galėtų išsemti vandenyną. 

Patarlė 


Darbas grupėmis teikia daugiau galimybių 


Tyrimai rodo, kad grupėms dažnai pavyksta išspręsti problemas, 
kurių grupės nariai po vieną neišspręstų. Grupė žmonių turi gerokai 
daugiau galimybių nei pavienis asmuo, todėl spręsdama problemas ji 
yra stipresnė. Lyginant su pavieniu žmogumi grupė turi: 


- daugiau informacijos; 

- daugiau būdų pažvelgti į problemą; 
- daugiau mąstymo kelių; 

- daugiau įvairios patirties. 


Kiekvienas iš mūsų atskirai galbūt neturime žinių ar gebėjimų, 
kurių reikia problemai išspręsti, tačiau galime turėti tas dėlionės dalis, 
kurių neturės kitas. Taip bendromis jėgomis mums pavyks ją surinkti 
sėkmingiau. Arba, kitaip tariant, nė vienas iš mūsų nesame pakanka- 
mai aukšti, kad pasiektume obuolį ant šakos, bet jei užsiropšime kitam 
ant pečių, galėsime prisiraškyti obuolių tiek, kiek širdis geidžia. 

Grupės dalyviai gali vieni kitus skatinti. Jau vien tai, kad proble- 
ma yra sprendžiama kartu, veikia stimuliuojančiai. Kiti grupės na- 
riai gali veikti ir kaip tiesioginiai stimulai mūsų mąstymo procesams. 
Dirbdami su kitais, galime vieni kitus nukreipti nauju mąstymo keliu, 
o dirbant pavieniui tai vargu ar pavyktų. 

Kartais darbas grupėmis vadinamas idėjiniu kolektyviniu darbu. 

Įprasta ir veiksminga dirbti grupėmis suskirstant narius ir duo- 
dant jiems tris vaidmenis: 


- problemos savininko; 
- proceso vadovo; 
- resursų grupės. 


Proceso vadovas ir resursų grupė turi padėti savininkui surasti 
problemos sprendimą. Šiuos tris vaidmenis panagrinėkime detaliau. 

Kieno tai problema? 


Svarbu turėti problemos savininką 

Jei egzistuoja problema, visada bus ir jos savininkas. Jei tai būtų 
niekieno problema, ji iš viso neegzistuotų. 

Kieno problema? Kai nagrinėjame problemą, visada turime vieną ar kelis žmones, 
kurie bus ją iškėlę, todėl tai yra kažkieno problema. 

Neturint problemos savininko, visa tai bus greičiau tik akademi- 
nės pratybos. Žinoma, jos irgi gali būti vertingos, tačiau tai nėra tas 
pats, kas spręsti konkretaus žmogaus problemą. 

Laisvai galime nagrinėti kieno kito - ne žmogaus iš grupės - pro- 
blemą. Galėsime padėti, nors ne tiek, kiek galėtume tada, jei spręstume 
problemą drauge su jos savininku. Ir, žinoma, egzistuoja labai specifi- 
nių problemų, kurias nagrinėjant būna net geriau, kai problemos savi- 
ninkas procese nedalyvauja. 

Galima pasiūlyti, pavyzdžiui, tokią problemą: 


- Mano vyras nori mesti rūkyti. Kaip galėčiau jam padėti? 


Kad iš pratybų būtų daugiau naudos, galima problemą performu- 
luoti taip: 


- Mano vyras nori mesti rūkyti. Kaip turiu jam padėti? 


Todėl problemos savininkas yra ir tas, kuris turi galių ir sugeba ką 
nors dėl problemos nuveikti. 

Be problemos savininko daug kas liktų neaišku. Nebūtų gauta 
svarbi informacija. Nepastebėtume problemų ir jos dalių. Nežinotume, 
kokie yra svarbiausi kriterijai, kuriais remiantis būtų galima priimti 
sprendimą. 


Problemos savininkas sprendžia pats 
Kieno problema? Svarbu žinoti, kieno yra problema ir kas yra tik pagalbininkai. 
Kas padeda? Dalyvaujant resursų grupėje lengvai gali kilti noras prastumti 
savo idėjas ar sprendimus. Kokia gera mūsų idėja beatrodytų, niekada 
nežinai, ar ji bus visų geriausia. Nežinome visko, ką daro problemos 
savininkas. Nėjome jo pėdomis, neavėjome jo batais ir todėl nežinome, 
kur jie labiausiai spaudžia. Ir nors argumentais galime jį palenkti savo 
pusėn, su sprendimu teks gyventi problemos savininkui, o ne mums. 
Problemos savininkas Todėl mes tik patariame, o renkasi problemos savininkas. 
renkasi Jei pasirenkame taikyti tokį etapinį metodą, kaip kūrybiškas 
problemų sprendimas, svarbu, kad problemos savininkas turėtų gali- 
mybę išsakyti savo nuomonę visuose proceso etapuose, kur tik mums 
reikia rinktis, o ne tik pačioje proceso pabaigoje. Problemos savinin- 
kas turėtų būti žmogus, kuris pasako daugiausia, kai mes įvairiuose 
etapuose konverguojame. 

Valdo, stimuliuoja, 
saugo 


Ne savi pasiūlymai 


Netreniruotos grupės 


Dažniausiai problemos savininkas būna vienas. Tačiau jų gali būti 
ir keli. Kartais tai gali būti visos grupės problema. 


Proceso vadovo vaidmuo 


Proceso vadovas šiame kontekste yra asmuo, vadovaujantis gru- 
pės kūrybiško problemų sprendimo procesui. 

Proceso vadovo užduotis - pasirūpinti, kad grupės resursai būtų 
pasitelkti sprendimui pasiekti. Vadovas taip pat turi: 


- sukurti gerą atmosferą; 

- pasirūpinti, kad grupė dirbtų, turėdama kryptingą problemos 
formuluotę; 

- nustatyti proceso taisykles ir jų laikytis; 

- ginti žmones, mąstymo formas ir idėjas, ypač mažumų; 

- nesikišti į pačią problemą; 

- parinkti metodus ir technikas; 

- vadovauti procesui; 

- vengti pasiūlymų vertinimo; 

- sutrukdyti destruktyviam elgesiui; 

- rūpintis problemos savininko interesais; 

- užtikrinti, kad problemos savininkas pats galėtų nuspręsti. 


Proceso vadovas turėtų likti nešališkas. Jis ar ji turėtų valdyti pro- 
cesą, bet ne teikti savo nuomonę dėl problemos sprendimo. Vadovas 
neturi teisės piršti grupei savo nuomonės bei idėjų, kad ir kaip norėtų. 

Ypač proceso vadovas turėtų būti atsargus ir akylai save stebėti, 
kad sąmoningai ar nesąmoningai nespaustų problemos savininko pa- 
sirinkti taip, kaip norėtųsi pačiam vadovui. 

Todėl proceso vadovas neturėtų teikti siūlymų dėl problemos for- 
muluočių, pačių idėjų ir t. t. Jis ar ji privalo valdyti grupę taip, kad ši 
naudotųsi savo pačios turimais ištekliais. Nebūtina, kad visi metodai 
ir technikos visiems tiktų. Todėl ne visada visi grupės nariai vieno- 
dai aktyviai dalyvaus procese. Organizuoti grupės veiklą reikėtų taip, 
kad proceso metu būtų pasinaudota kiekvieno grupės nario turimais 
specialiaisiais gebėjimais: pirmiausia - tuo, kas tinka vienam, po to — 
kitam, o vėliau - galbūt kuo nors, kas tinka visiems. 

Nepatyrusioms grupėms dažnai prireikia stipraus vadovavimo. 
Kiek proceso vadovas grupei vadovauja, priklauso nuo žmonių patyri- 
mo, problemos ir taikomų metodų. Vadovavimo reikia, nes pivalome 
apginti žmones, idėjas ir pralaužti senus įpročius. Tai, kad kūrybišku- 

mas reikalauja griežtų taisyklių ir stipraus valdymo, atrodytų lyg ir 
nesuderinama. Tačiau to reikia, kad būtų galima nugalėti ir kitas sti- 
prias taisykles. 

Vadovavimas patyrusioms grupėms daugiausia pasireiškia meto- 
dų ir stimulų parinkimu. 

Proceso vadovas turi pasirūpinti, kad proceso metu grupės na- 
riai gerai jaustųsi ir dirbtų, turi parinkti ir taikyti tokius metodus, 

Valdo procesą kurie leistų žmonėms kuo geriau išnaudoti savo galimybes. Todėl 

svarbu, kad proceso vadovas atsižvelgtų į dalyvių jausmus, mintis ir 
kitus signalus. 

Dar viena proceso vadovo užduotis - valdyti laiką. 


Resursų grupė 


Ištekliai (resursai) Užduotis tiems, kurie dirba resursų grupėje - būti išteklių šaltiniu 
problemos savininkui problemos savininkui. Jie turi pasitelkti savo žinias ir gebėjimus, kurie 
padėtų išspręsti problemą. Resursų grupės nariams leidžiama išsakyti 
visai naujas ir kitokias nuomones bei pasiūlymus. 
Viena iš pagrindinių šios grupės užduočių dažnai būna išmušti 
problemos savininką iš vėžių. 
Svarbiausia resursų grupės taisyklė - elgtis pagal proceso vadovo 
nurodymus. 
Spąstais resursų grupei dažniausiai tampa tai, kad grupės nariai 
trokšta, jog problemos savininkas priimtų jų pasiūlymus ir patarimus. 
Toliau detaliau analizuosime problemos sprendimo grupių suda- 


rymą ir mokymą. 


Problemos sprendimo grupių formavimas 

Kai reikia spręsti problemą, tinkamiausios yra nevienalypės gru- 
Didelė įvairovė — pės. Tai reiškia, kad grupės nariai yra labai skirtingi. Grupei privalumų 
privalumas duoda tai, kad grupės nariai yra skirtingo: 

- amžiaus; 

- lyties; 

- išsilavinimo; 

- profesijos; 

- pareigų; 

- politinių pažiūrų; 

- tikėjimo; 

- požiūrio į gyvenimą. 

Vienalypės grupės 


Nevienalypės grupės 


Grupės dydis 


Grupės sudėtis 


Pratybos - svarbu 


Vienalypėms grupėms dirbti gali būti smagu. Tai grupės, kurio- 
se visi vieni kitus supranta, turi panašų skonį, tuos pačius interesus 
ir panašiai galvoja. Tai gali teigiamai veikti nuotaiką grupėje, savo 
ruožtu - kūrybiškumą bei gebėjimą spręsti problemas. 

Tačiau vienalypė grupė turi mažiau išteklių nei grupė, kurio- 
je Žmonės skirtingi. Nevienalypės grupės nariai kartu sudėjus turi 
didesnį patirties ir žinių spektrą, todėl įvairiau žvelgia į dalykus ir 
įvairiau mąsto. 

Nevienalypė grupė lengviau išsibarsto ir ją gali būti sunkiau val- 
dyti. Tokioje grupėje taip pat greičiau kyla konfliktų. Tačiau jei mums 
pavyksta paversti grupę gerai funkcionuojančia, ji gali pasiekti geres- 
nių rezultatų. 

Yra įvairių nuomonių dėl tinkamiausio problemų sprendimo 
grupės dydžio. Grupė turėtų būti pakankamai didelė, kad turėtų būti- 
nų išteklių, bet kartu ir pakankamai maža, kad kiekvienas grupės narys 
jaustųsi atsakingas ir galėtų aktyviai dalyvauti. 

Dauguma siūlo nuo penkių iki dešimties žmonių. Tačiau dviejų 
asmenų grupė gali taip gerai funkcionuoti, kaip ir trisdešimties. 

Taip pat yra įvairių nuomonių ir dėl grupės formavimo. Vieni 
sako, kad grupėje turėtų būti: 


- Žmonės, kurie supranta šią konkrečią problemą arba yra šios 
srities žinovai, turi tam tikros faktinės informacijos, kuri yra 
svarbi sprendžiant problemą, ir pajėgia vertinti sprendimą. 

- Kitų sričių žinovai. Tai reiškia, kad jie turi didžiulę savo srities 
žinių bazę. Šias jų žinias galima tiesiogiai ar netiesiogiai pritai- 
kyti sprendžiant problemą. 

- Žmonės, kurie nepriklauso nei pirmai, nei antrai kategorijai. 
Jie dalyvauja kaip idėjų generatoriai arba idėjų „iššovėjai“, kaip 
kartais jie vadinami. Neturėdami specialiųjų žinių, jie bus ma- 
žiau paveikti to mąstymo būdo, kuris dažniausiai aptinkamos 
sprendžiant šio tipo problemas. 


Retai kada turime galimybę suformuoti grupę tiksliai taip, kaip 
norėtume. Taip pat nėra garantijos, kad patarimai dėl grupės formavi- 
mo yra geri. Šis klausimas yra mažai tyrinėtas, tad daugiausia remia- 
mės nuomonėmis. 


Grupių mokymas 

Grupę reikia mokyti spręsti problemas. Svarbi mokymo dalis yra 
siekti, kad grupėje būtų sukurta stimuliuojanti, o ne varžanti aplinka. 
Taip pat grupę reikia mokyti, kaip taikyti įvairias problemų sprendimo 
metodikas ir technikas. 

Norint gerai perprasti metodus, reikia turėti patyrusį proceso va- 
dovą. Tačiau įmanoma daug išmokti ir savarankiškai. Vienas papras- 

čiausių ir veiksmingiausių būdų mokytis — pasitelkti etapinį procesą, 
pavyzdžiui, kūrybišką problemų sprendimą. Kaip jau minėta, šis me- 
todas gerai tinka mokymams. 

O daryti reikėtų šitaip: 


Kiekvienam etapui numatykite tam tikrą laiką ir etapas po etapo 
išbandykite visą procesą. Taikydami šį metodą, lengviau aplenksime 
bent dalį nenumatytų kliūčių. Jis automatiškai ir stimuliuoja. Svarbiau- 

Neskubėk vertinti sia - neskubėti vertinti. Tai reiškia, kad mes taip pat atidedame: 

- aiškinimus; 

- pagrindimus; 

- diskusijas; 

- gynybą; 

- klausimus; 

- paaiškinimus. 

Visos informacijos, problemų formuluotės, idėjos ir t. t. gali būti 
pateikiamos trumpais sakiniais, geriausia - antraštiniais žodžiais. Ne- 
būtina, kad visi juos suprastų arba jiems pritartų. Tik pačioje pabai- 
goje skiriame daugiau laiko diskusijoms, ir net tada aptariame tik tas 
idėjas ir sprendimus, kuriuos pasirinkome tolesniam darbui. Galima 
kiekvieno etapo divergencijos fazės pabaigoje įterpti po trumpą dis- 
kusiją, tačiau tai gali pradėti stabdyti darbo eigą. Vien jau laikymasis 
to eiliškumo, kurį siūlo kūrybiško problemų sprendimo metodas, gali 
duoti gerų rezultatų, ypač jei pavyks atidėti vertinimus ir komentarus. 

Palaipsniui Dar geresnių rezultatų pasieksime, jei kiekviename etape pasi- 
rūpinsime, kad būtų šiek tiek diverguojama. Galime leisti žmonėms 
teikti pasiūlymus ir idėjas tol, kol jų bus pakankamai. Pradžiai tiks ir 
kažkas panašaus į smegenų audrinimą. 

Vėliau, grupei įgijus patirties, galima pasitelkti daugiau technikų, 
kurias esame aptarę ankstesniuose skyriuose. 

Jei grupė mokosi kūrybiško problemų sprendimo metodų, dažnai 
tai teigiamai veikia visą aplinką. 


Kaip mes veikiame aplinką 


Tokioje aplinkoje, kurioje visi mokosi ir praktiškai taiko kūrybiš- 
ko problemų sprendimo metodą, galima daug ką pasiekti. Tačiau kaip 
tuomet, jei savo aplinkoje ko nors panašaus norite tik jūs? Ką tokiu 
atveju galėtumėte pasiekti? 

Nemažai, jei per toli nenuklysite nuo to, ką mokate. Ką pavyks 
pasiekti, labai priklausys nuo to, ką prisimenate iš anksčiau, kiek esate 
taikęs metodų grupėms, kuriose dalyvaujate, kaip sprendėte proble- 
mas ir t. t. 

Pirmiausia, ką galite padaryti, tai: 


Daryk įtaką aplinkai - Paveikti grupės aplinką taip, kad ji skatintų, o ne varžytų kūry- 
biškumą ir galimybę atsiskleisti, ir tam visų pirma pasitelkite 
savo paties pavyzdį. 

- Identifikuokite kitų pasiūlymuose teigiamus dalykus. 
- Neskubėkite vertinti. 
- Taikykite metodus savo paties mąstymo procese. 

Keli principai - Įdiekite grupės darbe kokių nors detalių ir principų. Dažniau- 
siai nieko nepavyks, jei sakysite, kad esate perskaitęs knygą, 
kurioje siūloma daryti vienaip ar kitaip. Tačiau galite pasakyti, 
kad gerai nesuprantate problemos ir kad siekiant pačiam ją ge- 
riau išsiaiškinti reikėtų surinkti daugiau faktų. Taip pat galima 
siūlyti, kad sugalvotumėte daugiau idėjų, prieš imdami iš jų 
rinktis ir jas aptarinėti. 

Dauguma žmonių yra girdėję apie smegenų audrinimą ir galbūt 
mielai sutiks dar kurį laiką nesiimti vertinimo. 

Olės Fofengo Ole Faafeng tiems, kurie pageidauja prisidėti prie kūrybiškesnės 

patarimai aplinkos, yra pateikęs tokias rekomendacijas: 

- atskirkite idėjų kūrimą ir jų vertinimą; 

- būkite atidūs savo „automatiškam neigimui“ (tai bus aptarta 
vėlesniame skyriuje); 

- pasirūpinkite, kad teisingai suprastumėte idėją - paaiškinkite, 
kaip ją supratote; 

- idėjas traktuokite kaip trampliną; 

- pirmiausia identifikuokite teigiamas savybes, po to suformu- 
luokite savo susirūpinimą pradėdami žodeliu „kaip...“; 

- taikykite kūrybiško problemų sprendimo metodą ir jo etapus. 
Proceso vadovas - ne viršininkas; 

- negailėkite padrąsinimų; 

- pasirūpinkite, kad jums būtų ir smagu (CHA CHA CHA!); 

- tegul bendradarbiai jaučiasi laisvi „eksperimentuodami“; 

- skirkite laiko naujajam mąstymui. 

Santrauka 


Kūrybiško problemų sprendimo galimybės geriausiai atsklei- 
džiamos dirbant grupėmis. Gerai funkcionuojanti grupė gali pati, be 
jokių kūrybiško problemų sprendimo metodų išspręsti problemas, 
kurių nė vienas iš grupės dalyvių neįveiktų atskirai. O jeigu grupė 
dar moka taikyti ir kūrybiško problemų sprendimo metodus, tai gali 
reikšti ryškų praktinio problemų sprendimo potencialo stiprėjimą. 

Įprastas ir veiksmingas būdas dirbti grupėmis yra suskirs- 
tyti grupės narius pagal tris skirtingus vaidmenis: 


- Problemos savininkas. 
- Procesų vadovas. 
- Resursų grupė. 


Jei siekiame ne vien teorinių pratybų, reikia, kad būtų nagrinėjama 
kieno nors problema. Problemos savininko užduotis - priimti kitų gru- 


pės narių siūlomą pagalbą. Jis ar ji turės rinktis iš visų pasiūlymų, kurie 
bus išsakyti įvairiais proceso etapais. Tai reiškia, kad problemos savinin- 
kas turės lemiamos įtakos sprendimams proceso konvergentinėse fazėse. 

Proceso vadovo vaidmuo - valdyti problemos sprendimo pro- 
cesą. Jis ar ji turi atsižvelgti į problemos savininko interesus ir pasirū- 
pinti, kad būtų pasinaudota grupėje turimais resursais. Tai daroma 
sukuriant gerą ir saugią atmosferą, pasirenkant tinkamas technikas ir 
nusprendžiant, kada vieną ar kitą proceso etapą baigti. 

Resursų grupė, pasitelkdama savo žinias, patirtį ir fantazi- 
ją, turi padėti problemos savininkui. Tai reiškia - teikti siūlymus, 
idėjas ir nuomones, kurių pats problemos savininkas nesugalvotų. 

Ir proceso vadovas, ir resursų grupė turi atidžiai stebėti, kad 
nepradėtų problemos savininkui piršti savo nuomonės ir pozicijų. 

Be proceso vadovo bus sunku funkcionuoti kaip gerai kū- 
rybiško problemų sprendimo grupei. Tačiau tai įmanoma. Ir ga- 
lima nemažai pasiekti, jei nenorėsite apžioti per daug, o laikysi- 
tės savo kompetencijos ir gebėjimų ribose. 


Užduotys 


1 
Pagalvok, kaip savo aplinkoje galėtum panaudoti knygoje išdėsty- 
tus metodus ir technikas. 


2 
Susirašyk planą, kaip galėtum tai panaudoti. Pritaikyk kūrybiško 
problemų sprendimo metodą. Skirtinguose etapuose stenkis kruopš- 
čiai taikyti kuo daugiau technikų. 

Taupyk laiką 


Du principai 


13. SMEGENŲ AUDRINIMAS 


Tradicinis smegenų audrinimas 


Geriausiai pažįstama kūrybiško problemų sprendimo forma 
yra smegenų audrinimas. Egzistuoja įvairių jo variantų. Smegenų 
audrinimas buvo sugalvotas siekiant kovoti su tuo, kad susirinki- 
muose beprotiškai daug laiko būdavo sugaištama įvairioms disku- 
sijoms ir idėjų kritikai. Taigi, buvo siekiama sutaupyti laiko ir pa- 
skatinti naujų idėjų gimimą. 

Dažniausiai smegenų audrinimas vyksta tuomet, kai grupė žmo- 
nių susėda ir gvildena vieną problemą. Jie be jokių suvaržymų gene- 
ruoja idėjas, t. y. grupės nariai pateikia savo idėjas iškart, kai tik jos 
kyla. Dėl išsakytų minčių neturi būti jokių vertinimų, komentarų ar 
diskusijų. Tai galima tik pasibaigus smegenų audrinimo sesijai. 

Šiais laikais yra nueita kur kas toliau nei tai, ką siūlo tradicinis 
smegenų audrinimas, tačiau nuosaikesne forma šis metodas vis dėlto 
taikomas daugelyje šiuolaikinių problemų sprendimo atvejų. Smegenų 
audrinimas gali būti taikomas kartu arba kaip dalis mūsų anksčiau na- 
grinėtų metodų. 

Daugelis šiandien taikomų metodų yra kilę iš smegenų audrini- 
mo ir remiasi dviem pagrindiniais principais: 


- Neskubėti vertinti. Siekiama išlaisvinti kūrybiškumą. 
- Kiekybė duoda kokybę. Mintis yra ta, kad kuo daugiau yra idė- 
jų, tuo didesnė tikimybė, kad tarp jų bus ir viena gera idėja. 


Nors smegenų audrinimas dažnai taikomas siekiant sugalvoti 
idėjų, metodas buvo sumanytas ne tik dėl to - tai buvo viena iš trijų 
problemų sprendimo metodo dalių. 


Faktų paieška 

Šios fazės dalys - pasirengimas ir problemos apibrėžimas. Pasi- 
rengimas - atitinkamos informacijos surinkimas ir analizė. Problemos 
apibrėžimas šiuo atveju reiškia apibrėžti problemą, ją išskaidant į ats- 
kiras dalis. 

Idėjų paieška 
Šioje fazėje, siekiant sugalvoti kuo daugiau idėjų, surengiamas 
smegenų audrinimas. 


Sprendimų paieška 
Čia atrenkamos kelios iš visų pasiūlytų idėjų. Jos toliau nagrinėja- 
mos smegenų audrinimo ar kitais metodais. 


Keturios svarbios smegenų audrinimo taisyklės 


1. Jokios kritikos ar vertinimo 

Išsakyk idėjas Tai yra svarbiausia taisyklė. Tegul būna pateikiamos visos idėjos. 
Dažniausiai jos užfiksuojamos tuomet, kai tik išsakomos. Nieko tokio, 
jei kyla kvailų ar nerealių idėjų. Kai vėliau rinksime vystytinas idėjas, 
nevertas dėmesio galėsime praleisti. Norėdami, kad mums kiltų gerų 
idėjų, turime išsakyti ir nevykusias. Beje, dažnai pasirodo, kad iš pirmo 
žvilgsnio niekam tikusios idėjos būna net labai geros, o kai geriau pa- 
galvojame ar jas šiek tiek apdorojame, tampa geriausiomis. 


2. Atsipalaiduokite ir fantazuokite 
Būk neformalus Stenkitės būti neformalūs. Leiskite sau ir kitiems juokauti, išsaky- 
ti keisčiausias, kvailas, neįprastas ir, be abejo, tradicines idėjas (jos taip 
pat dažnai gali būti geros). 
Tikslas yra surinkti kuo daugiau idėjų ir sukurti gerą aplinką 
joms gimti. 


3. Prigalvokite kuo daugiau idėjų 
Daug idėjų Tai toks principas, kai kiekybė duoda kokybę. Kai atrodys, kad 
visos idėjos išsemtos, pabandykite sugalvoti dar tris, penkias ar dešimt 
idėjų. Dažnai geriausios idėjos kyla tik tuomet, kai prieš tai gerokai 
padirbėta jų ieškant. 


4. Remkitės turėtomis idėjomis 
Dar daugiau idėjų Pažvelkite į turimas idėjas. Ar iš jų kyla naujų minčių? Ar jas ga- 
lima vystyti? O gal kombinuoti? 


Smegenų audrinimo taikymas 


Grupėse Smegenų audrinimas sukurtas taikyti dirbant grupėmis. Daž- 
niausiai rekomenduojama surinkti penkių-dešimties žmonių gru- 
pę. Tačiau smegenų audrinimas rengiamas ir dirbant gerokai di- 
desnėmis bei mažesnėmis grupėmis. Galime smegenų audrinimu 

Žodžiu 


Raštu 


Nesudėtingos 
problemos 


Pritaikomi principai 


Ardyk 


vadinti ir savo pačių mintis, jei tik laikomės anksčiau išvardytų pa- 
grindinių taisyklių. Dažniausiai smegenų audrinimui siūloma skirti 
pusvalandį ar valandą. Tų pačių principų galima laikytis ir skiriant 
vos kelias sekundes ar minutes. Kartais smegenų audrinimo sesijos 
gali trukti ir valandų valandas. 

Idėjas galime pateikinėti žodžiu, jų neužrašinėjant, arba gali- 
me jas žymėtis, vos tik jos kyla. Jei nerašysime, viskas vyks greičiau 
ir laisviau. Užsirašant idėjas lengviau jas atsiminti, taip pat stimu- 
liuojama daugiau jutimų. Jei vienas žmogus užrašinėja idėjas ant 
lentos ar ant visiems matomų didelių popieriaus lapų, vėliau len- 
gviau panaudoti jas naujoms idėjoms. 

Smegenų audrinimas gerai tinka nagrinėjant paprastas, len- 
gvai suprantamas idėjas, kurios būna gerai suformuluotos, taip 
pat - ieškant daugiau naujų idėjų tokioms problemoms spręsti. 
Smegenų audrinimas daugiausia rengiamas idėjų kūrimo fazėje. 

Smegenų audrinimo būdu galima analizuoti ir sudėtingesnes 
problemas. Tokiu atveju jas verta skaidyti į atskiras dalis ir kiekvie- 
ną iš jų nagrinėti atskirai. 

Geriausių rezultatų pasiekiama, kai smegenų audrinimas tai- 
komas drauge su kitais metodais ir technikomis arba kaip jų dalis. 
Smegenų audrinimas dažnai tampa svarbiu kitų metodų elementu, 
jo principai ir taisyklės dažniausiai taikomos ir kituose metoduose. 

Tyrimai apie smegenų audrinimo taikymą yra davę labai skir- 
tingų rezultatų - nuo pačių entuziastiškiausių liaupsių iki skeptiš- 
kiausių, pvz., kad taikant šį metodą yra gaunami prastesni rezulta- 
tai, nei apskritai netaikant jokio metodo. Viena iš priežasčių gali 
būti tai, kad smegenų audrinimas galėjo būti surengtas sprendžiant 
problemas, kurioms šis metodas visiškai netinka. Taip pat visiškai 
įmanoma, kad metodą taikė nepatyręs proceso vadovas ir grupė. 
Tam, kad smegenų audrinimo metodas veiktų, reikia mokytis. 

Smegenų audrinimą tinka rengti kūrybiško problemų sprendi- 
mo metodo divergavimo fazėse. 

Egzistuoja keli smegenų audrinimo variantai, kuriuos pakan- 
kamai lengva teisingai taikyti. Keletą jų aptarsime detaliau. 


Neigiamas smegenų audrinimas 


Neigiamas smegenų audrinimas dar vadinamas neigiamu kū- 
rybiškumu. Jis remiasi tais pačiais principais ir taisyklėmis, kaip ir 
tradicinis smegenų audrinimas. Ir vyksta jis taip pat. Skirtumas yra 
tik tai, kad turime ieškoti trūkumų, silpnųjų vietų, klaidų ir visko, 

kas gali nepavykti. 

Metodas dažniausiai taikomas tik tada, kai jau pagal kitus meto- 
dus esame atsirinkę idėjų ar sprendimų. Užsiimti neigiamu smegenų 
audrinimu užtrunka, todėl jį taikome tik toms idėjoms, kurias keti- 
name vystyti toliau. Visada reikia įvertinti, ar mums verta skirti laiko 
neigiamam smegenų audrinimui tam, kad aptiktume trūkumus. 

Svarbios pasekmės Metodą gerai taikyti tuomet, kai gresia rimtos pasekmės, jei 
būsime pasirinkę neteisingą sprendimą ar nepastebėsime pasirink- 
to sprendimo trūkumų. 

Idėjos aptarimo metu surengę neigiamą smegenų audrinimą 
galėsime dar kartą peržvelgti, ar ko nors nepraleidome, ir taip jau- 
simės saugiau. Tačiau didelis dėmesys neigiamiems dalykams gali 
sugadinti mums nuotaiką. Jei gerai seksis identifikuoti sprendimo 
trūkumus, gali susidaryti įspūdis, kad mūsų sprendimas prastesnis, 
nei iš tikrųjų yra. Tai gali lemti, kad galiausiai atsisakysime spren- 
dimo, kuris iš esmės gali būti ir pakankamai geras. 


Nusivylimo pašalini- Neigiamas smegenų audrinimas gali ir pakelti grupės nuo- 
mas taiką. Tai būdas išsiaiškinti slėptas frustracijas ir susirūpinimą dėl 
problemos. 


Taikę neigiamą smegenų audrinimą ir radę daug trūkumų bei 
klaidų, grįžtame atgal ir toliau vystome idėjas, atsižvelgdami į nau- 
jai susidariusią situaciją. 


Brainwriting, arba idėjų rašymas 


Smegenų audrinimas Idėjų rašymas yra smegenų audrinimo rašytinė forma. Metodą 

raštu galime taikyti patys sau arba kartu su kitais — tai reiškia dirbti grupėje 
kartu arba individualiai. 

Principai ir taisyklės yra tokios pat, kaip ir įprasto smegenų au- 
drinimo. 

Anonimiškumas Vienas iš šio metodo privalumų - didesnis anonimiškumas, pa- 
lyginti su smegenų audrinimu. Kiti neišgirs idėjos tą pačią akimirką, 
kai ji mums kyla, ir dėl to mes galbūt drąsiau teiksime pasiūlymus. Kai 
mintis pateikiame raštu, lengviau išvengti tiesioginio ar netiesioginio 
vertinimo. Dažniausiai idėjų užrašymas pavyksta geriau nei smegenų 
audrinimas žodžiu. 

Mažiau stimulo Kita vertus, mes prarandame sakytinio žodžio stimuliuojantį po- 
veikį. Idėjų rašymas yra mažiau įtraukiantis ir spontaniškas nei sme- 
genų audrinimas. 

Idėjų knyga 


Vieni arba su kitais 


Prieš ir po susitikimų 


Egzistuoja daugybė idėjų rašymo variantų. Apžvelgsime kelis 
svarbiausius. 


Užrašų knygelės metodas 

Tai reiškia, kad idėjas pasižymime užrašų knygelėje. Praktiškai 
patogiausia naudoti dokumentų segtuvą, kad prireikus galėtume 
įsegti naujų lapų. 

Kiekvienai idėjai skiriame atskirą popieriaus lapą. Idėją užra- 
šome lapo viršuje. Likusi lapo dalis naudojama siekiant tobulinti 
idėją. Galime įrašyti papildomų idėjų, identifikuoti stipriąsias ir 
silpnąsias idėjos vietas ar kitais būdais ją vystyti. 

Užrašų knygelės metodą galime pritaikyti ir mūsų išnagri- 
nėtam etapiniam kūrybiško problemų sprendimo procesui. Kiek- 
vienam etapui skiriame atskirą popieriaus lapą. Galime nuose- 
kliai pildyti informacijos ir problemų formulavimo lapus. Idėjų 
ir sprendimų etapuose geriausia kiekvieną idėją ar sprendimą už- 
rašyti ant atskiro lapo. Veiksmų plano etape taip pat patogiausia 
kiekvieną sprendimą, kuriam rengsime veiksmų planą, užrašyti 
ant atskiro lapo. 

Šių patarimų per daug tiksliai laikytis nereikia. Galbūt mus 
labiau paskatins ant vieno popieriaus lapo viena po kitos surašytos 
visos gimusios idėjos. 

Šitokia užrašų knygele galite naudotis pats. Ja gali naudotis 
ir keli žmonės. Tokiu atveju metodas vadinasi kolektyvinė užrašų 
knygelė. Kiekvienas žmogus gali perskaityti tai, ką įrašė kiti, ir pri- 
dėti savų minčių. 

Kai tokia užrašų knygelė naudojama dirbant grupėmis, kas 
nors turi imtis atsakomybės ir tęsti tai, kas yra pažymima. Užrašų 
knygelę reikia reguliariai peržiūrėti, apibendrinti tai, kas surašyta, 
ir pateikti tolesniam tikslingam naudojimui. 

Šį metodą galima taikyti kartu su kitais metodais. Mano pa- 
tirtis byloja, kad kolektyvinė užrašų knygelė veikia geriausiai, kai 
metodas taikomas greta kitų metodų, prieš arba po susirinkimo, 
arba abiem atvejais. Prieš susirinkimą jis leidžia geriau pasiruoš- 
ti diskusijoms. Taikomas po posėdžio, šis metodas padeda geriau 
apdoroti ir užfiksuoti tai, kas kils galvoje po susirinkimo. Užrašų 
knygelės metodas gali būti labai naudingas ir naudojamas atskirai. 
Jis tinka ir individualiam naudojimui. 

Atskirų lapų metodas 
Jis taikomas dirbant grupėmis. Čia pateikiamas vienas galimas 
variantas. 


1 
Tyla Grupė susėda aplink stalą. Negalima komentuoti ir vertinti. 
Kol vyksta procesas, niekas negali ištarti nė žodžio. 


2 

Visiems dalyviams išdalijami tušti popieriaus lapai. Kiekvie- 
Keturios idėjos nas dalyvis iš pradžių turi ant jų užrašyti mažiausiai keturias 

idėjas (pavyzdžius). Idėjos surašomos ant atskirų lapų, lapo 

viršuje. 


3 
Idėjų bankas Lapai su užrašytomis idėjomis sudedami stalo viduryje. Tai 
yra idėjų bankas. 


4 

Grupės nariai pasiima iš idėjų banko po vieną lapą. Perskaitę 
Naujos idėjos idėją, užrašo naujų. Jis ar ji gali bet kada paimtą lapą padėti at- 

galį idėjų banką ir paimti naują lapą, jo viršuje užrašyti naujas 

idėjas ir jas grąžinti į idėjų banką. 


5 

Procesas baigiamas tuomet, kai visi lapai su užrašytomis idė- 
jomis yra surenkami. Tada idėjas reikia įvertinti ir apdoroti. 
Tai galima daryti iš karto arba vėliau. Atrinkti idėjas ir jas to- 
bulinti gali tie patys arba kiti žmonės. 


Atskirų lapų metodą galima taikyti ir kitais būdais. Užuot 
dirbę kartu, dalyviai gali sėdėti atskirai. Tokiu atveju idėjų kūrimu 
kiekvienas užsiima atskirai sau patogiu metu. Proceso vadovas su- 
renka idėjas. 

Pakartojimai Šį procesą galima kartoti kelis sykius. Pirmosios idėjos sugru- 
puojamos ir išdalijamos dalyviams. Šie jas apdoroja arba pateikia 
naujų minčių. 

Ši idėjų rašymo forma gerai dera su kitais metodais. Ją galima 
taikyti prieš arba po posėdžių, kuriuose naudojamas smegenų au- 
drinimo arba kokie nors kiti metodai. 

Popieriaus lapai 
ant sienos 


Variantas 


Galerijos metodas 

Taikant šį metodą, patalpoje ant sienų sukabinami didžiuliai 
popieriaus lapai. Dalyviai vaikšto ratu ir ant jų pažymi savo idėjas. 
Negalima kalbėti, vaikštoma ir užrašinėjama netrukdant kitiems. 
Pažiūrima, ką užrašė kiti, ir tuo remiantis idėjos vystomos toliau. 

Galerijos metodą galime taikyti atskiroje problemos sprendi- 
mo fazėje arba per viso proceso. Taikydami etapinį metodą, lapus 
galime sukabinti tokia seka: informacija, problema, idėja, sprendi- 
mas, pritarimas ir veiksmų planas. Šie žodžiai užrašomi kaip lapų 
antraštės. 

Dalyviai juda nuo informacijos prie problemos ir t. t. Kai jie 
užrašo idėjas veiksmų planui, grįžta į pradžią ir vėl ima sukti naują 
ratą. Ir taip kelis kartus. Kiekvienas juda savo tempu. Judėjimas taip 
pat stimuliuoja žmogaus mąstymą. 

Vienas iš galerijos metodo variantų yra rašyti ant mažų lape- 
lių, kurie vėliau suklijuojami ant didelių popieriaus lapų. 

Galerijos metodą taip pat tinka derinti su kitais metodais. Ga- 
lime, pavyzdžiui, padaryti pertrauką ir leisti dalyviams skambant 
foninei muzikai stebėti vaizdus. Tai irgi veikia kaip papildomi sti- 
mulai. Tada grįžtame prie rašymo. Arba galime prieš rašymą, rašant 
arba po visko surengti diskusijas grupėje. 

Tokiame procese gali dalyvauti daug žmonių. Produktyvumas 
bus didelis, nes visi rašo kaip įmanydami greičiau arba puola rašyti 
iš karto, kai tik jiems kyla kokia mintis. 

Visi galvoja taip, kaip yra įpratę. Rašymu grindžiamas meto- 
das leidžia žmogui mąstyti įprastai. Galerijos metodas taip padeda 
kombinuoti su iš kitų dalyvių gaunamais stimulais. 

Šias įvairias smegenų audrinimo formas galima kaitalioti tar- 
pusavyje. Dažnai pakaitomis taikomas smegenų audrinimas žodžiu 
ir raštu. 

Santrauka 


Smegenų audrinimas yra vienas iš seniausių ir geriausiai 
žinomų kūrybiško problemų sprendimo metodų. Jo pagrindu 
sukurta daug naujesnių metodų, ir jis dažnai tampa kitų me- 
todų dalimi. 

Smegenų audrinimas visų pirma yra grupinė technika. 
Keturios svarbiausios taisyklės smegenų audrinimo sesijoms: 


1. Jokios kritikos ar vertinimo, kol vyksta smegenų audri- 
nimas. 

2. Atsipalaiduokite. 

3. Raskite kuo daugiau idėjų. 

4. Remkitės ir toliau vystykite ankstesnes idėjas. 


Metodas duoda gerų rezultatų, jei jis taikomas spren- 
džiant tinkamas problemas. Taip pat svarbu, kad grupė būtų 
įgudusi taikyti šį metodą. 

Smegenų audrinimą tinka rengti kūrybiško problemų 


sprendimo proceso divergavimo fazėse. 

Neigiamas smegenų audrinimas rengiamas siekiant iden- 
tifikuoti silpnąsias vietas, klaidas ir tuomet, kai svarbu nepra- 
leisti pasirinktų sprendimų trūkumų. Metodas remiasi tomis 
pačiomis taisyklėmis, kaip ir tradicinis smegenų audrinimas. 

Galvodami idėjas, žmonės savo pasiūlymus užrašo užuot 
išsakę žodžiu. Idėjų rašymas užtikrina didesnį anonimiškumą 
nei smegenų audrinimas kalbant, tačiau nėra toks spontaniškas. 

Taikant užrašų knygelės metodą, pasiūlymai užrašomi 
knygelėje. Metodą galima taikyti ir individualiai, ir grupėms. 

Vienas idėjų rašymo variantų yra atskirų lapų metodas. 
Dalyviai susėda aplink stalą ir atskiruose popieriaus lapuose 
surašo savo idėjas. Tada visi lapai sudedami į idėjų banką stalo 
viduryje. Po to dalyviai paima iš idėjų banko po lapą ir ten 
prirašo savo pasiūlymus. 

Taikant galerijos metodą, dideli popieriaus lapai suklijuo- 
jami ant sienų. Dalyviai vaikšto ratu ir juose įrašo savo pasiūly- 
mus. Metodas gali būti labai produktyvus, nes rašo visi. 

Užduotys 

Sugalvok sau užduotį ir (arba) paanalizuok tokią problemą: su- 
galvoti daugiau užsiėmimų keliaujantiems traukiniu. 

1 

Kai kils idėjų, jas užrašyk. 


2 
Pasistenk sugalvoti dar daugiau idėjų, tačiau jų neužrašyk. 


3 
Surenk sau smegenų audrinimą žodžiu, remkis ta pačia problema 


arba ta, kurią pats sugalvosi. 

14. KITI METODAI 


Išmintis gyvena ne vienuose namuose. 
Basutų patarlė (Lesotas) 


Tas, kuris užduoda daug klausimų, gilina daugelio išmintį. 
Bakongųy patarlė (Kongas) 
Jei nori reikalą išspręsti taip, kaip priklauso, pasiklausk trijų senolių. 


Kiny patarlė 
Klausk žmonių patarimo, bet spręsk pats. 
Ukrainiečių patarlė 


Metodų gausa 


Tai, kas vadinama kūrybišku problemų sprendimu, apima daug 
įvairių metodų ir technikų. Esu girdėjęs sakant, kad jų yra šimtas ar du 
šimtai. Daugelis yra tų pačių metodų variacijos. Suvokę svarbiausius 
principus, galite lengvai kurti naujus metodus ir pavadinti juos savo 
vardu ar suteikti jiems kokį kitą gražų pavadinimą. 


Panašumai ir Tačiau dalis metodų vis dėlto gerokai skiriasi tiek principais, ku- 
skirtumai riais jie grindžiami, tiek ir tų principų taikymu. Viskas keičiasi labai 

greitai, moksliniai tyrimai ir praktika nuolatos pateikia vis naujų žinių. 
Atsiranda vis naujų metodų, todėl visada galima išmokti ką nors nauja. 
Dabar apžvelgsime porą kitų metodų, apie kuriuos vertėtų žinoti 
dėl štai šių priežasčių: 
Naudingi metodai - Jie gali būti naudingi priedai prie to, ką jau esame išnagrinėję. 
- Galime juos laikyti mūsų aptartų principų ir technikų praktiniu 
taikymu. 
- Jie kartais yra taikomi. 
- Jie gali duoti gerų rezultatų. 


Abu metodus geriausia taikyti dirbant grupėmis. Dalyviams ski- 
riami trys pagrindiniai vaidmenys. Vienas asmuo tampa procesų va- 
dovu, kitas - problemos savininku, o likusi dalis - resursų grupe, pa- 
dėsiančia problemos savininkui išspręsti problemą. 


Inovatyvus problemų sprendimas (IPS) 


Inovatyvaus problemų sprendimo metodas remiasi panašiais prin- 
cipais, kaip ir smegenų audrinimas. Jį sudaro šie pagrindiniai etapai: 


Pagrindiniai žingsniai - Pasirengimas problemos sprendimui. 
- Problemos formulavimas. 
- Pirminės idėjos. 
- Problemos performulavimas. 
- Naujos idėjos. 
- Idėjų atranka. 
- Išvada. 


Du susitikimai Šie etapai išnagrinėjami dviejų susitikimų metu. Pirmasis susiti- 
kimas - tai pasirengimo problemos sprendimui etapas, kuriame daly- 
vauja proceso vadovas ir problemos savininkas. Kiti etapai nagrinėja- 
mi per antrąjį susitikimą, kai sprendžiama pati problema. 

Panagrinėkime kiekvieną etapą atskirai. 


Pasirengimas problemos sprendimui 

Prieš problemos sprendimo sesiją problemos savininkas ir pro- 
ceso vadovas susitinka norėdami išsiaiškinti problemą, konkrečiai ir 
glaustai ją suformuluoti. Šį etapą galėtume suskaidyti į tris dalis: 


Formulavimas ir - pateikite trumpą ir raktiniais žodžiais paremtą problemos for- 
pagrindimas muluotę; 

- raskite problemos priežastį ir svarbiausią informaciją, susijusią 
su problema; 
- prisiminkite bandytus įgyvendinti sprendimus. 


Šis parengiamasis susitikimas gali padėti problemos savininkui 
pačiam geriau išsiaiškinti problemą ir būti tikslesniam, kai nagrinėti 
problemą imsis resursų grupė. 

Kai kada toks parengiamasis susitikimas neorganizuojamas. To- 
kiu atveju pasirengimas problemos sprendimui atliekamas problemos 
sprendimo sesijos pradžioje, todėl nėra aiškios takoskyros tarp šio ir 
kito etapo. 


Problemos formulavimas 
Tarkime, jau įvyko pasirengimo problemos sprendimui susitiki- 
mas. Problemos sprendimo sesija pradedama nuo to, kad pirmiausia 
grupei yra pristatoma problema. 
Pradedame nuo glausto problemos suformulavimo. Užrašęs jos 
Papasakok grupei formuluotę, savininkas pateikia svarbiausią informaciją apie prielai- 
das. Problemą galima išsiaiškinti paklausiant: 


- Kodėl tai yra problema? 

- Kokia problemos priežastis? 

- Kiek ji tęsiasi? 

- Kaip ji pasireiškia? 

- Kas bandyta daryti ir kas iki šiol dar nemėginta? 

Nebūtina iki galo atskleisti ar aprašyti problemos. Mums tereikia 
problemą aprašyti tiek, kad galėtume pradėti ją nagrinėti. 


Pirminės idėjos 
Bandome rasti tas idėjas, kurios į galvą ateina pirmos. Grupėje 
Sprendimą priima gali būti žmonių, kuriems kyla idėjų iš karto, kai tik sužino problemą. 
problemos savininkas Galbūt jos bus pakankamai geros ir padės viską išspręsti. Tokiu atveju 
šis etapas ir baigiamas. 
Nepamirškite, kad būtent problemos savininkas sprendžia, 
ar jam / jai vienas ar kitas sprendimas tinka, ar ne. 


Problemos performulavimas 
"Tik dabar imamės nuodugniau dirbti ir pradedame nuo problemos 
performulavimo. Ją išskaidome, surandame kitus aspektus, išbandome 
analogijas ir t. t. Trumpai tariant, pasitelkiame mums žinomus metodus. 
Problemas reikia performuluoti taip, kad jos būtų orientuotos į 
Renkasi problemos sprendimą ir pateiktos klausiamąja forma su žodeliu „kodėl*“. Proble- 
savininkas mos savininkas pasirenka tą problemos formuluotę, kurią jis norėtų 
nagrinėti toliau, ir paaiškina, kodėl pasirinko būtent ją. 

Ieškok idėjų 


Atsirink ir apdorok 


Iš pirmo žvilgsnio 
nesusiję 


Patyręs proceso 
vadovas 


Naujos idėjos 

Pirmiausia pats problemos savininkas turi pagalvoti, ar jis mato 
idėjų, kurios galėtų išspręsti performuluotą problemą. Jei ne, ieškome 
daugiau idėjų. Čia galime surengti smegenų audrinimą arba pritaikyti 
kitus metodus, kad paskatintume idėjų generavimą. 


Idėjų atranka 

Problemos savininkas pasirenka vieną ar kelias idėjas, kurios, jo 
manymu, galėtų išspręsti problemą. Jis randa idėjos stipriąsias ir silp- 
nąsias vietas. Tam galime pasitelkti konstruktyvius komentarus - pir- 
miausia išsakyti tris teigiamus dalykus ir tik tada - pagrindinį prieš- 
taravimą - taip, kaip jau išmokome. Toliau idėja vystoma integruojant 
naujas idėjas, kurios mums padėtų pašalinti trūkumus. 

Šitaip ir toliau ieškome idėjų, jų trūkumų, randame naujų idėjų, 
kurios padeda tuos trūkumus šalinti ir t. t. Tęsiame tol, kol galiausiai 
liekame patenkinti rezultatu, arba tol, kol turime laiko. 


Išvada 

Problemos savininkas ima visa tai, kas problemos sprendimo 
metu surašyta ant popieriaus. Naujos idėjos, kilusios po sesijos, pro- 
blemos savininkui perduodamos vėliau. 


PAGALVOK: 

Praleidus kai kuriuos etapus ir pakeitus eiliškumą, kūrybiš- 
ko problemų sprendimo metodą galima paversti inovatyvaus 
problemų sprendimo metodu. Kaip tai padaryti? 


Sinektika 


Terminas „sinektika“ yra kilęs iš graikų kalbos ir reiškia sujungti 
elementus, kurie, atrodo, tarpusavyje neturi nieko bendro. Dažniausiai 
kalbama net apie keletą sinektikos metodo supratimo ir taikymo vari- 
antų. Labiausiai žinomas (Synectics) yra sukurtas JAV. Kitas variantas 
sukurtas Vokietijoje. Kaip teigia jo kūrėjai, tarp šio ir amerikietiškojo 
nėra nieko bendro. 

Vis dėlto man atrodo, kad tarp jų yra daug panašumų, ir šioje 
knygoje remsiuosi abiem šiais metodais. 

Sinektika dažniausiai taikoma dirbant grupėmis, kurioms va- 
dovauja proceso vadovas. Grupei sunku funkcionuoti be patyrusio 
vadovo, nes sinektikoje taikomos tokios technikos, kurios iš pirmo 

Du principai 


Žingsniai 


Formuluok ir 
analizuok 


Išsakyk idėjas 


Naujas apibrėžimas 


Išvykos 


žvilgsnio gali pasirodyti sunkiai priimamos. Taip pat labai svarbu, kad 
grupėje būtų sukurta reikiama atmosfera. 
Sinektika grindžiama dviem principais: 


- Tai, kas nepažįstama, paversti pažįstama. 
- Tai, kas pažįstama, paversti nepažįstama. 


Tam naudojamos analogijos. Vėliau apie tai pakalbėsime išsamiau. 
Sinektika susideda iš šių etapų: 


- Problema. 

- Pirminės idėjos. 

- Naujas problemos apibrėžimas. 
- Protinė išvyka. 

- Priverstinė sąsaja. 

- Sprendimas. 

- Sprendimo pasirinkimas. 


Atskirai nagrinėsime kiekvieną etapą. 


Problema 

Problemą suformuluojame ir išanalizuojame. Čia jau galime pasi- 
telkti analogijas - jos padės geriau suvokti problemą. Kas nepažįstama, 
stengiamasi paversti tuo, kas pažįstama. 


Pirminės idėjos 

Čia pateikiamos idėjos, kurios jau kilo darbo metu, taip pat ir 
kitos lengvai gimusios idėjos. 

Mūsų tikslas yra išsakyti akivaizdžias idėjas, kad jos netrukdytų 
generuoti naujas ir šviežias. Taip pat siekiame prisidėti prie tolesnio 
problemos aiškinimo. 

Gali būti, kad kuri nors iš anksčiau turimų idėjų yra pakankamai gera, 
tačiau dažniausiai taip nebūna. Aiškindamas, kodėl idėja nėra pakankamai 
gera, problemos savininkas gali dar aiškiau išdėstyti pačią problemą. 


Naujas problemos apibrėžimas 

Remdamiesi naujai paaiškėjusiais dalykais, taip pat pasitelkdami 
kitus metodus, naujai apibrėžiame problemą. 

Galiausiai išsirenkame tą problemos formuluotę, kurią norėsime 
vartoti toliau. 


Protinė išvyka 

Šiam etapui skiriama daugiausia jėgų, ir tai galima laikyti sinekti- 
kos esme. Mes tarsi atsiribojame nuo problemos ir persikeliame min- 
timis kitur. Tokios „išvykos“ metu intensyviai naudojamos analogijos. 
Panagrinėsime keletą tokiu atveju naudojamų analogijų tipų. 

Asmeninė analogija 


Tiesioginė analogija 


Simbolinė analogija 


Fantastinė analogija 


Rask sąsajas 


1. Asmeninė analogija 

Tai reiškia, kad stengiamės problemos savybes ar kita, kas susiję 
su problema, susieti su savimi. Anksčiau nagrinėjome pavyzdį su viš- 
tomis savame kieme. Galėjome įsivaizduoti, ką reiškia būti vištomis, 
kiemu, po kurį jos vaikštinėjo, ar grūdais, kuriuos jos lesė, ir t. t. 


2. Tiesioginė analogija 

Čia stengiamės aptikti iš kitų sričių tai, kas būtų analogiška mūsų 
problemai gamtoje, technikoje, politikoje, mene ir t. t. Neleisti kuriai 
nors partijai įžengti į Parlamentą galėtų būti analogija mūsų atvejui su 
vištomis. Analogija iš gamtos - išsivalyti kailį nuo parazitų. 


3. Simbolinės analogijos 

Tai analogijos, kurios yra tiek nutolusios nuo problemos, kad ne- 
galėtume jų pavadinti tiesioginėmis. Jos, atrodytų, neturi nieko bendro 
su nagrinėjama problema. Čia svarbiau tai, kad analogijos stimuliuotų 
mūsų mąstymą. Galėtume paimti sakinį „Vakarinė saulė dangų nudažo 
raudonai“ - ir tai būtų analogija vištoms. Dažniausiai mums pavyksta 
susieti bet kokį teiginį su mūsų turima problema. Vakarinė saulė gali 
simbolizuoti vakarienei kepamą kiaušinienę. Vakarinė žara greičiau- 
siai suvokiama kaip kažkas malonaus. Analoginė šio simbolinio teigi- 
nio traktuotė galėtų būti: vakarienei būtų gerai išsikepti kiaušinienės. 


4. Fantastinės analogijos 

Čia pradedame nuo to, kas greičiau yra fantazija nei realybė. Gali- 
me, pavyzdžiui, išgalvoti kokį įsivaizduojamą svajonių sprendimą, ku- 
rio niekaip negalėtume realizuoti tikrovėje. Analogija galėtų būti kelis 
metrus nulėkęs grūdas, kai sprogsta subrendęs jo lukštas. Tai galima 
paversti tokia idėja: vištos nuplazdės atgal į savo kiemą, kai gaus lesti 
mūsų pusėje. Tačiau vėl gali jas paskatinti grįžti atgal, jei jos kiaušinius 
deda mūsų kieme. 


Radę pakankamai analogijų, pereiname prie kito etapo. 


Priverstinė sąsaja 

Tai reiškia rasti sąsają tarp to, ką pasirinkome analogija, ir mūsų 
problemos. Jau ėmėmės to, kai palaipsniui siejome grūdus su turima 
problema - svetimomis vištomis mūsų kieme. 

Galime judėti pirmyn ir prieiti prie išvados, kad vištų savininkas 
turi susirinkti savo vištas, nes jos deda kiaušinius mūsų kieme. Tada 
belieka pasiūlyti jam laikyti vištas savame kieme, kol jos nesudėjo pas 
mus dar daugiau kiaušinių. 

Viską, ką aptarėme kalbėdami apie analogijas, asociacijas ir pri- 
verstines kombinacijas, galima pritaikyti šiame etape. 

Sprendimas 

Toliau vystome turimas idėjas ir sprendimus, kuriuos randame 
pritaikydami analogijas. 

Šiame etape galime pritaikyti viską, ką aptarėme kalbėdami apie 
idėjų vystymą ir sprendimų formulavimą. 

Ne visuomet pavyks pasiekti realizuotiną sprendimą. Tačiau perėję 
sinektikos procesus dažnai geriau suvoksime pačią problemą, o tada, tu- 
rėdami naują problemos formuluotę, galėsime procesą pakartoti. 


PAGALVOK: 
Koks ryšys tarp kūrybiško problemų sprendimo ir sinektikos? 


Iš kūrybiško problemų sprendimo kilę metodai 


Remiantis kūrybiško problemų sprendimo metodu galima kurti 
naujus metodus. Tai įmanoma: 


Sukeisk - keičiant etapų eiliškumą; 
Praleisk - praleidžiant etapus; 
Įterpk - įterpiant naujus etapus; 


- kūrybiško problemų sprendimo etapais taikant įvairius meto- 
dus ir technikas. 


Taip galime nuo kūrybiško problemų sprendimo metodo pereiti 
prie daugumos mums žinomų problemų sprendimo metodų. 

Tai reiškia, kad įsisavinę tokį išsamų metodą, kaip KPS, galime 
lengvai jį pritaikyti naujiems dalykams, kurių išmokstame spręsdami 
problemas. 

Kai kurie problemų sprendimo metodų kūrėjai ir jų kruopščiausi 
mokiniai mano, kad jų metodus reikia taikyti tiksliai. Jie ypač pabrėžia, 
kad metodų negalima maišyti su kitais ar „teršti“, įvedant vieną kitą 
elementą iš kitų metodų. 

Kiekvieno valia iš pagarbos laikytis šių nurodymų. Aš pats žvel- 
giu į tai praktiškiau ir taikau tuos metodus, kuriuos išmanau ir kurie 
duoda rezultatų. 

Santrauka 


Egzistuoja daugybė problemų sprendimo metodų. Dau- 
gelis jų yra kilę iš kūrybiško problemų sprendimo metodo, pa- 
keitus jo etapų eiliškumą, išėmus ar įterpus naujų, pritaikius 
kitas technikas ar metodus, kurie yra kūrybiško problemų 
sprendimo metodo dalis. 

Inovatyvaus problemų sprendimo metodas dažniausiai 
taikomas dirbant grupėmis, kai yra problemos savininkas ir 
proceso vadovas. Darbas pradedamas nuo pasirengimo spręsti 
problemą, kurį atlieka problemos savininkas ir proceso vado- 
vas. Kitame susitikime - problemos sprendimo sesijoje - da- 
lyvauja jau ir likusi grupės dalis. Jame darbas suskirstytas į to- 
kius etapus: 


- Pasirengimas problemos sprendimui. 
- Problemos formulavimas. 

- Pirminės idėjos. 

- Problemos performulavimas. 

- Naujos idėjos. 

- Idėjų atranka. 

- Išvada. 


Kitas žinomas metodas yra sinektika. Siekiant, kad jis ge- 
rai veiktų, reikia turėti patyrusį proceso vadovą. 

Sinektika remiasi tuo, kad pažįstama paverčiama nepa- 
žįstama, ir atvirkščiai. Sinektika daugiausia remiasi analogijų 
naudojimu. Šį metodą sudaro tokie etapai: 


- Problema. 

- Pirminės idėjos. 

- Naujas problemos apibrėžimas. 
- Protinė išvyka. 

- Priverstinė sąsaja. 

- Sprendimas. 

- Sprendimo pasirinkimas. 

Užduotys 


1 
Pasirink kurią nors iš savo užduočių arba problemų. Pritaikyk 
metodus taip, kaip mokėmės šiame skyriuje, ir bandyk rasti sprendimą. 


2 

Biblioteka nusprendė užsisakyti dešimt-dvidešimt laikraščių ar 
žurnalų, kurie padėtų skaitytojams spręsti įvairiausias problemas, su 
kuriomis susiduriama asmeniniame ir profesiniame gyvenime. Suda- 
ryk sąrašą leidinių, kuriuos bibliotekai vertėtų užsisakyti. 


3 
Sugalvok užduotį arba problemą ir ją išspręsk. 

15. PASITELK PASĄMONĘ 


Tai, kas iš pradžių labiausiai pribloškia - tai tie netikėti atradimai. Tai 
akivaizdžiai liudija apie ilgą pasąmonės darbą. Man atrodo, kad pasą- 
monė atlieka nediskutuotiną vaidmenį matematikos raidai. 

H. Poincarė 


Fizikai turi turėti gyvą intuityvų gebėjimą įsivaizduoti naujai kylančias 
idėjas pasitelkus ne dedukciją, o kuriamąją vaizduotę. 
M. Planck 


Suslapstytos begalybėje smegenų erdvių ir vingių mūsų mintys yra 
sujungtos daugybe gijų. 
S. Rogers 


Mano protas sujauktas kaip trykštantis fontanas. Ir aš pats neįžvelgiu jo 
dugno. 
W. Shakespeare 


- Nenoriu jo žadinti. Gal jis kaip tik sapnuoja kokį genialų išradimą. 


Visi pasitelkiame pasąmonę 


Kai mąstome sąmoningai, atkreipiame dėmesį į daugumą savo 
minčių. Tačiau smegenyse vyksta ir tokie mąstymo procesai, į kuriuos 
tiesiog nereaguojame. Dažnai sąmoningos ir nesąmoningos mintys su- 
sipina tarpusavyje. Siekiant apibūdinti įvairias smegenų sąmoningumo 
būsenas, vartojami įvairūs terminai: sąmonė, nesąmoningumas, pasą- 

monė, viršsąmonė ir t. t. Nėra sutariama, kaip šiuos terminus vartoti, 
ar kiek jie apskritai yra prasmingi kaip posakiai ir sąvokos. Mums tai 
nėra labai svarbu. Kalbėdami apie įvairią protinę veiklą, kuri nėra tie- 
siogiai sąmoninga, vartosime terminą „pasąmonė“. 

Pasąmonė atlieka svarbų vaidmenį susidūrus su kūrybiškumu ir 
sprendžiant problemas. 

Palauk iki ryto Kasdienes problemas spręsdami dažnai pasakome „rytas už vaka- 
rą gudresnis“. Tyrimai taip pat parodo, kad problemos sprendimas gali 
būti kitoks, jei prieš jį priimdami šiek tiek palūkėsime. 

Daugelis esame patyrę, kaip beviltiškai stengdamiesi kažką pri- 
siminti po kurio laiko atsakymą prisimename. Taip pat visiems gerai 
pažįstamos situacijos, kai ko nors nepasakėme ar nepadarėme, o vėliau 
į galvą ateina daugybė dalykų, kuriuos galėjome pasakyti, arba kaip 

Nebaigta situacija galėjome savo teiginius papildyti. Smegenys dar nebaigė savo darbo ir 
toliau ieškojo idėjų ir sprendimų. Jei būtume iki galo išsprendę vieną ar 
kitą klausimą, mūsų smegenys taip aktyviai nebedirbtų. 

Problemų sprendimas yra visiškai sąmoningas ir savanoriškas 
procesas. Tačiau pasąmonė vis tiek atlieka svarbų ir reikšmingą vaid- 
menį. 

Nedaug žinome apie tai, kas mūsų pasąmonėje vyksta sprendžiant 
problemą. Tačiau šį tą vis dėlto suvokiame ir galime tai pritaikyti prak- 
tiškai spręsdami vieną ar kitą problemą. 


Duok pasąmonei darbo 


Aktyvus naudojimas Aktyviai pasąmonę pasitelkiame dažniau netiesiogiai nei tiesio- 
giai. Rezultatą būna sunku nuspėti. Čia kaip loterijoje. Negali būti ti- 
kras, ar laimėsi, tačiau gali padidinti savo galimybes nusipirkęs dau- 
giau loterijos bilietų. 

Žinome, kad pasąmonė yra idėjų, informacijos, vaizdinių, emo- 
cijų ir kt. „talpykla“. Spręsdami problemas mes pasitelkiame pasąmonę 
ir, stebėdami kas vyksta, pamažu: 


- sužinome daugiau apie tai, kaip ji veikia; 

- vis geriau pastebime, kaip ji veikia; 

- sužinome, kada ir kaip galime aktyviai ją pasitelkti; 
- imame jausti, kada kažkas mūsų pasąmonėje vyksta. 


Inkubuok Paprastas būdas išnaudoti pasąmonę yra aktyviai naudoti inku- 
baciją. Eksperimentai rodo, kad inkubacija gali būti naudinga proble- 
mų sprendimo procese. Nėra visiškai aišku, kas tuo metu vyksta sme- 

Pritaikyk mąstymo 
būdą 


Pasitelk pasąmonę 


Rask informacijos 


Klausk 


Tai patinka 
pasąmonei 


Galvok vaizdais 


Neaiškūs vaizdai 


Įsiklausyk 


genyse, tačiau pasąmonė vis tiek išlieka įjungta ir sprendžia problemą, 
todėl galime suteikti sau galimybę ir laiko tam, kad inkubacija imtų 
veikti. Spręsdami problemą turime daryti trumpas ar ilgesnes pertrau- 
kas, tuomet daugiau padės ir mūsų pasąmonė. 

Inkubacija gali padėti nutraukti tą mąstymo būdą, kuris mus šiuo 
metu yra įtraukęs. Sąmoningas mąstymas lengvai nukrypsta tam tikra 
viena linkme, t. y. mes susikoncentruojame į tam tikrus mąstymo bū- 
dus ar problemas. Susikaupiame. Dėl to išmėginame tas galimybes, ku- 
rias turime būtent tame kelyje. Dažnai tokio susikoncentravimo reikia, 
tačiau tai gali kelti ir šiokią tokią grėsmę nepastebėti arba neišnaudoti 
kitų veikimo būdų. 

Inkubacija geriausiai veikia, jei jos metu užsiimame visiškai kuo 
nors kitu nei mūsų nagrinėjama problema. 

Taip pat galime aktyviau pasitelkti pasąmonę, t. y. duoti jai už- 
duočių ir užduoti klausimų. Tai bus lengviau padaryti, jei sągmonin- 
gai tam pasiruošime - taip padėsime pasąmonei dirbti toliau. Pavyz- 
džiui, šitaip: 


Faktai 

Rask faktų ir informacijos. Pasąmonei jos reikia. Ji pajėgi apdo- 
roti didžiulius kiekius informacijos - kur kas daugiau nei sąmoningoji 
smegenų dalis. 


Klausimai 

Sugalvokite daug problemų ir formuluokite jas į sprendimus nu- 
kreiptų klausimų forma. Tai įjungia pasąmonę ir leidžia jai į problemą 
pažvelgti įvairiais kampais. 


Analogijos ir asociacijos 

Šituos dalykus pasąmonė labai mėgsta. Performuokite informaci- 
ją ir klausimus pasitelkdami analogijas ir asociacijas. Tai gali paskatinti 
kitas minčių sekas ir duoti naujų rezultatų. 


Vaizdiniai 

Pasąmonė labai gerai mąsto vaizdiniais. Pamaitink ją informacija 
ir vaizdinėmis problemų formuluotėmis. Šiuo atveju verta pasklaidyti 
nuotraukas, nupiešti eskizų ir figūrų, taip pat - įsivaizduoti. 

Verta skirti laiko tam, kad rastumėte analogijų vaizdiniams ir iš jų ky- 
lančioms asociacijoms. Pamėginkite išgauti ir ne tokių ryškių vaizdinių. 


Jausmai ir nuotaikos 

Jausmai atlieka svarbų vaidmenį smegenims kaupiant ir apdoro- 
jant informaciją. Pajusk, kokius jausmus tau sukelia viena ar kita infor- 
macija ir problema. 

Sukurk nebaigtas situacijas 
Nebaigtos situacijos Kaip minėta, protas dažnai toliau apdoroja nebaigtas situacijas. 
Sukurk situacijas, kuriose yra informacijos ir problemų. Įsivaizduok 
nebaigtų situacijų raidą. Pasirink tokias situacijas, kurių baigties iš 
anksto nežinai. 


Klausk tiesiogiai 

Tai, kas paprasčiausia, dažnai būna geriausia. Gali savo paties pa- 
sąmonei užduoti tiesmuką klausimą. Tai, žinoma, vyksta ir anksčiau 
išvardytuose procesuose, tačiau pravers ir klausimą suformuluoti tie- 
siogiai - tarsi ko nors klaustum. 


Pasąmonė ne tik pateikia AHA! įžvalgas, nors jas yra lengviausia 
Įvairaus lygio pagalba pastebėti, ji prisideda ir mažais žingsneliais, kurie gali būti beveik ne- 
pastebimi sprendžiant įvairias problemas. 
Dažnai sąmoningą ir pasąmoningą mąstymą verta kaitalioti. Įjun- 
giame tai vieną, tai kitą smegenų dalį. Tai galima daryti kelias sekundes, 
mėnesius ar net metus trunkančios problemos sprendimo situacijose. 


Leisk sau svajoti 


Benzeno žiedinės struktūros atradimas buvo svarbus žingsnis 
chemijos moksle. Čia pateikiamas paties mokslininko Kekulės aprašy- 
mas, kaip jam tai pavyko. 

Kekulės sapnas „Pasukau krėslą į židinyje rusenančios ugnies pusę ir užsnūdau. 
Prieš akis vėl šmėsčiojo atomai. Mažos grupelės kukliai laikėsi antra- 
me plane. Mano sąmonės akį patraukė vis pasikartojantys vaizdai, di- 
desnės skirtingų formų struktūros. Susidarydavo ilgos eilės, jos visos 
judesyje sukiodavosi ir raitydavosi kaip gyvatės. Ir štai! Kas tai? Viena 
gyvatė čiupo sau už uodegos, ir visa ši forma ėmė vaipydamasi suktis 
mano akyse. Pabudau lyg žaibo trenktas. Tąkart visą likusią naktį pra- 
sėdėjau ruošdamas hipotezės rezultatus.“ 

Kekulės sapnas pasufleravo kūrybišką sudėtingos problemos 
sprendimą. Sapnai patys savaime yra kūrybiški. Jie gali būti lyg aukš- 
čiausios klasės kino menas, su visais galimais efektais. Daug didžių iš- 
radimų yra padaryta miegant. Štai keletas žinomiausių pavyzdžių. 

Periodinė lentelė Periodinė lentelė chemijoje siejama su Mendelejevu. Jis yra rašęs, 
kaip jam pavyko ją sukurti: 

„Kartą susapnavau lentelę, kurioje visi pagrindiniai elementai su- 
sidėliojo teisingose vietose. Nubudau ir visa tai užrašiau ant popieriaus 

Tristanas ir Izolda 


„Velnio trelių sonata“ 


Nobelio premija 


Atomo modelis 


Daktaras Džekilis ir 
Misteris Haidas 


Požiūris į sapnus 


lapo. Vėliau tik vienoje vietoje teko kai ką pakeisti.“ 

Iš Wagnerio laiško Mathildei Wesendonck: 

„Štai paklausyk apie vieną sapną. Sapną, kurį paverčiau garsu. 
Visa tai aš susapnavau. Mano vargšė galva niekada nebūtų tyčia sugal- 
vojusi ko nors panašaus.“ 

Šitaip gimė opera „Tristanas ir Izolda“. 

Giuseppe Tartinis sykį susapnavo, kad velnias tapo jo vergu. Sa- 
pne jis davė velniui smuiką, ir jo didžiai nuostabai velnias sugriežė to- 
kio įstabaus grožio sonatą, kad ji peržengė net pačią įžūliausią jo fanta- 
zijos polėkį. Nubudęs jis pamėgino prisiminti muziką ir ją užrašė. Taip 
gimė „Velnio trelių sonata“. 

Tačiau sapnuose pagelbsti ne tik velnias. Matematikas Ramanu- 
janas taip pat yra pasakojęs, kad sapnuose jį ne kartą lankė indų deivė 
Namakl. Ji pasakydavo matematines formules, kurias jam atsibudus 
tereikėdavo užrašyti ir patvirtinti. 

Sapnai yra padėję gauti Nobelio premiją. Loewis eilę metų tyrinė- 
jo su nerviniais impulsais susijusių cheminių reakcijų problemą. Jam 
niekaip nepavyko sugalvoti, kaip atlikti eksperimentą, kuris duotų at- 
sakymus į rūpimus klausimus. Vieną naktį sapne kilo keletas idėjų. Jis 
atsibudo, jas užrašė ir toliau ramiai miegojo. Tačiau ryte nebesisekė 
aptikti jokios prasmės savo naktiniuose užrašuose. Kitą naktį jis kanki- 
nosi iki paryčių, kol vėl prisiminė. Šį kartą neberizikavo, nuėjo tiesiai į 
laboratoriją ir kibo į darbą. Už šį darbą vėliau jam buvo paskirta Nobe- 
lio premija, nes Loewis įrodė, kad aktyvios cheminės jungtys dalyvauja 
nerviniuose impulsuose. 

Žymus fizikas Nielsas Bohras yra gerbiamas už atomo modelį 
elektronais apsuptą šerdį. Šis išradimas taip pat gimė sapne. Bohr susa- 
pnavo, kad stovi ant saulės, kuri buvo ne kas kita, kaip degančios dujos. 
Planetos sukosi aplink saulę, tarpusavyje sujungtos plonyčiais siūlais. 
Pasitelkus analogijas jam pavyko sugalvoti savą atomo modelį. 

Egzistuoja daugybė pavyzdžių, kaip žmonės vieną ar kitą dalyką 
sugalvoja sapne. Mūsų paskutinis pavyzdys - Robertas Louisas Steven- 
sonas, kuris susapnavo vėliau taip išgarsėjusią istoriją apie Dr. Jekyll ir 
Mr. Hyde. 


Kai sprendimą randame sapnuose, prieš tai dažniausiai esame 
nemažai su tuo padirbėję, dažnai - ilgai ir intensyviai. Sapnai gali būti 
tiesioginiai arba turėti simbolinę formą, kaip, tarkim, Bohro atveju. 

Tyrinėtas yra ir ryšys tarp sapnų ir kūrybiškumo. Kūrybingesni 
žmonės dažnai kitaip reaguoja į savo sapnus. Jiems dažniau atrodo, kad 
sapnai gali būti naudingi ir taip pat dažniau tiki, kad sapnus įmanoma 
paveikti. Vienas tyrimas parodė, kad sapnuose, kuriuos atsimena kū- 
rybingesni žmonės, dažnai yra simbolikos ir daugiau neįprastų dalykų 
ar atsitikimų. 

Neaišku, kaip šiuos rezultatus reikėtų traktuoti. Tačiau atrodo, 
kad tolerantiškesnis požiūris į savo sapnus su keistu turiniu palankiai 
veikia ir mūsų kūrybiškumą. 

Miegas ir inkubacija Miegas leidžia ir inkubacijai ilgiau veikti. Būtų sunku progra- 
muoti sapnus taip, kad jie išspręstų problemą. Vieno eksperimento 
metu 500 studentų buvo paprašyti tai padaryti sapne. Tik septyniems 
pavyko rasti sprendimą sapnuojant. Tačiau pasitelkę sapnus galime pa- 
didinti tikimybę rasti sprendimą. Galima pasimokyti ir šioje srityje. 
Verta išnaudoti ne tik sapną, bet ir laiką prieš užmiegant, ir akimirkas 
tik pakirdus iš miegų. Tuomet smegenys yra kitokios būklės ir gali iš- 
ryškėti kitoks požiūris ar kilti naujų idėjų. 

Prieš užmiegant Tai, kas mūsų galvose gimsta prieš ir po miego arba sapnuojant, 

ir nubudus turėtume iš karto pasižymėti, kai tik atsiranda proga. Nors tą akimirką 
viską kuo aiškiausiai suprantame, netrukus galime viską pamiršti. 

Matytus sapnus dažniausiai vėliau tenka apdoroti. Sapnuose 
mums kilusios idėjos ir sprendimai turi būti apdorojami taip pat griež- 
tai ir kritiškai, kaip ir visa tai, ką sugalvojame kitokiais būdais. Norint 
problemas spręsti kūrybiškai ir pasitelkti sapnus nereiškia suvokti sap- 
nus kaip absoliučius atsakymus, pakuždėtus pasąmonės, velnio, miego 
deivės ar kt. Tai ne absoliutūs atsakymai, o tokie, kuriuos galbūt reikia 
suprasti teisingai. Tačiau jie yra gera pradžia tolesniam darbui. Kartais 
jie padeda rasti sprendimą, kartais - ne. 


PAGALVOK: 

Ar esi išsprendęs problemą sapne arba prieš užmigdamas, ar 
ką tik nubudęs? Kokios tai buvo problemos? Ką darei prieš 
tai ir po to? 


Fantazuoti taip pat naudinga 


Daugelis protinių pratybų ir programų gali būti vertinamos kaip 
fantazavimas. Pasirengimas ir planavimas taip pat dažnai turi savyje 
fantazijos. Pavyzdžiui, rengdamiesi poilsinei kelionei ir galvodami, ko 
mums gali prireikti įvairiose situacijose, mes taip pat fantazuojame. 
Pasitelkiame fantaziją kaip pagalbinę priemonę išspręsti problemą: pa- 
siruošk atostogoms. 

„Sapnavimas Fantazavimas gali būti naudojamas kaip pratybos: 

atmerktomis akimis“ - pamatyti dalykus kitaip; 
- atsidurti naujose ir nepažįstamose situacijose; 
- spręsti naujas kitokias problemas; 

- kurti vaizdinius ir mąstyti vaizdiniais; 
- logiškai mąstyti; 
- naudoti fantaziją, nuotaiką, jausmus ir intuiciją. 


Tai reiškia, kad fantazavimą galima pasitelkti ugdant įvairius ge- 
bėjimus, svarbius kūrybiškam problemų sprendimui. Tai suteikia ir tam 
tikros patirties, kuri bus naudinga sprendžiant problemas ir ateityje. 

Vaidmenų žaidimas Fantazavimą galima lyginti su vaidinimu, kuriame galime saugiai 
išbandyti įvairius vaidmenis. Mes susikuriame ne tik vaidmenį sau, vi- 
siems kitiems, bet ir užkulisius. 

Kai sprendžiame problemą, fantazavimą galima pritaikyti tiesio- 
giai, siekiant gauti naujų faktų, naujų požiūrių, naujų idėjų ir t. t. Tai 
leidžia tobulėti, suteikia patirties, naujos nuovokos ir gebėjimų, kurie 
galbūt kada nors pravers. 


PAGALVOK: 

Kaip fantazavimą pritaikai spręsdamas užduotis? O tobulin- 
damasis? Kokio tipo užduotis naudoji? Kam dar panaudotum 
fantazavimą? Ar kitur tai pritaikytum? 


Santrauka 


Pasąmonę pasitelkiame spręsdami problemas. Ją galime 
išnaudoti ir dar aktyviau. Tam turime ją „pamaitinti“ faktais, 
klausimais ir visa galimai naudinga informacija. Taip pat gali- 
me pasąmonei užduoti tiesioginius klausimus. 

Daug išradimų gimė sapnuojant. Sapnuojant yra gimę 
daug muzikos ir literatūros kūrinių. Sunku būtų sapnus užpro- 
gramuoti spręsti problemas. Tačiau įmanoma padidinti tiki- 
mybę sprendimui gimti sapne. Pozityvesnis ir atviresnis požiū- 
ris į savo sapnus gali teigiamai paveikti problemų sprendimą. 

Mintis, kurios kyla prieš užmiegant ar tik nubudus, reikė- 
tų tučtuojau pasižymėti, nes kitaip jas lengva pamiršti. 

Gerų rezultatų duoda ir inkubacinio laikotarpio naudoji- 
mas sprendžiant problemas. Geras senas metodas yra priminti 
sau, kad „rytas už vakarą gudresnis“. 

Fantazavimas gali būti geras būdas mokantis valdyti situa- 
cijas ir gebėjimą pažvelgti į dalykus kitaip. Tai galima pritaikyti 
ir tiesiogiai sprendžiant problemas. 

Užduotys 


1 
Sugalvok sau užduotį. Apdorok ir išspręsk ją fantazuodamas. 


2 

Sugalvok, kokioje srityje norėtum patobulinti savo gebėjimus. 
Kaip taip darytum? Išnagrinėk ir išspręsk visą problemą, pasitelkda- 
mas vaizdinius. 


3 

Sugalvok asmenį, gyvenantį dabar ar iš praeities, svetimą ar 
artimą. Pamąstyk, ką su šiuo žmogum norėtum kartu nuveikti. Įsi- 
vaizduok, kaip kartu veiktum. Nereikia būti realistu, kukliu ar ko- 
rektišku. 

Apversk situaciją ir pakartok visą procesą, t. y. tegul procesu pa- 
sirūpina tas kitas žmogus. 


4 

Sugalvok užduotį. Panagrinėk ją prieš eidamas miegoti. Paruošk 
užduotį pasąmonei taip, kaip pasiūlyta šiame skyriuje. Tačiau nesku- 
bėk ieškoti idėjų ir sprendimų. Pažiūrėk, kokios mintys tau kils prieš 
miegą, miegant, kai nubusi ir kai kitą dieną imsiesi nagrinėti užduotį. 

Metodai duoda 
rezultatų 


16. KŪRYBIŠKUMĄ GALIMA SKATIN- 
TI IR SLOPINTI 


Reikia drąsos būti kūrybingam. Kai tik tau kyla nauja idėja, priklausai 
absoliučiai mažumai. 
E. P Torrance 


Nedaug žmonių mąsto daugiau nei porą trejetą kartų per metus. Aš 
tapau garsus tarptautiniu mastu mąstydamas kartą kitą per savaitę. 
G. B. Shaw 


Jaunystėje pastebėjau, kad devyni iš dešimties dalykų man nepavykda- 
vo. Nenorėjau būti nevykėlis, tad ėmiau dirbti dešimteriopai. 
G. B. Shaw 


Asilas žino septynis būdus, kaip plaukti, tačiau pamatęs vandenį pa- 
miršta visus iki vieno. 
Posakis 


Kūrybiškumas nėra vien metodai ir technikos 


Kaip jau skaitėte ankstesniuose skyriuose, yra nemažai metodų ir 
technikų, padedančių didinti kūrybiškumą. Kai kurie siekia išmokyti 
įvairesnių mąstymo formų ir problemos sprendimo būtų, kiti siekia 
šalinti trukdžius ir lavinti tas žmogaus savybes, kurios yra svarbios kū- 
rybiškumui. Tyrimai rodo, kad šie metodai duoda rezultatų - ir ne vien 
kūrybiškumui ir gebėjimui spręsti problemas, bet ir kitiems žmogaus 
gebėjimams. 

Viena iš priežasčių, kodėl šie metodai veikia, yra tai, kad jie daro 
įtaką kūrybinei atmosferai — tiek paties žmogaus, tiek jį supančios 
aplinkos. 

Tačiau kūrybiškumas nėra technikos ir metodai. Jie - tik pagalbi- 
nės priemonės jį atskleisti. Kūrybiškumas priklauso ne tik nuo taiko- 
mų metodų ir mąstymo formų. Jam įtakos turi žmogaus asmenybė, jį 
supanti aplinka, visuomenė, kultūra ir visa istorinė raida. 

Pasirodo, kūrybiškumas vienoje aplinkoje klesti labiau nei kitoje. 
Kūrybiškesnei aplinkai būdingi tam tikri požymiai. Ten, kur panašūs 
požymiai kartojasi aplinkoje, kūrybiškumui skleistis yra sunkiau. 

Panašu, kad yra tam tikri žmogaus charakterio bruožai, kurie vie- 
naip ar kitaip paveikia žmogaus kūrybiškumą. Tai - bruožai, kuriuos 
mes visi turime. 

Tačiau ne visi padedami bruožų, kuriuos turime, galime ką nors 
padaryti ar išspręsti. Darydami sau įtaką, galime paveikti ir kitus. 

Aplinka stimuliuoja 
ir slopina 


Tipiniai blokai 


Vienas iš svarbiausių kūrybiškumo ir problemų sprendimo tech- 
nikų ir metodų tikslų yra kova su kliūtimis. Besimokydami problemų 
sprendimo metodų, išmokstame išvengti kai kurių mums trukdančių 
dalykų. Tačiau kliūtis šalinti galime mokytis ir nesigilindami į kūrybiš- 
ko problemų sprendimo metodus. 

Todėl vienas iš būdų lavinti kūrybiškumą yra ugdyti tas savybes, 
kurios jį skatina atsirasti. Ir šalinti arba mažinti tai, kas trukdo. 

Todėl atidžiau panagrinėsime tai, kas gali turėti įtakos. 

Per Groholt savo knygoje („Bevisst ledelse“), pateikia tipinių kū- 
rybiškumą slopinančių veiksnių sąrašą: 


Asmeniniai trikdžiai 

1. Pasyvi laikysena. 

2. Pasitikėjimo stoka. 

3. Kritikos baimė. 

4. Vertinanti pozicija. 

5. Savęs pripažinimo stoka. 
6. Pozityvių jausmų stoka. 

7. Poreikis to, kas pažįstama. 
8. Prisitaikymas. 

9. Perdėtas solidarumo jausmas. 
10. Emocinis sustingimas. 


Grupės trikdžiai 

1. Vertinimas. 

2. Grupinis spaudimas. 

3. Spaudimas sutarti. 

4. Vienbalsiškumas. 

5. Statusą turintys asmenys. 
6. Vadovo dirigavimas. 

7. Spaudimas kompetencijos atžvilgiu. 
8. Greitas sprendimas. 

9. Stiprūs konfliktai. 

10. Išorinės sąsajos. 


Organizacijos lygmens trikdžiai 

1. Skuboti vertinimai. 

2. Praktinis ir vienkryptis triūsas. 

3. Priešinimasis kompleksiškumui. 

4. Įpročių perdavimas arba modeliai. 

5. Priešinimasis naujoms idėjoms. 

6. Grėsmė statusui. 

7. Menkos galimybės kūrybiniam mąstymui. 
8. Prastas problemų sprendimo planavimas. 

Aktyvus indėlis 


Atsparumas 


Žingsniai sėkmės link 


9. Konkurencija prieš bendradarbiavimą. 
10. Nemokėjimas įtraukti. 


PAGALVOK: 
Sutinki ar nesutinki su šiais teiginiais? Kokių turi pavyzdžių, 
kurie patvirtintų ar prieštarautų šiems teiginiams? 


Kai kuriose įstaigose organizacijos lygmens trikdžiai gali būti di- 
džiausia kliūtis kūrybiškumui. Tačiau šioje knygoje pirmiausia nagrinė- 
sime tai, kas susiję su pavieniais asmenimis ir grupėmis. Todėl detaliau 
pažvelgsime į tai, kas gali paveikti kūrybiškumą grupėje ir asmeniškai. 


Asmeniniai faktoriai 


Aktyvumas ir pasyvumas 

Problemų sprendimas reikalauja indėlio. Būti kūrybingam - tai 
sąmoningas, aktyvus procesas. 

Dažnai norint kažką padaryti su iškilusia problema reikia tam 
skirti laiko ir įdėti nemažai triūso. Kuo daugiau ir ilgiau dirbsi, tuo 
didesnė tikimybė, kad rasi sprendimą. Eksperimentai yra parodę, kad 
tie, kurie įveikia problemą, vidutiniškai būna atlikę daugiau bandymų 
nei tie, kurie problemos neįveikė. Tai reiškia, kad tie, kurie problemą 
išsprendė, taip pat būtų jos neišsprendę, jei būtų pasidavę taip anksti, 
kaip darė problemos neišsprendusieji. 

Galbūt dabar sėdi ir skaitai lempos šviesoje. Thomas Edisonas 
bandė daug tūkstančių kartų, kol jam pavyko pagaminti veikiančią 
kaitrinę lemputę. Jis garsėjo tuo, kad niekada nenuleisdavo rankų. Kai 
kartą po tūkstančių nesėkmingų bandymų vienas padėjėjas pasiskun- 
dė, kad jiems nepavyksta gauti jokių rezultatų, Edisonas atsakė: „Jokių 
rezultatų!? Mes pasiekėme puikių rezultatų. Mes žinome keletą tūks- 
tančių dalykų, kurie neveikia.“ 

Nesėkmė gali būti vienas laiptelis į sėkmę. Kūrybingi žmonės vė- 
liau nei kiti suvokia, kad užduotis yra neįveikiama. Yra daugybė pavyz- 
džių, bylojančių, kad kai kuriems žmonėms pavyksta tai, kas kitiems 
atrodo neįmanoma. 

Visada yra lengviau dirbti su tuo, kas mus domina ir įtraukia. Su- 
sidomėjimas ir įsitraukimas taip pat didina motyvaciją ir tvirtybę, kai 
sprendžiame užduotį. 

Pasitikėjimas savimi 

Didžiulės ir sudėtingos problemos gali atimti drąsą. Tada svarbu 

Nenuleisk rankų nenuleisti rankų ir palaikyti kovos dvasią. Tikėjimas savimi ar tuo, kad 
pavyks, neleidžia taip lengvai nepasiduoti. 

Gera savijauta suteikia mums saugumo. O tai yra geras pagrindas 
kūrybiškumui. Mes galime pajusti sėkmingą spiralinį poveikį. Kuo ge- 
riau mums seksis spręsti problemą, tuo saugesni jausimės, kai kitą kar- 
tą su tuo susidursime. Išaugęs saugumo jausmas padidina tikimybę, 
kad kitas kartas bus sėkmingas. Tačiau nepamirškite: kūrybingi žmo- 
nės nepasiduoda ir tada, kai jiems nepasiseka. Nuostata yra tokia, kad 
kitą kartą pavyks geriau. 

Nuvertinimas Savęs nuvertinimas nuveda prie to, kad mes patys nebetikime, 
kad galime įveikti užduotį. Taip nusiteikę nė nenorime bandyti. Arba 
pabandome, neįdėdami visos širdies. Ir tada mums tikrai nepavyks. 

Kitų nuvertinimas nuveda prie to, kad gerai nebeįsiklausome į 
kitų nuomones, patarimus, pasiūlymus ir naują informaciją. Pasitikėji- 
mas savimi leidžia pasitikėti ir kitais. 

Humoras Humoras dažnai remiasi įtampos kūrimu ir išlaisvinimu. Tą patį 
galima pasakyti ir apie problemų sprendimą. Humoras gali būti gera 
pagalbinė priemonė išlaisvinant mąstymą taip, kad atsirastų galimybė 
naujiems požiūriams ir idėjoms. Šiek tiek juokų gali praversti ir spren- 
džiant sudėtingiausias problemas. Tai yra tarsi minties lankstumo iš- 
raiška. Dažnai lengviau sugalvoti įvairių dalykų tuomet, kai juokiamės 
ar esame linksmai nusiteikę. Net ir pačias rimčiausias problemas gali- 
me spręsti juokaudami. 

Vaikai mokosi ir tobulėja žaisdami. Taip daro ir suaugusieji. 

Proto lankstumas Kūrybiškumas dažnai reikalauja iš mūsų drąsos fantazuoti ir žais- 
ti su įvairiomis ir dažnai keistokomis idėjomis. Jei viskas tampa perne- 
lyg rimta, gali būti sunku sau duoti laisvę. Svarbu, kad tai eitų kartu su 
disciplina ir būtų praktiška, realu, išmintinga, konkretu ir t. t. 

Pasitikėjimas savimi leidžia savęs nesureikšminti, ir mes drįstame 
juokauti ir fantazuoti. 

Spontaniškumas kartais taip pat padeda būti kūrybingesniems. 


Baimė 
Baimė gali būti rimta kliūtis kūrybiškumui. Baimę galime jausti 
dėl įvairių priežasčių. 

Kad nepasisektų Viena svarbiausių - nesėkmės baimė. Žinoma, jei nepasiseks, gali 
būti nemalonu. Tačiau blaiviai permąsčius dažnai pasirodo, kad tikro- 
sios grėsmės nėra tokios jau didelės, kaip atrodo. Nesėkmės priežastis 
gali būti ir tai, kad save vertiname pagal pasiektus rezultatus. Jei man 
pavyks išspręsti šią užduotį, būsiu žmogus (arba stalius, odontologas, 
inžinierius ir t. t.), kuriam sekasi. Jei nepavyks, tapsiu nevykėliu. Gera 
savijauta ir šiek tiek įžvalgų leidžia nesieti visų atliekamų užduočių su 

Dėl kitų reakcijos 


Ir dar daugiau 


Vertinimai slopina 


Parodyk, ką moki 


Požiūris į mąstymą 


savęs vertinimu. Suvokimas, kad kelias į sėkmę yra grįstas netaikliais 
šūviais ir net žlugimais, slopina nesėkmės baimę. 

Galime bijoti ir kitų reakcijos. Ši baimė dažnai būna pagrįsta. 
Savo kultūroje esame išmokyti ieškoti pasiūlymų trūkumų ir klaidų, o 
ne privalumų ir to, kas yra teigiama. Komentarų ir kritiškų pastabų per 
metus sulaukiame kur kas daugiau nei pripažinimų. Turbūt ir mūsų 
namuose dažniau yra peikiama, nei giriama. Pasiūlytos naujovės kelia 
grėsmę tam, kas jau egzistuoja, todėl daugelis linkę kritikuoti vien dėl 
šios priežasties. 

Dažniausiai yra saugiau nieko nedaryti, nei imtis kokių nors 
veiksmų. Neveikimo „nuodėmę“ yra sunkiau pastebėti, ir už ją daž- 
niausiai nėra tiek baudžiama, kaip už aktyvesnes „nuodėmes“. 

Taip pat galima baimintis naujovių, bijoti apsikvailinti, pasirody- 
ti ko nors neišmanančiam, keistam, skirtingam nuo kitų, originaliam, 
nepritampančiam ir t. t. Taigi, tikrai turime, iš ko rinktis. 


Vertinimai 

Kaip jau minėjau, baimė dėl kitų ir savo paties vertinimų gali 
trukdyti kūrybiškumui. 

Tačiau kliūtimi gali būti ir vertinimai. Vienas iš svarbiausių kū- 
rybiško problemų sprendimo metodų principų, kuriuos nagrinėjome, 
yra neskubėjimas vertinti. Labai sunku laisvai mąstyti, jei kartu nelei- 
džiame sau vertinti. 

Vertinti yra būtina, tačiau tai reikia daryti kiek vėliau. 


Savęs pripažinimas 

Konkretaus dalyko išmanymas, kaip ir kitų sričių žinios ir įvairūs 
gebėjimai, yra privalumas, kai sprendi problemas. Tačiau vien žinių ir 
patirties nepakaks. Reikia mokėti jas taikyti. Norėdami kuo geriau tai 
daryti, turėtume žinoti, ką iš tiesų sugebame, o ko - ne. Geriau įsigi- 
linus į save yra lengviau pasinaudoti savo vidiniais ištekliais. Taip pat 
lengviau išvengiame tų grėsmių, kurios iškyla dėl to, kad neturime tam 
tikrų gebėjimų ar įgūdžių. 

Savęs pripažinimas leidžia rasti tinkamiausią kelią ir lengviau pa- 
stebėti dalykus, kurie mums trukdo, ir galime imtis veiksmų, siekiant 
šalinti kliūtis. 


Jausmai ir nuostatos 

Daug ką iš to, ką dabar apžvelgėme, galima apibrėžti dviem žo- 
džiais: jausmai ir nuostatos. Jausmai ir nuostatos gali, be abejo, veikti ir 
teigiamai, ir neigiamai, atsižvelgiant į tai koks yra jų tikslas. 

Dėl kai kurių mąstymo būdų perdėtai pozityvios ar negatyvios 
nuostatos mes naudojame netikslingus problemų sprendimo metodus. 
Yra labai daug skirtingų nuomonių apie protą, logiką, intuiciją, fan- 

taziją, jausmus ir t. t. Mūsų nuostata dėl mąstymo ir jausmų gali būti 
rimta kliūtis siekiant tikslingai panaudoti visas mūsų protinės veiklos 


galimybes. 
Jautrumas Kūrybingiausi žmonės dažnai yra jautresni problemoms. Tai reiš- 
problemos atžvilgiu kia, kad jie pamato problemas anksčiau, nei jos tampa visiems akivaiz- 


džios. Tai savybė, į kurią kiti dažnai reaguoja. Į žmogų, kuris jautriai 
reaguoja į problemą, dažnai žiūrima kaip į amžinai viskuo nepatenkin- 
tą niurzglį rūgščia veido išraiška. 

Kūrybingas žmogus ne tik mato problemas, bet ir būna nusiteikęs 
rasti sprendimus. Jis dažnai lengviau įžvelgia ir tų problemų sprendimus. 

Smalsumas Smalsumas yra stipri varomoji jėga ieškant dalykų, sąsajų, proble- 
mos sprendimo būdų ir t. t. Taip įgyjame žinių, kurias galima pritaikyti 
sprendžiant kitas užduotis. Mes sužinome apie sąsajas, o tai padeda 
suprasti problemą ir rasti jos sprendimą. 

Žmogų, kuris mėgsta kompleksiškumą, ne taip lengva išgąsdinti 
užduotimis, kurios atrodo sudėtingos. Jam ar jai užduotis gal net la- 
biau patiks, jei bus sunkiau įkandama. 

Susidomėjimas Ir žmonės, ir organizacijos būna kūrybiškos tuomet, kai dirba su 
įdomiomis ir įtraukiančiomis užduotimis. Darbas suteikia galimybę augti 
asmeniškai ir profesionaliai. Įvairiapusė veikla taip pat veikia skatinančiai. 
Tačiau tai, ar darbas įdomus, ar ne, lemia ne tik pats darbas. Tai iš dalies 
priklauso ir nuo kiekvieno žmogaus nuostatos, požiūrio ir jausmų. 


Saugumas 
Natūralu, kad mums labiau patinka tai, kas pažįstama ir su kuo 
Naujienai reikia susidūrę jaučiamės saugiau. Tačiau kai prireikia ką nors daryti kitaip, 
nukrypimo tenka dažnai nukrypti nuo to, kas žinoma. Tokiais atvejais mūsų porei- 
kis to, kas pažįstama, gali tapti kliūtimi. 
Tradicijos Tradicijose yra nemažai gerų dalykų. Tačiau jos gali mus saistyti 


ir stabdyti raidą. Gausybė taisyklių ir normų varžo ir kalbant apie tai, 
kaip mes mąstome ir žvelgiame į įvairius dalykus. Dėl to mūsų mąsty- 
mas rambėja ir darosi sunkiau žvelgti kitaip bei rasti naujų problemos 
sprendimų. Visa tai baigiasi tuo, kad imame dalykus suvokti stereo- 
tipiškai. Pavyzdžiui, galime būti tiek įpratę manyti, kad pinigai nau- 
dojami tik prekyboje, o, tarkim, atsuktuvas - tik prireikus atsukti ir 
užsukti varžtą, tad nebeateina mintis, kad prireikus vietoj atsuktuvo 
galime naudoti monetą. 

Tradiciniai problemų sprendimo būdai dažnai yra geri. Juos dau- 
gybė žmonių ilgai tobulino ir ne kartą išbandė. Visa tai leidžia greitai ir 
lengvai išspręsti problemas, kai neturint tradicijų tai iš mūsų pareika- 
lautų ilgo ir sunkaus protinio darbo. Tačiau sprendžiant naujas proble- 
mas, kai reikia taikyti kitokius metodus, saitai su tradicija gali trukdyti. 

Tabu Stipriausios tradicinių saitų formos yra tabu, kurių esama visose 
kultūrose. Dažnai jie būna protingai pagrįsti, tačiau, žvelgiant iš šių 

Mes esame 
formuojami 


Ne aklam 
susitaikymui 


Išdrįsti 


dienų, gali būti pasenę. 

Gali jausti, kad bus lengviau priimti kritiką, jei elgsiesi tradiciškai. 
Jei nepavyks, bus lengva nusimesti atsakomybę, nes būsi daręs taip, kaip 
įprasta, ir galėsi nesėkmės atveju kaltinti visą kultūrą. Jei nepasiseks dėl 
to, kad neišmėginai kitų metodų, tai irgi bus pirmiausia nepadarymo 
„nuodėmė“, už kurią, kaip jau minėta, baudžiama ne taip stipriai. 

Jei nori pasiekti naujų dalykų, turi nukrypti nuo tradicinių, nors 
tai gali būti ir pavojinga. 


Prisitaikymas 

Eksperimentai rodo, kad dažniausiai taikome tuos problemų 
sprendimo metodus, prie kurių esame įpratę, nors galbūt labiau tiktų 
taikyti kitus. Lankstesni būname tuomet, kai susiduriame su naujomis 
ir nepažįstamomis problemomis. Tada kartais išmėginame įvairesnius 
metodus. Kai gerai išsinagrinėjame problemą, toliau taikome metodą, 
kuris pasiteisino iš pat pradžių. Prisitaikymas reiškia, kad formuojame 
save pagal tuos problemų sprendimo būdus, kurie yra įprasti mums 
arba aplinkai, kurioje esame. Prisitaikymas taip pat gali reikšti, kad į 
įvairius dalykus žvelgiame taip, kaip įprasta. Dėl to galime nepastebėti, 
kas situacijoje ar problemoje yra nauja ir kitoniška. 

Prisitaikymas ir įpročiai gali turėti ir neigiamų, ir teigiamų pusių. 
Tačiau sprendžiant problemas tai reikia naudoti labai atsargiai. Derin- 
ti, kai tai yra išmintinga, ir nukrypti, jei tai būna geriausias sprendi- 
mas. Tai reiškia, kad užuot aklai prisitaikę turime mokėti prisitaikyti 
apgalvotai ir, esant reikalui, nukrypti. Kad tai pavyktų, turime išmokti 
laužyti įpročius. 

Dažnai tenka perdėti. Norėdami ištiesinti sulenktą plieno lakštą, 
turime jį perlenkti į priešingą pusę. Norėdami savo mintimis pralenkti 
galutinį problemos sprendimą, turime jomis pralenkti ir tai, kas tą mi- 
nutę atrodo protinga. 

Galima į dalykus žvelgti įvairiai. Taip pat įvairiai galima spręsti pro- 
blemas. Noras pažvelgti į dalyką kitaip ir išbandyti naujus būdus gali būti 
privalumas, kai reikia problemą išspręsti. Mąstymo lankstumas padidi- 
na tikimybę pasitelkti tinkamą problemos sprendimo metodą. 


Priklausomybė ir savarankiškumas 

Gali nutikti taip, kad svarbiau už viską bus bendradarbiauti arba 
konkuruoti. Gali tekti mažiau dėmesio skirti pačios problemos spren- 
dimui, ir tuomet nukentės rezultatas. 

Nepriklausomybė leidžia drįsti elgtis taip, kaip pačiam atrodo 
tinkamiausia, net jei tai ir nėra įprasčiausias būdas. 

Visi jaučiame poreikį kam nors priklausyti, jausti, kad vis dėlto 
yra į mus panašių ar kad patys esame į ką nors panašūs. Poreikis būti 
„normaliam“, kaip ir kitos priklausomybės formos, turi ir šį tą teigia- 

mo. Tačiau jei jų pasidaro per daug, jie ima stipriai trukdyti kūrybišku- 
mui ir žmogaus vystymuisi apskritai. 


Įprasti spąstai 

Spręsdami problemą pakliūvame į ne vienerius spąstus. Panagri- 
nėsime keletą svarbiausių. 

Dažnai pasirenkame tokius sprendimo būdus, kurie, užuot padė- 
ję, trukdo pasiekti tikslą. 

Pernelyg griežtos Nusibrėžiame per griežtas ribas. Iš pradžių nežinome, koks bus 

ribos sprendimas, todėl dažnai apsikrauname nereikalingais apribojimais. 
Viena norvegų įmonė sukūrė labai sėkmingą gaminį - balansinę kėdę. 
Jie pabandė pagaminti tokį baldą, ant kurio būtų patogiau sėdėti. Nu- 
sprendė neapsiriboti įprastu kėdės dizainu ir dėl to jiems pavyko rasti 
visiškai naują problemos sprendimą. 

Neizoliuok problemos Negalima problemos izoliuoti. Arba, kitaip tariant, matydamas 
mišką negali neįžiūrėti medžių. Kad išspręstume problemą, svarbu 
žinoti, kur iš tikrųjų yra problema. Kažkada šautines žaizdas būdavo 
bandoma gydyti nuleidžiant kraujo. Tačiau problema būdavo ne tame, 
kad pacientas turi per daug kraujo, o veikiau - priešingai. 

Akivaizdi informacija Dažnai nepastebime akivaizdžios informacijos. Tai yra įprasta. 
Būtina, kad smegenys, priimdamos informacijos kiekį, jį apribotų. Tai 
vyksta tada, kai imame mažiau pastebėti kasdienius dalykus. Tačiau 
kai tos informacijos prireikia, galime būti taip prie jos pripratę, kad nė 
nepastebime, kad ji taip pat gali būti naudinga. 

Žvelgiama vien iš savo varpinės. Gera mano pažįstama kartą ban- 
dė įsidėmėti dantų augimo ir sukandimo tipus. Kiekvieną kartą, kai 
kartu sutikdavome žmogų, buvau tikras, kad vėliau ji galės smulkiai 
aprašyti jo dantų sukandimo ypatumus. Mes matome tai, kas mus do- 
mina. Tai reiškia, kad nepastebime didžiosios dalies to, kas mums ne- 
reikšminga. Taip pat mums geriau sekasi pamatyti tai, ko esame įpratę 
ieškoti. Sprendžiant problemas tai reiškia, kad mes dėl to galime ne- 
tekti svarbios informacijos ir kad lengvai galime imti problemą spręsti 
ne iš tos pusės. 

Pasitelk visus jutimus Nepasitelkiami visi jutimai. Skirtinga informacija gali pareika- 
lauti pasitelkti skirtingus jutimus. Pavyzdžiui, galime būti taip įpratę 
vertinti žmones pagal jų išvaizdą, kad pamirštame klausyti, ką jie sako. 

Vengiama įžiūrėti tolimas sąsajas. Ne visos jos yra vienodai aki- 

Tolimos sąsajos vaizdžios, tačiau, nepaisant to, gali būti svarbios. 

Neteisk Per anksti vertinama ir priimamas nuosprendis. Tai mūsų kultū- 
roje labai populiaru. Svarbiausia viso problemų sprendimo taisyklė yra 
neskubėti vertinti. Laboratoriniais tyrimais įrodyta, kad iki devynias- 
dešimties procentų visų idėjų, kurios galėtų pasufleruoti sprendimą, 
yra užgniaužiamos, į jas iki galo neįsigilinus. 

Neskubėk vertinti 


Venk grupės 
spaudimo 


Dauguma ne visada 
yra teisi 


Ką gali padaryti? 
Gali daug ką pasiekti dirbdamas su visu tuo, ką čia aptarėme. 


PAGALVOK: 

Ką gali padaryti, kad sustiprintum tas savo savybes, kurios ska- 
tina kūrybiškumą? Ir ką gali padaryti su tuo, kas tave varžo? 
Pateik konkrečių pasiūlymų, ne tik bendro pobūdžio teiginių. 


Grupės 


Vertinimai 

Trukdo ir per ankstyvas idėjų ar pasiūlymų vertinimas. Labai 
įprasta vertinti pasiūlymą, kai jis dar galutinai neparuoštas, dažnai nė 
nesulaukus, kol žmogus, teikiantis pasiūlymą, galutinai jį išsakys. 

Kartoti niekada nebus per daug; vienas iš veiksmingiausių būdų 
padidinti kūrybiškumą yra neskubėti vertinti. 

Vertinimas kai kuriems žmonėms gali reikšti jų, kaip žmonių, 
vertinimą. Jei žmonės jaučia, kad gali būti vertinami pagal tai, ką jie 
sako - tai gali būti jų suvaržymų priežastis. 


Grupės spaudimas 

Grupės spaudimas, be abejo, gali varžyti kūrybiškumą. Grupės 
spaudimas gali pasireikšti iškėlus tam tikrus reikalavimus dėl elgesio, 
nuomonių, taikytinų problemos sprendimo metodų ir t. t. 

Daugelis iš mūsų aptartų dalykų taip pat gali būti laikomi grupi- 
nio spaudimo formomis, kaip ir tai, apie ką kalbėsime vėliau, pavyz- 
džiui, reikalavimas sutarti, kurį tuojau nagrinėsime. 


Reikalavimas ir poreikis sutarti 

Sutarti yra malonu. Tačiau jei tai tampa svarbiau, nei rasti geriau- 
sią sprendimą, tai kaip tik tą susitarimą mes ir pasiekiame. Galiausiai 
sutariame, tačiau dėl tokio sprendimo, kuris yra prastesnis už tą, kokį 
galbūt būtų pavykę pasiekti kitu (nesutarimo) atveju. 

Sprendžiant problemas nebūna taip, kad daugelis visada lieka 
teisūs. Taip pat, kaip ir vadovas ne visada viską žino geriausiai. Todėl 
svarbu ginti mažumos ir mažiau dominuojančių žmonių nuomonę. 

Dažnai pasirodo, kad priimame pirmą minimalius reikalavimus 
atitikusį sprendimą. Taip nutinka, kai veikiame savarankiškai, o dar 
dažniau - kai dirbame grupėmis. Praktiškai tai reiškia, kad nustojame 

ieškoti geresnio varianto, kai tik randame pirmą priimtiną sprendimą. 
Kai kada to gal ir pakanka, tačiau dažnai verta dar kiek padirbėti, kad 
rastume šiek tiek geresnį. 


Autoritetai 
Jei vadovas pernelyg dominuoja, tai gali trukdyti ne tik kitiems, 
bet ir sau. Vadovas turi daugiausia įtakos aplinkos kūrybiškumui. Ir 
ne tik tiesioginis vadovas, su kuriuo žmonėms tenka daugiausia dirb- 
ti, bet ir aukščiausias vadovas. Ypač daug organizacijos kūrybiškumui 
įtakos turi jos nuostatos ir veiksmai. 
Dalykinis autoritetas dažnai yra privalumas, tačiau jis gali ir varžy- 
Autoritetas gali ti grupę. Viena iš priežasčių - pernelyg didelis pasitikėjimas ekspertais. 
slopinti Norvegijoje yra sakoma, kad ekspertu galima vadinti bet kurį, nutolusį 
nuo namų daugiau 50 kilometrų. Į ekspertų nuomonę turime įsiklausyti 
kaip ir į visų kitų. Dažnai ekspertas žino ir išmano tai, ko mes nežinome. 
Tačiau ir mes žinome bei išmanome kai ką, ko nežino jis. Neretai eksper- 
tams būna suverčiama visa atsakomybė. Tai patogu, tačiau dažniausiai 
tokiais atvejais priimame prastesnius, nei galėtume, sprendimus. 
Aplinkoje galima dominuoti ir kitais būdais. Pavyzdžiui, gali do- 
minuoti ypatingai šnekūs arba tie, kurie gerai dėsto mintis. 


Spaudimas būti sumaniam 

Jei turime rūpintis, kad tai, ką pasakome ir padarome atitiktų tam 
tikrus kokybės reikalavimus, reiškias jaučiame spaudimą būti suma- 
niam. Juk stengsimės atitikti reikalavimus, t. y. prasidėjus ankstyvai 
proceso stadijai imsime vertinti. 

Jei nagrinėdami problemą galvosime apie tai, kad viską turime 
atlikti gerai, tai taip pat gali mus varžyti. Pavyks kur kas geriau, jei atsi- 
palaiduosime ir negalvosime, kad turime būti sumanūs. Paradoksalu, 
tačiau kuo mažiau galvosime apie tai, kad turime būti sumanūs, tuo 
būsime sumanesni problemų sprendėjai. 


Greitas sprendimas 
Jau anksčiau minėjome, kad atidėtas sprendimo pasirinkimas le- 
Laiko trūkumas mia geresnę sprendimo kokybę. Tačiau mus dažnai spaudžia laikas. 

Problemai išspręsti reikia laiko. Gal reikės skirti laiko tam, kad proble- 
ma susigulėtų galvoje, o gal inkubaciniam problemos sprendimo periodui. 

Kartais ne viskas priklauso nuo mūsų. Užduotis dažnai tenka 
spręsti per nustatytą laiką. Tai gali būti ir gerai, nes turime paskatą 
dirbti ir spręsti užduotį. 

Kartais galime nuspręsti patys. Tačiau mes nenorime duoti sau 
tiek laiko, kiek reikėtų, nes pernelyg skubame užbaigti darbą. Taigi gali 
nutikti taip, kad pasirinksime prastesnį sprendimą nei galėtume, jei 
būtume skyrę sau pakankamai laiko. 

Dauguma ne visada 
yra teisi 


Gera komunikacija 


Saugumas 


Laisvė ir atvirumas 


Įvertinimas 


Henry Fordas kartą yra pasakęs: „Kuo daugiau galvoji, tuo dau- 
giau laiko turi.“ 


Konfliktai ir prieštaravimai 

Nesutarimai tarp Žmonių gali destruktyviai veikti problemos 
sprendimo procesą. Konfliktai veikia procesus net tada, jei jų nesimato. 

Konfliktai gali kilti dėl asmeninių prieštaravimų, konkurencijos 
tarp asmenų arba grupių organizacijoje, baimės, kad kas nors pasipel- 
nys iš svetimų idėjų ir t. t. 


Komunikacija 

Dvi galvos - geriau nei viena. Tai labai svarbu kūrybiniam mąs- 
tymui. Norėdami, kad tai pavyktų, turime mokėti bendrauti ir ypač 
įsiklausyti į kitus. Dažnai kiti turi tą mažytę dalelę, kurios trūksta tavo 
dėlionei baigti. Pernelyg dažnai nekreipiame dėmesio į tai, ką siūlo kiti. 

Kad grupė išnaudotų visas galimybes, tarp grupės narių privalo 
būti gera komunikacija. Tai reiškia, žmonės vieni kitų klausosi ir atsi- 
žvelgia ir į neverbalinius signalus. Leidžiama užduoti kvailus klausi- 
mus išsakyti keistas idėjas. 


Socialinė aplinka 

Daugelį iš aptartų dalykų būtų galima trumpai įvardyti kaip gerą 
socialinę aplinką. 

Tai reiškia, kad žmonės jaučiasi saugūs. Gera būti organizacijos 
dalimi ir prisidėti prie jos rezultatų. 

Draugiška atmosfera nebūtinai reiškia, kad joje nekyla konfliktų. 
Konfliktai gali būti ir geras ženklas. Tai gali reikšti, kad aplinka to- 
leruoja atvirą konfliktavimą, o ne pogrindinę kovą. Tačiau, žinoma, 
patys konfliktai nėra gerai. 

Visi jaučia atsakomybę, ir jos iš visų tikimasi. Visiškai priimtina 
spręsti asmenines problemas. Gerai socialinei aplinkai taip pat būdin- 
ga laisvė ir atvirumas. Laisvė išsakyti nuomones, nuostatas, jausmus, 
idėjas ir pasiūlymus. Neįprastos idėjos irgi priimamos. Galima atvirai 
kalbėti apie įmonės finansinę būklę. Taip pat leidžiama diskutuoti ir 
užduoti klausimus, susijusius su įmonės tikslais ir darbo metodais. 

Žmonės gerai jaučiasi darbe, kai yra patys sau šeimininkai. Jie gali 
organizuoti savo pačių gyvenimą ir veiklą, kai gali dirbti savarankiškai, 
kai jiems leidžiama daryti pertraukas tada, kada jie patys to nori. 

Žmonėms gerai sekasi spręsti problemas, kai jie yra grupės ar 
organizacijos dalis. Grupė turi būti nedidelė, kad visi nariai jaustųsi 
atsakingi už darbo rezultatus, ir kartu pakankamai gausi, kad grupėje 
atsirastų reikalingų išteklių. 

Žmonės yra patenkinti, kai sulaukia pripažinimo už savo darbą, 
kai dažnai pagiriami, o į iniciatyvą ir kūrybiškumą žvelgiama kaip į 

pozityvius dalykus. Toks palaikymas skatina toliau imtis iniciatyvos ir 
kurti. Darbuotojai vienas kitą motyvuoja ir vienas iš kito mokosi. 

Kai gera socialinė aplinka mus veikia motyvuojančiai, vargu ar nu- 
stebinsime, kad bloga socialinė aplinka veikia priešingai. Prasta socialinė 
aplinka gali, pavyzdžiui, reikšti blogą komunikaciją, priešiškumą, neno- 
rą, nesaugumą, netikrą bendradarbiavimą ir, ko gero, daug apkalbų. 


PAGALVOK: 
Kuriuos bruožus atpažįsti tau artimoje aplinkoje? Gal yra dar 
kokių jai būdingų ypatybių, kurias būtum įtraukęs? 


Automatinis neigimas 


Esame labai gabūs kiekviename pasiūlyme rasti trūkumų ir aki- 
mirksniu juos blokuoti. Tai veikia beveik kaip koks stuburo refleksas, 
Išsakyk idėjas t. y. idėja mūsų dar net nespėja pasiekti, o mes jau tariame jai „ne“. Ši- 
toks automatinis neigimas yra toks įprastas, kad dalykinėje literatūroje 
tai vadinama „žudančiomis frazėmis“. 
Štai keletas tokio automatinio neigimo pavyzdžių: 


- Šitaip darėme penkiasdešimt metų. Kodėl staiga reikia viską 
keisti? 

- Tai Jono darbas, ne mano. 

- Ir kas tai padarys? 

- Bus per brangu. 

- Per pigu. 

- Pamąstykime apie tai. 

- Niekad nesame nieko panašaus bandę. 

- Tai jau bandėme. 

- Nieko nebus. 

- Mes nejįpratę šitaip daryti. 

- Neturime tam laiko. 

- Nediskutuokime apie tai dabar. 

- Per vėlu. 

- Vadovybė niekada tam nepritars. 

- Mūsų sektorius yra kitoks. 

- Gera idėja. Aptarkime ją vėliau. 

- Tai nesuveiks. 

- Nėra taip paprasta. 

- Tai nedera su mūsų planais. 

Slopina kūrybiškumą 


- Mes tam dar nepribrendome. 
- Sprendimas toks paprastas ir geras, kad tikrai atsiras kas nors, 
sugalvojęs tai anksčiau už mus. 


Automatinis neigimas yra kietas riešutėlis. Su juo įmanoma su- 
sidoroti neiginius paverčiant atskiromis spręstinomis problemos dali- 
mis arba kriterijais, kuriuos reikia atitikti. Pavyzdžiui, teiginį „bus per 
brangu“ galima performuoti į klausimą: kaip galėtume tai padaryti pi- 
giau? Arba: tai turi kainuoti ne daugiau kaip... 


PAGALVOK: 
Su kokiais automatiniais neiginiais esi susidūręs? O kokius pats 
vartoji? 


Kintančios sąmonės būsenos 


Kūrybiškumo privalumas - galimybė į dalykus pažvelgti ir gal- 
voti kitaip. Žmonės skirtingai mąsto, kai yra žvalūs, pavargę, liūdni, 
linksmi, blaivūs ar įkaušę. 

Tai nėra naujiena - žmonės visais laikais stengėsi įvairiausiom 
priemonėm paveikti savo sąmonę. Apie tai sukurta daugybė mitų, 
apie tai egzistuoja daugybė nuomonių. Šiuolaikinis mokslas, tyri- 
nėjantis kūrybiškumą, taip pat yra domėjęsis kai kurių metodų, ku- 
rie neva praplečia sąmonę, veikimu. 


Alkoholis ir narkotikai 

Alkoholis ir narkotikai dažnai minimi, kai kalbama apie mąs- 
tymą ir kūrybiškumą, ir šiuo klausimu sukurta daugybė mitų ir 
prietarų. 

Mokslas yra įrodęs, kad tokios medžiagos trukdo kūrybišku- 
mui, nes neigiamas šių medžiagų poveikis smegenims yra gerokai 
didesnis nei galimas jų teigiamas poveikis. Tai pasireiškia dar ryš- 
kiau, kai kalbama apie ilgalaikį procesą. Cheminių medžiagų varto- 
jimas akivaizdžiai slopina galimybes kūrybiškai atsiskleisti. 

Tyrimai rodo, kad kūrybingi žmonės, vartojantys alkoholį ar 
kitas medžiagas, tuos kūrybiškumo bruožus turėjo dar prieš pra- 
dėdami vartoti svaigalus. Tais atvejais, kai buvo įmanoma įrodyti 
poveikį kūrybiškumui, vartojant chemines medžiagas būdavo fik- 
suojamas regresas. 

Meditacija 
Nemažai tyrinėta, kaip gebėjimą mąstyti veikia meditacija, taip 
Palankus poveikis pat, kokią ji daro įtaką kūrybiškumui. Įrodyta, kad meditacija daro pa- 
lankų poveikį. Dar nėra aišku, kiek tai tiesiogiai veikia mąstymo pro- 
cesus ir kiek netiesiogiai - per kitus faktorius. Poveikis per kitus fak- 
torius yra, pavyzdžiui, tai, kad meditacija daro įtakos tiems bruožams, 
kurie lemia žmogaus kūrybiškumą, pavyzdžiui, minties lankstumui, 
spontaniškumui, gilinimuisi į save, bendravimui ir t. t. 


Kitokios pratybos 
Proto lavinimas Egzistuoja įvairių mąstymo lavinimo ir tobulinimo formų, kurios 
irgi gali turėti įtakos kūrybiškumui. Yra daug senų ir tradicinių, ir šiuo- 
laikiškų metodų. Galime paminėti tokius, kaip autogeninė treniruotė, 
biofeedback, jutimų lavinimas ir jautrumas stimulams, vaizdinis mąs- 
tymas, vaizduotės lavinimas, mąstymo treniruotės ir mąstymo mode- 
lių taikymas. 


Santrauka 


Metodai ir technikos leidžia mums išvengti kliūčių, kai 
sprendžiame problemas ir stengiamės panaudoti kuo daugiau 
savo paties proto išteklių. 

Metodų taikymas ugdo mūsų kūrybiškumą ir mus pačius 
kaip žmones. Kūrybiško problemų sprendimo metodai gali 
motyvuoti ir tobulinti aplinką. 

Tačiau kūrybiškumas nėra metodai ir technikos. Ir savo 
kūrybingumą galime ugdyti įvairiais kitais būdais, ne vien tik 
taikant šiuos metodus ir technikas. 

Veiksmingas kūrybiškumo ugdymo būdas yra dirbti su 
tuo, kas trukdo kūrybiškumui ir kas jį skatina. Taigi turime 
žinoti, kas veikia asmens ir grupės narių kūrybiškumą. 

Asmeniui gali būti svarbūs tokie faktoriai: 

- Aktyvumas ir pasyvumas. 

- Pasitikėjimas savimi. 

- Baimė. 

- Vertinimai. 

- Savęs pripažinimas. 

- Jausmai ir nuostatos. 

- Saugumas. 

- Prisitaikymas. 

- Priklausomybė ir savarankiškumas. 


Grupės kūrybiškumui įtakos gali turėti ir tokie faktoriai: 


- Vertinimai. 

- Grupės spaudimas. 

- Reikalavimas ir poreikis sutarti. 
- Autoritetai. 

- Spaudimas būti sumaniam. 

- Greitas sprendimas. 

- Konfliktai ir prieštaravimai. 

- Komunikacija. 

- Socialinė aplinka. 


Kartais į pasiūlymus reaguojame neigiamai ir tai darome 
tiesiog automatiškai. Tai vadinama automatiniu neigimu arba 
„Žudančiomis frazėmis“. Automatinis neigimas įveikiamas, 
kai jis paverčiamas problemos formuluotėmis arba sprendimo 
kriterijais. 

Alkoholis ir narkotinės medžiagos slopina kūrybiškumą. 
Meditacija, priešingai, jį skatina. 


Užduotys 


1 
Ar perskaitęs šį skyrių rastum naujų problemų, užduočių ar iššū- 
kių, kurių norėtum imtis? 


2 

Pasirink sritį, kurią menkai išmanai. Susirask kokį straipsnį, žur- 
nalą ar knygą apie šią sritį. Pasistenk išsiaiškinti, kas šioje srityje yra 
įdomaus. Išsiaiškink, kas galėtų būti įdomu tau pačiam. 

3 

Perskaityk laikraštį, kuriame palaikomos tos politinės pažiūros, 
kurios labiausiai skiriasi nuo tavųjų. Išsiaiškink, kur slypi didžiausi 
skirtumai. Pamėgink analizuoti, kaip tie, kurie laikosi tokių pažiūrų, 
galėjo jas pasirinkti. Kaip jie mąsto? Ar tokia mąstymo eiga būtų tau 
naudinga? 

Vaikystės svarba 


17. TEGUL VAIKAI IŠLIEKA KŪRYBINGI 


Klausimai yra sumanumo kūrybinė veikla. 
E Kingdom 


Genialumas iš tikrųjų yra ne kas kita, kaip dalykus suprasti kitiems 
neįprastu būdu. 
W. James 


Mokymas, skatinantis kūrybinio mąstymo ir problemų sprendimo vys- 
tymą, yra svarbus visuomenei, kuri akcentuoja demokratinę raidą. 
S. G. Isaksen ir S. J. Parnes 


Tr tada pasirodė trigalvis trolis — 


toks didžiulis ir baisus, kad... 


Tai prasideda vaikystėje 


Visi žmonės gimsta kūrybingi ir tokie išlieka visą gyvenimą. Ta- 
čiau kiekvieno asmens kūrybingumas nėra pastovus. Gyvenimui bė- 
gant jis tai ryškėja, tai slopsta. Ir, kaip daugelis kitų dalykų, tai, kas 
įvyksta vaikystėje ir jaunystėje, turės didžiulės įtakos mums ateityje. 

Šiame skyriuje pažvelgsime į vaikus ir kūrybiškumą. Tai lyg ir ne 
visai susiję su knygoje aptariama tema. Vis dėlto tai, kas mums daro įtaką 
vaikystėje ir jaunystėje, yra labai svarbu kūrybiškumui ateityje - kur kas 
svarbiau nei visokie problemų sprendimo metodai ir technikos. 

Vaiko kūrybiškumui didžiulės reikšmės turi mokykla. Taip pat ir 
šeima bei jos aplinka. Detaliau panagrinėsime, kaip šios aplinkos vei- 
kia vaiko kūrybiškumą. 

Mokykla ir visuomenė slopina kūrybiškumą 


Mokykla ugdo mokinius 

Mokykla ugdo mokinius visuomenei. Ne tokiai visuomenei, ko- 
kia ji bus ateityje, o tokiai, kokia ji yra dabar arba dažnai net tokiai, 
kokia ji kada nors buvo. 

Iš esmės mes visi esame be galo kūrybingi. Užuot išmokiusi mus 

Mokykla slopina panaudoti kūrybiškumą ir padėjusi jį ugdyti, mokykla padaro meškos 

kūrybiškumą paslaugą, užslopindama mumyse kūrybinius gebėjimus. Ir čia kalta ne 
tik mokykla, šiuo atveju ji veikia drauge su didžia dalimi visuomenės. 
Laimei, kūrybingumas yra tokia stipri žmogaus savybė, kad jos nega- 
lima visiškai užslopinti. 

Yra tyrinėta, kaip vystosi vaiko kūrybiškumas. Tyrimų rezulta- 
tai, deja, rodo, kad su amžiumi kūrybiškumas slopsta. Tai nėra toly- 
gus silpnėjimas, kurį būtų galima paaiškinti susiejant su vaiko augimu. 

Reikalavimai derintis  Silpnėjimas tam tikrais laikotarpiais stiprėja. Prie to prisideda ir padi- 
arba prisiderinti dėję reikalavimai derintis prie įvairių situacijų gyvenime. 

Atrodo, kad ryškus kūrybiškumo regresas pastebimas vaikui pra- 
dėjus lankyti mokyklą. Tai susiję su tuo, kad vaikas mokykloje susidu- 
ria su naujais apribojimais, tarp jų - ir mokyklos reikalavimu derintis 
ir taikytis. „Konform“ reiškia „tos pačios formos“, ir viena iš moky- 
klos užduočių yra ugdyti vaikus pagal tam tikras nustatytas normas. 

Visuomenės normos Tai nėra vien negatyvu. Visuomenė remiasi tam tikromis bendromis 
normomis, kurios paveldimos iš kartos į kartą. Tai ir pagarba kitiems 
žmonėms, demokratija kaip valdymo forma, dievobaimingumas, nuo- 
lankumas autoritetams, rasių ir tautų aukštinimas ar menkinimas ir 
t. t. Dėl daugelio normų yra sutariama, kitos gali būti labai kontrover- 
siškos. Mokyklos užduotis yra perteikti ir dalį tų normų, kurių visuo- 
menėje yra sutarta laikytis. 

Tyrimai rodo, kad vertybinės nuostatos ir jų ugdymas skatina vai- 
kų kūrybiškumą. 

Tad klaida slypi ne mokyklos auklėjamojoje misijoje. 

Kitas ryškus kūrybiškumo mažėjimas pastebimas paauglystėje. 

Paauglystė Žengiant iš vaikystės į suaugusiojo gyvenimą vaikui ir gal net labiau 
aplinkai tampa svarbu, kad jaunuolis darytųsi kuo panašesnis į suau- 
gusiuosius. Dėl to vaikas dar labiau susitelkia ir tai sustiprina poreikį 
būti pripažintam tiek savos, tiek ir priešingos lyties. 


Mokykla ugdo visuomenės piliečius 
Informacijos Svarbiausia mokyklos užduotis, jei spręsime pagal tai, kam ji ski- 
perdavimas ria daugiausia laiko, yra perteikti faktus. Ši užduotis iš esmės atliekama 
perteikiant informaciją pasyviems klausytojams. Šiek tiek mokoma ir 
to, kaip spręsti problemas. Tačiau tokiam ugdymui charakteringa tai, 
kad mokiniai privalo išmokti laikytis griežtų gairių, kaip jiems judėti 

Slopina visą mąstymą 


Mokinys - produkcija 
Naudingi žmonės 


Teisingasis tikėjimas 


Pasitelkti faktus 


į priekį. Jei mokinys savarankiškai padarytų genialų atradimą, kaip 
naujai atlikti vieną ar kitą dalyką, mokykla tai greitai nuslopintų. 
Euklido geometrija yra tokia pat teisinga šiandien, kaip ir prieš du 
tūkstančius metų, tačiau, jei jauna galva dėl nesusipratimo atrastų ne 
Euklido geometriją, tai būtų greičiausiai įvertinta kaip grubi klaida. 

Paplitęs mitas, kad mokykla teikia pirmenybę ne intuicijai, o 
loginiam mąstymui. Mokykla neskatina nei loginio, nei intuityvaus 
mąstymo. Ji slopina abi mąstymo formas, tačiau galbūt kai kurias slo- 
pina labiau nei kitas. To nesusipratimo, kad mokykla skatina loginį 
mąstymą, priežastis yra greičiausiai tai, kad mokykloje informacija 
daugiausia perteikiama žodžiu. Žodinis žinių perteikimas iš dalies 
grindžiamas logika. Ir nors informacijos perteikimas yra labiau pri- 
taikytas loginiam mąstymui, tai vis tiek yra tik informacijos perteiki- 
mas, o ne mokymas mąstyti. 


Mokykla vykdo savo užduotį 

Mūsų mokykla susiformavo iš esmės pagal pramoninį modelį. 
Galima į mokyklą žvelgti kaip į fabriką. Mokinys yra žaliava, kurią rei- 
kia perdaryti į produktą. Siekiamas produktas - tai visuomenei nau- 
dingi žmonės arba, kaip kartais sakoma, pelningi asmenys. 

Net ir su tokia nuostata vertėtų mažiau akcentuoti grynos in- 
formacijos perteikimą. Visuomenei vis labiau reikia žmonių, kurie 
sugeba mąstyti savarankiškai, turi savo vertybines nuostatas, gali 
identifikuoti problemas ir į jas reaguoti, sugeba pažvelgti į dalykus 
naujai, rasti įvairių būdų spręsti senas ir naujas problemas ir dirbti 
tam, kad realizuotų sprendimus. 

Tačiau kol bus manoma, kad yra tiek daug svarbių faktų, ku- 
riuos reikia perteikti mokiniams, nedaug liks laiko mokymui, kaip 
mąstyti. 

Kitas mokyklų Norvegijoje ir kitose šalyse tikslas yra išmokyti 
mokinius teisingo tikėjimo - religinio arba politinio. Kalbant apie tą 
teisingąjį tikėjimą, akivaizdu, kad nėra pageidaujami jokie nauji po- 
žiūriai, geri klausimai, nauji faktai ir - ne ką mažiau svarbu - nauji 
sprendimai. Šiame kontekste loginis mąstymas yra galbūt mažiausiai 
pageidaujama mąstymo forma. 

Nepaisant pagrindinių mokinių ugdymo aspektų, mokytojai vi- 
sais laikais sugebėdavo išmokyti vaikus mąstyti savarankiškai. 


Mokykla ateičiai ir mokiniams 

Kūrybiškame ugdymo procese taip pat daug dėmesio skiriama 
informacijos perteikimui. Skirtumas tik toks, kad kūrybiškai mokant 
stengiamasi naudoti informaciją, nes išmokti panaudoti faktus yra taip 
pat svarbu, kaip ir juos įsisavinti. Mokiniams mokykloje perteikiamos 
žinios, sukauptos per ilgus metus ir nuleistos iš viršaus įvairių autori- 

tetų: mokslininkų - universitetams, šių absolventų - kitiems mokyto- 
jams ir t. t. Mokykloje, kuri nori mokinius išmokyti mąstyti, yra svarbu 

Mokyk mokytis išmokti ir to, kaip toliau savarankiškai mokytis už mokyklos ribų. Čia 
kalbama ir apie tai, kaip mokiniai patys turi susirasti jiems reikalingos 
informacijos ir būdų, kaip tą informaciją apdoroti. Mokiniai turi iš- 
mokti susidurti su naujomis ir netikėtomis situacijomis. 

Prieš tai aptartoje tradicinėje mokykloje autoritetų pateikiami 
faktai vertinami kaip savaiminė vertybė. 

Mokymasis yra Ir kūrybiškame mokyme faktai yra žaliava, kuri įgaus savo vertę 
gyvenimo dalis tik tada, kai bus prasmingai panaudota. 

Tradiciškai ugdymas suprantamas kaip pasirengimas tolesniam 
gyvenimui. Žvelgiant plačiau, ugdymas ir mokymas yra žmogaus vys- 
tymosi ir augimo dalis, svarbi bet kuriame amžiuje. Ugdymas yra ver- 
tingas kaip mokymasis mokytis, tiek kalbant apie asmeninį tobulėjimą, 
tiek ir bendradarbiaujant bei bendraujant su kitais žmonėmis. 

Tradiciniam mokymui svarbiausia yra teisingi atsakymai. Mokant 
kūrybiškai yra svarbu atsakyti teisingai, tačiau lygiai taip pat svarbu yra 
išmokyti mąstymo strategijų, padėsiančių mokiniui ateityje rasti dar 
geresnį atsakymą. 

Ateities mokykla turėtų ugdyti žmones, kurie sugebėtų mąstyti 
lanksčiau, susiremti su problemomis ir derintis prie kintančios tikro- 
vės. Trumpai tariant, jie privalo mąstyti ir veikti patys. 

Galime lengvai įtikėti, kad visi iš tikrųjų ir siekia išmokyti sava- 
rankiško mąstymo. Tačiau pažiūrėkime verčiau tiesai į akis: kas būtų 
vargšui mokytojui ar kitai vyresnybei, jei mokiniai iš tiesų išmoktų 
gerai identifikuoti ir analizuoti problemas, įžvelgti tikrąją problemą, 
rasti naujų sprendimo idėjų, parengti veiksmų planus ir išbandyti 
juos praktiškai? 

Senos mintys Idėja mokykloje mokyti mąstyti nėra nauja. Ne vienas įvairiais 
laikais to ir mokėsi. Pakanka paminėti tokius vardus, kaip Platonas, 
Miltonas ir Rousseau. 


PAGALVOK: 
Kaip buvo stimuliuojamas ir kaip slopinamas tavo kūrybišku- 
mas mokykloje? 

„Ne“ technikoms 


Svarbiausia yra 
sąlygos 


Dalyvavimas 


Gerbia nuomones 


Laisvė su atsakomybe 


Tinkamai paruošk aplinką, ir kūrybiškumas atsiskleis 


Sutvarkyk aplinką 

Tyrimai rodo, kad žmogaus kūrybingumas vėlesniame gyveni- 
me daug priklauso nuo jo ugdymo vaikystėje ir jaunystėje. Dauguma 
knygoje aptartų dalykų skirta tiek vaikams, tiek ir suaugusiesiems. Tai 
duoda minčių, ką daryti, kad nebūtų slopinamas vaikų kūrybingumas 
ir, žinoma, ką daryti, kad jis būtų skatinamas. 

Tiesa, tarp vaikų ir suaugusiųjų yra skirtumų. Vaikai nėra susidū- 
rę su tokiu kiekiu kliūčių būti kūrybingiems, kaip suaugusieji. Įprastai 
vaikai neturi ir taip sustabarėjusio mąstymo, nors jie galbūt ir išmano 
mažiau problemų sprendimo metodų. 

Taigi nėra taip svarbu išmokyti vaikus technikų, kurias nagrinė- 
jome šioje knygoje. Žinoma, jos gali būti naudingos ir vaikams, tačiau 
labai lengvai gali tapti kliūtimis savarankiškam vaiko vystymuisi. 

Svarbiausia, ką galime padaryti, norėdami, kad atsiskleistų vaiko 
kūrybingumas, tai sudaryti palankias jo vystymuisi sąlygas. Pasirodo, 
yra tam tikrų požymių, būdingų šeimoms, kuriose vaikai išauga kūry- 
bingesni. Aptarsime keletą dalykų, kurie, pasirodo, yra svarbūs, tikintis 
išsaugoti vaikų kūrybingumą. 


Gerbk vaiką 

Šeimoje vaikai gerbiami tiek pat, kiek ir suaugusieji. Praktiškai 
tai reiškia, kad vaikai, pavyzdžiui, dalyvauja priimant sprendimus šei- 
moje. Tai leidžia jiems mokytis vertinti ir spręsti problemas. Tai, kad 
vaikas yra išklausomas nagrinėjant šeimos reikalus, išmoko jį geriau 
klausytis kitų. Sugebėti išgirsti kitus yra ir bus svarbu gyvenime spren- 
džiant problemas. 

Taip vaikas išmoksta ir įvairiau mąstyti. Tai yra svarbu, be to, su- 
teikia ir papildomą poveikį, nes vaikas ima pastebėti, kad kiti žmonės 
problemą sprendžia galbūt kitaip, ir kartais tie būdai gali būti geresni, 
nei jo pasirinkti. 

Pagarba vaikui taip pat reiškia gerbti tai, kad jis turi savo nuomo- 
nę. Vaikas įgauna daugiau laisvės eksperimentuoti su mintimis, idė- 
jomis ir požiūriais. Iš jo nebus juokiamasi dėl to, kad mąsto ir pasako 
galbūt keistus dalykus. 


Svarbu ir laisvė bei lūkesčiai 

Vaiko nedera bauginti pasiekimų lūkesčiais. Tačiau laisvė daly- 
vauti priimant sprendimus yra susijusi ir su lūkesčiu, kad vaikas daly- 
vaus ir prisiims atsakomybę. 

Kūrybingi vaikai dažnai yra turėję daugiau laisvės, tačiau taip pat 
ir daugiau atsakomybės už savo veiksmus. Laisvė leidžia jiems geriau 
valdyti situacijas, rasti sprendimus ir juos įgyvendinti. 

Etinės normos 

Šeimos, kurių vaikai kūrybingesni, dažnai sėkmingai įskiepydavo 
jiems aiškias etines normas. Vaikai įsisąmonina, kad egzistuoja nor- 

Svarbiausios normos mos arba taisyklės, kurios yra svarbesnės už kitas ir kurios sudaro etinį 

pagrindą daugeliui kitų mūsų visuomenės taisyklių. Tėvai randa laiko 
šias normas paaiškinti. Jie taip pat kalbasi su vaikais apie svarbius da- 
lykus gyvenime. Vaikas nėra valdomas gausybės taisyklių, bet iš jo yra 
tikimasi, kad pats imsis atsakomybės už savo veiksmus, kaip elgsis tų 
svarbiausių etinių normų ribose. 

Čia svarbūs pavyzdžiai. Vaikai daugiau mokosi iš veiksmų, o ne 
iš kalbų. Normos visų pirma perteikiamos pavyzdžiu, nors dažnai jas 
tenka papildomai paaiškinti ir žodžiu. 


Saugumas yra visada svarbu 
Vaikai, kurie jaučiasi saugūs, mieliau rizikuoja ir eksperimentuo- 
Saugu suklysti ja. Saugumas reiškia ir saugumą turėti savo nuomonę, ir elgtis keistai, 
klysti, ir iš to mokytis. 

Vaikai retai kada būna perdėtai saugomi. Nepaisant visos globos, 
jie paliekami ir vieni. Tėvams rūpi gyventi savo pačių gyvenimą, ir jie 
leidžia tą patį daryti vaikams. Jie nebūdrauja vidury nakties ir nesijau- 
dina dėl savo vaikų. 

Net ir nuolatinis kraustymasis, nors tai gali būti ir labai sudėtin- 
ga, palankiai veikia vaiko kūrybingumą. Vaikai turi įveikti problemas, 
kylančias persikėlus į naują vietą. Tai gali sustiprinti pasitikėjimą savi- 
mi ir suteikti daugiau saugumo, nes jie pasijunta pajėgiantys susitvar- 
kyti su nauja situacija. 


„Ne“ nuolatiniam Saugumas taip pat reiškia ir tai, kad vaikas išvengia nuolatinių nei- 
vertinimui giamų, jo gebėjimus menkinančių ir tobulėjimo nevystančių vertinimų. 
Aktyviai skatinkite 


Svarbiausia yra neslopinti kūrybinio vystymosi. Tačiau jį galima 

ir tiesiogiai skatinti: naujais įspūdžiais, kelionėse, naujose vietose. Ke- 
Nauji potyriai lionės aprašymai dažnai gali būti tiek pat geri, kaip ir pati kelionė. 

Daug ko išmokti galima iš gamtos - per tiesioginį kontaktą, žiū- 
rint filmus, skaitant knygas apie gamtą ir t. t. 

Kūrybiškumą skatina ir lavinantys žaidimai, reikalaujantys akty- 
vaus dalyvavimo ir leidžiantys pasitelkti fantaziją. 

Ir čia labai didelė pavyzdžio galia. Suaugęs, kuris siekia tobulėti, 
ieško užduočių ir minčių stimulų, įkvepia ir vaiką elgtis taip pat. Vai- 
kus galima skatinti ir tiesiogiai užduodant klausimus, taip leidžiant 
jiems mąstyti. Tegul vaikas paaiškina - vaikai mielai dalijasi savo 

Leisk vaikams įspūdžiais. Nors daug ką žinote, galite nemažai iš jų išmokti. Ape- 
paaiškinti liuokite ir į fantaziją. 

PAGALVOK: 
Kaip buvo skatinamas ir slopinamas tavasis kūrybiškumas? 


Santrauka 

Vienas iš svarbiausių dalykų žmogaus kūrybiškumo raido- 
je yra įtakos, turėtos vaikystėje. 

Mokinius ugdo mokykla ir visa visuomenė. Reikalavimas 
derintis ir taikytis daug prisideda slopinant vaiko kūrybingumą. 
Dažnai kūrybiškumo slopinimo pradžia sutampa su mokyklos 
lankymo pradžia. 

Mokykla turi ne tik perteikti žinias ir informaciją, bet ir 
visapusiškai ugdyti vaiką. Šiuolaikinė mokykla mažai moko, 
kaip mąstyti. 

Mokykla, siekianti išugdyti savarankiškai mąstančius 
žmones, privalo vaikams perteikti vertybines nuostatas ir in- 
formacines žinias. Tačiau ji turėtų išmokyti vaikus ir savaran- 
kiškai mąstyti, kad jie išmoktų veikti užklupus netikėtai situ- 


acijai bei mokėtų ateityje, jau baigę mokyklą, žinias pritaikyti 
savarankiškai. 


Vaiko kūrybingumo ugdymui didelės svarbos turi ir aplin- 
ka namuose. Svarbiausia, ką galite padaryti, tai sudaryti tinka- 
mas sąlygas vaikui vystytis. 

Svarbu yra pagarba vaikui kaip savarankiškai mąstančiam 
žmogui. Taip pat svarbu suteikti laisvės tyrinėti ir veikti. Tačiau 
laisvė eina koja kojon su lūkesčiais, kad vaikas prisiims ir atsa- 
komybę už savo veiksmus ir laikysis svarbiausių etinių normų. 

Vaiko vystymuisi svarbus saugumas. Tačiau vaiką gali- 
ma skatinti pažinti ir tiesiogiai - keliaujant, skaitant knygas, 
patiriant įspūdžių gamtoje ir - ne ką mažiau svarbu - pasitel- 
kiant žaislus, kurie reikalauja paties vaiko aktyvaus veiksmo 
ir fantazijos. 


Užduotys 


1 

Gavai užduotį sukomplektuoti žaislų rinkinį įvairaus amžiaus 
vaikams. Žaislai turi būti lavinantys ir skatinti vaikų kūrybingumą. 
Kokius žaislus rinksiesi? Pasitelk kūrybišką problemų sprendimą. 

Ž 

Ta pati užduotis, tik žaislai turėtų būti skirti suaugusiesiems. 

18. PRAKTINIS PAVYZDYS 


Kur yra gera valia, ten rasi ir kelią. 


Posakis 
Patirtis nugali mokslą. 

Posakis 
Didelę duobę galima pripildyti mažų akmenėlių. 

Posakis 


Dabar nagrinėsime praktinį pavyzdį, kuris iliustruos kūrybiško 
Sutrumpinta problemų sprendimo metodo taikymą. Pavyzdys yra sutrumpintas, 
demonstracija t. y. neperteiksime visko, kas buvo siūloma, kai kalbėjome apie pro- 
blemos formuluotes, idėjas ir t. t. Taip pat neįtraukėme visko, ką darė 
ir sakė proceso vadovas. Tačiau to, kas bus pateikta, pakaks tam, kad 
susidarytumėte įspūdį apie problemos sprendimo procesą ir sprendi- 

mo priėmimą. 

Problemos savininko vardas ALFREDAS. Grupei vadovavo pro- 
ceso vadovas, kuris taip ir vadinamas - PROCESO VADOVAS. Be šių 
dviejų žmonių, procese dalyvavo penkių asmenų grupė. Kai kur įterp- 
sime komentarų. Prieš juos rasite parašyta KOMENTARAS. Jais bus 
galima koncentruotai perteikti kai kurias proceso dalis, kurių detaliai 
neaprašinėsime. 


Problema 


PROCESO VADOVAS: Ar gali mums apibūdinti problemą, Al- 
fredai? 

ALFREDAS: Gavau užduotį sukurti naujo tipo ventilį dujiniams 
balionams. Problemos esmė yra šitokia: kai suspaustų dujų balionai 
ištuštėja, žmonės dažnai pamiršta užsukti ventilį. Dėl to į balionus pa- 
puola oro ir drėgmės, o tai skatina koroziją iš vidaus. Balionai ypač 
stipriai rūdija vietovėse netoli jūros. 

Problemos Siekdami to išvengti, turime sukurti naujo tipo ventilį, kuris pats 

aprašymas užsidarytų, kai balionas ištuštėja arba kai jame lieka mažai dujų. Tačiau 
ventilis neturi trukdyti balioną iš naujo pripildyti dujų. Todėl jis turi 
pats atsidaryti, kai balionas bus pildomas. 

Man reikia grupės pagalbos konstruojant tokį ventilį. 

Sprendžiama 
problema 


Nevaržyk dalyvių 


Laisvai išsakyk savo 
mintis 


KOMENTARAS: Problema buvo pakankamai gerai suformuluo- 
ta ir problemos sprendėjų suprasta, tad galėjome judėti į priekį tiesiai į 
faktų etapą. Sprendžiant tokio tipo problemas prireikia šiek tiek padir- 
bėti papildomai. Įprastai tokios problemos sprendimo grupė nesiims 
tol, kol problemos savininkas nepateiks papildomos informacijos. Tad 
jam teks padirbėti prieš susitinkant su resursų grupe. Dažniausiai pro- 
blemos savininkas pasitelkia problemos sprendimo grupę tik tada, kai 
jam nepavyksta rasti tinkamo sprendimo savarankiškai. 

Šiuo atveju tai reiškia, kad problemos savininkas gerai išmano 
apie įvairius ventilių tipus, dujų balionus ir kitus dalykus, susijusius 
su šia jo problema. Mes neleidžiame problemos savininkui atskleisti 
grupei visų turimų faktų ir savo nuomonės dėl problemos, nes taip jis 
darytų įtaką grupės mąstymui. Grupė turėtų prisidėti naujomis idėjo- 
mis. Tad tai, kad jie ne viską žino, yra tik privalumas. 

Dėl turimo įdirbio problemos savininkas yra gerai kvalifikuotas 
vertinti grupės teikiamus pasiūlymus. 

Nebūtina, kad visa grupė suprastų problemą, ar tai, kaip reikia ją 
spręsti. Dažnai grupės pasiūlymai duoda problemos savininkui naujų 
minčių arba leidžia geriau suprasti problemą. 

Problemos savininkas neturi tuo dalytis su likusia grupe. 

Dabar pereikime prie paties proceso. 


Faktai - divergentiškai 


PROCESO VADOVAS: Ar reikia pateikti šiek tiek faktų? Ir pats 
Alfredas, ir jūs visi, esantys resursų grupėje, galite kalbėti ir išsakyti 
visas kylančias mintis. Stenkitės būti kuo laisvesni, nesirūpinkite, ar 
tai, ką sakote, yra aktualu, ar ne. 


KOMENTARAS: Proceso vadovas surašo visus grupės narių pa- 
siūlymus ant popieriaus lapų. Niekas nieko nekomentuoja. Grupės na- 
riams neleidžiama kalbėtis ir net persimesti vienu kitu žodžiu. 


1. Egzistuoja įvairiausių ventilių. 

2. Visi ventiliai veikia pagal fizikos dėsnius. 

3. Dujų balionus reikėtų naudoti naftos platformose. 
4. Juos reikėtų naudoti ir sausumoje. 

5. Balionuose turi būti degios sprogstamosios dujos. 
6. Juose laikomos ir nuodingos dujos. 

Dar daugiau faktų 


7. Transportuojant ir eksploatuojant balionams gali tekti atlaikyti 
smūgius. 

8. Jie pildomi prijungiant prie aukšto slėgio dujų rezervuaro. 

9. Yra įvairiausių atsukimo mechanizmų. 

10. Yra įvairiausių užsukimo mechanizmų. 


PROCESO VADOVAS: Alfredai, ar trūksta kokių svarbių faktų, 
kuriuos, tavo manymu, turėtume pridėti? 


ALFREDAS: Taip, manau, svarbu turėti omeny, kad aplink balio- 
ną yra atmosferos slėgis. Kai slėgis baliono viduje susilygina su išori- 
niu, į balioną patenka oras. Kai balionas naudojamas, slėgis jo viduje 
yra aukštesnis nei atmosferos slėgis. Jis užpildomas iki labai aukšto 
slėgio. 


PROCESO VADOVAS: Ar galėtum tai suformuluoti trumpiau? 


KOMENTARAS: Alfredas pateikia 11-13 punktus, ir proceso va- 
dovas juos užrašo popieriaus lape. Tada jis paprašo grupės tęsti darbą 
ir toliau teikti faktus, kuriuos užrašo. 


11. Pripildytame dujų balione slėgis yra aukštas. 

12. Balionas yra pildomas iš rezervuaro, kuriame slėgis yra dar 
aukštesnis. 

13. Aplink balioną yra atmosferos slėgis. 

14. Jėgos: atmosferos dujų slėgis, baliono slėgis, pildymo slėgis, 
vandens slėgis, magnetinės, elektrinės, gravitacinė, potvynio 
arba atoslūgio, atominė, molekulinė, elastinė jėga ir t. t. 

15. Žiedai, kurie ryte išsiskleidžia, o vakare susiglaudžia. 

16. Krautuvininkai, ryte atveriantys savo parduotuvių duris ir va- 
kare jas uždarantys. 

17. Balionų, dujų, suvirinimo technikos pardavėjai. 

18. Makštis gali atsiverti spaudžiama ir užsiverti, kai spaudimas 
baigiasi. 

19. Dujos, skystis ir kietos medžiagos šildomi plečiasi. 

20. Dujos skverbiasi iš baliono per kvadratinio centimetro dy- 
džio angą. 

21. Dujų slėgio jėga yra lygi slėgiui, padaugintam iš paviršiaus 
ploto. 


KOMENTARAS: Divergentinė faktų fazė čia buvo baigta. Turėjo- 
me pasižymėję daugiau punktų, nei pateikta, tačiau jų pakaks susida- 
ryti tinkamą įspūdį apie problemos sprendimą. 

Renkasi problemos 


savininkas 


Paanalizuok 
problemą 


Paanalizuok faktus 
arba informaciją 


Faktai - konvergentiškai 


KOMENTARAS: Spręsdami šią problemą greitai pririnktume 
milžiniškus kiekius informacijos. Konvergavimą būtų galima pradėti 
suskirstant informaciją į tokias grupes: 

- Kiti ventilių tipai. 

- Užsukimo ir atsukimo mechanizmai. 

- Jėgos. 

- Naudojimo būdas. 

- Kaip su tuo susiję žmonės. 

- Analogijos iš gamtos. 

- Techninė informacija. 


PROCESO VADOVAS: Alfredai, ar galėtum pažymėti tuos fak- 
tus, kurie, tavo manymu, yra svarbiausi tolesniam darbui? 


KOMENTARAS: Alfredas pasirinko 1, 2, 3, 4 ir 8 faktus. 


Problema - divergentiškai 


KOMENTARAS: Tai tokia problema, kurios sprendimui labai 
svarbi išsami problemos analizė, įskaitant ir informacijos rinkimą ir 
apdorojimą. 


PROCESO VADOVAS: Ar dabar galite pasiūlyti problemos for- 
muluotes? Remkitės tuo, kaip problemą aprašė Alfredas. Ar jo pateiktą 
formuluotę galima pakeisti, suskaidyti? 


1. Kaip išvengti korozijos? 

2. Kaip priversti žmones užsukti ventilius, kai balionai ištuštėja? 

3. Kaip padaryti, kad ventilis užsidarytų, kai balionas ištuštėja? 

4. Kaip uždaryti ventilį, kai balionas dar neištuštėjęs? 

5. Kaip padaryti, kad ventilis atsidarytų, kai prireikia balioną pri- 
pildyti? 


PROCESO VADOVAS: Peržiūrėkite faktus ir įvertinkite, ar jie 
duoda kokių nors minčių, kaip suformuluoti idėją. Ypač atkreipkite 
dėmesį į tai, ką minėjo Alfredas, tačiau nepraleiskite ir kitų dalykų. Jei 
sugalvosite naujų formuluočių, pateikite jas. 


176 


+ Atgal 


Toliau » 


Turinys 


6. Kaip padaryti, kad ventilis dėl spaudimo baliono viduje liktų 
atidarytas, kai baliono slėgis yra didesnis už atmosferos slėgį? 
7. Kaip padaryti, kad atmosferos slėgis uždarytų ventilį, kai balio- 
no slėgis nukrinta iki tam tikro lygio? 

8. Kaip padaryti, kad pildant balioną ventilis atsidarytų? 

9. Kaip sukonstruoti ventilį pagal vaginos principą? 

10. Kaip gali mechaninės ar kitos jėgos atidaryti arba uždaryti 
ventilį? 

11. Kaip ventiliui žinoti, kada jam atsidaryti, o kada užsidaryti? 

12. Kaip atidarymą ir uždarymą susieti su kitomis atliekamomis 
operacijomis? 

13. Kaip baliono viduje panaudoti nekorozinius paviršius? 


Problema - konvergentiškai 


Renkasi problemos PROCESO VADOVAS: Baigiame. Alfredai, ar galėtum išrinkti 
savininkas problemos formuluotes, kurios, tavo manymu, būtų svarbiausios tę- 
siant mūsų darbą? 


ALFREDAS: Renkuosi 6, 7, 8 ir 10 numerius. 


PROCESO VADOVAS: Ar galėtum paaiškinti, kodėl pasirinkai 
būtent šias? 


Problema išaiškina- ALFREDAS: Manau, kad verta ieškoti sprendimo, kuris remtųsi 

ma arba išgryninama slėgių skirtumais. Yra trijų rūšių slėgis: atmosferos slėgis aplink balio- 
ną, slėgis baliono viduje ir slėgis pildant balioną. Šie duomenys gali 
būti panaudoti, kad gautume daugiau įvairių slėgio skirtumų ventilio 
viduje ar aplink jį. 

Vienas iš jų, slėgis baliono viduje, yra nepastovus. Tai, kad jis kin- 
ta, reiškia, kad jį galima panaudoti kaip signalą ką nors pradėti, kai 
pokytis bus didesnis už nustatytą. 

Taigi dujų slėgiai turėtų leisti judėjimą įvairiomis kryptimis, tai 
yra judesius, kurie leis ventilį uždaryti arba atidaryti. 

Pasitelkus kitas, pavyzdžiui, mechanines, jėgas, mūsų galimybės 
reguliuoti ir skatinti judėjimą dar labiau padidėja. Todėl pasirinkau ir 
10-ą problemos formuluotę. 


PROCESO VADOVAS: Ar galėtum šias formuluotes performu- 
luoti arba sujungti į vieną, kurią naudotume tolesniam darbui? 

Suformuluojama 
problema 


Idėjų rinkinys 


KOMENTARAS: Problemos savininkui ir proceso vadovui dabar 
padėjo likusi grupė. Remdamasi Alfredo pažymėtomis problemų for- 
muluotėmis, ji sugalvojo naują formuluotę. 

Problema buvo suformuluota šitaip: 

Kaip pagaminti ventilį, kuris atsidaro ir užsidaro veikiamas dujų 
slėgio? Papildomai pasitelk mechanines arba kitas jėgas, kad sprendi- 
mas būtų dar geresnis. 


Idėjos - divergentiškai 


KOMENTARAS: Proceso vadovas paprašė grupės pateikti idėjų. 
Jis paminėjo, kad, nors jau pasirinkta problemos formuluotė tolesniam 
darbui, neturėtume savo idėjų riboti tik atsakymais į pasirinktą formu- 
luotę. Proceso metu taikėme kelias šioje knygoje aptartas idėjų stimu- 
liavimo technikas. Mums kilo daugiau nei šimtas idėjų, kai kurios iš jų 
buvo gerokai nutolusios nuo tikrovės, kitos kilo tiesiogiai iš problemos 
suformulavimo. 


Toliau pateikiame keletą idėjų: 


1. Įmontuok į ventilį skirtingo dydžio plokštumas, kurias dujos 
galėtų spausti. 

2. Naudok gumines tarpines. 

3. Naudok spyruoklinį mechanizmą. 

4. Tegul demonas uždarinėja ir atidarinėja ventilį. 

5. Užšaldyk dujas, kad apskritai nereikėtų ventilio. 

6. Tegul dėl dujų slėgio baliono viduje ventilis laikosi atidarytas, 
kol slėgis viršija atmosferos slėgį. 

7. Tegul dėl atmosferos slėgio ventilis užsidaro, kai slėgis ventilyje 
pasidaro lygus atmosferos slėgiui padaugintam iš faktoriaus C. 
C svyruoja tarp 1 ir 2. 

8. Tegul dujų pildymo slėgis, nukreiptas į ventilį, jį atidaro. 

9. Ventilio atidarymą ir uždarymą reguliuok mechaninėmis ar 
kitokiomis jėgomis. 

10. Tegul šios jėgos atidarinėja ir uždarinėja ventilį. 

11. Ventilį sukonstruok taip, kad dujų slėgis spaustų plokštumas. 

12. Tegul dujų slėgiai kinta. 

13. Tegul šie skirtumai sukelia judesius, dėl kurių ventilis atsida- 
rytų arba užsidarytų. 

14. Tegul mechaninės ir kitos jėgos priverčia plėstis arba trauktis. 

Renkasi problemos 
savininkas 


Kriterijai nurodo 
kryptį 


Idėjos - konvergentiškai 


KOMENTARAS: Iki šiol pateiktos idėjos kalba apie sprendimo 
principus. Šie kilo tiesiogiai iš problemos formuluotės. Idėjos buvo iš- 
vystytos pokalbiuose apie tolesnį praktišką šių principų įgyvendinimą. 
Alfredas jautė, kad einame teisingu keliu, ir mes netrukus į tai ir susi- 
koncentravome. Ankščiau pateiktos idėjos ir atspindi tą kelią. 

Šioje problemos sprendimo fazėje verta sutelkti dėmesį. Žinoma, 
lieka grėsmė atsiriboti nuo kitų galimų sprendimų. Todėl reikia stebėti, 
kad pasirinktame kelyje neužtruktume per ilgai, prieš grįždami atgal ir 
išbandydami kitą kelią. Tačiau šitaip pasitelkę vaizduotę turime perne- 
lyg neįsijausti, kad nepražiopsotume galimo sprendimo užuomazgos, 
jei tokia atsirastų, ar jos neišplėtotume. Apsisprendėme, kad einame 
teisingu keliu ir kaip pėdsekiai, užuodę kvapą, imame sekti. 

Alfredas pasirinko 3, 6, 7, 8, 9, 10, 11, 12, 13 ir 14 idėjas. 

Šiuo atveju pasirinkome daugiau idėjų nei įprasta konvergentinei 
fazei, nes šios idėjos yra veikiau to paties sprendimo mintys nei sava- 
rankiškos idėjos. 


Sprendimas. Kriterijai - divergentiškai 


KOMENTARAS: Dabar pradėjome kurti sprendimą ir galėjome 
toliau ieškoti idėjų, kaip jį įgyvendinti. Tose idėjose, kurių čia nepami- 
nėjome, irgi buvo šis tas, ką buvo galima analizuoti toliau. 

Siekdami išsiaiškinti, koks gi mūsų sprendimas turėtų būti, nu- 
sprendėme išryškinti keletą kriterijų. Darėme tai tam, kad galėtume 
suvaldyti tolesnį sprendimo generavimą, remdamiesi kriterijais, ku- 
riuos jis turėtų atitikti. 

Tai darėme ir dėl to, kad Alfredas jautė, jog esame labai arti spren- 
dimo. Jam atrodė, kad tetrūksta kelių detalių. Jis nepaaiškino, ką turė- 
jo omeny, išskyrus nebent tai, ką sužinojome iš jo idėjų pasirinkimo. 
Ėmėme ieškoti kriterijų. Pateikiame keletą iš jų: 


1. Ventilis neturi būti per didelis. 

2. Jis turi išleisti dujas, kai to reikia. 

3. Kai prisireikia, jis turi užsidaryti. 

4. Jis turi būti sandarus. 

5. Jis turi atsidaryti, kai reikia. 

6. Jį turi būti lengva montuoti ir taisyti. 
7. Jį turėtų būti paprasta pagaminti. 

8. Jį kuriant reikia naudoti žinomas ir išbandytas technologijas. 

9. Jis turėtų būti kuo pigesnis. 

10. Jis turėtų atitikti saugumo reikalavimus. Balionuose bus laiko- 
mos nuodingos arba sprogstamosios dujos. 


Sprendimas. Kriterijai - konvergentiškai 


KOMENTARAS: Turint daug kriterijų, prieš pasirenkant verta 
juos analizuoti. Todėl pirmiausia pamėginome surasti kriterijams ben- 
drų bruožų ir suskirstėme juos į štai tokias grupes: 

Apdorojimas - Funkciniai reikalavimai: 1, 2, 3, 4 ir 5 kriterijai. 
ir pasirinkimas - Naudojimo reikalavimai: 6 ir 10 kriterijai. 

- Gamyba ir pardavimas: 7, 8 ir 9 kriterijai. 

Po tokios analizės Alfredas kaip pačius svarbiausius pasirinko 3, 
5, 6 ir 8 kriterijus. 


Sprendimas. Sprendimo rengimas 


KOMENTARAS: Šiuo atveju idėjos galėjo atitikti arba neatitikti 
kriterijų, atsižvelgiant į tai kokį praktinį sprendimą sugalvosime. Todėl 
nereikėjo vertinti, kiek visi šie sprendimai atitiko kriterijus, tačiau jie 
buvo naudojami kaip pagalbinė priemonė tolesniam darbui. 


PROCESO VADOVAS: Turime keletą idėjų ir keletą kriterijų, ku- 
riuos galime naudoti toliau vystydami idėjas. Taigi, tęskime. 
1. Ventilį prie baliono reikia tvirtinti taip, kad prie jo būtų galima 
tvirtinti kitus ventilius. 
2. Ventilį galima įmontuoti į kitus prie baliono montuojamus 


ventilius. 
3. Ventilis turi būti mažas ir tvirtas, kad nebūtų sugadintas ir ne- 

kliudytų. 
Problemos savininkas KOMENTARAS: Pastebime, kad turime tam tikrą problemos, 
pamato sprendimą kriterijų ir sprendimo specifikacijų kratinį. Nieko baisaus. Nereikia per 


daug dėmesio skirti pačiam procesui. Jį reikia vertinti kaip pagalbinę 

Ventilis 


priemonę ir vadovą, o ne kaip įstatymą. Jau minėjau, turime žvilgtelėti 
į etapo pavadinimą ir prisiminti, koks jo tikslas. Šiuo atveju — surasti 
sprendimą, remiantis mūsų jau turimomis ir naujomis idėjomis, ku- 
rios dar gali kilti. Sprendžiant problemas tikslas pateisina priemones. 
Galima laisvai įtraukti dalykus, kurių įprastai šiame etape nenaudoja- 
me, jei tik tai atrodo tikslinga. 

Tad grįžkime prie sprendimo paieškos. 


4. Visi slėgiai turi būti nukreipti į plokštumas. 

5. Plokštumos gali būti tos pačios arba skirtingos. 

6. Skirtingi slėgiai turi veikti skirtingas plokštumas. 

7. Atidaryto ir uždaryto ventilio pozicijose plokštumos turi skirtis. 


KOMENTARAS: Viso proceso metu buvo piešiama ir braižoma, 
kad būtų lengviau suprasti ir paaiškinti. Šioje proceso vietoje Alfredas 
įžvelgė galimą sprendimą. Jis nupiešė ir paaiškino kitiems grupės na- 
riams tai, ką mums padedant sugalvojo. O sugalvotas buvo štai toks 
principinis sprendimas, kuris parodytas šiame piešinyje. 


Elunksiis E Dumplės 


fl Dujų 
7— > padavimas 
arba išdavimas 


Rim 


Automatinis dujų balionėlio ventilis 


Dabar paaiškinsime, kaip veikia šis ventilis. 


Trys piešinyje pavaizduoti slėgiai yra: 

- P „Tai atmosferos slėgis aplink balioną. Oro slėgis, kaip žinia, 
gali varijuoti, bet tik iki tam tikros ribos. 

- P... Slėgis baliono viduje. Šis slėgis saugumo sumetimais visada 
turi išlikti tam tikro lygio, palyginti su atmosferos slėgiu. Tai pavyks 
padaryti, jei ventilį uždarysime, kai slėgis baliono viduje pasieks pus- 
antro ar dukart didesnį nei standartinis atmosferos slėgis. 

- P, Tai slėgis, kuris bus naudojamas, kai balioną reikės iš naujo 

pildyti. Jis visada bus didesnis nei slėgis baliono viduje, P... 

- A yra dumplės, kurias galima ištempti arba suspausti. Tai yra 
standartinės technologijos gaminys ir jį nesunku įsigyti. 

- Dumplės gali būti pripildytos dujų, kurios spaudžia ir taip plečia 
dumples. Piešinyje vietoje jų pateikėme spyruoklę, kuri daro tą patį. 

- Dumplės su spyruokle gali būti atidarytos ir į išorę. 

- F. „yra jėga, kuria spyruoklė (arba dujų ar atmosferos slėgis) 
spaudžia žemyn plokštumas A! ir A2. 

- F. „Jėga F. „yra lygi vidutiniam P 
Al ir A2. 

- Kai slėgis erdvėje R yra mažesnis nei P, „spyruoklė ims spausti 
žemyn plokštumą Al, kuri uždarys ventilį, t. y. ventilis užsidarys, kai 
slėgis P,,balione bus mažesnis nei P, „. 

- Pildant balioną erdvė R bus pripildyta dujų su P,„. Tai iš pra- 
džių spaus plokštumą A2. Kadangi P,, yra gerokai didesnis už P. „ 
ventilis atsidarys pats ir balionas prisipildys dujų. 

- Kol slėgis baliono viduje bus didesnis nei P. „ventilis bus ati- 
darytas. 


„4 SPaudimui plokštumose 


Balione bus papildomai įmontuotas įprastas ventilis, tuomet du- 
jas atsukti ar užsukti galėsime kada panorėję. Piešinyje pavaizduotas 
ventilis turi plokščią lietimosi paviršių. Principas tiks ir tokiu atveju, 
jei bus pagamintas adatinis ventilis. 


Pritarimas - divergentiškai 


KOMENTARAS: Pradėjome nuo aiškinimosi, kas gali pritarti, 
duoti sutikimą, kodėl ir kaip. Tuomet išsiaiškinome kriterijus, kuriais 
yra remiamasi. Dalį jų pateikiame toliau. 


1. Balionų naudotojai. 

2. Ventilis neturi trukdyti. 

3. Neturi padidėti nelaimingų atsitikimų rizika. 
4. Balionų pildytojai. 

5. Atitinka 2. ir 4 punktus. 

6. Ventilių gamintojai. 

7. Balionų gamintojai. 

8. Dujų gamintojai. 

9. Žinybos. 

10. Ventilių, balionų arba dujų pirkėjai. 

Rask naujų galimybių 


Pritarimas - konvergentiškai 


KOMENTARAS: Yra galimas principinis tokio ventilio sprendi- 
mas. Sprendimo tobulinimas, remiantis pritarimo kriterijais, turės įta- 
kos galutiniam rezultatui. 

Tai duos idėjų ir tolesniems veiksmams. 


Veiksmų planas 


KOMENTARAS: Tolesnis darbas - papildomos informacijos rin- 
kimas, skaičiavimai, konstruktorių darbas, medžiagų ir detalių paieš- 
ka, prototipų kūrimas, jų išbandymas, sprendimo tobulinimas ir t. t. 

Šiuo atveju veiksmų planas buvo tolesnių Alfredo žingsnių surašymas. 


Kiti iš šio sprendimo kilę sprendimai 


Išsprendus problemą dažnai paaiškėja, kad jos sprendimas gali 
praversti ir nagrinėjant kitas problemas, tiesiogiai arba po papildomo 
paruošimo. 

Taigi verta pažiūrėti, ar tai tiktų ir mūsų atveju, todėl užduotis 
- rasti kitų problemų, kurias būtų galima išspręsti pasitelkus šį spren- 
dimą. Dažnai po daugelio metų paaiškėja, kad išradimą ar sprendimą 
galima pritaikyti ir visai kitiems dalykams. 

Mes sukonstravome ventilį. Ar jį būtų galima pritaikyti kitur? Ar 
galima kai kuriuos principus taikyti sprendžiant kitas problemas? Ki- 
taip tariant, kokių kitų problemų sprendimus mes jau radome? 

Grupei tai buvo suformuluota kaip problema, taip pat grupė iš- 
ryškino ir kitą problemą, su kuria daugeliui yra tekę susidurti. 

Pripūsti guminiai ratai, naudojami dviračiuose, automobiliuose, 
lėktuvuose ir t. t., yra didis išradimas. Tačiau ratai turi vieną trūkumą. 
Labai svarbu, kad slėgis rato viduje išliktų tam tikro lygio. Jei slėgis 
nukrenta daugiau nei reikia, ratas nebeatlieka savo funkcijos ir net gali 
būti sugadintas. 

Ar galime kaip nors išspręsti šią problemą pagal tuos pačius prin- 
cipus, kaip ir kuriant dujų ventilį? 

Slėgio reguliatorius 


Remdamiesi dujų ventilio pavyzdžiu iškeliame idėją, kuri yra pa- 
vaizduota šiame piešinyje. 


Padanga, kurioje 
reikia išlaikyti slėgį 


Slėgio kamera (talpa) 


Slėgio kamera 
(talpa) 


B K 
Reguliatoriaus arba reguliavi- 
mo mechanizmas 


Ventilis 


Reguliatoriaus arba 
reguliavimo mechanizmas 


Pripučiamų padangų slėgio reguliatorius 


Čia pavaizduota pripūsta padanga. Jos viduje yra kamera, at- 
laikanti aukštą spaudimą. Prie jos pritvirtintas ventilis. Kai pučiame 
padangą, pripildome ir kamerą. Joje susidaro didesnis slėgis nei pa- 
dangoje. 

Kameroje yra mechanizmas (ventilis ar pan.), kuris išleidžia orą į 
padangą, jei joje slėgis nukrinta iki tam tikro lygio. 

Schemoje taip pat pavaizduotas paprastas principas, pagal kurį 
galima pagaminti tokį mechanizmą. 

K raide schemoje pažymėtas nedidelis konteineris su paslankio- 
mis sienelėmis arba iš tinkamos medžiagos pagaminta kaladėlė. Kai 
padangos viduje slėgis sumažėja, konteineris išsipučia ir pastumia 
svirtį B taip, kad ventilis atsidaro, ir oras iš kameros patenka į padangą. 
Kai slėgis padangoje yra pakankamas, ventilis užsidaro ir daugiau oro 
iš kameros nebeišeina. 


PAGALVOK: 

Kokie dujų baliono ventilio principai yra pritaikyti slėgio regu- 
liatoriaus konstrukcijoje? Kaip mums pavyko iš dujų baliono 
ventilio sukurti slėgio reguliatorių? 

Užduotys 


1 
Sugalvok, kaip dar panaudoti šiame skyriuje aptartus išradimus. 


2 
Pasitelkdamas šių dviejų išradimų principus, sukurk ką nors 
nauja. 


3 
Patobulink dujų baliono ventilį ir slėgio reguliatorių. 

Pratybos 


Nauji įpročiai 


Prisimink ką 
moki arba sugebi 


19. KELI PATARIMAI ATEIČIAI 


Daug gerų idėjų yra kilę prausiantis ryte duše. 


R. Folven 
Įžvalga nugali jėgą. 
Arabų patarlė 
Nėra kurtesnio už tą, kuris nenori girdėti. 
Anglų patarlė 


Turiu tris vaikus, visi jie atrado tuos pačius dalykus ir mane jų išmokė. 
Tačiau visi trys mane išmokė tiek daug naujo. 
A. E Eliassen 


Kasdien po penkias minutes 


Kūrybiškas problemų sprendimas visų pirma yra pratybų klausi- 
mas. Todėl turėtumėte bandyti spręsti net ir tokias problemas, su ku- 
riomis kasdienybėje nesusidursite. Tai leis sukaupti didesnę problemų 
sprendimo patirtį, kuri pravers, kai atsiras nauja problema. Tai padės 
ir įvairiau mąstyti. 

Mąstymas, sprendžiant kasdienes problemas, visų pirma yra 
įpročių klausimas. Įpročius keisti sunku, tačiau įmanoma pakeisti net 
ir mąstymą. 

Mąstyti daugiau ar mažiau mokomės visą gyvenimą, norime to ar 
ne. Daugiausia išmokstame tuomet, kai patys aktyviai tame dalyvauja- 
me. Vos kelių minučių per dieną trukmės mąstymo treniruotė ateityje 
duos rezultatų. Pirmame priede pateikiame keletą pratimų, kurie pa- 
dės lavinti kūrybinį mąstymą. 


Tai, kas svarbiausia 


Daugelis mūsų aptartų dalykų remiasi tuo, ką jau ir taip mokate. 
Tik išmoksite visa tai panaudoti naujose situacijose ir spręsti naujas 
užduotis. Pavyzdžiui, visi moka pakankamai neblogai piešti, o tai ga- 
lėtų praversti sprendžiant problemas. Tačiau ne visi, spręsdami pro- 
blemas, piešia. Tereikia dažniau prisiminti, kad spręsdami problemą 
galite ir piešti. 

Viena iš pagrindinių žinių šioje knygoje yra ta, kad spręsdami 
problemą galite ir turite dažniau naudotis tuo, ką mokate. 

Mes taip pat aptarėme keletą metodų, kurie palengvins šią užduotį. 


Apibendrinant svarbiausi patarimai tam, kuris sprendžia problemą: 


Neskubėk vertinti 
Veiksmingiausias Šis paprastas patarimas apima tai, kas kūrybiškam problemų 
metodas sprendimui yra svarbiausia. Vienas iš pačių veiksmingiausių metodų 


padidinti savo ir kitų žmonių kūrybiškumą yra priimti šį patarimą. Net 
jei iš visos knygos įsidėmėsi tik šį vienintelį sakinį, vis tiek būsi daug 
išmokęs. 

Neskubėti vertinti reiškia taip pat neskubėti komentuoti, grįsti, 
aiškinti, plėtoti ir t. t., tiek žodžiais, tiek ir neverbalinėmis priemonė- 
mis. 


Rask tai, kas pozityvu 

Dažniausiai idėjų mums netrūksta. Gali trūkti gerų idėjų. Veiks- 
mingas būdas gauti gerų idėjų ir blogąsias paversti geromis - kiekvie- 
noje idėjoje rasti tai, kas joje yra pozityvaus. Jei pavyks tai įgyvendin- 
ti praktiškai, to irgi pakaks, kad galėtum sakyti, jog šią knygą vertėjo 
perskaityti. 


Neskubėk pasirinkti sprendimo 
Ši taisyklė nėra tokia svarbi, kaip dvi pirmosios. Tačiau ir ji duoda 


gerų rezultatų praktiškai sprendžiant problemas. 


Patirk ir išmok ką nors nauja 


Naujos žinios, Bėgant laikui, tavo kūrybingumas skleisis, jei jį ugdysi ir taikysi 
įspūdžiai, patirtys šioje knygoje aptartus metodus. Naujos žinios, įgūdžiai ir patirtys irgi 
padės ugdyti kūrybiškumą. Įprask kartais daryti sau neįprastus ir nau- 
jus dalykus. 
PAGALVOK: 


Ką manai apie šiuos keturis dalykus, kurie yra pasiūlyti kaip 
svarbiausių knygoje aptartų dalykų apibendrinimas? Ar sutin- 
ki? O gal būtum pasirinkęs ką kita? 

Idėjos kyla ir 
pranyksta 


Pasižymėk idėjas 


Kurti yra smagu 


Problemų 
sprendimas padeda 
augti ir tobulėti 


Išsaugok idėjas 


Idėjos gali kilti staiga ir netikėtai. Jos dažnai kyla, kai nė negalvo- 
jame apie problemą. Pasirodo, kad idėjos gali taip pat lengvai ir pra- 
dingti, nors tą akimirką mums galvoje viskas atrodo aišku kaip dieną. 
Kai kurių idėjų galbūt niekada ir nebeprisiminsime. 

Todėl turime išsaugoti idėjas, kai tik jos mums kyla. Tai reiškia, 
kad turime turėti būdą, kaip jas fiksuoti. Galime žymėtis atskiruose 
lapuose, užrašų knygelėje, galime užsirašyti smėlyje arba ant apdulkė- 
jusio prietaisų skydelio automobilyje. Jei norime išsaugoti sapne, prieš 
miegą ar tik pakirdus kilusias idėjas, turėtume ant naktinio stalelio vi- 
sada turėti rašiklį ir popieriaus. 

Daugelis dėl to nešiojasi specialias knygeles, jose dažnai pažymi 
ir spręstinas užduotis bei problemas. Galima vieną tokią turėti darbe, 
kitą - namie ir visada su savimi nešiotis užrašų knygelę ir joje žymėtis 
staiga kilusias idėjas. 

Diktofonai taip pat yra pagalbinė priemonė tiems, kurie nori fik- 
suoti idėjas. 


Kūrybiškumas - tai smagu ir būtina 


Kažką sukurti yra smagu. Tai neturi būti kas nors fantastiškai 
nauja. Pakaks sutvarkyti ir perdažyti seną knygų lentyną, kad tai su- 
teiktų džiaugsmo ir pasitenkinimo dėl to, kad ėmėte ir kažką sukūrėte. 
Arba originaliai surišti gėlių puokštę. 

Mums patinka spręsti ir sudėtingas užduotis. Daugelis savo noru 
ieškome tokių užduočių. Pavyzdžiui, kryžiažodžiai ir dėlionės yra už- 
duotys, kurias mes sprendžiame niekieno neverčiami. 

Kai kada esame priversti spręsti problemas. Net ir tokias, kurių 
mieliau išvengtume. Tačiau net ir jos gali mums duoti šį tą pozityvaus. 
Išsprendus užduotį mus apima pasitenkinimas ir net užklupus nema- 
loniausioms problemoms gali būti žmogiškojo augimo ir tobulėjimo 
pradas. Kūrybiškumas ir problemų sprendimas yra būtina gyvenimo 
dalis ir tai labai susiję su mūsų tobulėjimu ir galimybe save realizuoti 
bei gyventi tokį gyvenimą, kuris teiktų pasitenkinimo. 

Visais laikais žmogus užduodavo klausimus, ieškodavo atsaky- 
mų ir tada vėl galvodavo naujus klausimus. Vaikas turi stiprų įgimtą 
smalsumą ir troškimą matyti bei patirti naujus dalykus. Kūrybiškumas 
taip pat yra reikšmingas žmogui, ieškančiam atsakymų į amžinuosius 
klausimus. 

Nauja žmonijos raidos revoliucija 


Šiais laikais Norvegijoje yra šimtai tūkstančių kompiuterių. Kal- 
Kompiuteriai bama apie kilobitus, megabitus, 32 bitų procesorius, dirbtinį intelektą 
ir Dievas žino, ką. Egzistuoja galybė įvairiausių kompiuterių ir progra- 
mų. Lentynos linksta nuo vadovėlių, mokančių iš kompiuterio išpešti 
kuo daugiau naudos. Žmogus beveik jaučiasi atskirtas, jei neturi per- 
sonalinio kompiuterio tam, kad galėtų palaikyti tvarką savo šaldiklyje, 
namų buhalterijoje ir meilės reikaluose. 

Visa tai vyksta tuo metu, kai visi turime po nuosavą su atminti- 
mi ir gebėjimu spręsti problemas kompiuterį, kuris gerokai lenkia visa, 
kas yra siūloma rinkoje. Mūsų protas daugelyje sričių absoliučiai len- 
kia bet kokį kompiuterį. Smegenys gali per sekundes išspręsti užduotis, 
kurių net ir galingiausi kompiuteriai neįveiktų per keletą metų. Šiuo- 
laikinės kompiuterių technologijos kelia klausimą, iki kokio laipsnio 
įmanoma išvystyti dirbtinį intelektą. Nors išsipildo pačios optimistiš- 
kiausios svajonės, šis dirbtinis intelektas vis tiek atsilieka nuo žmogaus 

Natūralusis intelekto. Ir šį fantastišką natūralų „kompiuterį“ visi esame gavę nesu- 
kompiuteris mokėję už jį nė grašio. 

Mokslas apie smegenų veiklą yra dar tik ankstyvos stadijos. Sme- 
genys slepia paslaptis, kurios išliks neatskleistos artimoje ateityje. Ta- 
čiau jau šiandien turime žinių, kiekvienam iš mūsų leidžiančių išnau- 
doti protą visiškai kitaip ir kur kas geriau, o tai sudaro sąlygas žmonių 
grupėms veiksmingiau dirbti kartu. 


Tironai dar nėra sugalvoję, kaip pažaboti mintis. 

Smegenų revoliucija 


Jei mums pavyks tai padaryti konstruktyviau, būsime padėję 
pagrindą revoliucingesniam progresui, nei mums davė kompiuterių 
technologija. „Smegenų revoliucija“ yra svarbiau už technologinę. Ži- 
nios apie protinę veiklą ir jos tobulinimas taip pat yra šios revoliucijos 
dalis. Žmogus nuo gyvūno skiriasi savo protiniais gebėjimais, o gebė- 
jimas mąstyti, intuicija, jausmai, nuotaikos būtinos, kad žmogus būtų 
žmogumi visa to žodžio prasme. 


Užduotys 


1 
Sugalvok savo užduotį. Pritaikyk kūrybiško problemų sprendimo 
metodą jai išspręsti. 


2 
Sukurk tolesnės savo kūrybiškumo raidos planą. Pasitelk kokį tik 
nori metodą. 


3 

Kaip būtų galima šią knygą patobulinti? Kokios šios knygos ge- 
rosios pusės? Kaip tai būtų galima dar pagerinti? Kas yra keistina arba 
taisytina? Kaip būtų galima tai pagerinti? Pritaikyk tuos metodus, ku- 
rie, tavo manymu, čia tiktų. 

1 PRIEDAS 
PRATYBOS 


Geriausias būdas daugiau išmokti apie kūrybišką problemų 
Pratybų svarba sprendimą yra bandyti. Dar, dar ir dar kartą. Galite nemažai pasiekti 
pritaikydami tai, kas išnagrinėta šioje knygoje, tačiau turite perprasti 
ir mokėti pritaikyti praktiškai. Ir supratimas, ir praktiniai įgūdžiai rei- 
kalauja patirties, o jos įgysite tik bandydami. 
Galite mokytis spręsdami tas užduotis, problemas ir iššūkius, su 
kuriais susiduriate. Šiame priede pateikta medžiaga padės pradėti. 


Kam naudoti užduotis? 


Užduotys parengtos taip, kad gali išsirinkti vieną ar keletą da- 
Lavink fantaziją lykų ir pasižiūrėti, kam jie galėtų tikti, tiesiogiai arba junginyje su 
Rask naujų galimybių kitais, modifikuoti. Tokios pratybos lavina vaizduotę, išmoko geriau 
pastebėti įvairias galimybes ir nagrinėjamuose dalykuose pamatyti 

ką nors nauja. 

Štai keletas daiktų, kuriems galėtumėte sugalvoti naują funkciją: 
futbolo aikštė, sąvaržėlė, popierinis puodelis, stiklinė, šakutė, tuščias 
pieno pakelis, tuščias tualetinio popieriaus rulono pagrindas, deg- 
tukai, degtukų dėžutė, dulkių gumulėlis, nunešioti batai, megztinis, 
stalas, kėdė, lova, tunelis, ritė, mokyklos pastatas, automobilis, dvira- 
tis, valtis, žirgas, kaimo keliukas, miesto gatvė, vamzdžių valiklis, po- 
pieriaus lapas, knyga, laikraštis, žurnalas, laikrodžio mechanizmas, 
rąstas, laiškų rašymo kursai, lengvaatlečio savybės, kasmet gegužės 
septynioliktąją rengiamos vaikų eitynės Norvegijoje, kino seansas, 
kelionė traukiniu, kino teatro fojė, kelionė automobiliu, kelionė lėk- 
tuvu, kelionė laivu, daugiabutis, jaunimo būrys, video kompiuteris, 
šratinukas, ši knyga, tu pats, atsuktuvas, plaktukas, pjūklas, meškerė. 

Silpnosios vietos ir 


stiprybės 


Pažink save 


Kaip patobulinti tam tikrus gebėjimus? 


Kita užduotis būtų pasirinkus daiktą sugalvoti, kaip jį patobu- 
linti. Tokios užduotys duoda tą patį, kaip ir ankstesnio tipo užduotys, 
be to, jos labai tinka lavinant įgūdžius identifikuoti idėjų ir spren- 
dimų trūkumus. Prieš pradėdami tobulinti idėją, turite identifikuoti 
esamus jos trūkumus ir privalumus. Taip pat gebėsite pažinti gerąsias 
idėjų radimo ir sprendimo priėmimo puses. 

Užduotims gali pasirinkti ankstesniame pavyzdyje išvardytus 
pasiūlymus. 


Savos užduotys 


Išsprendę savo užduotį gaunate daugiau nei vien pratybas. Gal- 
būt pavyks padaryti tai, ką norėjote. 

Tačiau dėl mokymosi reikia ir patiems sugalvoti tokių užduočių, 
kurių įprastai nenorėtumėte gauti. 

Galite sugalvoti užduotį stebėdami patys save ir savo situaciją. 
Ką būtų galima patobulinti? O kas, jūsų nuomone, galėtų likti nepa- 
kitę? Tai taip pat gali būti užduotis sugalvoti, ką palikti taip, kaip yra. 

Gerai spręsti ir tokias užduotis: kokį pažiūrėti filmą; ką veikti 
savaitgalį; kur vykčiau, jei galėčiau laisvai rinktis; su kuo mieliausiai 
susitikčiau; ko norėčiau pietums; kokį savaitraštį pirkčiau ir t. t. 

Spręsdami užduotis, susijusias su savimi, geriau įžvelgsite: 


- save; 

- kas jus motyvuoja; 

- kas jus slopina ir kas stimuliuoja; 

- kokie yra jūsų pačių problemos sprendimo kriterijai; 
- kokios yra jūsų vertybės ir normos; 

- ko iš tikrųjų norite ir tikitės. 

Situacijos 


Lavinkis Kitas būdas - įsivaizduoti situacijas, į kurias esate patekę ar į 
įsivaizduodamas kurias galite papulti. Arba visiškai kitokias situacijas. Galite įsivaiz- 
situacijas duoti, kokiose situacijose buvo ar gali atsidurti kitas asmuo. 


Šis metodas leis tobulinti visus problemų sprendimo gebėjimus 
su sąlyga, kad problemas kursite iš įvairių situacijų ir kad stengsitės 
taikyti problemų sprendimo metodus ir technikas. 

Tai ypač skatina gebėjimą pamatyti dalykus ir problemas kitu 
kampu ir kitų akimis. Tai taip pat lavina gebėjimą ir moko elgtis nau- 
jose situacijose. 


Žaidimai ir žaislai 


Žaisk ir mokykis Daugelis žaidimų ir žaislų yra sukurta mokymuisi. Vaikai daug 
mokosi žaisdami. Tai galite ir jūs. Egzistuoja daugybė žaidimų, žaislų 
ir laisvalaikio užsiėmimų, kurie gali puikiai ugdyti jūsų gebėjimus. 
Pavyzdžiui: 

stalo žaidimai, kortų žaidimai, Ludo, dėlionės, kaladėlės, tapy- 
bos komplektai, Monopolis, tangramos, mastermind, šachmatai, fut- 
bolas. 


193 


Turinys < Atgal Toliau b 


2 PRIEDAS 
PAGALBA 


Tai yra sąrašai, kuriuos galima panaudoti įvairiose problemos 
sprendimo fazėse. Perskaitę sąrašus prisiminsite dalykus, kurie gali 
būti svarbūs sprendžiant problemą. 

Ne viskas šiuose sąrašuose yra vienodai svarbu ir tinkama visų 
tipų problemoms spręsti. Pabandykite šiuos sąrašus panaudoti spręs- 
dami kelias problemas - pamatysite, kaip jie veikia. 

Pagalba 


Pasiruošimas spręsti problemas 


Ši schema naudojama rengiantis spręsti problemas. Užpildykite 


ją prie 


š imdamiesi veiksmų. Sią schemą siūloma pildyti ir dirbant 


grupėmis. Visų pirma atsakykite į užduotį ir šiuos klausimus: 


1. 


Turinys 


Suformuluokite problemą vienu sakiniu. 

„Kodėl norite nagrinėti šią problemą? 

„Kaip problema siejasi su jumis? 

„Kaip ji susijusi su kitais? 

„Ką dėl problemos jau esate padarę? 

„Ką galvojate daryti toliau? 

„ Kokių turite galimybių ką nors šiuo klausimu daryti? 

. Jei pagalvotumėte apie idealų sprendimą, koks jis būtų? (Ne- 


būtina būti realistu. Galite sau leisti fantazuoti ir pasiūlyti 
sprendimą, kuris atitiktų net ir pačią įžūliausią jūsų fantaziją.) 

2 Pagalba 


Kūrybiško problemų sprendimo metodas 


Šis sąrašas naudojamas kaip pagalbinė priemonė, kai taikome 


kūrybiško problemų sprendimo metodą. Jis leidžia geriau prisiminti, 
kurioje proceso vietoje esame ir judėti pirmyn atgal tarp įvairių pro- 
ceso etapų. 


PROBLEMOS 
IŠEITIES TAŠKAS 


IEŠKOK 
PROBLEMOS 


IEŠKOK 
SPRENDIMO 


IEŠKOK 
PRITARIMO 


SUKURK VEIKSMŲ 
PLANĄ 

Situacija 
Suformuluokite problemą. 


Faktai 

Kas? Ką? Kur? Kodėl? 

Kaip? Kada? Raskite susijusią ir kitokią informaciją. 
Iš visų faktų išsirinkite keletą. 


Problema 

Raskite kuo įvairiapusiškesnių problemos formuluočių. 
Formuluokite problemą klausdami „kodėl?“ 
Pasirinkite vieną ar kelias problemos formuluotes, 
kurias norėsite toliau vartoti. 


Idėjos 
Raskite kuo daugiau idėjų: gerų, blogų, naujų ir senų. 
Pasirinkite 3-5 idėjas tolesniam darbui. 


Sprendimas 

Pirmiausia identifikuokite sprendimo kriterijus. 

Atsirinkite svarbiausius. Remkitės kriterijais, kai tobulinsite 
ir rinksitės idėjas. 


Pritarimas 

Identifikuokite sprendimo kriterijus. 

Atrinkite svarbiausius kriterijus. 

Remkitės kriterijais, kai tobulinsite ir rinksitės idėjas. 


Veiksmų planas 
Sudarykite tolesnio darbo planą. 
Kas ką daro? Kaip ir kada? 


Turinys 


3 Pagalba 


Informacija 


Šis sąrašas naudojamas kaupiant idėjoms ir apdorojant infor- 
maciją. 


Susijusi ir nesusijusi informacija 

Su problema susiję pastebėjimai. Pagalvokite apie problemą ir pa- 
sižymėkite kylančias mintis, informaciją. Taip pat raskite su problema 
nesusijusios informacijos. 

Kokia informacija apie problemą yra žinoma? Kokios dar infor- 
macijos galite gauti? Kokie yra informacijos šaltiniai? 


Kas yra susiję? 
Kas yra susiję su problema ar jos sprendimu? Kaip? Kodėl? 


Ankstesnė patirtis 

Kokios turite patirties iš anksčiau? Prisiminkite panašias ir kito- 
kio pobūdžio problemas. Ką jos primena? Kokias mintis kelia (net jei 
tai ir neatrodo susiję su nagrinėjama problema)? 


Kitų patirtis ir žinios 
Ką naudinga gali mokėti ar žinoti kiti? Kaip kiti sprendė panašias 
problemas? Kas? Kaip? Kodėl? 


Sprendimai gamtoje 
Kaip panašios problemos yra išspręstos gamtoje? 


Analogijos ir asociacijos 

Raskite analogijų su kitomis problemomis, su kuriomis yra tekę 
susidurti pačiam ar kitiems, paieškokite analogijų gamtoje. 

Ar kyla kokių nors su problema susijusių asociacijų? 


Naudokite stimulus 

Naudokite stimulus naujai informacijai gauti: žodžius, sakinius, 
daiktus, vaizdus, kvapus, skonius, nuotaikas ir t. t. 

Nupieškite problemą ir su ja susijusią informaciją. 

Informacijos analizė 

Į kokias grupes ir klases galima suskirstyti informaciją? 

Kurie duomenys yra tarpusavyje susiję? O kurie ne? 

Kokios informacijos dar trūksta? Kas galėtų praversti? Kur ją 
gauti? 

Kokią informaciją pasižymėtų kiti? Kiti žmonės, gyvūnai, 
daiktai ir t. t. 

Ar galima problemą suskaidyti? Pakartokite procesą, išnagrinė- 
dami kiekvieną problemos dalį atskirai. 


Svarbiausia informacija 


Atsirinkite tą informaciją, kuri atrodo svarbiausia tolesniam 
darbui. 

4 Pagalba 


Problema 
Išanalizuokite pirminę problemą. 


Kitaip tariant 
Pasiremdami pirmine problemos formuluote pabandykite ją per- 
formuluoti. 


Suskaidykite problemą 
Ar galima problemą suskaidyti dalimis? Pabandykite. 


Susijusios problemos 

Kokios kitos problemos susijusios su nagrinėjama problema? Ko- 
kias kitas problemas išspręstume išsprendę esamą problemą? Kokių 
neišspręstume? Kokių problemų mums kils, jei neišspręsime esamos? 
Kokias problemas išspręstume bet kuriuo atveju? 


Priežastis ir poveikis 
Kokia yra problemos priežastis? Ar šią problemą lėmė kitos pro- 
blemos? Ar ji yra kitų problemų priežastis? 


Pažvelkite į informaciją 
Pažvelkite į informaciją. Kokių formuluočių ji galėtų pasuf- 
leruoti? 


Klauskite 

Klauskite įvairiausių klausimų, susijusių su problema. Kas? Ką? 
Kur? Kaip? Kada? Kodėl? Kodėl ne? Kiek laiko? 

Pasiklauskite, kas įvyks, kai problemą išspręsime, ir kas nutiks, jei 
ji liks neišspręsta. Turėdami atsakymą vėl klauskite: „Kas nutiks, jei?“ 

Pasiklauskite, kodėl tai yra problema ir kodėl norite ją išspręsti. 
Turėdami atsakymą, vėl klauskite: „Kodėl?“ 

Kitų požiūriai 

Kaip kiti žmonės žiūrėtų į esamą problemą? Tie, kurie su proble- 
ma susiję, ir tie, kurie su ja nesusiję? 

Kaip į problemą žvelgtų gyvūnai ir daiktai? 


Norai ir svajonės 
Jei pagalvotumėte apie tai, ko norėtumėte, kas turėtų su problema 
įvykti? Kokias problemos formuluotes tai jums pakužda? 


Tikroji problema 
Ar yra viena ar kelios problemos, kurias įvardytumėte kaip „ti- 
krąją problemą ? 


Pasirinkite problemos formuluotę 
Pasirinkite problemos formuluotę: tą, kurią turite, naują arba ke- 


lių formuluočių kombinaciją. 


Suformuluokite su žodeliu „kaip?“ 
Performuluokite problemą, pradėdami klausimu „kaip?“ 

5 Pagalba 
Idėjos 
Skirta sugalvoti kuo daugiau idėjų. 


Pažvelkite į problemą 
Pažvelkite į pasirinktą problemos formuluotę ir kitas problemos 
formuluotes. Kokių tai sukelia minčių? 


Pažvelkite į informaciją 
Pažvelkite į informaciją. Kokių idėjų tai duoda? 


Pasinaudokite stimulais 
Pasinaudokite daiktais, vaizdais, žodžiais, kvapais ir kitais daly- 
kais, kurie gali skatinti. Skatinkite visus jutimus. 


Pieškite 
Pieškite informaciją, problemas ir iš to kylančias idėjas. 


Morfologinė analizė 

Suskaidykite problemą, idėjas ar sprendimus į dimensijas. Kiek- 
vienai dimensijai parinkite parametrus. Sukurkite morfologinės anali- 
zės schemą. Pasitelkite ją, kai ieškote idėjų. 


Stebėkite gamtą 
Panagrinėkite panašias problemas gamtoje. Pažvelkite į visai kito- 
kias sistemas gamtoje. 


Savos ir svetimos patirtys 

Peržvelkite problemas, kurias anksčiau esate sprendę. Prisiminki- 
te tai, ką žinote apie kitas sritis. Ar tai duoda kokių idėjų? 

Pagalvokite, ką kiti yra nuveikę, spręsdami panašias ar kitokias 
problemas. 

Kitų požiūriai 
Ką siūlytų kiti žmonės, gyvūnai arba daiktai? 


Analogijos ir asociacijos 

Kokių analogijų galime rasti turimai problemai? Kokių kyla 
asociacijų? 

Sugalvokite teiginį, neturintį nieko bendro su problema. Pasitelkę 
analogijas ir asociacijas susiekite su problema. 


Sugalvokite keisčiausių idėjų 

Sugalvokite keisčiausių, netikėčiausių, nerealiausių, neįgyven- 
dinamų ir t. t. problemų. Performuluokite problemas į ką nors ra- 
cionalesnio. 


Analizuokite ir atsirinkite idėjas 


Skaidykite ir junkite idėjas. Jas klasifikuokite ir analizuokite, vys- 
tykite. Atsirinkite tas, su kuriomis norite dirbti toliau. 

6 Pagalba 


Idėjų apdorojimas 


Trūkumai ir privalumai 

Identifikuokite idėjų stipriąsias ir silpnąsias puses. Gerąsias 
dar pagerinkite. Silpnąsias - pašalinkite arba sumažinkite jų po- 
veikį. 

Taip apdoroti problemas padeda konstruktyvių komentarų 
metodas. 


Sudėliokite idėjas 
Idėjas suskaidykite, o tada sukurkite naujų iš ankstesnių idėjų 
nuotrupų. 


Vertinimas ir įgyvendinimas 

Kas lemia idėjos tinkamumą? O kodėl idėja būna bloga? Kas su- 
sijęs su problema ir jos sprendimu? Kas gali paveikti sprendimą? Kas 
nutiks prieš tai, kol bus įgyvendintas sprendimas? 

Paklauskite: kas?, ką?, kur?, kodėl?, kaip?, kada? ir t. t. 


Kokie yra kriterijai 
Sprendimo vertinimui pasirinkite kriterijus. Kriterijai: 
- vertinti sprendimo kokybę; 


- tikėtis, kad sprendimui bus pritarta; 

- įgyvendinti sprendimą. 

Įvertinkite kriterijus. Kurie yra svarbiausi? Ar yra tokių svarbių, 
kurie galėtų lemti užtikrintą sprendimo įgyvendinimą arba žlugimą? 


Pasirinkite svarbiausius kriterijus 
Pasirinkite kriterijus, kurie yra svarbiausi, jei norite realizuoti 
gerą sprendimą. 

Įvertinkite sprendimus pagal kriterijus 
Visus sprendimus įvertinkite pagal kriterijus. Atitinka jie kriteri- 
jus ar ne? Ar reikia, kad jie atitiktų šiuos kriterijus? 


Tobulinkite sprendimus pagal kriterijus 
Tobulinkite sprendimus taip, kad jie geriau atitiktų kriterijus. 


Pasirinkite galutinį sprendimą 


Po visų vertinimų ir tobulinimų pasirinkite vieną ar kelis spren- 
dimus, kuriuos reikės įgyvendinti. 

7 Pagalba 


Osborne idėjų generavimo klausimų technika 


Tai labai paplitusi ir dažnai naudojama idėjų generavimo ir 
tobulinimo schema. 


Pritaikyti 
Kas yra panašaus į tai? O kas - nepanašu? Kas yra kitaip? Kas 
atrodo artima? 


Modifikuoti 

Kaip tai būtų galima pakeisti? Pakeisti reikšmę? Pakeisti spalvą, 
formą, medžiagą, išvaizdą, svorį, judėjimą, tempą, paskirtį, pritaiky- 
mą, būseną, poziciją, veikimą, garsą, kvapą ir t. t.? 


Padidinti 
Ar ką nors galima padidinti? Pridėti? Išplėsti? Perdėti? Daugiau 
spalvų, formų ir t. t.? (žr. Modifikuoti). 


Sumažinti 
Ar galima ką nors sumažinti? Pašalinti? Nuimti? Suspausti? Su- 
menkinti? Mažiau spalvų, formų ir t. t. (žr. Modifikuoti). 


Pakeisti 

Ar galėčiau vietoje to, ką matau, naudoti ką nors kita? Kokį daik- 
tą? Kokį žmogų? Kur? Gal galima pakeisti kokią nors dalį? Procesus? 
Paskirtį? 


Perdirbti 
Ar ką nors būtų galima apkeisti? Apversti aukštyn kojom? Spalvą, 
formą ir t. t. (žr. Modifikuoti). 


Apsukti 

Ar būtų galima ką nors apsukti? Teigiamai ar neigiamai? Neigia- 
mą į teigiamą? Žemyn galva? Aukštyn kojom? Atbulai? Priežastį pa- 
versti poveikiu? 

Kombinuoti 
Ką būtų galima sudėti? Kombinuoti? Primaišyti? Sumaišyti? 


Kitaip pritaikyti 
Ar tai galima būtų pritaikyti kam nors kitam? Paprasčiau arba 
sudėtingiau? 


Pagerinti 

Ar ką nors galima pagerinti? 

Tikslesnį? Greitesnį? Malonesnį? Patogesnį? Stipresnį? Saugesnį? 
Tvirtesnį? Gražesnį? Geriau pritaikytą? Patikimesnį? 


Asmeniniai poreikiai ir reikalavimai 


Kaip tai atitinka skirtingų žmonių asmeninius poreikius ir reika- 
lavimus? Norai? Skoniai? Mėgsta ir nemėgsta? Smagu? Nuobodu? 


206 


+ Atgal Toliau b Turinys 


PABAIGA 


Visi mes remiamės vieni kitų patirtimi. Daug iš to, ką šiuo metu 
sugebame, esame išmokę iš kitų. Kiti žmonės visada mums yra vieni 
iš svarbiausių žinių ir tobulėjimo šaltinių. 

Daugumą to, kas surašyta šioje knygoje, išmokau iš kitų - savo 
mokytojų, mokinių ir daugelio kitų žmonių, su kuriais teko susitikti. 
Ir, žinoma, iš to, ką kiti yra parašę. 

Negaliu išvardyti visų, tačiau labai norėčiau padėkoti šiems 
žmonėms už tai, ko jie mane išmokė apie mąstymą, problemų spren- 
dimą ir kūrybiškumą: Hege Forsth Bockmann, Reiel Folven, Aud 
Forsth Eliassen, Christopher Gallaher, Anne Haavaldsen, Per Haavald- 
sen, Tor Henrik Holden, Eirik Kjolner, William Jensen, Bjorn Lapstun, 
Oyvind Larsen, Einar Li, Gerd Uri Nilsen, Ivar Nilsen, Arvid Nass, 
Majorie Parker, Sid Parnes, Knut Vidar Paulsen, Svein Sigmond, Helge 
Skullerud, Ihorarinn Stefanson, Anne Strand Johansen, Marit Soholt 
ir Per Teigen. 

Toliau minimi žmonės taip pat perskaitė šią knygą ir davė man 
daug gerų pasiūlymų: Svein Boe, Ole Faafeng, Ina Cecilie Herrestad, 
Fred Nilsen, Per Erik Lindem, Hans Arne Paulsen ir Evelyn Sohoel. 

Kirsti Skovly Forsth ir Bodil Nordvik padėjo man perrašyti ir ko- 
reguoti rankraštį. Taip pat ypatingą padėką norėčiau išsakyti šioms 
dviem ponioms ir Inai Cecilie Herrestad už daugybę gerų patarimų, 
diskusijų ir padrąsinimų per visus tuos metus, kai skačiau paskaitas 
apie sisteminį ir kūrybišką problemų sprendimą. Per Graholt buvo 
mano darbo vadovas, kai rašiau šią knygą. Jis taip pat davė man daug 
gerų patarimų ir pasiūlymų, kuriais pasinaudojęs perrašiau ne vieną 
mintį, įdėjau daug triūso ir galiausiai turiu kur kas geresnę knygą. 

+ Įpradžią 


Svarbiausias Tavo turimas išteklius esi Tu pats 


Šiais laikais nemažai žinome apie žmogaus galvoje vykstančius mąstymo 
procesus. Taip pat žinome apie tobulėjimą ir galimybes efektyviau panaudoti 
savo pajėgumus. 


Šios knygos tikslas - išmokyti geriau spręsti problemas, plačiau ir lanksčiau 
mąstyti bei kūrybiškai pasitelkti savo paties vidines proto galias. 


Knygoje „Naujas praktinis mąstymas“ apžvelgiami aktualiausi kūrybiško 
problemų sprendimo metodai. Knygoje gausu pratybų ir užduočių, 
iliustruojančių, kaip šie metodai taikomi praktiškai. 


„Naujas praktinis mąstymas“ - tai knyga žmogui, norinčiam ugdyti savo 
kūrybingumą ir geriau įveikti kasdienes problemas ir užduotis. 


Apie autorių 


Leifas Runaras Forsthas (Leif Runar Forsth), g. 1949 m., yra Norvegijos 
Technologijos universiteto inžinerijos mokslų daktaras. Jis turi ilgametės 
mokslinio darbo patirties, yra parengęs mokymo kursų ir dėstęs apie problemų 
sprendimo metodus. Šiuo metu autorius vadovauja įmonei, kurioje taikomi 
šioje knygoje išdėstyti metodai tiek sprendžiant įvairius produktų kūrimo, 

tiek ir rinkodaros, personalo klausimus bei kitas problemas. 


